
Uvodna riječ 


Svi koji su pratili zbivanja II Vatikanskog koncila mogli 
su jasno vidjeti da je glavna, središnja tema Koncila: Crkva. 
Dva osnovna i najvažnija dokumenta koja je Sabor donio 
nakon dugog razmišljanja sa strane saborskih otaca i nakon 
mnogih rasprava u komisijama i u saborskoj dvorani jesu: 
Konstitucija o Crkvi (»Lumen gentium«) i pastoralna. Kon- 
stitucija o Crkvi u današnjem svijetu (+«Gaudium et spes«), 
To su dva temeljna stupa na kojima počiva zgrada duhovne 
obnove koju Crkva želi provesti po ovom -Koncilu. 

Međutim, kad govorimo o Crkvi, mi redovito mislimo pri 
tom na široka prostranstva Crkve, na mistično Tijelo Kristo- 
vo u njegovoj cjelini, na njegove dimenzije u prostoru i vre- 
menu. Mi smo se nekako odvikli da osnovnu stanicu ljud- 
skog društva i Kristove Crkve, a to je obitelj, promatramo 
kao »Crkvu u malom«, kao »Crkvu u minijaturi«. U crkvenoj 
starini je to bilo drugačije; za obitelj je bila skovana riječ 
»ecclesiola« — Crkva u malom. Sad ćemo razumjeti zašto ova 
knjiga koja obrađuje probleme obiteljskog života nosi naslov 
»Crkva u malom«. Mi se želimo vratiti na autentično kršćan- 
sko gledanje na ženidbu, na obitelj i obiteljski život. 

Nema nikakve sumnje da danas gotovo u čitavom svijetu 
brak i obitelj proživljavaju ozbiljnu krizu. Novi način mišlje- 
nja i života, novo ekonomsko stanje, prelaz mnogih obitelji 
iz sela u gradove, gubitak zdravih tradicija i religioznih prin- 
cipa, površno shvaćanje ljubavi, težnja za sve višim standar- 
dom života, nestajanje smisla za potrebom odricanja, sve je 
to u velikoj mjeri uskolebalo nutarnju snagu obitelji koja u 


novim prilikama nije još našla svoju ravnotežu. Izlaz iz ove 
krize ne: može pružiti samo biološko, psihološko ili sociološko 
gledanje na brak i bračnu zajednicu. Iskustvo pokazuje da 
sve ovo ne zadovoljava. Stoga se mi u ovim velikim, životnim 
pitanjima obraćamo izvorima Božje objave, sve tamo od 
I knjige Mojsijeve, preko Evanđelja do poslanica sv. Pavla 
koji se nije žacao da odnos muža i žene isporedi s vezom iz- 
među Krista i Crkve (Efež. 5, 22-23). ' 

Obnova Crkve za kojom ide II Vatikanski koncil u pr- . 
vom je redu individualna obnova svakog kršćanina i obnova 
obitelji. Stoga nije čudo da Konstitucija o Crkvi u današnjem 
svijetu na prvom mjestu govori o dostojanstvu ženidbe i 
obitelji, a tek onda o kulturi, socijalnom i ekonomskom ži- 
votu, o nastojanju oko mira u svijetu i drugim važnim pi- 
tanjima. 

Mi vidimo oko sebe mnogo mladića i djevojaka koji se 
ozbiljno spremaju za budući brak i nose u sebi želju da os- 
tvare uzorni kršćanski brak. Oni se često pitaju: Kako ćemo 
to učiniti? — Mnoge mlade. obitelji isto tako žele unijeti pu- 
ninu kršćanstva u svoj obiteljski život, i to na način kakav 
odgovara suvremenom čovjeku. Često ne znaju kako bi ovo 
svoje nastojanje ostvarili. 

I jednima i drugima je namijenjena ova knjiga. Nadamo 
se da će u njoj naći odgovore na mnoga svoja pitanja i pro- 
bleme. U knjizi je na praktičan način prikazano kako će su- 
pruzi međusobno. gajiti bračnu slogu i ljubav, kako će svoju 
bračnu zajednicu prožeti kršćanskim duhom, kako će zajed- 
Nički moliti, provoditi crkvenu godinu, odgajati djecu, apo- 
stolski djelovati. Tu će zorno upoznati kako mogu od svoje 
Obitelji stvoriti »Crkvu u malom«. 

Stoga svima onima kojima je knjiga namijenjena po- 
navljamo riječi koje je čuo sv. Augustin u odlučnom času 
pred svoje obraćenje: »Tolle, lege — uzmi, čitaj«. Uzmite, či- 
tajte, razmišljajte, raspravljajte o tomu i provodite te misli 
U život. 


U Zagrebu, na dan Gospe Lurdske, dne 11. veljače 1967. 


Franjo Kard. Šeper, 
nadbiskup zagrebački 


























Predgovor 


Tri su me razloga vodila da kao pučki misionar uzmem 
pero u ruke i napišem ovu knjigu! 

Ponajprije! Mnogo puta svećenici su pitali i nakon naj- 
uspjelijih misija: — A što sada? Kako nastaviti djelo koje je 
tako lijepo pokrenuto ovih svetih dana? Kako raditi s obi- 
teljima nakon misija? ' 

Zatim! Često sam držao staleške pouke za oženjene. 
Osjetio sam tada da ljudi imaju dobru volju vršiti Božji za- 
kon. No, čuo sam nerijetko i ovo pitanje: — Velečasni, a kako 
da mi u obitelji živimo kršćanski? Pokažite načela u praksi. 
Mi smo zaboravili što su naši stari činili... 

I konačno! Jasno mi je kao sunce da »svijet propada 
zato jer je izgubio Isusa Krista, i da propada samo zbog to- 
ga« (Dostojevski). Pitao sam se često kako Isusa približiti na- 
šem narodu? To će se zbiti, ako Njegovo Srce unesemo u na- 
še obitelji, i ako naše obitelji naučimo kako će živjeti kao 
oaze Božjeg Srca. 

Ova knjiga bi htjela pomoći svećenicima i obiteljima, 
kako bi po Kristovu Srcu, u našim prilikama, sačuvali plo- 
dove misija i obiteljskih obnova i tako se Božji zakon provo- 
dio na našim ognjištima. Zato ima dvije karakteristike: 


+ Nije napisana u mirnoj sobi kamo ne dopire buka i 
žurba života. Ne! Ona je napisana za vrijeme misija! 
U slobodnom vremenu između propovijedi i ispovi- 
jedi. U žurbi misijskog tempa. Zbog toga nema pre- 
tenzija da bude zadnja riječ modernih obiteljskih te- 
orija. Želi biti jedan od putokaza obiteljske prakse. 


Žato i nisam čekao kako će se riješiti svi problemi 
koji se danas postavljaju pred obiteljskim forumi- 
ma. Htio sam iznijeti ono što sigurno posjedujemo 
i što se sigurno može primijeniti u životu. 


+ Ne bi bilo dovoljno da ova knjiga uđe samo u sveće- 
ničke ruke i završi na kojoj polici njihovih biblio- 
teka. Ona je namijenjena našim prosječnim kršćani- 
ma, Njezino bi mjesto bilo i na noćnom ormariću na- 
ših obitelji. Da se može lakše i slobodnije čitati, nisu 
navedeni brojni izvori iz kojih sam crpio citate, pri- 
mjere i usporedbe. 


Na početku svih religija, pokreta, carstava i filozofija 
stoji jedna vojska. Bilo učenika, bilo vojnika!. Naš Bog stavio 
je na početak svoga kraljestva — obitelj. To nije slučajno! 
Imi stavimo na početak moderne obnove našega naroda — 
u duhu Sabora — obitelj! Ostat ćemo tada bliski Božjem na- 
činu rada. Ali ćemo se moći i nadati blagoslovu Božjega Srca. 


0. Petar Bulat D. I. 









































I DIO 
NJIHOVA SE OBITELJ 
SRELA S KRISTOM 


NEMAM ČOVJEKA 

NAJVEĆI ČOVJEK ' 
NJEGOVA MISAO O OBITELJI 
OAZA BOŽJEG SRCA 


NEMAM ČOVJEKA . . 4. 4.4. 


»Tako mi Bog pomogao, Blažena Djevica Ma- 
Tija i svi Sveci skupa da ovdje nazočnu Anicu za 
svoju zakonitu ženu uzimam... I da je nikada ne- 
ću ostaviti, do svoje ili njezine smrti... .« 


Te ozbiljne riječi izrečene suu dubokoj šutnji 
jednostavne crkve predgrađa velikog grada. Prem- 
da ih je čulo malo osoba, one su ipak bile snažnije 
po svojoj obavezi nego da su bile izrečene pred hi- 
ljadama. Čak i oni koji su već digli ruke od vjere 
slutili su da su to i značajne riječi za sudbinu dvi- 
ju mladih osoba. Srca su im se napunila poštiva- 
njem... 

I kad je svećenik povezao njihove ruke, srca, 
tijela i duše u veliku zajednicu sakramenta ženid- 
be, osjetili su i Mirko i Anica da su svoji, Znali 
su veoma dobro da više ne postoji nikakva zapre- 
ka koja bi ih međusobno udaljivala. Sve ih je po- 
vezivalo i sjedinjavalo. 

— Toliko si mi mila, Anice, ponavljao je Mir- 
ko, dok joj je dodirivao obraze s nježnošću u ko- 
joj je bilo ljubavi i poštivanja. On, muškarac, 08- 
jetio se sretnim što će sada biti zaštitnik svoje 
žene. 

— A ti si, Mirko, tako dobar — govorila je — 
i moj si muž. Mi pripadamo jedno drugome zauvi- 
jek. Mirko moj mili... 

ŠSplelo se novo gnijezdo sreće i života! 

Svi su pohvalili njihovu odluku da se vjen- 
čaju u crkvi. Ali, iskreno govoreći, većina je to 
smatrala tek lijepom tradicijom. Nečim što spada 
u običaje... Bili su uvjereni da će se život Mirka 
i Anice odvijati daleko od crkve i susreta sa sveće- 
nicima... Tako su i oni sami mislili. 

Međutim, nešto se dogodilo... 


Bicikl pod prozorom 


Blag ljetni sumrak provlači se ulicama grada. Isprva 
bojažljivo, a zatim sve jače i snažnije prekriva gustim sje- 
nama cestu zasađenu krošnjatim drvećem. No domala se 
stane krišom približavati i do kuća te ulaziti u sobe kroz 
prozore. Doduše, zadnje zrake danjega svjetla upravo se o- 
piru najezdi tame. No badava! Ritam je prirode nezadrživ 
u .svom promjenjivom naletu. 

Cestom dolazi čovjek na biciklu. 

Vješt okret udesno. Lijeva mu je noga na pedalu, desna 
struže po tlu. Elegantan poskok na sjedalu kod prijelaza 
preko malog jarka. Dobro odmjeren razmak, i Ivica se bi- 
ciklom nađe pod prozorom Mirkova stana. 

— Halo, Mirkooo! 

Naslonjen jednom rukom na prozor, sjedeći na biciklu, 
čekao je hoće li se pojaviti njegov prijatelj. Međutim, kod 
kuće je samo Anica. 

— Što je, Ivice? 

— Idem u kino. Onaj knjiški moljac Franjo poslao je 
ovu knjigu za Mirka. A veli da će biti dobra i za tebe. Zna 
da volite čitati... Nikad vam toga dosta. Evo vama pa se 
zabavite... 

— Koja je to knjiga? 

— Ne znam! I ne želim znati. Žuri mi se. Ne bih htio 
zakasniti na žurnal... U zdravlje...! 

Odgurnuvši se od prozora, potjera bicikl neko vrijeme 
po asfaltu. A onda ga nestane u gradskoj vrevi... 

Napuhane veličine | 


Zastori su spušteni. Soba prilično jednostavno uređena. 
Gori samo stolna svjetiljka. Za stolom sjede: mladi muž 
Mirko i njegova žena. Čitaju knjigu. Napisao ju je Dr. Sta- 
nojević. Naslov? 3 

»Tragedija genija«. »Duševni poremećaji znamenitih 
ljudi!« 

Na ulici se čuje veseo smijeh mlada čovjeka. Čarobno 
zvuče obijesni i vedri glasovi u toploj noći prepunoj po- 
ezije. Draška mlade da ostave sobu i otiđu u društvo ra- 
dosti, pjesme i obijesti. Ali večeras im to ne pada ni na kraj 
pameti. Nepomično sjede. Mirko je podupro glavu lakto- 
vima i čita. Poluglasno, da čuje i Anica, koja nešto šije na 
njegovoj košulji... Od vremena do vremena podigao bi 
Mirko glavu u zrak i zagledao se u tamni strop ili bi ener- 
gično odgurnuo stolicu da i na vanjski način izrazi svoje 
unutarnje osjećaje... * 

— Zar tako? To su te napuhane veličine pred kojima 
sam dosad osjećao najveće strahopočitanje....? Pa to su 
zapravo sve sitni, bijedni ljudi! Oni sami sebe nisu uredili. 
A što su zapravo kadri drugima dati? Samo svoju vlastitu 
bijedu. KEL 

Dok je Ivica u kinu »Korzo« gledao film »Sreća obična 
čovjeka«, Mirko i Anica su, čitajući zajedno, doživljavali 
tragediju genija.... - 


Bolestan duh 


»Jean Jacques Rousseau je imao bolestan duh od koli- 
jevke do groba. Njegovo živčano rastrojstvo i duševna po- 
remećenost imaju nasljedno porijeklo i pokazuju se još u 
ranom djetinjstvu... 

Prvi i središnji znak je njegova duševna nestalnost: on 
se nije mogao smiriti da stalno ili duže boravi ni u jednom 
gradu, ni na jednom mjestu, već se cijeloga života skitao, 
lutao. Ni na jednom poslu nije mogao ustrajati, već se pri- 
hvaćao kojekakvih zanimanja. 

Kod Rouseaua nije bilo neokrnjeno ni moralno osjeća- 
nje. Mijenjao je dva puta vjeru iz koristoljublja. Krao je 

još kao dijete i uvijek je za to okrivljavao druge. Služio se 
na svakom koraku lažju i licemjerstvom te mu riječi nikad 
nisu bile u skladu s postupcima. 


Divlja zvijer 


Unatoč svojoj teoretskoj pedagoškoj djelatnosti i pre- 
tjeranim izljevima osjećanja nježnosti i ljubavi što ih po- 
kazuje u svojim pismima i spisima, svoju je rođenu djecu 
strpao u domove za nahočad, ne vodeći o njima nikakve 
brige. 

Njegov prijatelj, engleski filozof Hume, izradio mu: je 
u Engleskoj penziju i potporu. To ga nije smetalo da ga 
ocrnjuje pred drugima. Hume mu je pisao: »Kad ste vi sami 
najveći neprijatelj svoga mira, svoje sredine, i svoje časti, 
ne mogu se čuditi što ste postali i moj neprijatelj.« Veliki 
D'Alambert je jednom rekao o tobože velikom Rousseau: 
»Jean Jacques je kao divlja zvijer, koju čovjek smije dodir- 
nuti samo štapom, i to iza rešetaka.« Tu je ocjenu dopunio 
Voltaire: »Smatram da je Rousseau jedan od najnesretnijih 
ljudi jer je jedan od najgorih.« 

— Oh, kako se istina koji put izopačuje! Slušao sam 


“nedavno čovjeka koji ga je kovao u zvijezde. I to kao naj- 


većeg odgojitelja svih vremena! 

— Žalosni oni koje je on odgajao, dometne Anica. Ako 
nam Bog dade djece, njegova načela sigurno nećemo sli- 
jediti.... 


Uljepšavanje života 


»Jednog jutra ustao sam neraspoložen, tužan, umoran 
od dokolice. Prohtjelo mi se da učinim nešto neobično. 

Otvorim prozor i čujem kako dolje na ulici staklar nudi 
piskavim glasom svoju robu i usluge. Ne znam zašto, izne- 
nada me obuze despotska mržnja prema tom siromašku. 

Pozovem ga gore i ujedno mi pade na pamet vesela mi- 
sao da je moja soba na šestom katu, a stubište usko, te će 
se staklar namučiti penjući se: a može i zapeti gdje i pora- 
zbijati svoju lomljivu robu. Kad je on stigao, razgledao 
sam radoznalo njegovu staklariju pa mu reknem: 

— Kako? Pa vi nemate obojenih stakala? Ružičasta, 
crvena, plava stakla, rajska stakla? Pa vi ste drski! Vi se 
usuđujete šetati po sirotinjskim ulicama, a nemate ni stak- 
Ja koja uljepšavaju život? ' 

Gurnuo sam ga jače prema stubištu i on se izgubi po- 
srćući i gunđajući. Istrčao sam na balkon, zgrabio malu po- 
sudu sa cvijećem i dok je staklar izlazio iz kućnih vratiju, 
bacio sam svoje ubojno oruđe njemu na robu za leđima. 
Udarac ga je oborio i sva se njegova uboga roba razbila u 
komađe, s lupnjavom koja je bila nalik na tresak kuće od 
kristala pogođene gromom. Pijan od ludila vikao sam: 

— Uljepšavanje života! Uljepšavanje života!« 

— Pa onaj tko je to učinio, taj je zlikovac, zaprepasti 
se Anica. 

— Nije to zlikovac. Tako sam sebe opisuje veliki fran- 
cuski pjesnik Charles Baudelaire, koji je snažno utjecao na 
mnoge ljude. Proglašen je veličinom, a uistinu je bio nepri- 
jatelj ljudi i ljudskih zakona. Živio je samo za svoj ego- 
izam i vlastiti užitak .... 


A veliki Goethe? 


— Ima li tu što o slavnom njemačkom piscu Goetheu? 

— Ima! I te kako mnogo. Poslušaj samo ove rečenice! 

Mirko je ustao sa stolice. Prošetao je nekoliko puta po 
sobi, Osjetio je blizinu tih ljudi o kojim je čitao. Zaintere- 
sirala ga njihova sudbina. 
g »Goetheov je duh bio jedan od najširih, najjačih! Na- 
izmjence filozof, kritičar, fizičar, geolog i biolog. Njegov 
genij, koji se razvijao i neprestano obnavljao, i njegov visok 
književni auktoritet načinili su od njega sigurno učitelja i 
patrijarhu evropske književnosti. . .« 


Napuknut i sebičan 
— A opet, kako je u sebi napuknut, nepotpun! 
»Njegovi bivši prijatelji i prijateljice odlazili su od nje- 
ga uvijek s velikom gorčinom i teško razočarani zbog nje- 
gOve savjesti. 

Schiller, njegov prvi i najbolji prijatelj, piše: »Kad bih 
bio češće u Goetheovu društvu, bio bih sav nesretan. On 
nema nijednog trenutka topline, ni za svoje najbliže prija- 
telje, i ničim se ne može privezati za čovjeka. Držim da je 
on sebičnjak u neobičnom stupnju. On ima dara da priveže 
ljude za sebe i da ih drži poklanjajući im manje ili više 
pažnje, ali sebe samog on zna uvijek ostaviti slobodnim. 
Pravi se dobrotvorom, ali uvijek kao neko božanstvo i ne 
dajući nikakove žrtve od sebe, te mi sve to izgleda kao ne- 
dosljedan i planski način rada, sračunat da to njegovu sa- 
moljublju donese najviše užitka... .« 


Dvije duše 


Poznavaoci Goetheova karaktera nalaze u njemu dvije 
suprotnosti. Tako jedan piše: »Ima nešto strašno i nešto 
neshvatljivo što karakterizira Goethea, a, što se pokazalo 


demonskim još u njegovoj mladosti i što se nije ugasilo ni 


u kasnijem njegovu životu... 

Rođen s dvije suprotne duše, koje su u njemu vodile 
stalnu međusobnu borbu, Goethe je zbog toga bio pravi mu- 
čenik. Sam je rekao o sebi u svojim zrelim godinama: »Cio 
svijet smatra da me uvijek služi sreća i da me upravo mazi. 
Ne mogu se potužiti na svoju karijeru, niti ću je grditi, ali 
mogu slobodno reći da sam je stekao teškom mukom i ve- 
likim trudom, te da sam u svojih 75 godina jedva imao če- 
tiri nedjelje pravog uživanja. Cijelog života gurao sam te- 
žak kamen uzbrdo, i to uvijek ispočetka, odozdo!« 


Ništa nisam žrtvovao 


Mirko slučajno uoči sliku jednog oficira. Težak pogled, 
nikako se ne slaže s dječjim, neživim i ispupčenim usnama. 

— Čija je to slika? 

— Glasoviti pisac i pjesnik Ljermontov. Da vidimo ka- 
kav je on bio kao čovjek! 

»Još od djetinjstva počeo je ispoljavati crte zlobe, pra- 
ve demonske zlobe. U vrtu je uvijek lomio grane i kidao 
cvijeće ,razbacujući ga po stazama. Ubijao je s istinskim u- 
živanjem muhe i radovao se. kad bi kamenjem po in io 
barao na zemlju piliće.. 

Kao zrio čovjek ponašao se tako i prema ljudima, 0so- 
bito prema ženama: i to demonsko uživanje nije ga na- 
puštalo sve dok nije gorko završio svoj život. 


Neobično zatvoren i nepovjerljiv, on je prežirao sve 
ljude od reda. Zbog toga se nije mogao održati ni u jednom 
društvu, ni steći prisnog druga i prijatelja. Hladna i povu- 
čena priroda. Nije bio sposoban ni da ma koga i ma što za- 
voli duboko. Otuda kod njega osjećaj duhovne samoće! 


— Prolijeće mi u pameti sva moja prošlost. Pitam se: 
a zašto sam živio? Zbog čega sam se rodio? A znam i uvje- 
ren sam da mi je bila namijenjena velika zadaća jer osje- 
ćam u svojoj duši i suviše velike sile... Moja ljubav nije do- 
nijela nikome sreću jer ništa nisam žrtvovao za one 
koje sam volio. Volio sam samo radi sebe, radi svog vlas- 
titog užitka ... Možda ću sutra umrijeti. A na zemlji neće 
ostati nijedno biće koje me potpuno razumjelo.« 


Sedamdeset dvojica 


I tako jedan za drugim! Kao da je svaki od njih čitav 
svoj zaseban film! Mirko i Anica su ih te večeri doživlja- 
vali. Njihove mladenačke otvorene duše, željne znanja i 
unutrašnjih doživljaja, povjerljive i pristupačne snažnim 
dojmovima i slikama, proživljavala su te filmove. Zajednič- 


ka konstatacija je bila: 


— To su sve odreda tragični slučajevi! S tragedijom u 
početku, u sredini i na kraju života. 


— Sedamdeset i dva velika imena! Isto toliko i tragič- 
nih tipova i sudbina. 


Beethovena, najvećeg skladatelja svih vremena, 
među mnogim bolestima najteže je već u 26. godini života 
mučila njegova gluhoća. Pišući o sebi on govori ovako: 

— O, ljudi, koji smatrate i pričate da sam pakostan, 
surov i da mrzim druge! Vi ne znate tajni uzrok svega to- 
ga... Pomislite samo na to da je evo već šesta godina kako 
me zadesilo neizlječivo stanje, koje su uz to, neinteligentni 
liječnici još pogoršali... Morao sam još od ranih godina 
biti osamljen i osuđen da živim samotno, Nisam imao sna- 

ge da doviknem: govorite glasnije, vičite, gluh sam! Gluhoća 

“ine je bacala gotovo u bezizlazno očajanje. Malo je trebalo 
da dignem ruku na svoj život. Jedina me umjetnost uzdr- 
žala od toga.. .« . 


Cinik 


Veliki engleski pjesnik Byron je jednom prilikom sa 
ženom posjetio svoju sestričnu. Zatražio je od nje da mu 
pokaže sva pisma koja joj je pisao u posljednje dvije godi- 
ne. Ona je to i učinila. , 

1Iz letimičnog pregleda tih pisama njegova je žena, na 
svoje zaprepaštenje, saznala da je on ne samo prema njoj, 
svojoj ženi, ravnodušan već da je za sve vrijeme imao i niz 
ljubavnica. A među njima i tu istu sestričnu koju je čak i 
silovao. Kad je njegova žena, utučena i klonula, bacila pisma 
s gnušanjem i napuštala sobu, on joj je sadistički doviknuo: 

— I ti si za sve to vrijeme vjerovala da sam crkavao 
od ljubavi prema tebi? 


Tragedija 


— Zar ijedna druga riječ nego tragedija može izraziti 
nesreću jednog Puškina, »mučenika spolne ljubavi«, Ed- 
gara Allana Poea, koji je svoj život proveo u bjesomučnom 
trovanju alkoholom? 

Dostojevski je bio padavičar. Sam kaže za sebe: 
»Sibir, robija, to je za mene bila velika milost.« 

Prvak francuske poezije druge polovine prošlog stoljeća 
Paule Verlaine umro je kao puki siromah u sobici jedne 
prostitutke u Parizu, utučen, prezren i napušten od svih. 
Za sobom je ostavio samo pjesmu »Razočaranje«. Svoju po- 
sljednju pjesmu. 

Wilde, veliki engleski dramski pisac bio je zbog spol- 
ne izopačenosti osuđen na robiju. 

Nietzsche, njemački filozof, najoriginalniji i najpo- 
pularniji njemački mislilac, svršio je u ludnici. 

Musset, francuski pjesnik, čije je pjesništvo »čudes- 
no izražavalo moralno stanje razdoblja u kojemu je pisano.« 
bio je manijak: a od svoje 20. godine i alkoholičar. 

Flaubert — epileptičar! Rimbaud prvi među »pro- 
kletim pjesnicima«! Balzac kaže sam za sebe: »Ja sadr- 
žavam u sebi sve nesklade, sve moguće kontraste... .« 

— A tobože »neumrli« Zola? 

»Emile Zola, pokazivao je različite simptome poreme- 
ćenog duha. Najviše mu je bilo poremećeno i to upravo pre- 
komjerno razvijeno čulo mirisa. Iz svog radnog kabineta 
raspoznavao je po mirisu jela koja se spremaju u kuhinji 
veoma udaljenoj od njega. 

Spopadale su ga različite opsjene, strah. Pritiskivale su 
ga mučne misli i praznovjerje. Na ulici je stalno brojio svje- 
tiljke i razgledao brojeve kuća i fijakera, pa bi pročitane 
brojeve neprekidno množio i sabirao. Njegov životopisac 
dodaje da mu je »dugo vremena nosilo sreću množenje sa 
tri, a poslije sa sedam«. 

Broj 17 bio je po njegovu shvaćanju loš. Kad ga je jed- 
nom oborio fijaker na ulici, brzo je pogledao njegov broj, 
dodao tome jedinicu i zbroj je iznosio 17...! 

Dugo vremena živio je duboko uvjeren da mu nijedna 
stvar neće poći za rukom ako je tog dana pri izlasku iz ku- 
će stupio na pločnik lijevom nogom. Često je opipavao neke 
predmete ili zatvarao po nekoliko puta vrata. Bio je neuro- 
pat i psihički opterećen čovjek!« 


Da li je to istina? 


Bilo je već kasno uveče kad je Mirko zatvorio knjigu. 
Glava mu je bila puna spoznaja na koje nikad u životu nije 
mislio. 

— Da li je to sve istina što piše u toj knjizi?, javi se 
Anica iza odulje šutnje. 

.— Nemam razloga da sumnjam u istinitost ith podataka! 
Nije ih napisao čovjek nekog idejnog smjera ili nastojanja, 
nego objektivan, miran liječnik. Razlika je između pisca 
povjesničara i pisca liječnika. A pogotovu između romano- 
pisca i liječnika! 

— Zašto? : 

— Povijesničari daju opis. Opisuju osobine. Procjenjuju 
Vrijednost. Ispituju povijesne uzroke i smisao događaja. 
Oni se rijetko upuštaju u raščlanjavanje osoba koje tvore 

povijest. Ali liječnici ... Oni prije svega upravljaju svoju 
pažnju najprije na samu osobu. Na tvorca tvorevina, Zato 
njihova djela nose poseban, realniji pečat. 


Možda ga i nema?! 


— Zaista je ova knjiga zanimljiva! On je istraživao te 
glasovite ljude kao liječnik, kao čovjek medicine. 

— Postoji li uopće zdrav, normalan, sređen veliki č o v- 
jek za koga bi se isplatilo zanositi, oduševljavati? Postoji 
li uopće potpun čovjek? 

— Shvaćam te dobro! Postoji li uopće netko od ljudi 
tko nije sličan ovima? 

— Tko će nam odgovoriti na to pitanje? Konstatirati 
činjenicu ljudske tragedije to je mnogo. I zaista sam zado- 
voljan što sam tu knjigu pročitao. Ali i tebe i mene sada za- 
.nima novo veliko pitanje: pitanje rješenja. Spasiti se od te 
tragedije po jednoj velikoj sveobuhvatnoj osobi — to bi bilo 
ono najpotrebnije... ' 

— Ali o tome nema u knjizi ni govora. Ona svršava vrlo 
teškim dojmom upitnika. 

Postoji li rješenje? Gdje da ga nađeš? Gdje da nađeš 
čovjeka? Možda ga uopće i nema... I nije ga nikada 
ni bilo?! 


Propovijed u 11 sati 


Vedro se nebo bljeskalo u krasnu  plavetilu. Nijedan 
oblak nije zastirao nebeski svod. Na istoku se žarilo i uok- 
virilo pozadinu sjajnom suncu, koje se dizalo veoma koso 
nad dimnjacima. 

Danas im se nije žurilo. Odlučili su prvi puta poći u 
crkvu Srca Isusova na svetu Misu. Čuli su da hvale propo- 
vjednika koji propovijeda u 11 sati. Nastupa mlad sveće- 
nik. Kažu da pogađa žicu Božjega i ljudskoga srca. Govori 
jednostavno, ali oblači Evanđelje u jezik blizu životu. Nje- 
gove riječi padaju na srca najviše mladih slušatelja kao do- 
bro sjeme na plodnu njivu. 

Nekim se starijima njegove propovijedi ne dopadaju 
baš potpuno. Izgledaju im kao izvjestan atentat na običaje 

i tradiciju. Ali što ćemo? Starci, — a ti starci po godinama 
mogu biti i veoma mladi — nisu nikad potpuno razumjeli 
mlade... 

Svakako, prostrana crkva, poseban stil zanimljivih lini- 
ja, uvijek je prepuna. I pod korom iza staklenih vrata tis- 
kaju se, najviše muškarci, Oni koji često više pažnje posve- 
ćuju nedjeljnoj riječi nego žrtvi Gospodnjoj... 

Tako je bilo i danas. Točno u 11 sati zabrujaše snažne 
orgulje i domala se prema visokim lukovima i galerijama 
digoše skladni glasovi snažnog i umjetnički dotjeranog mje- 
šovitog zbora. Mirko i Anica stadoše blizu vrata. 

Na propovjedaonici se pojavio prilično mlad čovjek. 
Ozbiljnih i energičnih crta. Pročitao je evanđelje čvrstim, 
odmjerenim glasom... Diskretni zvučnici donosili su do 
slušatelja struju prije svega nepokolebivog uvjerenja i du- 
boke istine... 


Proces protiv Isusa 


»I Calderom de la Barca — započeo je govornik — znao 
je u svom velikom kazalištu svijeta potresti čovjekovu sav- 
jest. Ne možete gledati bez uzbuđenja svoju sudbinu, svoju 
ulogu u svijetu, svoj završetak iza kulisa. 

I Goethe je u Faustu ušao čovjeku pod kožu. Ta svi mi 
živimo nalik na učenog doktora, koga vara sotona Mefisto. 

I Viktor Hugo iznosi u svojoj legendi vjekova likove 
— ma eto kao da je na mahove baš nas portretirao. 

Ali valjda nitko nije tako pomno ispitao čovjekovu sa- 
vjest kao što je to učinio u ove naše dane talijanski drama- 
tičar Diego Fabri, u svom djelu — »Proces protiv Isusa«. 

Kada su prije nekoliko godina počeli u Italiji, a u ko- 
rizmi 1958. i u samom Parizu, prikazivati njegovo scensko 
djelo, pažljiva i napeta srca blaziranih Parižlija kao da su 
Osjetila novu krv u sebi. Gledaoci su na mahove ostajali bez 
daha jer ih je netko nevidljivom rukom hvatao »upravo za 


dušu« 3 


Početak drame 
Tih nekoliko rečenica bilo je dovoljno, da napne pažnju 


Ovog silnog svijeta. I galerije zahvati napeta radoznalost, a 

»potkoraši« stadoše kao ukopani. Premda kroz staklo ne- 
vide potpuno propovjednika, ipak žele bar iz neodređene 
siluete osjetiti da te riječi ne dolaze iz nekih  histeričnih 
sfera, nego iz ljudskog srca... Vedrog i svježeg. 


»Ulazite u kazalište, a zastor je već dignut. Pozornica 
sasvim jednostavna, kao otkrivena duša — tek nekoliko sto- 
lica i jedan stol. Ne radi se ovdje o dekoru, nego o istini. 


Zatim ulazi grupa ortodoksnih Židova. Jedna židovska 
obitelj iz Tibingena. Profesor biblijske kritike Elias, nje- 
gova žena Rebeka, njihova kći Sara, njezin ljubavnik 
David i još nekoliko pratilaca. . 

— Ovo nije obična predstava, počinje Elias, i bit ćete 
iznenađeni. Pred vama ćemo obnoviti proces Isusu iz Na- 
zareta. Mi Židovi — mi ćemo večeras postaviti pitanje pred 
vas: da li je Isus Krist kriv? Da li je On prema židovskom 
zakonu kriv ili je nevin? Da li je on bio osuđen pravedno 
ili nepravedno? Zato ćemo javno obnoviti proces protiv is- 
psovanog, iščuškanog, izbijenog, pribijenog i ubijenog Kris- 
ta. na ' 


Nije li Krist? 
“Mirko se iznenada sjeti onoga što je proživio sinoć či- 
tajući knjigu o tragediji čovjeka. 

Nije li i Isus Krist također jedan od njih? Nije li i na 
njega palo prokletstvo razdvojenosti ljudskoga srca izme- 
đu onoga što govori jedan čovjek o dvojici duhova koji se 
bore za prevlast u njemu? 

Ne gleda li iz Kristova jednoga oka čavao, a iz drugoga 
anđeo, kako je jedan pisac okarakterizirao Goethea? 

Nije li Voltairevova satirična i ironična crta ugrađena 
i u Kristov karakter? ; 

Izgleda da jest! Sigurno jest! Jer, zapravo, on je proži- 
vio goru sudbinu nego li ijedan od njih. Raspet na vješala 
križa među razbojnicima! Pa to je strašnija smrt nego ijed- 
nog čovjeka... i 

Svakako, Krist je velika tajna... 

Redaju se svjedoci.... 

Propovjednik je govorio mirnim, zvučnim glasom: 

»I sad dolaze redom svjedoci Isusova života. Najprije 
preslušavaju Kajfu, koji je osudio Marijinog sina. Njegovo 
je priznanje ganutljivo. To je zapravo priznanje vlastite 
krivnje. 

Pilat opet priznaje da je on zapravo popustio prisiljen 
židovskim prijetnjama i posla Krista na križ. 

Juda obrazlaže svoju izdaju na originalan način. On je, 
veli, zamjerio Učitelju što je u njegovu srcu svojim propo- 
vijedanjem o nebeskom kraljevstvu razorio sve nade u ze- 
maljsko kraljevstvo. Juda se našao na strani sotone iz pu- 
stinje, koji je gledao u sva kraljevstva svijeta i njihov čar. 

U najživljem dijalogu redaju se i drugi svjedoci Isuso- 


va života. Tu je njegova divna majka i šutljivi Josip, apo- 


stoli.... Lazar.... Magdalena...., 

Ali iza svih tih izjava, koje svjedoče za nevinost povijes- 
noga Isusa Krista, sud ne donosi još nikakva zaključka. 

Povlači se na vijećanje i vraća se natrag. Elias, pred- 
sjednik, izjavljuje u ime porote — da ni sam kršćanski svi- 
jet nije primio Isusove poruke, a oni, Židovi, moraju ga 
osuditi, jer je svojim praznovjerjem zaveo i prevario izra- 
elski narod.« 


Uporni NE! 

Ali propovjednik je. uporno nastavljao. Tek .sada 
je pogodio glas kao da sam u taj čas proživljava ono što je 
govorio. ; 
»Iznenada se prolomi jezoviti — NE! Dvorana protrnu. 

— Ne, oče, viče mlada Sara. Ja ne vjerujem u to! Krist 
nije kriv! Nemojte nam osuđivati Krista! 

Tada se osjeti micanje u kazališnoj dvorani. Mrmljanje 
sa više strana, povici s galerija, s balkona, iz partera, oda- 
Svuid. ' 

Tek sada počinje pravi dio procesa, nadhistorijski dio, 
kad se o tom Isusu Kristu ima izjasniti naše vrijeme, naša 
savjest, naša generacija. 

Dolazi jedan gledalac i govori da se proces ne može za- 
vršiti jer to nije ni bio pravi proces. O Kristu ne mogu su- 
diti kazališni glumci, nego čitav svijet. Krist nije došao radi 
predstave, nego radi spasenja. 


U to se javlja drugi, pa treći gledalac, i među njima se 
zameće prava bitka mišljenja o Isusu Kristu. Racionalista 
odgovara da je srž pitanja u tome: da li je Isus s pravom 
osuđen ili nije? Uostalom, veli on, da je Krist bio Bog, mo- 
rao bi ostaviti iza sebe drugačiji trag u našoj povijesti... 
Gledajmo oko sebe... Kad bi i drugi put uskrsnuo pa se 
pokazao našim ocima, i opet bi izgubio igru kao što ju je 
uvijek gubio.... 


Plavojka 


Tada uskače u dramu najiskrenije lice — mlada plavoj- 
ka, ljubavnica gospodina racionaliste. Upadno razgoličena i 
umjetno uljepšana, ona pred svim gledaocima ispovijeda ne- 
vjernika i samu sebe. 


— Ja ga dobro poznajem, kaže. On je inteligentan čov- 
jek. Mnogo je razmišljao o svemu tome. I morao se već ob- 
ratiti. To mi je priznao jedne noći... To ga je mučilo, to je 
bila napast, ali je u posljednji čas ustuknuo i pobunio se... 
Zašto? Zar zbog toga što su dokazi protiv Krista bili pre- 
jaki? Ne, nego zbog mene! Ta ja sam radila s njime što 
sam htjela... Ponizivala sam ga, mučila, sramotila kao nit- 
ko... Na koljenima je klečao preda mnom i mene takvu, 
kakvu jesam, stavljao je na mjesto Spasitelja. Evo dokle 
dolaze ti ljudi poput njega, te velike glave... 


Za sebe veli da nije nikakva intelektualka. Ona je obično 
ljudsko srce. Prevarena, to je istina. Ali u dnu same sebe 
. uvjerena je da je Isus Krist Spasitelj svih ljudi, pa_ i 
njezin. : 

— Meni je On potreban, viče pred svima  gledaocima 
plavuša, viče u ime svih žena, koje su sagriješile... Meni je 
potreban. On me jedini ljubi. On me gleda samo onakvu ka- 
kva jesam. Odakle nam nada, odakle samo tračak nade ako 
još i Njega, Krista, osudite...: 

* Žrtve opačina 


Ljudi su stajali kao ukopani. Gledali su sebe u toj pla- 
vojki. I muževi i žene. Jest, ona ima pravo. Nama grješnici- 
ma — a tko to danas nije? — Krist je potreban više nego 
itko drugi. 

Ako njega osudimo, tko će nam reći one blagoslovljene 
riječi: — »Ustani, oprošteni su ti tvoji grijesil«? 

Griješimo, istina je. Ali grijeh nas peče. I u tamnim no- 
ćima i žaru podnevnog sunca nosimo u sebi crva koji rias 
rastače i na duši i na tijelu. Goni nas u neuroze, u patološka 
i histerična stanja, u samoprevarno smirivanje narkotika... 

A tko će skinuti grijeh, to najveće prokletstvo mo- 
derna čovjeka, s naših duša? 

Anica se sjetila svojih »genija«. Nijesu li i oni zapravo 
žrtve grijeha? Nijesu li i oni kao ta plavojka? Nije li i njima 
potreban Krist? Ne bi li veliko smirenje njihovih srdaca 
bilo u Kristovu Srcu? 


Ne dirajte Isusa! 


U pomoć joj priskače iz publike mladić. Upadno je od- 
jeven i udešen, gotovo frajerski. Lice mu je razočarano. Po- 
gled izgubljen, kao da nešto traži. I on se ispovijeda... Ok. 
rao je svoje, uništio ih time — oca i svu braću — pa je s 
novcem pobjegao. Sve je proigrao. Sve osim svijesti da bi 
trebalo nešto učiniti. 

— Što? Ako nema Krista, ako na svijeru nema oprošte- 
nja, ako nema mogućnosti da se vrati ocu, da ga otac zbog 
nečije prevelike ljubavi i otkupljenja ponovo zagrli, što da 
se učini? Prestanite! Nemojte osuditi Krista! — kao da viče 
u ime sve mladeži utučene grijehom i. iznutra razdrte bes- 
mislom, kroz koji kao da nešto svanjuje. 

— Meni je potreban otac koji će mi jednoga dana opro- 
stiti i primiti me u kuću. Ne airajte Isusa! 


Čistačica 


Nakon toga čistačica u kazalištu zahtijeva oslobođenje 
Kristovo zbog svojega sina. Njena su sina zbog neke subver- 
zivne akcije uhvatili i streljali. Ona je uvjerena da joj samo 

Krist može vratiti dijete na njezino materinsko srce. On je 
naime jedini rekao one besmrtne riječi: 


— Dođite k meni svi koji ste umorni i opterećeni i ja 
ću vas okrijepiti! 

Napokon i sam tužitelj — Sarin ljubavnik David — pri- 
znaje kroz suze da je on dao ubiti Sarina zaručnika Dani- 
jela, ne zato jer bi bio ljubomoran, nego zato jer je Danijel 
okrenuo srce prema Kristu. 


Tako je David počinio zločin sličan Judinu zločinu, jer 
je prolio nevinu krv... 


Zašto šutite? 


Elias ustaje i baca svim kršćanima u lice strašno pi- 
tanje: 

— Ako ste uvjereni KA bez vašeg i našeg Krista nema 
spasenja, zašto o njemu ne govorite? Zašto šutite? Zašto 
niste s njime promijenili svijet? Zašto u sebi sakrivate ono 
što je u vama najljepše? 

— Zašto? pita plavojka, i odgovara. Zato jer na to za- 
boravljamo; to je u nama zakopano, potonulo i rijetko se 
diže u svijet. 

.— Zato, nadodaje mladić, jer se ovoga Krista stidimo. 

Stidimo se Isusa iz Nazareta i zato ne obnavljamo svijet. 
Stidimo se kao Petar... I bojimo se najprije susreta s Isu- 
som samim. Volimo ostati na širokoj ravnici negoli da se s 
njime sretnemo na uskoj stazi... 
Svećenik priznaje da obični kršćani, pospani u svojim 
dnevnim brigama i svome bijednom beživotnom kršćanstvu; 
da svećenici, odjeveni u svoju sušičavu rutinu i živeći od 
svoga zanata kao kakvi rentijeri, ne mogu svjedočiti za Kri- 
sta kako bi trebalo. 

— To je naš grijeh i ja ga otvoreno DE Ali ne 
zaboravimo nešto veliko i neizbrisivo! Svijet danas više nije 
onaj koji je bio prije Krista. Nema više na zemlji ni istih 
grijeha ni istih grješnika. U našoj se duši rodila nova sa- 
vjest, novo grizodušje, nova bol. Naš se grijeh može okajati 
samo pred Raspelom. S Kristom se rodio i na svijetu po- 
stoji novi čovjek, koji nije svetac, to je istina, ali koji je, 

makar on toga i ne znao, makar on toine htio, kršća- 
nin..«. 


Postoji čovjek 

Posljednje riječi su pogodile Mirka i Anicu u srce. 

»S Kristom se rodio i na svijetu postoji novi čovjek, 
novi čovjek! Ime mu je kršćanin!« 

Dakle, postoji čovjek! Nisu znači svi ljudi osuđeni na 
tragičnost sedamdeset dvojice nesretnih i neuravnoteženih 
genija! 

Ako postoji, tko je taj čovjek? Gdje ćemo ga naći? Na 
kojemu se kontinentu rodio? Gdje je proživio? Zar nam je 
potrebna Aladinova tajanstvena svjetiljka da ga pronađemo? 
Ili mudrost jednoga Diogena, koji je u podne, dok je sunce 
najjače sjalo, tražio po glavnom trgu Atene čovjeka? 

Gdje ćemo ga naći? 

— Pitat ćemo to propovjednika! Kao bljesak munje 
prostrujilo je Mirku kroz glavu. Da, taj i takav propovjed- 
nik, luk će nam znati odgovoriti na naše veliko i ozbilj- 
no pitanje... 


Hi —ili.... 


I konačno pada zadnje i najodlučnije pitanje Eliasa. 
Ali nije usmjereno samo onima na pozornici, nego putem 
propovjednika, i svima prisutnima u crkvi. : 

Izravno i čvrsto! I onima pod korom, koji su stajali kao 
kipovi, i onima na galerijama, koji su se nadvili na baršu- 
nom obloženu balustradu. Sudbonosno pitanje! Ono može 
imati samo odlučan i presudan odgovor. Ne neki mlak i ne- 
određen. Ili —ili.... 

— Tko je onda za vas Krist? 

— On je Sin Božji — odgovara glasno svećenik. 

— Ti si prva i posljednja ljubav! Ti si jedina ljubav 

— priznaje plavojka. 

— Ako jednoga dana vidim da mi se netko približio i 
zagrlio me i poljubio, znat ću da je to On — Isus iz Nazare- 
ta, prijatelj mladih, kaže mladić. 

— Kad sam u ovom pustom i praznom kazalištu, onda 
me On svaki dan tješi, govori ožalošćena mati. 

— Isuse iz Nazareta, dovikuje cijelom svijetu mlada Sara, 
Ti ti nakon svega Židov i Ti si umno za nas. Od sada smo 
svi jednaki: Židovi i Nežidovi. 

.— On je naš vođa, kaže Rebeka, Spasitelj svijeta, koji je 
uskrsnuo od mrtvih . 

— Blagoslovljen je taj sat. ako primi Sina Čovječje- 
ga, koji je bio i Sin Božji, opet će mladić. I još uvijek živi! 
U našoj sredini. Živ je! On je to sam navijestio. »Ja sam s 
vama u sve dane do svršetka svijeta. Ako su dva ili tri među 
vama zajedno u moje ime, ja sam u mjihovoj sredini.« 

— Neka ostane u mašoj “redini do kraja svijeta, s čež- 
njom rekne plavojka. 

Ustaje Elias, i u grobnoj šutnji svečano završuje proces 
protiv Isusa: 

— Isus je jedina nada svijeta! Nevin i mučenik! 


Pred likom Srca. 


Kad je propovjednik sišao s propovjedaonice, ostala je 
još nekoliko časaka takva tišina da bi se muha čula u crkvi. 
Zbor je pjevao do kraja Mise. Ali da su pjevači pitali os- 
tale kakvo je bilo to njihovo pjevanje, mnogi im ne bi zna- 
li odgovoriti. Mirko i Anica prvi. Njihovim dušama je stru- 
jilo isto pitanje: nije li taj zdravi, normalni, zaokruženi, ide- 
alni čovjek kojega tražimo ... baš Isus Krist? Nije li on 
to baš zato što je ne samo Sin Čovječji nego i Sin Božji? 

Kad je Mirko za vrijeme podizanja kleknuo skupa s 0os- 
talima, podigao je oči prema glavnom oltaru. Gore, iznad 
svećenika, iznad svijeća stajao je lik Isusa Krista. 

Središte i srž čitavoga lika prosijeva kroz ono Srce u 
moru plamenova, ovijeno trnovim bodljikama a iz njega 
Sijevaju zrake na sve strane ... Dakle, Krist je osoba sa 
Srcem. Nije On mrzovoljan, hladan sebičnjak, mrzitelj lju- 
di ili sjetilni samoživac ... To je Srce koje ljubi, koje ima 
smilovanja. Iz Njega su izašle one besmrtne riječi: »Zao mi 
je naroda!« .* 

Kako je daleko to Srce od onoga iz kojega su provalile 
drugačije riječi malom, prosječnom čovjeku: 

— Pasi, mirni narode! čemu sad tu darovi slobode!? 
Njega treba klati i stnići. On nasljeđuje od koljena na ko- 
ljeno jaram s praporcima i bič! 

. Mirko se zagledao u to Srce Isusa Krista i rekao samo je- 
dnu riječ. Veliku i sadržajnu. Više dušom negoli ustima. Ali 
svjesno. 

— Smiluj mi se, Kristovo Srce! 

NAJVEĆI ČOVJEK . . . 4... 


Čudni su osjećaji strujili kroz srca. Mirka i 
Anice kad su se našli pred velikom i svjetlom 
zgradom, okruženom trošnim zidom. Uđoše u vrt 
i priđoše glavnom ulazu. 

Ondje su neki mladići sjedili na ogradi stubišta. 
Noge ispružene niza zid. Cigarete u ustima. 

— Dečki, da li bismo mi mogli govoriti s Pa- 
trom... 2 

— Pater X.? Tko je to? Toga mi ne poznajemo. 

— Kako da ga ne poznajete? Stanujete li vi u 
ovoj zgradi? 

— Da! Ali za njega ne znamo... Nego, nije li 
on svećenik? 

— Razumije se kad je Pater! 

— Tako vi recite! Mi smo ovdje konviktorci. 
Ali u istoj zgradi stanuju i oni. Otiđite na ona do- 
nja vrata. Ondje niže. Pozvonite, pa će vam se već 

i netko javiti. : 

Tako i učiniše. Otvori im vrata mlad redovnik. 
Još mu ni brada nije počela rasti, a svjež, vedra i 
otvorena pogleda. j 

Kad mu rekoše koga traže, uvede ih u jedno- 
stavno uređenu sobu. Tu ih ostavi same. Puni ne- 
izvjesnosti čekaju. Ne znaju toga čovjeka koga 
traže. No tvrdo su odlučili da dođu upravo k nje- 
mu. On će im riješiti njihov velik problem. Sma- 

traju da imaju pravo na to jer je svećenik, jer je 
propovjednik. 

Domala je Pater osvanuo u sobi. Njegova ve- 
drina otvorila im je usta. Iza prvih pozdrava Mir- 
ko je započeo... 

— Velečasni, jeste li čitali knjigu  »Tragedija 
genija?« 

— Kako da ne! Imam je kod sebe. Zašto? 

— Neki je dan došla u naše ruke. I, morama is- 
kreno reći, učinila je na nas oboje strašan dojam. 
Zajednički smo je čitali i zajednički smo se razo- 
čarali nad onima koji stvoriše našu kulturu i koji 
je danas podržavaju svojim djelima... Nama se 
nameće pitanje: postoji li uopće uravnotežen, smi- 
ren, zaokružen čovjek? Nisu li svi, osobito tako 
zvani »veliki ljudi«, zapravo slični njima? 

— Ivi ste došli ovamo da čujete odgovor na to 
pitanje? 

— Upravo zato! Pogotovo kad smo čuli vašu ju- 
čerašnju propovijed, nismo mogli ostati mirni. 

Svećenik se malo zamislio. Svijetlo, dosta sitno, 
ali ozbiljno i odlučno lice s malim, čvrsto stisnu- 
tim usnama, pokazivalo je da ulazi u svijet u ko- 
jemu se on već često kretao... I o čemu je već 
mnogo razmišljao. Zato je počeo odmah odlučno ... 


Heroizam 


— U velikom strahu živio je cijeli logor kad se saznalo 
da je nekoliko logoraša pobjeglo. Znali su svi da će doći do 
represalija. I uistinu! Pred svima logorašima izabrama su 
desetorica. Oni moraju svršiti u bunkeru gladi. Ni krivi ni 
dužni došli su u logor, a sada ih još manje krive, čeka smrt, 
najstrašnija od svih smrti: polagano umiranje od gladi i že- 
đe. 

— Među njima je bio jedan svećenik, zar ne? 

— Nije, svi su bili oženjeni ljudi. Jedan između. njih 
plače kao dijete. Mlad je to još čovjek. Kod kuće ima ro- 

ditelje, ali i ženu i djecu. Srce mu puca od boli za najmili- 
jima ... 

— I sad se: dogodi nešto nevjerojatno. Jedan logoraš stu- 
pi pred strašnoga Fritscha i zatraži da njega pošalju u bun- 
ker gladi mjesto mladoga oca obitelji. Govorio je: 

— Jedan ionako mora stradati. Bolje je da propadnem 
ja, koji sam slab i nemoćan, nego ovaj čovjek, koji će vam 
moći još dugo raditi. 

Fritsche ga je gledao začuđeno. 

— Što ste vi po zanimanju? 

— Katolički svećenik. 

I komandant je dopustio. O. Maksimilijan Kolbe, sveće- 
nik, redovnik, Poljak je narodnosti, svršio je svoj život u 
bunkeru gladi. 


Uočimo tu scenu! 

— Zaista, izvanredan heroizam za brata čovjeka. 

— Uočimo malo tu scenu. Slobodno, samostalno, promiš- 
ljeno, odlučuje se taj čovjek da dade svoj život. Kad bismo 
ga upitali: oče Maksimilijane, zašto ste to učinili? Zar uis- 
tinu zato da bi onaj mogao bolje raditi za svoje krvnike? 

— Nipošto! 

— Nego zbog čega? Jeste li bili siti života? Zar ste ku- 
kavički htjeli pobjeći od braće, ljudi koji pate? 

— Ne! Ja sam to učinio iz ljubavi prema Isusu Kristu, 
koga sam ljubio i gledao u svom bližnjem ... 


Isus je tražio ljubav 


— Ne osjećate li ovdje peljen zagonetku? Neshvatljivu 
tajnu? 

— U čemu je ta zagonetka? 

— Ona osoba koja je živjela na početku naše ere u Pale- 
stini, a koja se zvala Isus Krist, tražila je da ga ljube svi ljudi. 
Svi, do kraja svijeta. 

— Pa? 

— Za ljudsku ljubav traži se samo nekoliko osoba. Treba 
nam cijelo more bogatstva, pa i znanja. No ljubavi nam je do- 
sta jedna kapljica.i u njoj već nalazimo sreću. I zato, kađa vi- 

dimo da Isus Krist ustaje i traži da ga svi ljudi svih vjekova, 
ljube, tome se čovjek uvelike čudi i u tome se krije ' velika 
tajna. 


Nada sve 


— Ali to još nije ništa! Isus Krist ne samo što želi da ga 
svi ljube, već on želi i traži da ga ljube nada sve. Traži 
najjaču i najplemenitiju ljubav. Ljubav koja čovjeka trga iz 
naručja naslada, i, ako treba, čini da podnese mučeništvo, da 
svoj život dade i žrtvuje. 

— Kako to mislite? 

— Uzmimo baš to što je učinio o. Maksimilijan. I on je 
imao svoje roditelje, oca i majku. Ljubio ih je svim žarom 
plemenitog srca. A Isus se stavio između njega i njegovih ro- 
ditelja, i zatražio da Njega ljubi više nego oca i majku. »Tko 
ljubi više oca ili majku nego mene ,nije mene dostojan... .« 
I mladi je Poljak ostavio oca i majku i postao redovnik. 

— Uistinu je to neshvatljivo! 

— Njegovi su roditelji računali na svoje dijete. Na nje- 
govo poštenje, čestitost i sposobnosti. Ali se Isus Krist usudio 
postaviti između njih i njihova djeteta i zatražiti da Njemu 
žrtvuju svoje čedo, da se odreknu svojih planova i nacrta. 
»Tko ljubi sina svoga ili kćer svoju više nego mene, nije mene 
dostojan.« 

— Velika je smjelost zahtjevati takve stvari od roditelja! 


— Svakako! O. Maksimilijan Kolbe je ljubio svoj život. 
Htio je ostati među ljudima. I on se plašio smrti, po onom 
najosnovnijem ljudskom i prirodnom instinktu samoodržanja. 
Ali Isus Krist se usudio postaviti između njega i njegova ži- 
vota i reći: »Tko ljubi svoj život više nego mene, nije mene 
dostojan.« 

— Pa je li to moguće? To je ludost! Postaviti takve uvje- 
te znači sebe osamiti. Onemogućiti sebe. 

— Istina je to! Ali opet je tako bilo. Nema sumnje: Lju- 
bav je prema Kristu bila uzrok da je taj čovjek žrtvovao svoj 
život dva puta. Prvi put, kad je postao redovnik, a drugi puta 
kad je postao mučenik. 

Sestra milosrdnica 


— Bože dragi, pomalja se jedna sumnja. Dolazi nam na 
pamet misao: nije li taj čovjek bio velik izuzetak? Nije li 
o. Maksimilijan časna i poštovana iznimka? Da li je Krist i 
inače nalazio takvu ljubav? 

— Ako o tome sumnjate, pokucajte, na vrata karmelićan- 
skog samostana u našoj Brezovici pokraj Zagreba. Pitajte 
onu mladu djevicu zašto se ona u sanjarskoj mladosti odre- 
kla svega pa se skriva iza jake rešetke, a u oštrom odijelu i 
pokori. Odgovorit će vam: 

— Amo Christum! Ljubim Krista! 

— Pitajte onu sestru milosrdnicu koja se nadvija nad bo- . 
Jesnike što pate od neizlječivih bolesti zašto živi u toj bolnici 
nesreće? Ona će vam pokazati svoj križ i odgovoriti: | 

— Amo Christum! Ljubim Krista! 

— Sumnjate li da Isus i danas stiče tu ljubav, pitajte jed- 
noga od onih 100 hiljada misionara i misionarki, koji se da- > 
nas nalaze.na svim stranama svijeta. Od smrznute Aljaske do 
tropskih šuma središnje Afrike i Amerike putuju oni s kri- 
žem u ruci. 

— Zašto to činite? Čija vas to ljubav goni? Oni će vam 
odgovoriti poput svetog Franje Ksaverskoga sa sv. Pavlom: 
»Caritas Cristi urget nos! Ljubav Kristova nas goni naprijed!« 


4.000 svećenika 


— Jeste li čuli da je u koncentracionom logoru Dachau 
bilo 4.000 svećenika. Sve su pokušali kako bi ih prisilili da iz- 
daju svog Isusa. Mučili su ih svakom mukom. Neke su bacili 


ww okove, drugima su prebijali noge i ruke. Treće su ispatili 


glađu, a onda im onako napola mrtvima nudili slobodu ako se 
odreknu Krista. Osam stotina svećenika je 1942. godine umrlo 
od gladi. : 

— Razlog je, zar ne, isti: ljubav prema Kristu? 

— Dakako! Ta ljubav stvara kršćanske djevice, stvara 
milosrdnice — sestre siromaha, stvara apostole, stvara muče- 
nike. Uhvati čovjeka, slaba kakav jest, i kruni ga trostrukom 
krunom — djevičanstva, mučeništva i apostolstva. 

Vrhunac ljubavi 
— Ali ta ljubav čini još nešto više! 
— Ma nemoguće je očitovati veću ljubav! 
— Nije vrhunac ljubavi trpjeti i umrijeti. To još nije pu- 
nina žrtve. Gledati gdje umire onaj koga ljubimo — to je 
vrhunac predanja. 


— Ne shvaćam — kako to mislite? 


— Vrhunac ljubavi, na primjer kod majke, nije da dade 
svoj život za dijete, nego da žrtvuje život djeteta. Ai 
to je svijet često doživljavao i danas doživljava. Bijaše majki 
koje su Isusa Krista toliko ljubile da su žrtvovale svoju djecu. 
Isus se usudio to tražiti. I postigao je. One su svijesno i pro- 
mišljeno davale. Jedva je Krist umro, a već se našla sveta 
Felicita, koja je klečeći ovako govorila svome djetetu: »Dijete 
moje, voljela bih te vidjeti mrtva nego da zatajiš Isusa Kri- 
sta.« ' 

— Sveta Simforoza sprovodila je svoju djecu na sud i s 
njima je išla na stratište. Oduševljavala ih je hrabrila i, bojeći 
se da bi mogla smalaksati, klečeći ovako im je govorila: 
»Sjeti se drago dijete, da sam te pod srcem nosila, svojim 
mlijekom hranila. Smiluj se materi koja te to moli i ne zataji 
Isusa Krista!« 


Što je u takvu času trpjela ta majka, za to je preslaba 
ljudska riječ. No zanimljivo je da je tako govorila i radila... 


Zapriječen prolaz 


Sveta Franciska de Chantal ostala je udovica. Brižno se 
pobrinula za odgoj svoje djece. I postavila ih je na noge. On- 
da je osjetila kako je Isus Krist zove u redovnice. Povjeri to 
svojoj djeci, ali ona ni da čuju za takvu žrtvu. Nisu se mogla 
odreći takve majke. A njoj je opet bilo žao djece. Ali što je 
učinila? Odlučila je čvrsto, i evo, odilazi iz kuće. Sin se bacio 
na prag, da joj zapriječi izlaz, ali ona ga je prekoračila i 
otišla. 

— Zašto? Znademo! Iz ljubavi prema Isusu... 


36 


Y 





Tražimo odgovor 


— To čovjeka potresa do dna duše. Tko je, dakle, taj koji 
je živio prije 1960 godina i koji se usudio tražiti toliku ljubav? 
I što je najčudnije: koji je toliku ljubav primao a prima je i 
danas! Kakvo je, dakle, i čije to Srce koje se usudilo zatražiti: 
hoću da me svi i nada sve ljube, pa to i postiže, toliko da pred 
tom ljubavlju svaka druga potamnjuje? ' 


' Odgovor na to pitanje dat će nam zasužnjeni Napoleon, 
osvajač Evrope, veliki vojskovođa, kad prikovan ma litici 
otoka Svete Helene uspoređuje sebe i svoj život s Kristom i 
Njegovim životom. 


Napoleonov zaključak 
— Što je on odgovorio? 


— On, veliki poznavalac ljudi i ljudskoga srca, ovako je 
razmišljao: »Isus Krist traži ljubav ljudi, traži ono što je naj- 
teže postići. Što badava traži mudrac od nekoliko prijatelja, 
otac od sina, ženidbeni drug od druga, brat od brata — srce. 
To mu treba. 


i Traži i nalazi! Usplamtio je tolik žar ljubavi da izjeda 
isto samoljublje, tu najjaču ljubav. Često o tom razmišljam, 
i to je ono čemu se najviše čudim. Meni to bezuvjetno doka- 
zuje Kristovo božanstvo. 


Ja sam također tražio da mene moji vojnici ljube. Do 
zanesenosti sam uzdigao svoj narod, koji je za mene umirao. 
Ali tome bijaše potrebna moja prisutnost, vatra moga pogle- 
da, moj glas, riječ s mojih usana. Sada, kad sam zasužnjen na 
Svetoj Heleni, osamljen, prikovan uz pećinu, u mojoj nesre- 
ći — gdje su mi prijatelji? Tko se u Evropi bori za mene? Gdje 
su moji poklonici? Već sada, dok sam još živ, prestala je sva 
ljubav prema meni, a što će istom biti iza moje smrti...? 
Isusa su tek nakon smrti počeli ljubiti, a ja i svaki drugi čov- 
jek već smo za života zaboravljeni. 


Kako je velik jaz među mojom bijeđom i slavom Isusa 
Krista, koji je prorekao: »Cijeli će me svijet ljubiti i obo- 
žavati.« 

Tu je odgovor! 


Dobro si rekao, Napoleone!. 

Među tvojom bijedom i slavom Isusa Krista postoji neiz- 
mjeran jaz. Ti si čovjek, On je Bog. Ti si stvorenje, On je 
Stvoritelj! Ali, tješi se da nije tako samo kod tebe. Isto je 
tako i kod drugih ljudi. Između svakoga čovjeka, pa bio on 
ne znam kakav genij, i između Isusa Krista, postoji neizmjer- 
no dubok jaz. Tolika razlika da je svaki čovjek bijeda i zrnce 
prašine prema Njemu. : 

Parker 

— Da li mu to priznaju i njegovi neprijatelji? 

— Upravo je tako! Amerikanac Parker, koji nipošto nije 
bio prijatelj kršćanstva, kaže o Kristu: »Već je prohujalo 19 
vjekova što se Isus Krist tako visoko uzdigao na površinu 
ljudskog roda. Pa da li ga je koji čovjek ili koji vijek natkri- 
lio ili bar dokučio? Ljudi su među sobom podijelili njegovo 
odijelo, za nešivenu kabanicu bacili kocke. No, onaj duh koji 
je tako odvažno radio u krilu grijeha i smrti, koji je izdah- 
nuo, koji je nadvladao svijet — nitko ga ne može isrpsti ili 
bar shvatiti.« 


Rćnan 


— Čujmo i najvećega od svih falsifikatora Isusove veli- 
čine, francuskog pisca Rćnana! 
— Jeli to onaj što je otpao od svećeničkoga zvanja i napi- 
sao neki životopis o Isusu? 
— Jest! Evo što on veli: »Počivaj sada na lovorikama, ple- 
“ meniti pregaoče! Tvoje je djelo dovršeno... Hiljadu puta 
življe, hiljađu puta bolje živiš poslije smrti u srcima nego si 
* živio za života na zemlji. Ugaoni kamen postat ćeš čovječan- 
stvu na toliko da bi značilo uzdrmati svijet u temeljima nje- 
govim kad bi netko htio Tvoje ime u svijetu zatrti. Među to- 
bom i Bogom neće se više praviti razlike. Ti si slavni pobje- 
ditelj smrti: primi kraljevstvo, u koje će od koljena do ko- 
ljena dolaziti da se klanjaju kraljevskim putem koji si pro- 
sjekao.« . 

— Kad Isusa Krista njegovi neprijatelji tako štuju, kako 
ga nećemo mi? Kako da Njegov lik ne usadimo sebi duboko u 
dušu i da po Njegovim zapovijedima ne uredimo svoj život? 
Kad idemo za Kristom, znademo za kim stupamo. Za onim tko 
je ne samo najidealniji čovjek nego tko je i sam BOG! 


Isus je Bog 


— Pravo rečeno! Uvijek treba da imamo na umu ovo: 
sva Isusova veličina, sve bogatstvo Njegova Srca ne proistje- 
če samo iz toga što je On savršen čovjek, nego prije svega 
odatle što je on utjelovljeni Bog, Druga Božanska Osoba, koja 
je sišla na zemlju. d 

Onaj koji umoran za strašne oluje spava u Petrovu čam- 
eu, On je čovjek. Ali onaj koji ustaje od sna i veličanstvenim 
mirom zapovijeda vjetru i valovima i oni ga slušaju, On je 

Bog. 

Onaj koji umoran sjeda na Jakovljevo vrelo i moli Sama- 
ritanku da mu dade vode, on je čovjek. Ali onaj čije oko pro- 
dire u savjest grješne žene, koji joj otkriva tajne njezina ži- 
š vota i žeđu njezina srca, to je Mesija, to je Bog. 


yaj 


f Onaj koji uzbuđen i potresen plače pred Lazarovim gro- 
bom, to je nježan prijatelj. To je čovjek. Onaj koji govori 


povrati svoj plijen, to je Spasitelj, to je Bog. 

Onaj koji umire na križu, to je čovjek. Onaj koji treći 
dan ustaje od smrti, kako je prorekao — to je Bog. 

— Uistinu je to divno. Posve prirodno i jednostavno se u 
Isusu očituje i ono ljudsko i ono Božansko. Ljudsko i Božan- . 
Sko se tako divno sjedinjuju da gledati samo jedno bez dru- 

Boga znači ne gledati bitno u Isusu. 


Zdravlje genija 

— Dali je Isus bio zdrav? Upravo smo se zaprepastili nad 

 Mnoštvom tjelesnih i duševnih bolesti onih koje ljudi zovu 
bd Benijima..: 

Fjodor Dostojevski bio je opterećen padavicom Ta ga je: 

bolest pratila čitava života i djelovala na njegov karakter, 

oMentalitet i na sva njegova djela. Gustav Flaubert, jedan 

od tvoraca realističkog romana, bio je histeroepileptičar. 


Već sami naslovi pjesama poznatog njemačkog umjetnika 
Nikole Lenaua »Luđak«, »Bolesne duše«, »Nasilje sna«, »Mje- 
sec melankoličara« govore o njegovoj bolesnoj duši i nastra- 
nostima. Veliki kompozitor Chopin bio je toliko slabih 
živaca da ga je ništavna sitnica, presavijen list ruže ili sjen: 
ka dovodila do bijesa. Naklonjen tuberkulozi, imao je jako 
probuđeno erotičko osjećanje. Michelangelo, veliki 
kipar stradavao je od manije progona. Emanuel _ Kant, 
filozof, bio je slabunjava tjelesnog ustrojstva, rahitična, uza- 
na grudnog koša, patio je od melankolije i hipohondrije. 
Napoleon _ je bio višestruko nasljedno opterećen: ne- 
uropata i padavičar. Petar. Čajkovski, veliki kompozi- 
tor, poznat zbog svojih besmrtnih djela širom cijeloga svi- 
jeta imao je od rođenja slabe živce i meku dušu. Tjelesna 
građa bila mu je nježna i trošna Gogolj je patio od 
skrufuloze, iz ušiju mu je neprestano curio gnoj Već u svo- 
joj — 24. godini žalio se da osjeća iznemoglost... 


— Jest! Također bismo mogli redom nabrajati dalje. 
Uvijek isti refren! Bolest i neuravnoteženost koja proizlazi 
iz bijednog tjelesnog sustava... - 


Isusova vanjština 

— Da li im je Isus bio sličan? 

— Prvi dojam što ga je Isus činio osobito na jednostav- 
ni svijet, bila je posebna ugodnost, izvanredna privlačivost, 
kojom je ljude jednostavno zabliještio.. Nema sumnje, raz- 
log je tome Njegov izvanredan duh. No taj je sebi izradio 
zdravo i snažno tijelo. I kroz tijelo je prosijavao. Ali uspo- 
redo s vanjskom privlačnosti Isus je davao dojam fizički 
posve zdrave, savršeno razvijene osobe. Morao je biti 
čvrst i otporan, sposoban za napore. 

— Po čemu se to zna? 

— Po tome što kod njega ne samo da nema traga ni- 
kakvoj bolesti nego je, štoviše, provodio i veoma naporan 
život. Putovao je kroz palestinska brda i uvale bez posebne 
opreme. Kao primjer uzmimo samo zadnji put od Jerihona 
do Jeruzalema. Ta on iznosi više od šest sati uspona preko 

tisuću metara po užarenu suncu. Navečer nije Isus umoran 
jer prisustvuje svečanoj večeri u Betaniji 


Naporan život 


— Čitav njegov život odvijao se više pod nebom nego 
pod krovom: od betlehemske štalice do križa živio je a da 
nije imao gdje da položi glavu. Mnogo je puta sigurno no- 
ćivao pod vedrim nebom. Na poljima i brežuljcima. A po 
danu su ga zaokupljale propovijedi, bolesnici, nepoučene 
mase bez pastira i zloba neprijatelja Nisu imali vremena ni 
da jedu, napominje sv. Marko kao redovitu stvar. 


— Da li se kod njega očituje u svemu tome ikada koja 
živčana reakcija? Srditost, ekscentričnost bez samosvlada- 
vanja? 


— Isus nije nikad zakazao. Uvijek je vladao svojim živ- 
cima. Posred oluje na moru, kad su svi izgubili glavu, On 
mirno spava na dnu barke, a čim ga probude, smjesta je su- 
vereni gospodar situacije. 


/ Savršena ravnoteža 


_ Ravnoteža zdravlja i snaga pokazivala se također u 
cjelokupnom vladanju Isusovu. 


— U kojem smislu? 


— U usporedbi s drugima osnivačima religija, koji su 
imali skršen živčani sistem ili su bili iscrpeni i fizički slo- 
mljeni, Isusa vidimo kao nosioca velike otpornosti i zapa- 
žena mira. Na nogama je od rana jutra. Mnogo putuje. A 
ipak On često čitave mjesece naporno propovijeda. I to ne- 
rijetko veoma velikom mnoštvu. U isto vrijeme ga opsjeda 
bez prestanka mnoštvo bolesnika. Neprijatelji ga izazivaju 
mučnim raspravama kako bi ga uhvatili u riječi. Kad ima 
malo mira, On izgrađuje svoje učenike, »spore da razumiju«. 
A pošto je po vrućini i suncu prešao kamenite i ugrijane 
krajeve Palestine povlači se po noći na kakvo brdo i onda 
moli ili spava pod vedrim nebom. 

/ Najljepši od svih 

— Takav život u toku nekoliko godina zahtijeva solidan 

i temperamenat, čvrsto zdravlje, dobro razvijeno tijelo, tra- 

ži da čovjek bude gospodar samoga sebe, dapače i u naj- 
uzbudljivijim i najopasnijim prilikama. 

— Posve pravo! Zato je razumljivo da su mnogi kršćani, 
oslanjavajući se na Origena, vidjeli u Isusu biće potpuno- 
mašnje ravnoteže, »najljepšeg od ljudskih sinova«. A bu- 
dući da je fizičko često instrumenat duševnog i ćudorednog 
u nama, to je već i izraz njegova moralnoga zdravlja. Zato 
su i umjetnici tokom stoljeća htjeli izraziti povijesne podat- 
ke o Isusu i na svoj način izraziti osjećaje prema njemu... 


Bez muka i grčeva 


— Znate li što me najviše zadivljuje kod Kristova Srca? 

— Što? 

— Govorili smo o Ničevoj tragediji. Sigurno, iznosio je 
strašne ideje. Pravu zbrku. Imao je stil i zato je osvajao. 
Ali i ono što je iznosio sve je to bilo pisano u grču. U bo- 
lovima. U napinjanju i rasipanju. 

— A kod Krista Isusa? 

— Kod Isusa ništa od toga! Njegova suverena mirnoća 
izbija u cijeloj Njegovoj pojavi. Kada na gori blaženstava 
iznosi vrhunac ljudske moralne nauke, nema nikakva pri- 
ručnika uza se, nikakvih knjiga. Ne bori se s ponorima svoje 
nutrine, nego okružen ozračjem galilejske krajine i galilej- 
skih proplanaka i jezera, okružen jednostavnim svijetom, 
iznosi bez napora najveću povelju života čitavome čovje- 
čanstvu. : 


' Vibrira od osjećajnosti 

— Nije li taj Njegov mir jedan manjak? Ne pokazuje 

li to naime, pomanjkanje one ljudske topline, osjećajnosti i 

spontanosti koja nam se tako sviđa? Nije li Krist pretjerani 
intelektualac? 

— Osjećajna sfera upravo je najviše razorila velike ge- 

nije, genije kulturnoga stvaralaštva. Naime, umjetničko 

stvaranje izvire iz zanosa. A to znači uzlet iznad stvarnosti. 

Lebdjenje u carstvu mašte, snova i hipoteza. Taj se mome- 
nat naglašava i ispoljuje toliko da ih dovodi do ludila ili do 
iskvarenosti, zagorčenosti. 

— Kod Isusa je bilo drugačije? 

— Daleko je od Isusa ona oznaka »bez srca«, koja se 
često spominje za ljude velike snage i vrijednosti. On je pun 
Srca. Jezgra je Njegova života — upravo život Njegova Srca. 
Ali isto je tako daleko od Njega kovitlavi utjecaj, ona upra- 
vo tiranska osjećajnost, koja upropašćuje tolike ne samo 
genije nego i prosječne ljude. 


Blago Srce 

— Da je Isus vibrirao od osjećajnosti, to se očituje u 

čitavom životu. To možete uočiti na svakoj stranici Evan: 
đelja: ' 

On ljubi, On se buni, oduševljava, očituje svoje nezado- 


. voljstvo, trpi, raduje se. 


On ljubi svoju Majku i svoga hranitelja, swoju domo- 
vinu. Ljubavlju okružuje svoje apostole, kadšto tako grube 
i nespretne. On zna i za posebnu ljubav, jer na poseban 
način voli svetoga Ivana, kuću u Betaniji. 

= Kakva se uzbuđenja javljaju nad Lazarovim grobom ili 
pri pomisli na Jeruzalem osuđen na ruševine! Isus plače 
nad njihovim sudbinama... 

Njegovo oduševljenje i radost zasine kadšto živo i spon- 
tano kao u kakva mladića: »Zahvaljujem Ti, Oče, što si to 
sakrio pametnima i mudrima i objavio poniznima!« 

Ljuti se, i to žestoko, zbog licemjerstva farizeja ili zbog 
obeščašćenja hrama. Njegova predbacivanja: »Jao vama, 
književnici i farizeji! Licemjeri!« podsjećaju na proročku 
žestinu. 

A koliko je tek trpio! Mučio se za čitava života, posebno 
pred smrt. Bio je postao čovjek boli, a Njegovo Srce — 
Srce boli i patnje. 

Nijedan čovjek nije osjećajniji i nježniji od Isusa. I 


baš zbog toga su se pojačavale i radosti Njegove i bolovi! 


Nitko nije imao tako mekano Srce. Mekše od voska, mekše 


43 





od kruha. A opet i tvrdo! Odlučno i jako. Tvrđe od dijaman- 
ta kad se radilo o Bogu i ljudima, 


— Uistinu je to Srce najidealnije od svih srdaca! 


Gospodar samoga sebe 


— Ali ta uzbuđenja, to oduševljenje, ta srdžba, ti osje- 
ćaji nisu se nikada očitovali kod Isuša na taj način da bi 
izbjegli ispod Njegove kontrole. A pogotovo ga nisu nadvla- 
dali i zagospodarili njime. 

— Tko ih je kontrolirao? 

— Vidimo ih kako dolaze jedan za drugim, kako se oči- 
tuju vođeni i upravljani mirnom i snažnom voljom, koja 
im slobodno daje tok, ili smiruje, prema tome kako to pri 
like zahtijevaju. Savršen mir u sasvim različitim stanjima 
duše. On miluje djecu i prima ih sebi tek što je čvrsto pri- 
govorio apostolima. A pošto je prokleo farizeje, odmah se 
ražaljuje nad Jeruzalemom. 

— Ipak kao da za vrijeme muke u jednom času  tje- 
skoba pobjeđuje? 

— Za vrijeme muke je, istina, izgledalo kao da je nespo- 
soban da zagospodari nad tjeskobom i nutarnjom boli. Ali 
to je bilo zato jer je to ulazilo u otkupiteljski plan, u otku- 
Ba misao Njegovoga Oca. To je bila Njegova sveta 
volja.... 


Idealni vođa 


— Pa to je idealna volja da vodi čovječanstvo! Da je 
čovjek slijedi. 

— Uistinu je tako jer je Njegova gospodarujuća volja 
usklađena s dobrotom i poniznošću. Te ga oznake čine ro- 
đenim vođom, idealnim voditeljem. On ima autoritet, ener- 
giju, sigurnost, incijativu vođe. Sve se to, tako reći, izlijeva 
iz Njega. j 

— To su osjetili Njegovi učenici! 

— Prvi učenici ne mogu odoljeti; oduševljena masa 
gleda u Njemu Učitelja, a Njegovi neprijatelji također osje- 
ćaju da ih nadvisuje u svakom pogledu. No On ima ono što 
treba svakom vođi: dobrotu i ljubav. On je došao da spasa- 

va ono što je bilo izgubljeno. Ne da mu služe, nego da On 
služi drugima. On je dobar Pastir, koji trči i traži izgubljene 
i zalutale ovce. 


Let orla 


— Kako se snalazio u životnim situacijama? 

— 1sus jednim pogledom oka istražuje duše i rješava 
situaciju: sve se otkriva pred Njegovim pogledom. Odnosi 
neba i zemlje, pravo značenje ljudskoga života. On ima osje- 
ćaj i smisao za nijanse, ali je Njegova prodornost snažna 
kao u orla. To su mnogo puta iskusili Njegovi neprijatelji 
na vlastitoj koži. ' : 

— U životu se čovjek često mora oduprijeti različitim 
spletkama i predrasudama zlo nastrojenih ljudi. Osjeća li 
se kod Krista životna zrelost u takvim situacijama? 

. — Svojim neprijateljima On odgovara činjenicama i us- 
poredbama iz obična života. U njima se ne očituje kakva 
pristrasnost. Na pitanje da li je slobodno subotom raditi — 
a to je zapravo bila velika zamka — On jednostavno od- 
govara: »Ako vol fil magarac ili netko između vas padne 
u zdenac, zar ga nećete odavle izvući dapače i u subotu?« 


— Tako postaje sve jednostavno i shvatljivo! | 
Širina i dubina 

— Isusova riječ postaje jasna i jednostavna pred svi- 
ma, a bez ikakve sirovosti. Ona se oblači u oblik simbola u 
isto vrijeme veoma pučkih, ali i uzvišenih, a često i pjesnič- 
kih — govori o sijaču, vinogradaru, kućanici, ovcama, pasti- 
rima — koji odrazuju sredinu njegova rodnog kraja Galileje. 

— Da li ti simboli pogađaju njegovo slušateljstvo? 

— Bez sumnje! Slušali su ga i gladni i žedni. I ne samo 
oni! To zahvaća svaki ljudski duh bilo kojega vremena i ze- 
mlje, samo kad čovjek dobre volje uzme knjigu Evanđelja 
i nepristrano čita... , 

— Jednostavnost je kojiput znak plitkoće?! 

— Kod Isusa Krista nipošto! Sva mu tajanstvenost i 
jasnoća dopuštaju da iznese skup ljudskih misli takve ši- 
fine da one nadmašuju svaku nauku; takve dubine da samo 

jedna formula dostaje da iscrpi čitav problem i dade mu 
zadnju riječ. Poslušajte samo i razumijte: 
“ »Nitko ne može služiti dvojici gospodara«. 

»Što koristi čovjeku da stekne čitav svijet, a svojoj 
duši naudi? 

»Tražite najprije kraljevstvo nebesko i njegovu pravdu 
i sve će vam se ostalo dodati...« . 

»Svakom danu njegova muka!« 

Svaka od tih riječi, svaka od tih misli nepropadljivo je 
svjedočanstvo njegove dubine, tako pune i tako jednostavne 
i jasne u isti mah. 


Svaki koji je od istine 


— Često vidimo među ljudima, pa i genijima, da istinu 
navlače na svoju kolotečinu. Ona bi trebala da služi njima, 
a ne oni njoj. : 

— Daleko je od Isusa Krista i pomisao na to! Ako mo- 
žemo govoriti o osnovnoj dispoziciji njegova razumskoga 
života, onda moramo reći da je to upravo bila: lojalnost i 
strastvena ljubav prema istini, koja je svjetlo razuma. On 
se sam pokazuje kao »Istina«, »Svjetlo svijeta«. Oni koji 

.njega slijede ne hodaju u tmini. 

— Nisu li to samo lijepe riječi bez djela? 

— Ono što On preporuča svojim učenicima, »neka 
vaša riječ bude da, da, bez ikakva preudešavanja«, to On i 
sam prakticira. 

»Ja sam se rodio i došao. na ovaj svijet, govori pred svo- 
jim sucem, da svjedočim za istinu. Svatko tko je od istine 
sluša glas moj«. I to svjedočanstvo za istinu nosi u najsve- 
čanije, najdramatskije prilike uz pogibao svoga života. On 
će prije poginuti negoli je izdati. 

Najbolja metoda 

— Čini mi se da ipak nije bio dovoljno razborit za pri- 
like u kojima je živio. Inače ne bi tako jadno svršio na vje- 
šalima, križa. | 

— Isusova je zadaća zahtijevala izvanrednu razboritost. 
On ju je i očitovao! Poslušajte me! Prije nego je počeo pro- 

povijedati, počeo je raditi. Stvarati povoljno ozračje, klimu! 
Svojim čudesima i riječima se pokazuje kao gospodar pri- 
rode, savjesti, ali pun dobrote,milosrđa i ljubavi. Radi i na- 
stupa kao Bog. I to kao Bog koji je bliz ljudima. 

— Zar nije odmah propovijedao? 

— Jest! Ali ta se nauka, osobito u početku, očituje u 
jednostavnoj formi, pristupačnoj svima, No kad jednu is- 
tinu iznese, drži se je čvrsto. Ništa, ni opozicija, niti spletke 
ne mogu ga navesti da je modificira i oboji. Kad govori _o 
sebi kao o Bogu i Mesiji, polazi od onih figura koje su već 
poznavali i prije spominjali predšasnici. Malo po malo po- 
kazuje da njegovo kraljevstvo nije vremenitoga karaktera, 
nego duhovnoga. U kraljevstvo ne možemo doći ako se spu- 
štamo u ono što je prosto i puno opačina; nego treba da se 
po poniznoj i iskrenoj vjeri predamo unutarnjoj obnovi; 
treba se preporoditi u duhu krštenjem koje dolazi od vode 
i Duha Svetoga. I 

— Zaista originalan način. A kako je djelovalo? 

— Ta nauka, posve nova, tako prikazana sigurno nije 
preokrenula suvremenike iz njihova tvrdoga i vremenitoga 
duha, ali je postala pristupačna svima ljudima dobre volje. 
Takva metoda ostaje sjajan dokaz mudrosti onoga koji ju 
je primijenio bez velikoga proučavanja... 


Njegova tajna 


— U čemu je tajna Njegove snage? 

— Teško je to reći jednom riječi! Ali meni se čini da 
je upravo u tome što je bila savršeno podložna i savršeno 
gospodujuća. 

— Pa to ne ide zajedno? 

— Ide! Ali samo kod Njega. Njegova je volja bila pod- 
ložna volji Božjoj, a ljudska zpovijeda svim drugim sposob- 
nostima i gospodari nad osjećajnostima. Ona je daleko od 
svake prilagodljivosti slabim običajima ili naukama. To je 
ponosna neovisnost onoga koji se pokorava Bogu. Ta savr- 
šena podložnost i ta harmonija pokazuju se najviše u nje- 
govoj. agoniji, kada moli: »Oče, ako je moguće, neka me mi- 
moiđe ovaj kalež. Ali ne moja, nego neka se. vrši Tvoja 
voljal« U toj rečenici osjeća se krik njegove uznemirene 

osjećajnosti, no i prisiljavanje samoga sebe da primi volju 
Božju kao mjerilo svojoj. 
— Kakve li savršene harmonije! Kakva li uzorka! 


Uređeni kontrasti 


— Evo, takav je Isus Krist u svojim odnosima prema 
Bogu, prema jednakima, prema sebi: u sjaju neusporedive 
moralnosti kojom odskače nad sve druge ljude. 

— U svim, pa i najvećim dušama uvijek .ima nešto 
krnjavo, nešto nesređeno. One imaju: živu inteligenciju, ali 
bez ustrajnosti. Snažnu maštu, ali bez uravnoteženosti. Du- 
boku osjećajnost, ali bez rasuđivanja. Ili, ako posjeduju bla- 
gost, to je na uštrb energije, dobrotu na uštrb pravde, po- 
božnu vjeru, ali često uz manjak praktičnog osjećaja, prak- 
tične osjećaje, ali bez velikodušnosti. 

— A kod Isusa toga nema! 

— Ništa od toga nesklada nema u Isusovu Srcu. Ono 
je blago i ljubezno. Puno saučešća i milosrđa, ali bez.mlake 
puzavosti. Ono je ponosito bez oholosti. Odvažno bez nepro- 
mišljenosti. Hrabro je. bez slabih ambicija. Razborito bez 
slabosti. Rodoljub je no ne isključuje druge. Isusovo je 
Srce idealno i stvarno. Njegove su kreposti naravni izda- 
nak, ali ipak premašuju sile naravi. 

U Isusu Kristu se nikad ne očituje samo jedna krepost. 
Uvijek se očituju dvije. One su tako lijepe, i jedna i druga. 
A iz njih, iz njihovih suprotnosti proizlazi savršena harmo- 
nija i sklad. kh, 

Isusova je volja slobodna, ali i nezabludiva. Odlikuje 
se onim savršenstvom što ga ima svaka prava volja, da se 
“ naime može usmjeriti samo na jednu od više mogućnosti, 
Ali ta volja, ujedinjena najužim kontaktom s Božanstvom, 
ne može počiniti nijedno moralno zlo. Ona odabire uvijek 
samo dobro. ; j 

Njegova je volja čvrsta i energična do nadostiživog ju- 
naštva, ali razborita i mirna isto kao i ustrajna. Već od po- 
četka je Isus znao što želi: činiti volju svoga Oca, ispuniti 
spasiteljsko poslanje. I ništa, apsolutno ništa ga neće moći 
odvratiti od toga. i 

Hora de veridad 

— U borbama s bikovima koje se upriličuju u Španjol- 
skoj postoji jedan odsudan momenat. On ima i svoje zaseb- 
no ime. Kada toreador, sam s golim mačem, stoji pred ži- 
votinjom koja izdiše, taj čas zovu »hora de veridad — čas 
istine.« Tad se vidi koliko zapravo toreador vrijedi. 

— To je njegov najveći ispit! . 

— U svakom ljudskom životu ima prilika u kojima se 
neki čovjek potpuno otkriva i razgoličuje. Često se u životu 
prave poze, šminke, ali pred smrću se svi osjećamo i poka- 
zujemo ono što jesmo. Tada se vidi što vrijedi čovjek. 

— Istina je: smrt je najbolji sudac koji prosuđuje ko- 
liko čovjek vrijedi. 

— Pogledat ćemo kako je umro Isus Krist. S kakvom 
je nutrinom i Srcem išao u susret onom zadnjem času. Da 
to bolje uočimo, pogledajmo najprije smrt jednoga od nje- 
govih najvećih protivnika, koga su uzdizali do neba. Tobože 
zbog njegove izvanredne veličine. Da bismo upoznali veli- 
činu Isusove smrti, pogledajmo najprije smrt velikog fran- 
cuskog filozofa Voltairea! 


Pozovite mi župnika! 


— Pozovite mi župnika Gaultiera, molio je stari pjesnik 
i filozof svoga slugu kad su ga stavili na jastuk. Smrtno se 
bljedilo očitovalo na licu zbog teškog izljeva krvi. 

— Koga da pozovem? — upitao je sluga, nadvijajući se 
u čudu nad ležaj bolesnikov. 

— No, pa ja ti kažem, Pierre, da mi pozoveš svećenika 
Gaultiera, ponovio je bolesnik nestrpljivo. Požuri, moglo bi 
biti prekasno... 1 

Voltaire je ostao sam. Upro je pogled u bijeli strop, kad 
je sluga sav začuđen otišao po svećenika, i osluškivao ko- 
rake onoga, koji se požurio onamo kamo sam za života nije 
nikad išao. Kakav život? Voltaire ga je iskušao do zadnje 
kapi njegova pehara. Čast, bogatstvo, ljudska slava i moć, 
ali i mržnja na Crkvu. On, koji je bio odgojen kod redovni- - 
ka, okrenuo je vjeri leđa i govorio: »Za dvadeset godina 
Gospodin Bog će imati praznike, jer se više nitko neće bri- 

nuti za njega.« Osnovao je društvo »Braće Belzebuba«, koji 
su htjeli da budu buntovnici protiv Vječnoga kao Lucifer, 
nepokorni anđeo. 

A sada taj stari neprijatelj Božji, zastupnik svih hulite- 
lja i svega što se izbljuvalo protiv Boga, vapije za pomire- 
njem s Bogom, za oproštenjem po ustima svećenika. 


Pariz 2. ožujka 1788. 


Konačno je sluga ponovno stupio u sobu a s njim i sve- 
ćenik, mlad čovjek s licem oštrih, ozbiljnih crta. 

— Jeste li me vi pozvali?, upita svećenik bolesnika. 

— Jest, odvrati Voltaire, mucajući. Nemojte se čuditi, 
htio bih sklopiti mir s Bogom i njegovom Crkvom. 

— Vi imate jako mnogo, jako mnogo toga urediti, od- 
govorio je svećenik s dubokom ozbiljnošću. Stotine tisuća 
ljuđi vi ste zaveli i odvratili ih od prave svrhe života. 

— Zar nije pisano, jadikovao je otac svih hulitelja na 
Boga: ako tvoji grijesi budu mnogobrojni kao pijesak na 
obali morskoj, ja ću ih ipak skinuti s tebe? 

— To je istina, potvrdi Gaultier, ukoliko grješnik s is- 
krenim pokajanjem obrati svoje srce Bogu. 

— Spreman sam dati svaku zadovoljštinu koju tražite, 
molio je Voltaire. Tu je pero, tinta i papir. Pišite, pišite! 
Glasom, koji je stalno prekidao uzdisajima, diktirao je: 

»Ja potpisani izjavljujem: budući da sam u svojoj 84. 
godini bacao krv, ispovijedio sam se svećeniku Gaultieru i 
želim umrijeti u Crkvi u kojoj sam rođen. Uzdam se u Bo- 
žje milosrđe da će mi oprostiti moje grijehe. Ako sam ika- 
da izrekao sablazan protiv Crkve, molim zbog toga Boga i 
Nju za oproštenje. Pariz, 2. ožujka 1788. Voltaire.« 

Dršćućom rukom potpiše u prisutnosti dvaju svjedoka 
taj dokumenat. Svećenik je saslušao tispovijed velikoga iz- 
rugivača i pomirio ga s Vječnim Milosrđem. 


Progonjen furijama 


— Da li je odamh iza toga umro? 
— Slušajte samo! Četiri nedjelje kasnije kad je malo 
prizdravio, opet je opozvao svoju izjavu i javno se rugao 

svetoj vjeri. Rekao je da je ono učinio samo zato što je to 
običaj. U Indiji bi uhvatio kravu za rep, jer tamo je takav 
običaj... Sve što je učinio izvrgao je ruglu. No, ne za dugo! 
Točno 30. svibnja bacio je nov napad bolesti velikoga pod- 
rugljivca konačno na smrtnu postelju. Uzalud je sada u o- 
čajanju vapio za svećenikom. Belzebubova braća nisu ustuk- 
nula od njegova kreveta i nisu dozvolila nikakvu svećeniku 
da prijeđe preko praga njegove kuće. Tada je, umirući Vol- 
taire vikao iza svega glasa: 

»Umirem ostavljen od Boga i ljudi. Pakao ćutim u svo- 
jim žilama!« ' 

Strašnim je pogledom gledao prisutne i zvjerskim ur- 
likanjem je rikao na njih: 

— Dalje, dalje od mene! Vi ste krivi mojoj nesreći! 

Dok je ležao na krevetu, pjena mu je udarila na usta. 
Stare, uvenule ruke kidale su grčevitim trzajima jastuke 
u komadiće, razbijale boce i čaše što su stajale na stoliću 
pokraj njegova ležaja, a komadići stakla zabili su mu se 
u ruke i raskrvarile ih. I neprestano je odjekivalo deranje 
tako da su srsi prolazili čovjeku: ljudi su bježali iz sobe ne 
mogavši gledati strašan prizor. Još jedan strahovit povik i 
Voltaire izdahnu u očajanju. 
N.— Umro je progonjen furijama, govorio je liječnik koji 
je bio pokraj njega. Drugi pak očevidac veli s grozom: »Kad 
bi đavao mogao umrijeti, ne bi drugačije svršio.« 

Hora de veridad kod Voltairea! A kod Isusa Krista? 

Žene, koje su se na početku držale podaleko od osu- 
đenika, sada priđoše k Njemu te počeše jecati i roniti suze 
i ne bojeći se Židova, koji su ih poprijeko gledali. Isus se 
obrati k njima i reče ono što je u svom Srcu proživljavao: 
»Kćeri Jeruzalemske, ne plačite za mnom, nego plačite sa- 
me za sobom i za svojom djecom!« U tom strašnom času 
ne misli na sebe, nego na druge. 

Evo ga na križu. Krvnici mu se rugaju, pozivajući ga 
da siđe s križa i tako, tobože, dokaže svoje božanstvo. A 
što Isus želi tim krvožednim vukovima, rekao je onim bes- 
Mmrtnim riječima: »Oče, oprosti im, jer.ne znaju što čine.. .« 
Razbojniku govori velike riječi: »Još danas ćeš biti sa mnom 
u raju!« 


SL 


i Svjedočanstvo smrti 


— I konačno, sam Isusov svršetak...! Da li je on po- 
tvrdio njegovo prijašnje držanje? 

— Potpuno! Čim se spustio onaj tajanstveni mrak na 
Golgotu prije Isusove smrti, mnogi pobjegoše. Prestrašeni 
i nijemi vratiše se kući. Ali ne svi! Zrak je bio miran i u 
sjeni se još vidjelo kako se tri tijela bjelasaju. Mnogi se 
htjedoše nagledati one smrtne borbe. Patnje Raspetoga bile 
su svaki čas sve to veće. I kad je čaša bila svom gorčinom 
ispunjena do vrha, kad je trebala početi vječnost, kad je 
nastupila prava »hora de veridad«, On prikupi svu snagu, 
podigne oči prema nebu, a iz Njegova Srca vine se zadnja 
molitva: »Oče, u ruke Tvoje predajem svoj duh.« 

— Da li je Isus išta promijenio svoj stav na času smrti? 

— Ništa! Ostao je dosljedan u onom času sebi, svom 
životu i svom pozivu. Ali i svom karakteru! Njegovo Srce 
se na smrtnoj postelji križa ništa nije promijenilo. Nije se 
povukao, ustuknuo, ogradio bilo u kojem pogledu... 

Učio je: »Blaženi siromašni duhom« — i eto gola ga 
pribijaju na križ, ali mu je lice vedro. Spokojnost ne ostav- 
Lja Njegova Srca. 

I to je učio: »Blaženi krotkil« Njega uz stup privezana 
sada: nečovječno bičuju, po obrazu pljuskaju, u usta mu 
pljuju. Ali iz Njegovih ustiju ne izlazi nijedna tužba. 

I ovo je učinio: »Blaženi milosrdni!« I dok ga Juda po- 
ljupcem izdaje, Petar zatajuje, dok ga krvnici biju po ob- 
razu, smaže samo jednu riječ, jedan pogled, jednu molitvu 
u Srcu: oproštenje i ljubav. 

Učio je: »Blaženi koji trpe progonstvo zbog pravice«. I 
kad je svijetu dao sve; svoj duh, svoje Srce, svoj. život, pri- 
mivši za sve to groznu smrt i sramotan križ, ostaje miran, 
odan Ocu, blažen. 


Dobro to uočimo! 
— Zaista, izvanredno junačko i dosljedno držanje! 
— Zaustavimo se malo! Dobro napregnimo svoju pa 


žnju i uočimo Isusovu veličinu. On je temelj naše vjere. On 
je izvor naše vjere. Mi smo više kršćani zbog Isusa Krista, 

mi smo spremni živjeti u pravom kršćanskom zakonu više 
zbog Isusa Krista u svojim obiteljima nego zbog ikojega 
drugoga razloga. Isus Krist je naš početak i svršetak. On 
stoji kao zastava naroda. Najveći je, najbolji, najljepši od 
sviju, ne samo pojedinačno uzeto nego i svih zajedno. 

— Uistinu idealan: čovjek! 

— Istina je, ali ne potpuna! Isus Krist je zato tako ve- 
lik u svojoj smrti, zato tako savršen, kao snijeg bijel i kao 
izvor čist, jer je — Bog!!! Nikada blato zemaljskih cesta, 
ni tragovi naših zlih nogu nisu uprljali Njega, koji je sišao 
s nebesa. Za Njega vrijede u punom smislu one riječi: — Ti 
jedini si svet! Ti jedini Gospodin, Ti jedini svevišnji! To je 
pravi, konačni zaključak kad promotrimo Njegovo Srce. 
Takvo Srce može imati uistinu samo — Bo g! 


Na izvore... 


— Tražim od vas jednu stvar. To mi morate ispuniti. 
U to, uostalom, i ne sumnjam. 

— O čemu se radi? 

— Na povratku kući, zađite bilo u koju crkvu i ondje 
kupite Evanđelje. Knjigu nad knjigama. Knjigu o Kristu, 
Ondje ćete ga naći! I doživjeti. A kad ga kupite, čitajte ga 
po mogućnosti svako slobodno veče po desetak minuta. 

— Zašto to? 

— Ja znam zašto! Ako sam nešto stvarno govorio i ako 
sam dopro do vašega srca, poslušajte me. To je moja prva i 
posljednja molba i želja, Neka u vašoj kući bude Evanđelje 


oineka se čita! Onda ćete brzo i po njemu početi živjeti. A 
živjeti po Evanđelju, znači živjeti s Kristom. I u Kristu... 


To suiučinili... 
Na večer toga dana Anica i Mirko su ostali kod kuće. 
Nisu nikamo izašli. Ona je uzela novo nabavljeno Evanđelje 
i predložila: 
— Idemo i mi tražiti u Isusu Kristu ono ljudsko i bo- 
žansko. 
Listali su zajedno po knjizi. Zajednički su tražili i na- 
lazili u toj divnoj, neusporedivoj knjizi ono najosnovnije o 

Kristu. Našli su ga kako je pun razumijevanja i sućuti $s 
bijednom ženom preljubnicom. To je znak Njegova divnog 
ljudskog Srca. Ali se u istom prizoru, kao bljesak munje, 
očituje i njegova božanska veličina. Brani je od farizejskoga 
prezira i oslobađa od krivice i grijeha, te je očito da ima 
vlast nad ljudskom nutrinom. I vlast i uvid. 

Čitajući riječi Isusove tužaljke na križu »Bože, Bože 
moj, zašto si me ostavio«, zazeblo ih je do dna srca kad su 
vidjeli kako su ljudi napustili Isusa. Ali kad On s križa auk- 
toritativno odgovara razbojniku: »Još danas ćeš biti sa 
mnom u raju«, prepoznaše u Njemu Kralja neba i zemlje... 

Tako naučiše. zajednički čitati Evanđelje..... 








NJEGOVA MISAO O OBITELJI 


Dragi Ivice! 

Kad nam je Pater X. prije nekog vremena 
predložio da se i mi pridružimo onim obiteljima 
koje u toku dva dana prisustvuju obiteljskom se- 
minaru, mi smo najprije oklijevali. Iskreno reče- 
no, perspektiva da proboravimo dva duga dana za- 
tvoreni i da slušamo »propovijedi« nije nas ushi- 
ćivala. 

Imali smo, naime, malu bebu, pa smo odlučili 
da nekako izmaknemo, Ali naš je izgovor  odba- 
čen, jer — zamisli — taj je seminar bio tako orga- 
niziran, da je dapače osigurano i čuvanje djece! 

I tako smo se mi ipak uputili u tu avanturu. 
Evo nas u malom i ubavom istarskom krajoliku. 
Brežuljci na sve strane slični valovima. A daleko 
na istoku bdi Učka. Prisustvovati obiteljskom se- 
minaru znači prekinuti za izvjesno vrijeme sa sva- 
kidašnjim životom i njegovim brigama zato da se 
nađemo pred samim Kristom. U toku nekoliko go- 
dina Obiteljski seminari su organizirani u čitavom 
svijetu. 

Svaki takav seminar vodi jedan svećenik koji 
upućuje u velike teme ljudske, bračne, obiteljske 
i vječne sreće, Za vrijeme tih dana svećenik je na 
raspolaganju obiteljima da razgovaraju s njime. 
A onima koji to žele daje sakramenat svete ispo- 
vijedi. Blaguje se zajedno u vrlo srdačnoj atmo- 

sferi. Predviđeni su satovi sabranosti, kao i vrije- 
me za zajedničku i osobnu molitvu. 

Dobro su nas zahvatili! Istina, na početku smo 
bili malo smeteni i prestrašeni među tolikim obi- 
teljima. No atmosfera se vrlo brzo odledila. Pove- 
zali smo se poznanstvima i nismo oklijevali da se 
damo na posao. Nije dugo trebalo da vidimo kako 
sve te obitelji stoje pred istim problemima kao 
imi. I mi smo mnogo razgovarali jedni s drugima. 
Ima pitanja što ih nikad nismo imali prilike čuti, 
a ovdje su nam ih rasvijetlili. 

Pa i »propovijedi«, na koje jedva čekamo, jer 
su vrlo familijarne, upravo nas zanose. Mnogo 
imamo koristi od tih dana, provedenih u šutnji, 
molitvi i sabranosti. Za to vrijeme možemo uspo- 
staviti osobni i obiteljski kontakt s Kristom, mo- 
leći zajedno i posebno. Taj obiteljski seminar će 
biti za nas ulazak u novi život u dvoje, u kojem 
će središte biti — Kristovo Božansko STce. 

Ti se čudiš tim našim »pobožnim« riječima. 

Ali i Ti to moraš doživjeti. Skupa sa svojom Ve- 

ronikom. Onda Ti neće biti ništa čudno... Pozdrav 
Anica i Mirko 


Hosana Kristu! 


«Bilo je to prilično malo društvance. Svega njih šesna- 
estero. Osam udatih žena i isto toliko mladih muževa. Pater 
im nije govorio kao s neke profesorske katedre, nego — 
neposredno. Slobodno su mu upadali u riječ. Često se odvi- 
jao pravi dijalog. 

— Jedan od najvećih genija čovječanstva, tako je počeo 
svećenik, ruski pisac Dostojevski, govori o Kristu. Ta velika 
i duboka duša, koja je umjetničkom snagom unaprijed pro- 
življavala svu krizu današnjice, izjašnjava se o Kristu ve- 
oma određeno i pozitivno. 

— Kažu za Dostojevskoga da je jedan od najvećih po- 
znavalaca ljudske duše, dobaci jedan od prisutnih. 

— Istinu ste rekli! Evo njegovih najznačajnijih riječi o 
Kristu: »Ako ja dakle, vjerujem u Krista i ispovijedam ga, 
ne činim kao dijete. Moje hosana Kristu prošlo je kroz 
oganj kušnje i sumnje. Sastavio sam svoju ispovijed vjere. 
Ta je ispovijed vjere vrlo jednostavna. Evo je: vjerujem da 
nema ništa ljepše, ništa dublje, ništa simpatičnije, ništa ra- 
zumnije, smionije i savršenije nego što je Isus Krist. I ne 
samo to! Ja sebi upravo ljubomorno ponavljam da ne može 
ni biti ništa uzvišenije. Šta više, kad bi mi netko dokazao 
da je Isus Krist izvan istine i kad bi se stvarno utvrdilo, 
da je istina izvan Krista — što nije moguće — ja bih volio 


ostati s Kristom negoli s istinom.« 


zi 


Mirko je nestrpljiv 


— Kakav stav ima Krist prema obitelji? To nas kao ože- 
njene osobe zanima! Svi smo mi vas slušali kad ste govorili 
o Njemu samome. Ali što On sudi o obiteljskom životu? — 
upadne mu u riječ Mirko. 


— Isus Krist je došao za cijelo čovječanstvo. Sve je ot- 
kupio, za sve se brine. Ta cijelo je čovječanstvo pozvano da 
Po Crkvi sačinjava tajanstveno Njegovo Tijelo, kojemu je On 


glava. No gdje je vrelo čovječanstva? Odakle novi članovi 


Crkvi? < oi 
— Iz obitelji! 


— Gdje je uzgajalište čovječanstva? Gdje se udara 


smjer života i nazorima na svijet? 
— I opet isti odgovor: u obiteljima! 


— Gdje se polažu temelji sreći i napretku čovječanstva? 


Gdje mu se obnavljaju sile i zacjeljuju rane? 


— Sve se to odvija u obitelji! 


— Toj tako važnoj zajednici Krist je, kao razuman i 


 Stvaran obnovitelj čovječanstva, morao posvetiti najveću 


Pažnju. A to je i učinio. On je iz obitelji učinio da je postala 
Crkva u malom. Da shvatimo značenje tih riječi, morat će- 


Mo govoriti ne samo o obitelji nego i o samoj Crkvi. 

Tajanstveni ključ 


Kada učenjak istražuje tajne prirode, ne zadovoljava se 
time da samo otvori oči: on traži zakon koji će rastuma- 
čiti ne tek jedan konkretan slučaj, nego i sve ostale jedna- 
ke slučajeve. I kad pronađe takav zakon ovaj postaje dra- 
gocjeni ključ, jer otvara mnoštvo novih mogućnosti. I ču- 
dna stvar! Iskustvo nam pokazuje: što je koji zakon važniji, 
njegova je formula jednostavnija. Veliki Einstein tumači 
materijalni svijet u genijalnoj formuli, koja ima tek neko- 
liko znakova: e=m < 


Nestručnjak se iznenađuje. Kakvo se sve može tumačiti 
s tako malo pojmova? Učenjak se divi jer u isti mah vidi 
raznovrsnost svijeta i njegovo jedinstvo. 


Postoji li u našoj kršćanskoj vjeri neki ključ koji bi 
bio sposoban da otvori sva tajnovita vrata? Zakon što ga 
uvijek možemo primijeniti? Takav ključ uistinu i postoji! 
Odlično odgovara misterijima Božjim kao i tajni našega vla- 
stitoga života. On glasi: Bog nas ljubi! 


Te tri kratke riječi izriču - i temeljni zakon svemira. Bez 
toga ključa svijet ostaje pun zagonetki, a mi kao mala djeca 
koja su se izgubila u neistraženoj i nepoznatoj šumi. 


Nije prazna formula! 


Međutim, ta sama istina — Bog nas ljubi — nije ostala 
prazna riječ. Ona je skovana, ona se utjelovila u osobi Isusa 
Krista.. Očitovala se u našem čovječanstvu! Rođen od žene 
“— zvala se Marija — čovjek sličan nama, isto tako čovjek i 
isto tako naš kao i kakav nacionalni heroj. 


I taj čovjek, taj tesar, bio je neizmjerno mnogo više 
nego čovjek. On je sam Bog. Po njemu je prisutnost Božja 
postala familijarna, intimna, nježna. Nikako udaljena i ne- 
ljudska. I to miješanje Boga s nama ostaje za one koji ra- 
zumiju jedini događaj, »spomen-dan« povijesti. 


— Shvaćam to i priznajem. No da li je ta prisutnost 
Božja nestala sa zemlje kad se Krist povukao? 

Krist među nama! 


— Nije! Krist je ostao među nama. Vidljiv i takav da 
svojoj generaciji ostvaruje onu veliku formulu Božju. 

— Kako? 

— Po svojoj Crkvi Krist se produžuje, umnaža, postaje 
prisutan u duši i obitelji svakoga čovjeka. Isus Krist nije 
nestalan fantom: On je pravi, pun čovjek, potpuno ukori- 
jenjen u čovječanstvo. U povijest, u sudbinu svakoga čo- 
vjeka. 

— Po Crkvi? 

 — Da, po njoj! On je ostavio vidljivu zajednicu, dru- 
štvo sa svim onim što karakterizira društvo: zakoni, pogla- 
vari, sabori. Ali ta zajednica je tajanstveno Njegovo Tijelo. 
Drugi Krist. Krist stoljeća. Produžen do kraja svijeta. Ne 
djelomičan, ne krnj, nego potpun i stvaran. Po Crkvi pri- 
sutnost Kristova nije ista kao i prisutnost sunca što osvje- 
tljuje ljude na nekom stadionu gdje gledatelji promatraju 
natjecanje. Ta prisutnost stvara zajednicu. Jedinstvo! Tijelo! 


Produžena paralela! 


Box Da shvatimo još bolje to jedinstvo između Crkve i 
Krista, povući ćemo paralelu. Ona će reći sve: 


ISUS IZ NAZARETA: KATOLIČKA CRKVA: 


Nije nejasan oblak, koji leb- 
di između neba i zemlje, nego 
je vidljiva i ukorijenjena Oso- 
ba rođena u Palestini od ljud. 
ske majke. 

Nije plod slučaja, nego 
ostvarenje velikoga plana Bo- 
žje ljubavi: On je produženje, 
manifest te ljubavi kojom 
Bog ljubi čovjeka. 

Isus Krist je Bog koji se po- 
javio u ljudskoj naravi. 

U Isusu se nalazi u isto 
doba: 


Nastavlja tu tjelesnu Kri. 
stovu opstojnost. Ona je vid-. 
ljiva i ukorijenjena u današ. 
njem čovječanstvu i do kraja 
svijeta. 

Nije društvo koje bi bilo 
slučajno ustanovljeno među 
kršćanima, nego je od Boga 
osnovana zajednica da preno- 
si božansku ljubav. 


Crkva je Krist koji dolazi u 
današnje ljudsko društvo. 


U Crkvi se nalazi istodobno: 

1. Jedna vrlo vidljiva stvar: 
pravi čovjek sa svojim  tije- 
lom potpunoma istim kao što 
su i naša tjelesa. Kod njega se 
“može također studirati disanje 
i probava i sve drugo. 

Sve što je ljudsko, bilo je 
Njemu svojstveno. = Potpun 
čovjek! 


2. Jedna tajanstvena  real- 
nost. To Kristovo  čovječan- 
stvo bilo je sjedinjeno s Bo- 
gom najjačim jedinstvom. Pu- 
nina Božja prelazila je po 
tom Čovjeku da bude izvor 
novoga života u čovječanstvu. 

Nema dva Krista: jedno ti- 
jelo ljudsko i njegove božan- 
ske oznake — nego jedan 
Krist Bogočovjek, koji živi u 
materiji da je preobrazi. Nje- 
govo je tijelo instrumenat 
Njegova božanstva. 

Isus je rekao: »Ja sam Put«, 
to znači cesta koja vodi čovje- 
ka Bogu. 


»Ja sam Istina«, a to znači. 


da je svjetlo Božje i ujedno 
gospodar istine i poglavar sve 
spoznaje. : 

»Ja sam Život«. Veliki Božji 
život koji je prisutan u čovje- 
čanstvu Kristovu. Po kontak- 
tu svojih gesta, svojih čudesa, 
Isus prenosi svoj vrhunaravni 
život. 

Isus ostaje za sve ljude znak 
protivljenja: ludost za jedne, 
čudo za druge. 

i. Jedna vrlo vidljiva stvar: 
prava ljudska zajednica sa 
svim kotačima kao i sve dru- 
ge. Može se »opipati« njezina 
konstitucija, zakoni, povijest. 

Crkva nije društvo odabra- 
nih duša. Ona je savršeno 
skupljanje svih ljudi. 


2. Jedna tajanstvena  real- 


.nost: Crkva unosi u ljudsko 


društvo Božanski Kristov  ži- 
vot, Njegovu prisutnost u du- 
šama. Ona u Njemu ujedinju- 
je čitavo čovječanstvo te ga 
ujedinjuje s Bogom. 

Nema dvije crkve: jedna 
ljudska organizacija i — du- 
bok život udova Kristovih, ne- 
go samo jedna Crkva! Vidlji- 
va Crkva je instrumenat ne- 
vidljive ljubavi, 

Crkva je skup ljudi, gdje se 
najsavršenije susreću Bog i 
čovjek. | 

Crkva je onaj ljudski glas 
koji nam prenosi Božje tajne 
da ih shvatimo. Papu i Bisku- 
pe Krist vodi da prosvijetle 
naš život i djelovanje. 

.Po svom krštenju, Pričesti, 
po Misi isti život Kristov na- 
stavlja prolaziti kroz nas. Da- 
kle, po Crkvi se primjenjuje 
nama. 

O Crkvi ljudi neprestano 
raspravljaju zbog istoga  raz- 
loga: ne žele razumjeti da se 
Bog nama približio da nas vo- 
di preko ljudi. 





Crkva u malom 


— Isus Krist je Crkva! Crkva je Isus Krist. To je jasno, 
slijedi iz onoga što smo rekli. Ali što je za Isusa Krista obi- 
telj? 

— Obitelj je — Crkva u malom. Mala Crkva. Obitelj je 
vidljiva slika Crkve. Svako kršćansko ognjište je osnovna 
jedinica života Crkve. Ono je predstavlja: ono svjedoči o 
Njoj. I ljubav, što je u takvoj obitelji osnovna veza, pojav- 
ljuje se kao znak mnogo veće ljubavi. Ljubavi koja sjedinju- 
je Krista s Crkvom. 

— Odakle se to vidi? 

— Sveti Pavao, a po njemu i Krist, govori: »Muž je gla- 
va ženi kao što je Krist Crkvi... Dakle, kao što _je Crkva 
podložna Kristu, tako žene treba da su u svemu podložne , 
svojim muževima.« Tu sveti Pavao očito uzima obitelj kao 
pomoćnu sliku, kao najizrazitiji i najbolji pojam i najočitiju 
stvarnost što izriče veliku stvarnost odnosa Krista i Crkve. 
Za njega je, po riječima sv. Ivana Krizostoma, obitelj uisti- 


* nu »Crkva u malom.« 


Velika istina 


— Crkva je nepregledno mnoštvo, narod Božji. Odakle 
dolazi taj narod? Bez sumnje iz vode krštenja. Ali tko do- 
nosi na svijet, tko rađa na zemaljski život te ljude koje 
Crkva zatim diže na život milosti? Ženidba! Kršćnska ženid- 
ba je ona ustanova koja dopušta Crkvi da se razvija i da ra- 
ste bez kraja. Crkva i ženidba su izvori života. 

Po Isusu Kristu je Crkva Njegovo  Tajanstveno Tijelo, 
koje Njega produžuje u čovječanstvu do svršetka svijeta. 
A kršćanska obitelj je stanica života toga Tijela. U njoj i po 
njoj se to Tijelo čuva, njeti, podržava, ojačava i učvršćuje. 

Po Kristu je Crkva veliko stablo života, a kršćanska 
obitelji su zrna gorušičina. Po njima se to stablo oplođuje i 
razmnožava. 

Po kršćanskim obiteljima riječ Božja, koja se sije u 
velikoj Crkvi, pada na plodno tlo. O njima najviše ovisi hoće 
li donijeti strostruki plod ili neće. O njima ovisi hoće 
bi velika Crkva imati samo suhe grane bez života ili će bo- 
žanski život strujati kroz sve izdanke. 

Crkva je stoljećima vidljivi Krist! Kršćanska obitelj je 
vidljiva Crkva u nevjerničkom okolišu. 

Crkva je znak kome će se mnogi protiviti. Kršćanska je 
obitelj kao mala tvrđava, Božji bunker, koji je okružen po- 
rugama i napadajima baš zato jer je Crkva u malom i jer 
kroz nju struji Kristova nauka i Kristov život ljubavi, plod- 
nosti, odgoja, poštenja, čestitosti, krepkoće i  načelnosti. 

= Crkva je plodan vrt u kome Bog ubire najkrasnije cvi- 
jeće sebi za nebo. Kršćanska je obitelj rasadnik te svetosti. 
Prve klice onih koji su na oltaru niknule su u obitelji. 


U Kristu Isusu 


— Shvaćamo da je obitelj Crkva u malom. A koja je 
poglavita dužnost svake obitelji? 

— Ona koja i velike Crkve: Živjeti s Kristom! U čita- 
vom Novom Zavjetu nema riječi, odnosno formule, koja bi 
se češće ponovila nego »in Christo Ilesu — u Kristu Isusu«. 
Samo sveti Pavao spominje te riječi sto šestdeset četiri puta, 
a sveti Ivan dvadeset četiri puta. Te su riječi program života 
svakoga kršćanina, a ujedno i svake kršćanske obitelji, po- 
sebice one obitelji koja svijesno želi biti Crkva u malom. 
Zašto? Zato jer izražavaju, očituju novi život kojim treba 
živjeti svaki kršćanin. Ljudima je često taj život nepoznat, 
Poznaju Kristov život na zemlji kroz trideset i tri godine. 
Znaju za njegovu šutljivu prisutnost u svetohraništvu. A 
ipak postoji još jedan Kristov život. I to za obitelji najvaž- 
niji. 

— Koji je to život? 

— Jednoga dana je Savao iz Tarza išao u Damask da 
ondje progoni kršćane. Iznenada ga svijetlo obori na zemlji 
i on začu glas: »Ja sam Isus, kojega ti progoniš«. 

— Tko je taj Isus? Pavao proganja kršćane, a ne Krista! 
što on može učiniti Kristu, koji je već prije nekoliko godina 
razapet i uzašao na nebesa? Da li su Krist i kršćani isto? 

— To je ono što smo prije govorili! Kršćani što ih je 
progonio Pavao jesu taj Krist. Često se govori: »Kršćanin je 
drugi Krist«. Nije ništa više istinito od toga. Ali to valja do- 
bro razumjeti. »Drugi« ovdje ne znači »različit«. Mi nismo 

Kristi, drugačiji od pravoga Krista. Mi smo po svojoj odre- 
čenosti Krist, onaj jedini koji postoji. 


Kako je to moguće? 


— Čovjek se ne može načuditi tim riječima! Da nisu. 
izrečene iz vaših svećeničkih ustiju, rekli bismo da je to 
hula. 

— Za vrijeme svojih putovanja kroz Palestinu grupa 
apostola je mogla vidjeti lijepe orijentalne vinograde i nji- 
hove mnogobrojne »brajde« kako se uzdižu uz zidove i sjaje 
na suncu. Vinova je loza po tim krajevima veoma raširena. 
Isus je to dobro uočio. Jednom zgodom je zaustavio svoje 
apostole. Pokazao im je na vinograd i rekao: »Ja sam trs, 
a moj Otac je vinogradar. Svaku lozu koja je na meni i ne 
nosi plod On će odsjeći, a svaku lozu koja donosi plod On će 
obrezati đa donese još više. Kao što loza ne može sama od 


. sebe nositi rod ako ne ostane na trsu, isto tako ni vi ne mo- 


žete ako ne ostanete u meni« 

Tu Kristovu usporedbu sveti Pavao još naglašava i na 
neki način produbljuje kad govori: »Mi smo ukalamljeni u 
Krista.« Krist je stablo u koje moramo biti ucijepljeni da bi 
na taj način njegov božanski sok mogao iz korijena prela- 
ziti u nas, pa da tako budemo i jesmo najunutarnije poveza- 
ni kao grana sa svojim stablom. 


Tijelo Kristovo 


— Da li se sveti Pavao i služio drugim usporedbama da 
bi izrazio tu smjelu istinu? 

— Nije bio u neprilici! Niti sputan! To je za njega bila 
osnovna misao. Jasna i istinita kao sunce. I zato gotovo u 
svakom njegovu pismu susrećemo nove usporedbe. Ali naj- 
karakterističnija je ona s ljudskim tijelom. 

— U kojem značenju? 

— Kao što je tijelo jedno, a ima više udova, i kao što 
svi udovi, unatoč svojoj brojnosti, sačinjavaju samo jedno 
tijelo, tako je i u Kristu. »Vi ste tijelo Kristovo i vi ste nje- 
govi udovi... Ne znate li da su vaša tjelesa udovi Kristovi? 
Onaj to je sjedinjen s Kristom jednoga je duha s Njim«. 

Slijedi samo jedno 

— što slijedi iz tih riječi, slika, usporedi? Vidimo da 
je to nešto veliko, a opet nam se čini nedohvatljivim? 

— Slijedi samo jedno. Hoteći nas spasiti Krist, nas nije 
samo otkupio, Platio samo cijenu za nas. Cijenu veliku, 
istina, ali ipak cijenu svoje muke i krvi. On je učinio nešto 
sasvim drugo, neizmjerno vrednije i veće. On nas je utjelo- 
vio u sebe. "Ucijepio i ukalamio u sebe. On je iz nas malih, 
razbacanih kamenčića sagradio divnu građevinu. Ali ne 
mrtvu i samo vanjskom silom naslaganu, nego živu i organ- 
sku. A u toj građevini je On živi kamen temeljac. 

— To je pod različitim usporedbama uvijek ista misao! 

— Da nas spasi, Krist se nije zamijenio s nama pustivši 
nas odijeljene od sebe. Povezao se s nama, sjedinjujući se 
životno i intimno. Tako čvrsto da od sada, kada Bog gleda 
na kršćanina, ne vidi drugo nego nešto što je poistovjeto- 
vano s Kristom. A kada gleda Isusa, vidi ga sa svim kršćani- 
ma kao Njegovim udovima. 


Puni Krist 


— Zadnji najmanji listić, koji treperi tamo daleko sa- 
svim na kraju grane, jest dio živoga trsa. Sve dotle dok nije 
u prašini, odijeljen od čokota, do njega dopire sok života. 
I najmanji kamen na građevini, koga vjetar i kiša nisu otki- 
nuli od zida, može se dičiti veličanstvenom građevinom. A 
najmanji komadić prsta koji nije odsječen od tijela ima ži- 
vot čitavoga organizma. 

— Zar je tako s nama i s Kristom? 

— Potpuno! To je slika velikoga Isusa Krista. Potpuno- 
ga Krista! Posvemašnjega Krista, kako govori sveti Augu- 
stin. Onoga Krista koji je ujedno i jedan i mnogostruk, koji 
obuhvaća Krista, sina Djevice, a zatim i sve nas kršćane, a 
to znači ljude koji smo postali Krist. 

— Pa to je neslućena misao! 

— A Njegovo Mistično Tijelo je prva svrha povijesti, 
zadnji razlog stvaranja. Zato smo na svijetu da to budemo 
i ostanemo. Misao je jednoga crkvenoga pisca: »Svjetska po- 
vijest mora ostvariti dvostruki proces: proces Utjelovljenja 


_ 

Boga u čovjeka, koji je na početku svemira zamišljen. Ali i 
i ucjepljenje čovjeka u Boga, koje je Utjelovljenjem počelo, 
a ostvarit će se konačno u vječnosti«. 


Možemo i moramo! 


| — Ako sam je shvatio, glavna je misao ova: Isus Krist, 
potpuni Isus Krist, to je: On plus mi. A to se ne može do- 
pustiti nego jedino onda ako On naš život pretvara u svoj i 
| ako svoj pretvara u naš. 
— Što iz toga slijedi? 
—Sve što je Isus činio, nije činio sam. Mi smo radili s 
njime i po Njemu. Sve što svaki kršćanin čini, ne čini sam. 
= Krist radi s Njime i u Njemu. Krist i kršćani su povezani i 
ne mogu jedan bez drugoga. Ondje gdje Krist želi raditi i 
trpjeti svaki kršćanin s Njime radi i trpi. A gdje rade i trpe 
1 kršćani, u tom sudjeluje Krist. Imamo li io na umu, postaju 
nam jasne formule da smo svi mi kršćani umrli na Kalvariji, 
uskrsnuli na Uskrs, uzašli na nebesa na Spasovo. Sigurno, 
predsudjelovanjem! Ali, bez sumnje, stvarno u osobi onoga 
tko je postao jedno s nama. 





Jedini i čitavi 
| — Za Boga postoji samo jedna Osoba na svijetu koja 
Mu je sposobna dati takvu hvalu kako On želi. Samo jedan 
molitelj, jedan radnik za Njega, jedan apostol, jedan poma- 
zanik — Isus Krist. Ali pod tom riječi »Isus Krist« treba 
razumjeti čitavoga Krista. To znači — Glavu udova, svih 
kršćana, osobito onih u stanju milosti. 

— A što se tiče Njegova poslanja? 


( — Ono je završeno, ali se i završava. Sišavši s nebesa, 
Kršćanstvo nije tek nauka, ili neka vjera! On se morao vratiti Ocu. I otišao je. Pa ipak je ostao. U na- 
Kršćanstvo nije nešto! Ono je Netko! Isus ma i po nama. Na Kalvariji umire i Njegova je žrtva dovr- 


šena, A ipak se nastavlja u svetim Misama. Krist je trpio. 
Ito do kraja! Pa ipak moramo svojim osobnim trpljenjem 

nadopuniti trpljenje Kristovo. 
— Uviđamo da je velika istina: On i mi smo jedno! On 


Krist! Sve vojske koje su ikada promarširale 
svijetom; sve flote koje su ikada bile naoru- 
žane; svi parlamenti koji su se ikada sasta- 





jali; svi vladari koji su ikada vladali na ze- živi i radi u nama. I mi u Njemu. Tako da više ne živimo mi, 
mlji; svi oni zajedno nisu imali toliki upliv nego Krist u nama. 
na život čovjeka, koliko — ISUS KRIST! : 

Oikinuti od Krista! 


— A što nas može trgnuti od Krista? Po čemu jedna 
grana može otpasti od čokota? Jedan ud od Njegova Tijela? 


— Ni progonstvo! Ni mržnja! Ni muke! Ni siromaštvo! 
Ni poniženja! Ni vlasti! Ništa na svijetu! Pače ni smrt! 

— Ima li ipak koji način? 

— ima, a to je grijeh. Težak, promišljen grijeh. Da bi 
rušili zapreke Panamskom kanalu, trebalo je  podmetnuti 
40 tona dinamita. Jedan je okret prekidača u Bijeloj kući 
učinio da je srušena brana između dvaju oceana. Da se sruši 
ta velika, nadsvemirska veza između Krista i nas, nisu po- 
trebne tone dinamita. One tu ne mogu ništa učiniti. Ni sve 
snage materijalnoga svijeta. Ali ima jedan strašniji eksplo- 
ziv. Sudbonosniji. Opasniji. To je grijeh! 

— Kako mi na to zaboravljamo! 

— Zato nije kršćanin, a još je manje dobar kršćanin 
onaj tko od 365 dana u godini provede u Kristovu životu 
samo nekoliko sati, pola dana, dan, ili najviše tjedan dana. 
To znači ono vrijeme iza ispovijedi dok teško ne sagriješi. 
A nije ni onaj tko padnuvši u težak grijeh, gleda u kalendar 
i odlučuje se na najdalji mogući datum kad će se vratiti mi- 
losti posvetnoj i tom božanskom životu. 


Važnost i veličina 

— Iz toga možemo zaključiti kakva je važnost i veličina 
kršćanske obitelji! 

— Zbog čega? 

— Obitelj je jedna od najvećih dobara ovoga svijeta. 
Osim Crkve Božje na zemlji, Bog nema aktivnijeg suradni- 
ka. To je i razumljivo, kad se može reći da je živo ognjište, 
tj. ono u kojemu nema teškoga grijeha, Crkva u malom. Po 
svetom krstu Duh Sveti ulazi ne samo u dušu nego i u kuću 
i zajednička je briga ukućana da bdiju nad njim i ne istje- 
raju ga. 

— Po nama kršćanima i obitelj postaje dom Božji? 

— Posve pravo! Riječ koja se često izgovara u našim 
kućama -— »Oče naš« — puna je istine i značenja. Bog je naš 
najviše u domu punom Kristova života gdje nema teškog 

grijeha. Za vrijeme rata 1914. morala je obitelj Sarto u Ve- 
neciji napustiti svoju kuću. Odilazeći, napisali su ukućani 
na zidove kuće: »Poštujte dom Pape Pija X.I« Kako bismo 
s pravom mogli reći za mnogu kršćansku kuću:  poštujte 
Kristov dom! 

— To je, dakle, svrha kršćanske obitelji? 

— Prva je i glavna svrha da naše kuće postanu Kristovi 
domovi... Žive crkve... Svetinje nad svetinjama... Taber- 
nakuli... Kaleži... u kojima će ključati i strujiti Kristov 
život iz Njegova Srca. I to u smislu oaze! To znači: makar 
to drugi i nisu! Ili još bolje: Unatoč tome što to drugi nisu. 

— Da li je to moguće danas ostvariti? 

— Sumnjate? Poslušajte! 


Gdje je kuća g. Wintera? 

— Neće biti loše s pametnim novinarom ući u takvu 
obitelj i vidjeti kako se u njoj konkretno živi i proživljuje 
elementi Crkve u malom. To ćemo i učiniti. Poći ćemo do ne- 
velikog naselja blizu West Nyacka u Americi. : 

— Molim vas, gdje je kuća g. Wintera? 

Svatko će vam rado odgovoriti; svi znaju za tu obitelj 
u cijelom mjestu. 

— Eno tamo, vidite li gospodo? Danas je nedjelja, pa 
ćete ga naći kod kuće. Sigurno se već vratio iz crkve. Da je 
radni dan, bio bi u školi. On, znate, predaje na privatnoj 
katoličkoj školi. Sada ćete naći kod i njega i gospođu Jo- 
hannu i njezinu sestru i svu Winterovu djecu. Krasno će 
vas primiti, ne <p ned se; to je najbolja obitelj u našem mje- 
stu. Uvjerit ćete se. 


To vam je naše carstvo! 


Imaju zgodnu kuću. Mirna, osrednja, već izvana tako 
ugodna. Dvorište živo — puno života, živadi. Kao neka mala 
farma. Dolje su staje. Iza kuće mali vrt. 

Na signal zvonca izlazi pred nas zdrava i jaka žena. Na- 
smijana, gotovo nimalo u čudu što nas vidi. X 

— Znate, veli otvarajući, k nama dolazi mnogo ljudi... 
Žele upoznati moga muža. Vidjeti našu djecu. Čuti kako on 

postupa sa svojom obitelji. Izvolite samo... To vam je naše 
carstvo, govori veselo Johanna. Dvorište i živad, te staje 
i dobra krava... Iza ove kuće sve do potoka vrt. Kruške, 
jabuke, kajsije. Sve to Ernst sam sadi, goji, kalemi, pazi. 
Taj vrt, vinograd i ribolov — sve nas to, uz njegovu plaću, 
drži. . 

— Radite li sami, gospođo?, pitamo. 

— Ernst, moja sestra, koja živi s nama, i ja. Pomalo 
već i djeca pripomažu. Samo, ona su još malena... 


Moji pilići 

Iz velike obiteljske sobe čuje se cvrkutanje, srebrni 
smijeh, pa vrisak. Hoće li netko udariti u plač? 

— Gledajte ih, veli gospođa Johanna. To su moji pilići. 
Bili su u crkvi s tetom i tatom, a sada imaju odmor. No, ka- 
ko ćete pozdraviti drage goste? 

Krasni su. Gledajte samo ta zdrava lica, blistave plave 
nebeske oči, to nesakriveno čuđenje, ali i radost. 

Mala Hemma, ima godinu i po, kako mama veli, netre- 
mično vas pije svojim sjajnim očima. Vedro nebo, rekli bi- 
ste. Nothburga je već velika i ima tri i po godine. Stalno je 
nasmijana, kaže mama. Ona je najveselija od sve djece. Ma- 
la vas pozdravlja naklonom glave i. razumnim smiješkom. 
Johanna je dobila mamino ime na krštenju prije pet godina. 
A Florijan i Ernst još su nešto stariji. Gotovo ozbiljni. E, 
već je blizu vrijeme da pođu u školu. 

— Najmlađi mi je u kolijevci, veli gospođa Johanna. 
Nema mu ni pola godine. Bit će ih još. O da znate koliko vo- 
limo djecu! Sigurno ih ljubite i vi, kad ih tako ljubi Isus. 
A mi opet ljubimo Isusa. To je, zapravo, njegova ljubav u 
našim srcima. 


Zajednička soba 


Krišom se ogledavamo po sobi. Zračna i čista. Tu je ve- 
lik stol, naokolo stolice; na zidu nekoliko lijepih svetih slika. 
U kutu ukusan oltarić; bijel kip Krista Kralja ma plavoj po- 
zadini. 

— Kako izražajan lik, reći ćete za Krista. 

— Znate, Isus je neprestano među nama. I u nama. Go- 
tovo svakog dana Ernst i ja primamo živo Njegovo Srce. 
A djecu spremamo za prvi sastanak s njime. Od našega vjen- 
čanja ne napušta ni na čas naše obitelji. 


Susret s domaćinom 


Uto se otvore pokrajnja vrata. To je, dakle, profesor 
Ernst Winter. Povisok, plavokos, ovalna lica, nasmijan kao 


.i djeca. Jednostavan i prijazan. 


— Neka vas dobri Bog poživi! I vi želite čuti kako je 
kod nas? Kolikima moram govoriti o tom! Ali je dobro da 
ljudi i to znaju... Dolaze i pitaju me: kako ste mogli uzgo- 
jiti takvu obitelj? Ja svakome odgovaram: eto, znate, želim 
da imam savršenu katoličku obitelj. Katoličku i suvremenu. 
Želim da u mome domu i u svim našim dušama zavlada za- 
kon Isusa Krista, a da shvaćamo sve potrebe ovoga vrtogla- 
voga vremena. 


Nisam popio svu mudrost svijeta. Polako su u meni do- 
zrijevale ideje od kojih živim, prema kojima radim. Prije 
svega — vidite li tu knjigu na mom noćnom ormariću? To 
je Sveto Pismo. Velim vam, dok naši ljudi ne budu u svoj 
život unijeli ne izreke, nego duh svete riječi Božje, sav će 
im život biti besmislen i šupalj. To je temelj. 


Zajedno do pričesne klupe 


Znate li gdje počinje dobra i zdrava obitelj? U mlado- 
sti! Kad sam bio odlučio da se oženim, upitam jednoga zlat- 
noga profesora što misli o tome. Uputi me k trijeznom i do- 
brom svećeniku. Ovaj je postao moj savjetnik i danas je naj- 
bolji prijatelj našega doma. Rekao mi je neka molim i neka 
gledam, Tako sam se s milošću Božjom namjerio u crkvi na 
Johannu. Govorio sam sebi: moram pronaći ženu koja će 
meni postati pomoć, mojoj djeci mati i ljubav, sirotinji za- 
štita, svima uzor. 

Bili smo zajedno u crkvi, ne do praga, nego do pričesne 


ograde. Kad se ona usuđuje tako daleko i tako redovito grli 
Krista, onda je sigurno dosta jaka za žrtvu svetoga braka. 

Vjerujte mi da moja žena nije nimalo bigotna. Nikakva »po- 
božnjakuša«, kako ono vele. Savjesna, razborita i radina. 


Malom Kristu... 


— Ovjekovječili smo ljubav u crkvi pred Kristovim li- , 


kom; s Kristom u srcu. Kupio sam na otplatu ovaj mali po- 
sjed. Rekao sam: moramo imati dom, treba da načinimo 
gnijezdo. Znao sam da će nam trebati mnogo toga. Često 
pripraviti kolijevku i stan novom gostu. I to ne kome god, 
nego malome Kristu, kako nas uči sveta vjera. Tko prima 
jedno ovo dijete u moje ime, mene prima. Johanna i ja go- 
vorili smo povjerljivo jedno drugome: 

— Zar ne bismo primili Krista kad bi došao vidljiv k 
nama i zatražio mjesto? Ne bismo li ga nahranili, zaodjenuli, 
brižno umili i — cjelivali? Kako ne? 

— Evo vidite, Krist nam je dao u sakramentalnom je- 
dinstvu ženidbe šestero djece. Očekujemo sedmo, Ne znam, 
vjerujte, na kom bih djetetu Bogu više zahvalio, ali kakva 
odgovornost leži na majci i meni, to vrlo dobro znam. No 
pomoć Srca Isusova i primjer njegove svete obitelji su utje- 
ha za nas. 


Kako postupam s djecom? 


Zanima vas, kako postupam s djecom? Nije to uvijek 
lako. Ali s Božjom se pomoću ipak dade. Razgledali ste mo- 
ju biblioteku. Vidjeli ste beletristiku i misaonu literaturu. 
Jasno je da ne govorim svojoj djeci o tome. No time pouča- 
vam sebe. Pa i Johannu koliko treba, 

Drvo se savija dok je mlado. Mladu voćku treba okre- 
sati. Ali i uputiti i njegovati, paziti. Rekao sam da volim dje- 
cu. No ne kao kakve zgodno dresirane životinjice,  psiće, 
mačkice... Ljubimo svoju djecu zbog onoga zbog čega ih i 
Bog ljubi. A to je nevidljivi svijet Božji u njihovim duša- 
ma. To je njihova vječna sudbina, za koju smo i mi roditelji 
strahovito odgovorni. Naša je dužnost da čuvamo taj sveti 
plamen dobrote i milosti kako se ne bi ni u kojoj mećavi ži- 
vota utrnuo. 

— Kako vi uspijevate da zadržite red i disciplinu u kući? 

— Gledajte, moj Ernst ulazi u sedmu godinu. Tu je ško- 

la. Ali, velim, tu je i crkva. Tu je znanje, no je tu i pleme- 
nitost. Nitko nije postao dobar iz knjiga, nego iz dobra pri- 
mjera, dobra srca, dobre savjesti. Najviše iz molitve i sakra- 
menata. Postupat ću s djecom kao Johanna sa salatom kad 
je sprema za stol: bolje je staviti više ulja, a manje sirćeta. 


Privikavam ih stalno na rad. Moja se djeca moraju od- 
marati, ali ne ljenčariti. Poput onoga oca što ga je opisao 
Ruger i ja sam napravio kućni red i njega se svi razborito 
držimo. Nije ovo samostan, no nije ni anarhija. 


. S djecom postupam ozbiljno, ali i radosno, Djeca su, na- 
ime, Božja, moraju nositi u sebi mnogo veselja. S njima po- 
stupam kao šte bih postupao s Kristom i kako bi Krist po- 
stupao s njima. Naša je ozbiljnost uvijek začinjena mili- 
nom, a naša ljubav mora biti trajna i dirljiva. Naša djeca to 
dobro znaju. Tako su vezana i uz kuću da se ne daju odije- 
liti od nas. To je njihov svijet. Carstvo njihove sreće. 


Kontakt s prirodom! 


Vodim ih sa sobom, kad su slobodna, van, u prirodu. 
Malo radimo u vrtu, idemo u ribolov, a kad jesen zarudi, 
idemo u vinograd. Želim da se naužiju ljepote, da zavole kra- 
sote Božje naravi, da se naskaču i izviču. Onda su kao pro- 
vjetrena, nestaje pustopašnosti, poslušna su i radosno ra- 
dina. j 

Kućna liturgija 


U kući, osobito za kišnih dana, učim ih raditi ukusne 
stvari. Izrezuju svete likove, prave oltariće, crtaju lijepe pri- 
zore. Želim da imaju igračke, ali i da ih načine sami. Tome 
se silno vesele. 


U toku cijele godine živimo liturgijski. Što je to divno. 
U adventu palimo svaki tjedan novu svijeću na adventskom 
vijencu, jer je Božić bliže. Na Božić boravimo zajedno pred 
jaslicama što ih sami izradismo. U korizmi im govorim o 
muci Gospodnjoj, a na Uskrs žuti pilići, šarena jaja i prije 
Svega, bijelo janje, označuje vječnu krasotu i uskrsnu po- 
bjedu našega Spasitelja. Za svaku nedjelju i blagdan tuma- 
čimim im uz slike otajstva toga dana. 

Vjerujte mi da djeca ne vole ništa slušati tako pozorno 
i zahvalno kao biblijske i evanđeoske zgode, naročito kad sve 
popratim slikama. A imamo — hvala Bogu — dobrih slika. 


Moliti i ljubiti! 
— Osim rada što još učite svoju djecu? 


— Dobro moliti i ljubiti ljude. Vodim ih stalno Ocu 
i braći ljudima. Djeca vole moliti, ali molitve koje su sa- 
. stavljene za njih, koje izviru iz njihove duše. Nothburga na 
večer predmoli ispit savjesti, pa naniže sve njihove lopovlu- 
ke i nestašluke, vidim kako Florijan i Ernst zamišljeno 
slušaju i od srca mole pokajanje. 


I znate, ne idem samo za tim da mi djeca ne čine zla. 
Ona moraju i nešto raditi. To je zakon ljudske naravi. U 
redu, neka čine dobro! S blagoslovom nebeskoga Oca, pod 
zaštitom toploga majčinstva Srca Gospe, misleći na svoga 
Anđela Čuvara, štujući tatu i mamu, ljubeći braću i seke — 
svako moje dijete mora postati kršćanin. To znači: srce 
otvoreno za svakoga. Vodim ih više puta, osobito prije blag- 
dana, k siromašnijim susjedima. Od svojih ušteda nabav- 
ljaju darove za djecu koja žive u bijedi. U kući pomažu ko- 
liko to djeca mogu. Kad poodrastu, slat ću ih i na teže 
poslove, ali na korisne. Neka rade kod ljudi koji ne mogu 
platiti radnike, a potrebna im je pomoć. Želim da ljube 
sve, a poput Krista Spasitelja i — neprijatelje... 


Stanice Crkve 


Odlazeći iz te kuće, slušajući kako nam Winterovi go- 
tovo u jednom glasu dovikuju: »Dođite opet«, i »Bog vas 
pratio« — osjećamo, da su to žive stanice Crkve. Da su to 
oaze zdravlja i obnove za narod. Da su to male Crkve. Osje- 
ćamo kako je ne samo velika Crkva nikla iz Srca Isusova 
na križu nego kako iz toga Srca proizlazi i mala Crkva krš- 
ćanska obitelj. 


Osjećamo vrlo dobro istinitost riječi pokojnoga Pape 
Pija XII da su to »najljepše cvjetne gredice u bašči svete 
Crkve, gdje cvate veselje i sazrijeva svetost«, 

OAZA BOŽJEGA SRCA 


Objed je dovršio. Zelenim voćnjakom šeta 
malo društvance. Tri obitelji što su se upoznale 
na ovom obiteljskom seminaru! Iskoristile su pri- 
liku da se malo osvježe na čistom istarskom zra- 
ku. Konačno svi su sjeli # uživaju u lijepoj slici 
što se pruža preko zelenih brežuljaka. 

Među ostalim svede se na razgovor i o tom 
što Koncil sudi o obitelji. Konačno  ispripovjedi 
mladi gospodin Franjo događaj što se zbio pozna- 


tom misionaru Srca Isusova prije zadnjega rata. 


— Jednoga dana — tako govoraše taj misionar 
— propovijedao sam o milosrđu i svemogućnosti 
Srca Isusova. Iza propovijedi približi mi se ele- 
gantna gospođa. 

— Oče, vi tvrdite da će se obratiti članovi obi- 
telji koja se posveti Srcu Isusovu. Da li ja uistinu . 
mogu postići obraćanje svoga muža? 

— Jest, gospođo! Bez dvojbe! Ali samo ako 
izvršite ova tri bitna uvjeta. 

— Koja? 

1. Ljubite euharistiju te se dnevno pričešću- 
jete. i 

2. Posvetite čitavu kuću Srcu Isusovu i pret- 
vorite kuću u Betaniju u kojoj će Isus biti savjet- 
nik i prijatelj. . 

3. Budite na svoj način apostol i nastojte da 
se uzljubi ljubav koja nije ljubljena. 

Dvije godine kasnije ista mi se gospođa vrati 
sva očajna. Njezin muž je umirao psujući i pro- 
klinjajući. 

— Oče, usklikne, da li je još moguće...? A 
vaše obećanje? 

— Gospođo, vjerujete li u Božju dobrotu? Sje- 
tite se Isusovih riječi: »Ako vjerujete, vidjet ćete 
čudesa moje milosti«. 

— Ah, oče, ja vjerujem! Da! Sigurno! 

— No, da li ste učinili sve što ste mogli? Jeste 
li ispunili sve uvjete koje smo utvrdili? 


— Jest! Pričešćivala sam se svakog dana. Do- 
vela sam dosta obitelji do toga da su se svečano 
posvetile Srcu Isusovu... Ipak moj muž umire 
strašno proklinjući. Kaže da ne želi da mu se go- 
vori o vjeri, traži da ga pustim umrijeti kako je 
živio... 

— Gospođo! Moje obećanje nije moje nego 
Srca Isusova. Dakle, sigurno će se ostvariti. Imajte 
pouzdanja jer nije moguće da se muž izgubi, Ve- 
čeras ćemo moliti za njega kod svete ure. Sutra 
ću poći da ga posjetim. 

— Jao, oče, to nije moguće. Već sam pozvala 
četiri svećenika a on je odbio da ih i vidi. Ima kod 
sebe revolver. Izjavio je da će, ako se i peti pojavi, 
pucati na njega. 

— Da li vjerujete, gospođo? Dakle sutra ću 


.doći k vašem suprugu. 


Sutradan je porasla neizvjesnost i tjeskoba te 
žene. Znala je da su prijetnje njezina muža ozbilj- 
ne. Bez sustezanja sam ušao u bolesnikovu sobu. 
Ležao je na smrtnoj postelji. 

— Gospodine, rekoh, došao sam k vama jer 
sam svećenik t želim spasiti vašu dušu zbog ljuba- 
vi Božjega Srca. 

On pograbi svoj revolver i zapita: 

— Kako vam je ime? 

— Nije važno! odgovorih. Ja vas posjećujem 
u ime predobrog Isusa Krista. 


— Vaše ime, ustrajao je bolesnik, želim znati 
vaše ime. Obećao sam i želim nešto izvršiti. ATi 
prije želim znati vaše ime. 

— A ja vam ponavljam da nisam ništa pra 
nego poslanik Kristova Srca. 

— Ne pitam za to nego za vaše ime. 

— Evo moga imena na ovoj sličici pod noga- 
ma Otkupiteljevim koji me je poslao. 

Pokazao sam mu sliku Srca Isusova koju sam 
prije dvije godine dao njegovoj ženi kad mi se 
Prvi puta obratila. Bolesnik je upro pogled u sli- 
kui... u jednom času postao je razoružan, 

— Vi ste, znači, napisali na ovoj slici tu mo- 
litvu: »Zbog Tvoga velikoga milosrđa, Srce Isuso- 
VO, spasi mi dušul« 

— Jesam! 

Milost Srca Isusova je proradila u njemu. Po- 
krenula i preokrenula u jednom času, 

— Oče, budite dobri i pomozite mi... Htio 
bih se ispovjediti... Ali ne znam, to je prva ispo- 
vijed u mom kinača, 

I uz mnoge suze obavi svoju ispovijed, Zatim 
neizrecivim žarom primi svetu pričest. On sam ob- 
novi posvetu obitelji Srcu Isusovu i zatraži da se 
slika Kristova Srca stavi na najčasnije mjesto u 
kući. Sve to je do sada zabranjivao , 

U veselom čavrljanju je prošlo vrijeme. U dva 
sata zazvonilo je malo zvonce. Znak da razgovori 
prestaju. Većina je pošla na kratki odmor. Mirko 
se zaputio u lijepu kućnu kapelicu. Ondje je u 
šutnji i miru zahvalio Bogu za to što je u svom 
životu sreo Krista. Radoznao došao je u sobu za 
konferencije gdje je Pater počeo govoriti o Kri- 
stovom Srcu u obitelji... 


Neprikrivena smrt. 


— Između Teksasa Arizone i Novoga Meksika leži pro- 
strano, neplodno zemljište. Mirne bi se duše moglo nazvati 
Saharom Amerike. Užareno golo pješčano tlo često zamje- 

njuju usijane gromade stijena. To je zemljište potpuno ja- 
lovo. Biljke iz njega nemaju što da crpe, pa niti ono najpo- 
trebnije za život. Dnevnu žegu zamjenjuje bez ikakva pri- 
jelaza hladna noć. Nema ovdje nijednog izvora, pa ni naj- 
i a a niti oaze, koja bi svojom svježinom oživljavala 
raj. 

Nema prijelaza između mrtvog, neplodnog pješčanog 
mora .i šumovitih planina, kao što je slučaj na drugim 
mjestima gdje taj prijelaz predstavlja stepa. Neprikrivena 
smrt svuda vreba na čovjeka u toj strahoti. 

— Pa to je gora pustinja negoli strašna Sahara. 


Divlji kaktusi 


— Samo se tu i tamo nađe po koji usamljeni grm ko- 
žaste mezquite. Tko zna kako je uspio niknuti i na koji se 
način održava na životu. Djelovao je kao poruga čovjeku, 
čije oko uzalud čezne za zelenilom. Isto tako može čovjek 
katkada neočekivano naići na neku vrst divljih kaktusa, bilo 


pojedinačno, bilo u skupinama, ili bilo da su gusto prekrili - 


daleke, prostrane površine, a da im čovjek ne može pro- 
tumačiti i odgonetnuti opstanak, Međutim, ni mezquite ni 
kaktusi ne mogu goditi oku... Prekriva ih pješčana prašina. 

I unatoč tome ta je pustinja zahtijevala svoje žrtve u 
mnogo većem broju i na mnogo strašnji način nego Sahara 
i visoravni Samo ili pustinje Gobi. 

. — Zašto? 

— Na putu i kraj njega leže ljudski kosturi, lješine ži- 
votinja, dijelovi sedla, kola i drugi jezivi ostaci. Oni nijemo 
pričaju o događajima koje, doduše, uho ne može čuti, ali 
ih to jasnije vidi oko, a mašta upotpunjuje. I visoko gore 
nad svim tim kruže lješinari, koji zapanjujućom  ustraj- 
nošću prate svaki pokret na zemlji kao da vrlo dobro znaju 
da im plijen ne može izmaći. Kosturi hiljade i hiljade ljudi 
bijele se na žarkom suncu u dubokoj osamljenosti. Nitko 
ne zna gdje su ti jadnici završili... 


Kristovim očima 


— Zašto ste nam to govorili? 
— Kad bismo mogli gledati Kristovim očima na naše 

obitelji i obiteljski život, ne bi li one pružale takav prizor? 
Pustinja bez života milosti, koji bi morao strujati kroz njih? 
Pustinja bez života ljubavi, koja bi ih morala povezivati? 
Pustinja bez života molitve, koja bi se neprestano trebala 
da diže iz kršćanskih domova...? 

— Slika je uistinu na mjestu! Ako se pak sjetimo i onih 
zala što vladaju u obiteljima — svađa, preljub, rastave, br- 
ljanje i mrljanje u svetim zakonima začeća i rađanja života! 
Kolika bol za Onoga koji je došao da preporodi obitelji! 


Neočekivano. 


— Ali u takvoj pustinji se iznenada ukaže novi prizor. 
Gledali su ti putnici zadivljeno oko sebe. Kakav raj usred 
užarene pustinje! Tu se nalazilo okruglo korito, koje je sa- 
ma priroda izvajala, čiji je promjer mogao biti oko osam- 
deset koraka, do ruba napunjeno bistrom, dragocjenom vo- 
dom, a njena površina svjetlucala je pod sunčanim sjajem 
poput dragog kamenja. Kraj obale su se konji sladili soč- | 
nim slamkama bujne trave. Niske palme, koje je vjetar 
njihao, odražavale su se u vodi. Iznad njihovih  resastih 
krunica su cedri i sikomore napravili krov od krošanja. Iza 
kućice nalazilo se veliko kukuruzno polje, u kojem se jato 
patuljastih papagaja svađalo oko zlaćanih  kukuruznih 
zrnaca. 

— Da li je tu netko stanovao? 

— Jest. Ali sama kućica nije bila velika. Nije se moglo 
vidjeti od čega je sazidana, jer su sve četiri strane, kao_i 
krov, bile potpuno prekrivene gustim puzavcima, lišćem i 
bijelim cvjetovima, pretkane crvenim nitima. Na nekim 
mjestima, gdje su biljke bile jače razvijene, vidjeli se žuti, 
slatki plodovi, slični kokošjem jajetu, kako proviruju iz 
gustog lišća. A na drugim mjestima, gdje još cvjetovi nisu 
bili uveli, zujali su sitni kolibrići i letjeli od cvijeta do 
cvijeta. ; 


Borba s pijeskom 


— Odakle takav život u pustinji? 
— Čovjek ga je stvorio. Sikomore, cedri, čempresi kraj 
vode bili su stara stabla, čije su sjemenke ovamo donijele 

ptice: Vjerojatno onda kad još nitko nije imao ni pojma o 
postanku pustinjske oaze. Ali osim toga bilo je kestenja, 
badema, naranči i lovorike. Njih je čovjek zasadio još prije 
nekoliko godina. A isto tako i širok pojas grmlja koje brzo 
raste i uvijek zelenog ljekovitog bilja, koji su imali da za- 
drže pijesak što ga je vjetar tjerao iz pustinje. Čovjek je 
od malog jezera u svim smjerovima prokopao nekoliko ja- 
raka da bi se te biljke mogle napajati vodom. Ondje gdje 
je natapanje prestalo nije više bilo ni gustog raslinja, već 
samo kaktusovi puzavci. Oni su predstavljali velik obram- 
beni pojas oko oaze. 


— Pa to je bio mali raj usred pustinje! 


To je slika! 


— Čini se da je takva oaza najbolja slika onoga što 
Krist želi od obitelji, a osobito od one obitelji koja po po- 
sveti Njegovu Srcu postaje Crkva u malom. 

— U kojem smislu? 

. — Oaža ima tri osnovne značajke. Ona živi! Ona živi 
samostalno. Živi od jednog izvora. U velikoj pusti- 
nji smrti, žarkog pijeska i kamenja, oaza je mjesto gdje 
buja i vri snažan, plodan i topao život. Ali taj je život bitno 
drugačiji nego život u rodnim krajevima. On je nešto za- 
sebno, svoje, samostalno! Oprečno okrenut svojoj okolici. 
Nezavisan od nje. Nužno upravo u suprotnosti sa svojom 
okolicom, u kojoj nema saveznika, nego samo protivnika. 
“A ta samostalnost proizlazi iz jednog stalnog, nepresušivog 
izvora vode, tekućine, koja svojim natapanjem omogućuje 
suncu da taj život bude bujniji nego drugdje. 

— Zar to vrijedi i za Kristove obitelji? 

— I Crkve u malom žive! Ne bilo kakvim životom, ne- 
go Kristovim životom. Žive samostalno, neovisno o okolici. 
Često upravo sasvim drugačije nego okolica. Takve obitelji 
žive iz jednoga vrela! To je Kristovo Srce, izvor i nosilac 
božanskoga života takvih obitelji. 

— Prema tome, takve su obitelji prave pravcate Kris- 
tove oaze; moderne oaze kršćanskoga života i shvaćanja u 
pustinji poganštine i grijeha. U takvim obiteljima Krist iz- 

građuje novo pokoljenje kršćanskoga naroda. One žive ži- 
votom Kristova Srca a koji struji po velikoj Crkvi, preko 
male Crkve, na današnju generaciju... 


Moderna vremena 


— Izgleda da Isusovo Srce ima središnje mjesto u shva- 
ćanju i životu obitelji kao Kristovih oaza. Kakvo je poslanje 
pobožnosti Srca Isusova? Zašto je ona tako čvrsto spojena 
s obiteljima? 

— Blagdan je svetog Ivana apostola. Sveta Gertruda je 
klečala u svojoj sobi. Iznenada joj se ukaže sveti Ivan. Do- 
vede je do Spasitelja. Dok je slušala kucaje  Božanskoga 


Srca, osjetila je veliki oganj žarke ljubavi. Ivan joj tada 


reče da je i on to osjetio one noći za vrijeme posljednje 
večere, kada je njegova glava bila naslonjena na Isusove 
grudi. i 

— Ali kako to da nisi ništa napisao o tome _ u svom 
Evanđelju? To bi veoma koristilo dušama? upitala je sveta 
Gertruda. ' 

— Moja je zadaća bila, odgovori on, da mladoj Crkvi 
objavim Utjelovljenu Riječ Boga Oca... Ali izreći slatkoću 
kucaja Presvetoga Srca pridržano je za moderna: vremena, 
da svijet, koji sve više stari i ohlađuje u ljubavi prema svo- 
me Bogu, ponovo usplamti kad čuje te stvari. 


Ne može se zadržati 


Sveta Margareta Alacoque je imala sreću da bude glav- 
no oruđe za proslavu Srca Isusova. Njoj je rekao: 

»Moje Božansko Srce je tako puno ljubavi prema lju- 
dima i prema tebi napose da ne može dulje zadržati u sebi 
plamen te goruće ljubavi. Mora se otkriti i objaviti ljudima 
da bi ih obogatilo onim blagom što ga pohranjuje u sebi«. 

— Pa to su velike riječi! 

— Sigurno! Ali još su važnije ove riječi što ih je izre- 
kao 16. lipnja 1675: »Gle ovo Srce koje je toliko ljubilo ljude 
te nije ništa propustilo, nego se iscrplo i uništilo samo da 
pokaže svoju ljubav. A za hvalu od većeg dijela ljudi ne 
prima drugo nego nezahvalnost... Ja ti obećajem da će se 

moje Srce raširiti i milostima svoje ljubavi obilno nadariti 
one koji mu iskažu tu počast te uznastoje da mu je i drugi 
iskažu«. Drugom zgodom je nastavio: 


»On mi je objavio da je ova pobožnost posljednji 
napor Njegove ljubavi, koja želi priteći ljudima u pomoć u 
ovim posljednjim vjekovima... Ovo je Božansko Srce 
riznica u kojoj nam je dano dragocjeno zlato kao po- 
sljednje iznašašće Njegove ljubavi«. 


— Pa to je uistinu novi plan spasenja! 


— Jest! Božja je ljubav iznijela treći plan, po kojem 
bi se ubrzalo ostvarivanje Bogočovještva. Kad ništa drugo 
nije. moglo ganuti ljude, dolazi konačno Krist sa svojim 
Srcem. Zove posljednji put. Otkriva nam beskrajnu Božju 
dobrotu u svom ljudskom Srcu. Za vremena iza kojih će se 
mistično tijelo Kristovo razbujati u potpun cvat. 


Obnova 


— A dali se osjetio utjecaj Kristova Srca u modernim 
vremenima? 


— Apsolutno! Od sedamnaestoga vijeka, od objave tre- 
ćega Božjega plana čovječanstvo se sve više i više prožima 
božanskim životom. Krist je u nama u stalnom porastu. Ni- 
kad se nisu više primali sakramenti nego danas. Nikad 
crkveni ljudi, svećenstvo i redovništvo, nisu bili tako uro- 
njeni u život milosti kao sada. Nikad nije bilo tolikog broja 
potpunih katolika kao danas. Nikad se nije osjećala tolika 
ljubav prema Kristovoj osobi, nikad se nije tolik broj ljudi 
i takvom brzinom uspinjao u Kristovo tajanstveno Tijelo 
kao danas. A sve to raste! Raste stalno i ubrzano otkako 
je Isus očitovao svoje »zadnje karte«. 


Misija Kristova Srca 


— Kako ljudi često krivo gledaju na lik Kristova Srca! 
To im je, tobože, znak sladunjavosti, pretjerane osjećajno- 
sti. A nisu razumjeli i ne razumiju stvarnost i istinu. Ta ob- 
java Kristova Srca nosi jednu karakteristiku. 

— Koju? U kojem smislua 

Ljubav je žrtva samoga sebe za druge. 
Tko ne ide tako daleko — ne ljubi! A tko 
želi tako daleko ići, neka pristupa Božjem 
žrtveniku! Ne samo kod vjenčanja, nego i 
često u životu. 











— Pobožnost i kraljevstvo Srca Isusa imaju se uspo- 
staviti samo po siromašnim i prezrenim osobama i usred 
najvećih zapreka. 

— A kakav će biti konačni učinak toga trećega plana? 

— Odgovara sveta Alacoque: »Gospodin me je poučio 
i o tome da će ljudi unatoč svim smetnjama i poteškoćama 
što će ih neprijatelji stavljati, upoznati i uzljubiti Njegovo 
Srce... Đavao podmeće zapreke jer je bijesan što će po 
tom spasonosnom sredstvu izgubiti svu silu duša za koje 
je već mislio da ih drži... Bog će vladati usprkos svojim 
neprijateljima. On će biti gospodar i pobjednik naših srda- 
ca. Znajmo, naime: ovo je na svrha te pobožnosti: obra- 
titi duše Njegovoj ljubavi.. 


To mu ne bi dosta 


— Već sama činjenica da je Isus Krist u naše dane uči. 
nio ono što sveta Alaćoque naziva »zadnji napor njegove 
ljubavi« — morala što bi svakoga čovjeka dobre volje ži- 
votno usmjeriti Kristovu Srcu. I to zato jer On to želi i traži. 
On to zapovijeda. On garanika da će po tom doći spas i 
preporod. 

— Zar mu to nije bilo dosta? 

— Povrh svega toga On se obvezao, dao je svoju ča- 
snu riječ da će posebnim milostima obdariti one koji štuju 
Njegovo Srce, Izrekao je svoja glasovita obećanja. 

— Obećanja? 

— Isus Krist ih je više puta očitovao. U spisima sveta 
Alacoque zabilježena su na više mjesta. Kasnije su ta obe- 
ćanja sabrali pa ih obično nabrajaju dvanaest. Ovdje ćemo 


ih kratko naznačiti. Vidjet ćete koliko su blago milosti du- 


hovnih i vremenitih blagodati izlijeva na obitelji koje se 
posvetiše i predadoše Kristovu Srcu. To su zaista oaze Nje- 
gove dobrote i života. 


Darovi s neba 


1. »Dat ću im sve milosti koje su im potrebne u njihovu 
staležu«. — Biti otac, biti majka, biti radnik, namještenik 
ili što drugo, sve to ima mnogo opasnosti za vjeru i ćudo- 
ređe. 

— Jest. Upravo se bojimo često i misliti na to! 

— A vidite, ako obitelj štuje Srce Kristovo u obitelji, 
članovi takvih obitelji dobivaju sve milosti koje su im po- 
trebne u njihovu poslu. Obilna pomoć! 

2. »Unijet ću mir u njihove obitelji«. — U mriogim ze- 
mljama brak doživljava strahovit brodolom. 

— Čitali smo u novinama da se negdje svaki treći brak 
rastavlja i lomi. Pa i u onima koji ostaju zajedno, i u nji- 
ma često vlada pakao neslaganja i svađa. 

— Jeste li željni mira i sloge u kući? Onda štujte u svo- 
jem domu Srce Isusovo. Postanite oaza Kristova! 

3. »Tješit ću ih u njihovim svim patnjama.« — Tko ra- 
čuna da će osobito u obiteljskom životu biti bez križa i 
patnje, taj će se jako prevariti. Poteškoće bitno ulaze u obi- 
teljski proračun. Isus Krist ne obećava da neće biti križa, 
ne baca pijeska u oči. 

— Nego! 

— Obećaje snagu i jakost. Lijek, koji omogućuje da se 
križ nosi i podnosi životno i pouzdano. A toga i treba obi- 
teljima! Koliko roditeljima, toliko i djeci. 


U životu i smrti 


4. »Bit ću im sigurno utočište za života, a osobito na 
umoru«. Velike su to i ozbiljne riječi, o kojima bi trebalo 
razmišljati jednoj po jednoj. Sigurno utočište za života! To 
Bog obećaje. Tko danas ne treba sigurnog skloništa u ovo 
nesigurno doba? 

— Uistinu! Trebamo svi pravih prijatelja, pomoćnika, 
savjetnika! Takvih je danas sve manje. 

— A osobito na umoru! Kad nas svi ostave, Krist Go- 
spodin neće ni tada ostaviti članove svojih obitelji. 

5. »Izlit ću obilje blagoslova na sve njihove pothvate«. 
— Osjećamo kako ne možemo biti sigurni na sutrašnji dan. 
Za krov nad glavom i komadić kruha u svom životu. Dana- 
šnji čovjek pati od nesigurnosti, nemira. 

— Srce Isusovo uistinu daje pouzdanu životnu orijen- 
taciju za sve članove života. To je veliki svjetionik, koji svi- 
jetli i za sjajnih noći, ali i kad su sve zvijezde sakrivene 
tmastim oblačinama. 

Stanje duše 


6. »Grješnici će naći u mom Srcu izvor i beskrajno mo- 
re milosrđa«. — Čovjek koji i malo shvati što znači grijeh 
pred Bogom i pred vječnom kaznom, nije lako ostati u si- 
gurnosti, miru i zadovoljstvu. Trebamo posebne snage da 
nas ne uhvati očajanje u životu. 

— I onda kad pojedini članovi obitelji zalutaju, urone 
u baštine grijeha, ni onda nije sve propalo. Zbog obitelji 
kao cjeline i takvi se pojedinci spasavaju. Vraćaju se Bogu. 
Po često izvanrednom zahvatu milosrđa i ljubavi Božjega 
Srca. 


. KA »Mlake će duše postati revne«. — Danas imamo mno- 
go obitelji koje se zadovoljavaju time da vjeruju u Boga. 
Međutim, to je uvijek veoma malo. I Juda je vjerovao u 
Boga! I farizeji, koji su raspeli Isusa na križ, i oni su vje- 
rovali u Stvoritelja. 

NE Gdje se štuje Kristovo Srce, ondje nestaje baru- 
ština mlakosti i polutanstva! Nužno se živa diže prema to- 
plini i žaru. 

8. »Revne duše uzdići će se do velike savršenosti«. — 
Više vrijedi u Božjim očima jedna duša koja živi savršenim 
životom nego stotine drugih mlakih. 

— Zašto? 


s Zbog snage njezine molitve. Ona će izmoliti više mi- 
losti i za sebe i svoj narod nego hiljade drugih. 
— A gdje ćemo naći izvor snage za kršćansko  savr- 


 šenstvo? 


E Obitelji koje žive životom Božjega Srca nužno se 
uzdižu po svojoj kršćanskoj i ljudskoj vrijednosti nad dru- 
ge. One su socijalno plodnije i utjecajnije nego mnoge druge, 


Velika obećanja 


, 9. »Blagoslovit ću također i kuće gdje bude izložena i 
čašćena slika moga presvetoga Srca«. — O taj kućni blago- 
slov nam je danas potreban u to doba stanara, podstanara, 
M rnara i njihovih neprestanih svađa! Ali ne samo zbog 
njih! 

— Shvaćam vas! I zbog samih članova obitelji. Zbog 
samoga obiteljskoga gnijezda. 

— Da! On je potreban u današnje vrijeme profanacije 
života da nam kuće postanu kao male crkve i kapelice u 
kojima ćemo se preporađati za Božji život. 

10. »Svećenicima ću dati dar da taknu i najokorjelija 
srca«. — To se obećanje ne odnosi samo na svećenika. 

— Nego na koga još? ' 

— Na svakoga tko želi da bude apostol! Tko želi da 
spašava duše! Koliko ima onih okorjelih, do njih nikako ne 
može doći obraćenje. Nije sve propalo ako se apostoli obra- 
ćaju Isusovu Srcu. 

11. »Imena onih koji budu širili ovu pobožnost bit će 
upisana u mom Srcu i neće se nikada izbrisati.« — To obe- 
ćanje uistinu mnogo govori. Koliki su kršćani sa strahom 
mislili na spas svoje duše, Bili su u nesigurnosti. A obitelji 
koje štuju to Srce i na izvjestan način postaju njezini apo- 
stoli neće se kao obitelji nikada izgubiti. 

12. »Svima koji se budu pričešćivali na prvi petak u 
toku devet mjeseci uzastopce, obećajem milost pokore na 
samrti. Oni neće umrijeti u nemilosti ni bez sakramenata. 
Moje će im Srce biti sigurno utočište u posljednjem času«. 
To je tako zvano Veliko obećanje. 

— Zašto se zove tako? 

— Po svom velikom učinku. Samo da se ta milost ko- 
.načne ustrajnosti daje obiteljima, morale bi se sve obitelji 
staviti pod Njegovu zaštitu. To je naime milost nad sve mi- 
losti: siguran vječni spas. 


Sudbonosna važnost 


— Ako su ta obećanja istinita, ona su neizmjerno važna 
za sve obitelji svijeta? : 

— O tom da su ta obećanja, izašla iz ustiju Isusa Kri- 
sta i preko svete Marije M. Alacoque, vjerno prenešena do 
nas, nema sumnje. To je stopostotno historijsko zagaranti- 
rano. Tu se, naime, ne radi o nekom dalekom događaju od 
prije nekoliko hiljada godina. 

— Kojih je to godina bilo? 

— U drugoj polovici XVII vijeka. To je zlatno stoljeće 
francuske kulture i. civilizacije. 

— Da li Isus Krist izvršuje ta obećanja dana obiteljima 
i pojedincima? Očituju li se u životu? 

— Nema samo jedan primjer da to potvrdi. Ako želite 
o tom više znati, čitajte Glasnik Srca Isusova. 


Posveta iz zabune 


— Izgleda gotovo kao neka priča. A opet je stvarnost! 
Dogodilo se poslije propovijedi Oca misionara, koji je go- 
vorio o potrebi predanja svih obitelji Srcu Isusovu. Prišla 
mu je jedna gospođa i zamolila ga da sutradan poslije pod- 
ne u 4 sata dođe posvetiti njezinu obitelj Isusu Kristu. Su- 
tradan se Otac s pratiocem približavao označenoj kući. Pro- 
đoše kroz vrata palače, uspeše se stepenicama i pozvoniše 
na električno zvonce. Bili su uvjereni da se nalaze na pra- 
vom mjestu. Vrata se otvoriše i pred njima se pojavi čov- 
jek, obučen u elegantno odijelo. 

— Što želite? 

— Kao što sam obećao gospođi, došao sam, odgovori 
svećenik. Čovjek skupi obrve i napravi začuđeno lice. Či- 
nilo se kao da nema pojma o našem dogovoru. 


— Oprostite, gospodine, niste li vi brat gospođe N.? 
— Prevarili ste se. Ona stanuje na drugom katu, 
— Onda mi oprostite što sam smetao, 


— Nema smetanja! Štaviše, vas je dobar vjetar nanio 
k nama. Budite dobri pa se navratite k meni! 

— Nemojte! Na drugom mjestu me čekaju. 

— Što? Zar me želite uvrijediti? 

— Ako vi to smatrate uvredom, onda moram ući u 
kuću. Uđoše i nađoše se u prostranoj dvorani. Bogato je 
ukrašena. Puna gostiju, koji se skupiše na ples. Kako je 
bilo siromašnom svećeniku, možete misliti. Neugodni osje- 
Čaji i iznenađenje strujali su mu dušom... Već je htio po- 
kazati svoje nezadovoljstvo, kada neki gost, koji je upravo 
Svršavao pjesmu, pokazujući na svećenika reče: 

— Poštujte uzvišenoga pjesnika! 


85 





— Oprostite, gospodine, nisam ni pjesnik, a niti uzvi- 
šeni. Ja sam samo službenik Božji, koji je slučajno zalutao 
ovamo, dok je išao da drugdje izvrši djelo ljubavi. 

— A što ste htjeli učiniti? 

— Htio sam poći do obitelji. N. da je posvetim Srcu 
Isusovu. 

— A što je ta posveta? 

— Posveta se sastoji u tome da se Isus Krist uvede u 
obitelj, da on ondje kraljuje svojim Srcem i blagosiva ra- 
dosti i žalosti. 

— Lijepi -Isus, koji blagosiva radosti. 

— Ne samo radosti, gospodine, nego također i boli, jer 
život nije samo poljana puna cvijeća, nego i ona ispreple- 
tena trnjem... 

U dvorani je nastala duboka tišina. Za one koji su 
mislili ismijati haljinu siromašna svećenika stvar je postala 
odviše ozbiljna. Zabava se odvijala usred korizme. Svećenik 
je iskoristio priliku i nastavio govoriti... 

— Radost se ne nalazi među izvorima i cvijećem, među 
nimfama i sirenama, nego u kreposti... U mirnoj savjesti. 
A da se čovjek može očitovati poštenim i čestitim treba mu 
snaga volje. Zato je Isus pokazao svoje Srce, neiscrpivi izvor 
milosti, da preobrati našu slabost.. 

Te riječi su pogodile gospodara i mnoge prisutne. 

— I ja želim posvetiti svoju obitelj Srcu Isusovu. 

— Odlično! A imate li sliku? : : 

— Idem je uzeti iz spremišta, odgovori supruga tog 
originalnoga domaćina. 

— Izvrsno, usklikne svećenik, ali.. 

— Što? Što još treba...? 

— Oprostite, gospodine, i nemojte mi zamjeriti. Ali ka- 
ko da stavim sliku Isusa, onoga koji je Bog čistoće, među 
te dvije besramne Venere? — i pokaže na dvije ružne slike 
koje su visjele na židu. 

— To imamo brzo urediti, odgovori domaćin. I za čas 
su slike bile maknute. U taj čas stupi u dvoranu gospođa 
sa suzama u očima noseći sliku Srca Isusova. Muž ju je sam 
htio postaviti na počasno mjesto. Svećenik pođe prema stol- 
cu nasred sobe, uzme dvije vaze cvijeća i stavi ih pred Isu- 

sov lik. Zatim obuče roketu i štolu i započne s obredom. 
Svi su klekli. Samo se neki sobar zabavio poslom, hodajući 
gore-dolje po dvorani. 

— Na koljena!, zavikne gospodar kuće. 

Neočekivani prizor je ostavio dubok dojam. Svećenik 
je obavljao posvetu Srcu Isusovu u onoj kući i pred onim 
ljudima koji nisu ni u snu mislili na to kad su dolazili na 
zabavu. Pošto je završio, svećenik se oprosti. Na vratima ga 
zaustavi gospođa. . 

— Oče, da li vi znate kakva je to kuća? 

— Kakva bila da bila, Krist ju je Isus uzeo u svoje vla- 
sništvo. Milosrđe njegova Srca je neizmjerno, i On koji je 
započeo to djelo, znat će ga dovesti do kraja... 

Slijedećega jutra žena radoznalog domaćina se pojavi 
pred svećenikom i rekne mu: 

— Oh, kad biste znali! Moj muž je čitavu noć plakao. 

— Zašto? 

— Vaš posjet je bio prava milost Božja. Oženjeni smo 
40 godina. Za sve to vrijeme nije pristupio sakramentima, 
Štaviše ni na vjenčanju... Ujutro mi je rekao da vas pitam 
bi li mogao govoriti s vama. 

— Mogu li ga dovesti? 

— Ta razumije se. Pozovite ga brzo! Ja ga čekam. 

I došao je. Nema ljepše stvari od te ispovijedi. Slije- 
dećih dana i neki drugi koji su bili prisutni kod te posvete, 
jedan za drugim dođoše da prime od Isusa poljubac pomi- 
renja i oproštenja. 

= To su tajne milosti.. 
— I plod obećanja Kristova Srca... 


Današnja metoda 


— Postoji li koja moderna, praktična metoda pretva- 
ranja obitelji u Kristove oaze ili Crkve u malom? 

— Krist Gospodin živi i djeluje u svojoj Crkvi u sve 
dane do svršetka svijeta. A posebno u obiteljima. On ih 
snabdijeva u svako vrijeme primjerenom pomoći. Tako im 
je dao protiv nevjere i bešćutnosti ovih posljednjih vreme- 
na jako sredstvo obnove. 

— Na koji način? 

— Praksu posvete obitelji Njegovu Srcu. Prvi ju je si- 
stematski počeo širiti o. Henry Ramičre u Francuskoj. I to 
baš prije stotinu godina. Ali prvi je poticaj dao mladi bo- 
goslov koji još nije svršio nauke. Zvao se Theodor Wibaux. 

— Kako je on došao na tu misao? 

— On je u svojoj vlastitoj obitelji doživio velik utjecaj 
dobrote Kristova Srca. A dok je bio na studijima, počeo je 
nagovarati ribarske obitelji da se posvete Srcu Isusovu. Ri- 
bari su to činili. I to se njima isplatilo. Osjetili su da Isus 
u njihovim obiteljima vraća slogu, pomaže u nevoljama, 
blagosivlje njihove kuće i daje im milosti potrebne njihovu 
staležu. 

— Kako se taj rad proširio po svijetu? 

— Godine 1882, objavi Wibaux u »Glasniku Srca Isu- 
sova« proklamaciju. Kratak apel. U njemu je pozvao kato- 
ličke obitelji da se ponovo sjete Isusovih obećanja te se 
svečano posvete Njegovu Srcu. Garantirao im je poseban 
blagoslov kakav je već iskusio na vlastitoj obitelji i kod 
siromašnih seljaka na otoku Jerseyu. 


Zlatna knjiga 


— Njegova riječ i primjer naiđoše svuda na oduševlje- 
ni poziv, najviše pak u gradu Marseillesu u Francuskoj, 

— Koji je tome razlog? 

— Ondje je biskupijski upravitelj Apostolata Molitve 
kanonik Gaastand za pet mjeseci posvetio 1053 obitelji Srcu 
Isusovu. No nije se time zadovoljio, nego ih je za četiri go- 
dine bilo već preko deset hiljada. Godine 1889. počeli su ta- 
kve obitelji bilježiti u »Zlatnu knjigu«, koja je narasla na 
35 debelih svezaka. 

— Gdje se te knjige čuvaju? 

— Po nalogu o. Rčgnaulta, vrhovnog upravitelja Aposto- 
lata Molitve, stavili su ih uz grob svete Marije Margarete 
Alacoque u gradiću Paray le Monialu, gdje se Srce Isusovo 
objavilo današnjem čovječanstvu. 

— Koji su bili glavni širitelji toga uvođenja Krista u 
kršćansku obitelj? 

— Članovi Apostolata Molitve poučavaju i dijeleći knji- 
žice i brošurice na stotine tisuća. Stoga se to djelo i sma- 

ira ogrankom Apostolata Molitve. Od 1905. do iza prvog 
svjetskog rata mnogo je širio posvetu obitelji, kao ustoli- 
čenje Krista Kralja obitelji, Peruanac o. Mateo, koji je ču- 
desno ozdravio na grobu svete Margarete. 


Pape su progovorili 
— A kakav su stav zauzeli Pape prema posveti obitelji? 


— Videći Benedikt XV blagoslovni utjecaj tog djela, 
ponovno ga preporuči svim obiteljima: »U naše doba nema 
suvremenijega djela nego što je posveta obitelji«. A na dan 
6. siječnja 1918. svečano je izjavio: »Osobitim načinom i sa 
živom zahvalnošću slavimo Gospodina što se sada tako div- 
no širi to sveto djelo, posvete obitelji Pres. Srcu. O kad bi 
se sve obitelji htjele posvetiti Presv. Srcu, pa da sve onda 
i obavljaju dužnosti što nastaju iz te posvete! Tada bi bilo 
osigurano kraljevstvo Isusovo u ljudskom društvu.« 


Kod nas 


— Da li sei kod nas pojavila ta misao — dovoditi obi- 
telji do Kristova Srca? 

— Preporuka i želja Sv. Oca potakla je mnoge biskupe, te 
su i sami posvetu toplo preporučili svom duhovnom stadu. 
Jezgrovito je preporučio posvetu obitelji i pokojni zagrebač- 
ki nadbiskup Dr Antun Bauer. Evo njegovih riječi: »Ta će 
posveta biti javno ispovijedanje vjere, a po tom priznavanje 
i čašćenje Boga, na koga toliki zaboraviše... Bit će to čvrsti 
temelj, na kojem ćete duhovno obnoviti sebe i svoju obitelj; 
bit će to ozbiljan početak da odlučno krenete stazom prak- 
tičnog kršćanstva. Bit će to najbolje jamstvo za vas i za 
svakoga člana vaše obitelji da se nećete nikada odmetnuti 
od Boga, da nećete zanemariti svojih kršćanskih dužnosti, 


. nego ćete živjeti kao pravi katolici, kao prava djeca svoga 


nebeskoga Oca«. 
— Tko se odazvao Njegovu pozivu? 


— Lijep broj obitelji. Tokom godina bilo je više «od 
120.000 onih koji se sa svojim obiteljima staviše pod okrilje 
Kristova Srca. 

Bit posvete. 

— A što je zapravo posveta? 

— Odmah treba jasno shvatiti: posveta nije isto što_i 
odluka ili zavjet. Kad odlučujemo što se zapovijeda ili sa- 
vjetuje, naš pogled je usmjeren na nas same. Kod posvete 
nije tako. Pogled se bitno usmjeruje prema osobi kojoj se 
posvećujemo. 

— A kod zavjeta? 


— Kad se zavjetujemo obvezujemo se na nove određe- 
ne zadaće. Velike i važne. I to iz ljubavi. Neposredni sadržaj 
zavjeta je preuzeta obveza. Točno određena zadaća. Posveta 
pak proizlazi neposredno iz srca prema srcu, iz osobe prema 
osobi. Ne radi se prije svega o načinu i sredstvu nego o slo- 
bodnom stapanju dvaju ljubavi. 

— U čemu je dakle bit posvete? 

— Bit posvete je u riječi »sve«! Ako istinito i stvarno 
uspije, onda nema polovičnosti i partikularizma, Ona je op- 
redjeljenje! Veliki životni skok! Prelaz preko životnoga Ru- 
bikona. Integriranje čitavoga našega života s Božjim živo- 
tom. Kod posvete obitelji ta se integracija i fundira, izgra- 
đuje i usavršuje u ljubavi Srca Isusova, 


Elementi posvete 


— Zaista je divna misao posvete obitelji. Ali ipak to 
opredjeljenje mora imati svoj životni sadržaj! Posvećujući 
se Srcu Isusovu obitelji se sigurno na nešto određeno obve- 
zuju? Da li je posveta izražena kakvim određenim vanjskim 
oblicima i dužnostima? 


— Jest! Pijo XII. ih je formulirao. Nazvao ih je »pro- 
gramom pastoralnoga nastojanja« i najsavršenijim oblikom 
kršćanskoga života«. 

— Koliko ih je? 

— Ima ih pet! Nisu preteški, ni prelaki. Zlatna sredina. 
Bogati sadržajem i jednostavni izražajem. Zovu se elementi 
Crkve u malom. Sada ćemo ih nabrojiti. Kasnije ćemo o 
njima opširnije govoriti. 

1. Obiteljska molitva. Život milosti po obiteljskoj i za- 
jedničkoj molitvi osobito u duhu Apostolata Molitve i pri 
kazivanju svojih djela i žrtava Srcu Kristovu za Crkvu. 

2. Obiteljska liturgija. Živjeti u ritmu crkvene godine i 
ostalih dobrih obiteljskih narodnih običaja što izviru iz 
euharistijskog duha u obitelji i shvaćanja žrtve svete Mise. 

3. Obiteljska čistoća. Bračna vjernost, utemeljena na 
poznavanju kršćanskog obiteljskog ćudoređa, najuže pove- 
zana s obiteljskim štovanjem Srca Marijina i moljenjem 
svete krunice. 

4. Obiteljski odgoj. Središte mu je Isus Krist kao uzor 
a Njegovo Srce kao izvor snage i jakosti. 

5. Obiteljski apostolat. Povezanost s Crkvom, osobito s 
njezinim misijskim i socijalnim djelatnostima, u molova i 
praktičnom apostolskom radu. 

— Koja je njihova uloga u obitelji? 

— Elementi posvete su uvjet blagoslova i posebnih mi- 
losti što ih Isus Krist daje tim obiteljima. Bez tih obveza 
sam čin posvete i predanja nema ni svoju snagu i uspje- 
šnost. Koliko se ti elementi provedu u djelo i doživljuju u 
moa obiteljima, toliko će Krist blagosloviti takve obi- 
telji. 

— Pa to je upravo ideal i zadnjega Koncila o obitelji? 

— Tako je! Samo je on postavio novi, svježi vanjski 
izraz. On je takve obitelji nazvao »Domaća Crkva«. 


Odluka je pala 


Kapelica je bila posebno uređena za taj važni događaj. 
Pred oltar su donešene slike Srca Isusova, obiteljski križevi 
i knjige Evanđelja. Oni će biti ovdje tek nijemi svjedoci. 
Iza zajedničkoga predanja Kristu obitelji će ih ponijeti svo- 
jim kućama. Ondje će ih župnik blagosloviti i na svečan na- 
Čin ustoličiti u vlastitim domovima. 

Naime — odluka je pala. Plod ovih razmišljanja i raz- 
laganja, zajedničke i privatne molitve — bio je taj, da su 
sve prisutne obitelji odlučile da postanu »Crkva u malom«. 
I to u takvom smislu kako su to tih dana čuli: oaza Božjega 
života u pustinji grijeha. 

Bio je to čin — životnoga opredjeljenja. Stupanja u re- 
dove Kristovih obitelji u najuzvišenijem smislu. Dosljedno 
i ozbiljno. Nastavak Kristova djela u svome životu i u svo- 
joj obitelji. 

: Predanje 

Pater je molio ozbiljnim glasom, a oni su ponavljali: 

»Presveto Srce Isusovo! Ti si očitovalo svoju želju da 
zavladaš kršćanskim obiteljima. Stoga evo dolazimo danas 
da priznamo otvoreno Tvoje neograničeno gospodstvo nad 
svojom obitelji. Hoćemo da u nama procvatu kreposti koji- 


ma si Ti obećao mir već ovdje na zemlji. Hoćemo da duh 
ovoga svijeta, koji si Ti osudio, što dalje otjeramo od sebe. 


Zavladaj, dakle, našim razumom, da tvrdo vjerujemo u 
Tebe. Zavladaj našim srcem da usplamtimo gorućom ljubavi 
“ prema Tebi. Žar ove ljubavi podržavat ćemo čestim prima- 
njem Pričesti:...« 


U vlaku > 


Putujući kući Mirko se više puta obratio Anici i rekao 
joj s najvećim uvjerenjem: 

— Sada počinje novi život u našoj obitelji! 

Anica je šutke potvrđivala. Obnavljala je sve uspomene 
na prošla dva dana. Bila je svjesna da je Netko novi ušao 
u njihovu obitelj. Isus Krist. On je odsada veliki domaćin 
njihova doma. Ovaj će biti Njegova oaza kamo će se moći 
skloniti u pustinji velegrada, 


Njihova obitelj uistinu će postati — Crkva u inalom. 

H DIO 
NOVO LICE OBITELJI 


OBITELJSKA MOLITVA 
OBITELJSKA LITURGIJA 
OBITELJSKA ČISTOĆA 
OBITELJSKI ODGOJ 
OBITELJSKI APOSTOLAT 

OBITELJSKA MOLITVA 


Susret s Mirkom i Anicom izvanredno je dje- 
lovao na Patra. I on je počeo razmišljati o onom 
što je doživljavao za vrijeme obiteljskog seminara. 
Razmišljao je # razgovarao s drugim svećenicima. 

— Zašto naše kršćanske obitelji danas nikoga 
ne iznenađuju? One ne proizvode kod onih koji im 
ne pripadaju niti divljenje, niti zavist, niti skan- 
dal. Toliko puta čujemo da one nisu ništa bolje od 
drugih. Ne drži mnoge samo ljudski obzir daleko 
od kršćanstva. Udaljeni su i zato jer iz naših obi- 
telji ne izbijaju plamenovi sposobni zapaliti svijet. 

— Meni se čini da smo zato krivi najviše mi, 
upadne Patru u riječ njegov prijatelj kada su _ o 
tome razgovarali. 

— Zašto mi? 

— Zato jer premalo tražimo od naših obitelji 
i jer premalo kontakta imamo s našim obiteljima. 

— Ustvrdili ste dvije ozbiljne stvari. Molim 
vas za razjašnjenje. 

— Što se tiče prvoga — danas nije teško biti krš- 
ćanin, stvoriti kršćansku obitelj. Gledajte — malo 
vode na čelu, nekoliko zrna soli u ustima prigo- 
dom čega obitelji organiziraju vrlo pogansku za- 
Gavu u svojoj kući, i evo dijete je postalo kršća- 
nin. Nekoliko godina kasnije stvar se malo kom- 
plicira. Traži se da djeca idu dvije ili tri godine 
na vjeronauk. Ali jer se radi o djeci i dječjem po- 

slu, to se povezuje sa zabavom, promjenama, bije- 
lim odijelima, lijepim životnim uspomenama. Ka- 
načno i krizma. Zar to nije lijepi dekor i početak 
prekida s Crkvom sve do ženidbe. A kada ona do- 
đe, opet nekoliko riječi, nekoliko «obrada, koje 
nikoga previše ozbiljno ne obvezuju. Nešto se upi- 
še i — plati. Kad prođe taj dan, čovjek je miran. 
Živi kao i ostali ljudi. A kad umre, proći će kroz 
crkvu uz druge obrede, druge riječi, drugi de- 
kor... Ukratko, mi smo kršćani jer smo se krstili, 
primili pričest, vjenčali se u crkvi i jer. će nas 
sahraniti sa svećenikom. I to da je kršćanstvo. I to 
da će preobraziti svijet...? 

— Gola je to istina! Strašna, ali stvarna. Če- 
sto se mi tim zadovoljavamo, I ne usudimo se više 
tražiti. 

— Drugi razlog ovakva stanja leži u tom, što 
mi svećenici imamo premalo kontakta s obiteljima. 
Premalo im prilazimo. Premalo ih tražimo. Ne vr- 
šimo apostolat od obitelji do obitelji. A taj se apo- 


stolat danas mora smatrati bitnim u svećeničkom 


radu. Tako je radio sv. Pavao. Kažu da bi on danas 
bio novinar. Možda, ali je sigurno propovijedao, 
poučavao, krštavao u — obiteljima. Obitelji je od- 
gajao i navraćao se u njih. Sveta je riječ današ- 
njega vremena — neposredni kontakt s obiteljima. 

— Na koji način? 

— Onako kako reče jedan čovjek, otac obitelji, 
»Kad bih ja bio imenovan župnikom jedne župe, 
moja bi prva briga bila da  raspustim različite 
organizacije. Zapovijedio bih svakom kršćaninu 
da iz svoga ognjišta napravi kršćansku zajednicu, 
oazu, koja će živjeti svojim životom, i koja će biti 
otvorena prema svima okolo sebe. 

— A zatim? 

— Krenuo bih prema različitim kvartovima 
župe i podupro ove male zajednice. Tako bih ra- 
dio sve dok ne bi stvorio uistinu žive stanice 
kršćanskoy života i shvaćanja koje bi željele i 


htjele to prenositi na druge. Takve kontakte mogu 
održavati i po koja izgrađena sestra ili katolički 
lajk. Ne mora biti svećenik. Pače, takve oaze mo- 
gu preći granice i obitelji te se mogu raširiti na 
rođake, prijatelje.« 


“ — Kakva je njihova uloga? 


— Ove kršćanske oaze postat će za svijet ne- 
što konkretno. Kršćanin ne će biti samo onaj sa- 
mac koji svake nedjelje odilazi u crkvu. Nego ona 
vedra, nasmijana i puna života obitelj u kojoj se 
pjeva, svira, veseli ali i živi sređenim životom što 
struji iz jednoga središta Kristova Srca. To će biti ' 
živa stvarnost, opipljivi dokaz svim ljudima dobre 
volje.. 


Ovakve misli su za Patra bile inspiracija, na- 
dahnuće. Odlučio je provesti ih u život. I to naj- 
prije kod onih obitelji koje su sudjelovale na 
obiteljskom seminaru. Obradit će s njima pojedine 
elemente života Crkve u malom — obiteljska mo- 
litva, liturgija, čistoća, obiteljski odgoj i aposto- 
lat! — ali ne na način predavanja, konferencije. 
U razgovoru s obiteljima i u obiteljima! Iza neko- 
liko dana navratio se na večer do Mirka i Anice. 
Rastumačio im je o čemu se radi. Oni su to obje- 
ručke prihvatili. Počeo je s prvim elementom ži- 
vota u obitelji: obiteljska molitva! 


Najljepša fotografija 


Veliki borac za katolička prava u Njemačkoj Windhorst 
pomogao je nekoj dami u neprilici. 


— O, zahvaljujem vam lijepo na dobroti. Čime bih ja 
mogla vas razveseliti? 


— Molim vas, budite tako dobri, pa mi poklonite svoju 


— Vrlo rado! Ali u kakvoj pozi želite da se slikam? 

— Dajte se fotografirati kako svojem djetetu sklapate 
ruke na molitvu. To je najljepša slika koja može predstav- 
ljati kršćansku majku. 

— Uistinu je najljepši prizor u katoličkoj obitelji kada 
majka sklapa svojoj djeci ruke na molitvu, kada zajedno 
s njima moli ili ih uči moliti. Obitelj je Crkva u malom. I 
zato mora također i obitelj, kao i Crkva, posvećivati svoje 
članove. Crkva to čini putem svete Mise, sakramenata, mo- 
litve. Obitelj mora i može nasljedovati Crkvu prije svega 
u molitvi. Svaka kuća mora biti kuća molitve, upravo kao 
i Crkva, 


Povijest duše 


— Jeste li čitali knjigu »Povijest jedne duše«, što ju je 
napisala sama sveta Terezija od Djeteta Isusa? U toj za- 
nimljivoj povijesti opisuje nam svetica lijepo i srdačno do- 
maći obiteljski život. Pođimo na nekoliko trenutaka k toj 
obitelji! 

— Čitali smo upravo se radi o tome da se i njezini ro- 
ditelji podignu na čast oltara! 

— To su i zaslužili. Odgurnimo zastor koji nam sakriva 
njihov intimni obiteljski život. Što radi ta obitelj? Ona 
moli. Dok još nije bilo djece, tada su otac i majka zajedno 
obavljali svoje svagdašnje molitve s dubokom i iskrefiom 
pobožnošću. Još prije negoli se rodiše djeca, molili su oboje 
za njih da bi bila sveta, čista i mila Bogu u svojem životu. 
S molitvom su ih posvećivali dok još nisu mogla govoriti. 
A kad su djeca počela izgovarati prve riječi, tada su ih oboje 
učili moliti. S njima su molili ujutro, uveče, prije i poslije 
jela. Za vrijeme šetnje uvijek su oboje vodili svoju djecu 
u crkvu da pozdrave Isusa Krista. 


Primjer privlači 


— Majka svete Terezije nije to radila samo riječima 
nego i djelom. Iako je bila zaposlena u čipkarskoj radionici, 
ipak je uvijek nalazila toliko vremena da s djecom obavi 
molitve, Jednom je bila teško bolesna. Tada su Terezija i 
Celina morale cijele dane proboraviti kod jedne gospođe. 

Jednoga dana nisu kod kuće obavile:.svoje jutarnje molitve. 
Na putu to rekoše gospođi. Ona nije pravila iz. toga- pro: 
blema, nego im je“rekla neka to učine kod nje.' Add: 

Izvela ih je u jednu sobicu, ostavila “ih same: i otišla 
svojim poslom. Terezija usklikne! »Naša mamica bi molila 
zajedno s nama. Ona nas ne bi pustila samel« |“ 

Kada je majka umrla, tada su tu dužnost preužele sta- 
rije sestre. Terezija pripovijeda: 

— Tek sam se probudila a već su one sa mnomi ope 
jutarnju molitvi. .Za vrijeme večernje molitve 'bila“ sam uz 
oca. Samo pogled na nj' bio mi je dove da: vidim Kako 
sveci mole. sd 

Razvaline obitelji 

“ Naobražena gospođa došla je k svećeniku. Tužila se i 
BE ikovala nad razvalinama svoje obitelji. Muž 'ne vjeruje, 
sin samo leti po zabavama (i rasiplje imovinu, a kći sve' više 
tone u močvaru nečista života: Gospođa je uzdisala: 

— Tako sam ih lijepo: učila, ali sve skupa ništa ne 
pomaže. F 

— Dali vi s njima molite?, upita svećenik: # 

.-— Ne, ne radim toga: '- hdi S 

.— Onda zaboravljate na najsvetiji i isajvažniji: .posad. 
Zapamtite: ako Gospodin ne gradi svoje kuće, uzalud se 
muče oni koji je građe! Počnite moliti za obitelj, molite za: 
jedno.s njome, pa ćete je podići iz ruševina. 

Gospođa se oprosti sa svećenikom i počne moliti s obi 
telju i za nju. Isprvice je sama molila, no ubrzo se pridru- 
žila: kćerka, potom sin, a na kraju i sam muž. Preko. zajed- 
ničke obiteljske molitve opet je zasjalo u toj obitelji. sunce 
izgubljene obiteljske sreće. Zajednička molitva je najtvrđa 
i ME prdačnija veza što iznutra povetuje danog 


Obitelje i svetište 


U svakoj Crkvi u nialom upada u oči: lijep oltarić Isusa 
Krista. To je znak da je ona na svečan način podigla“ Nje- 
mu u svojoj sredini prijestolje. Taj oltar Gjehijo su adno 
na domaće ljude i na tuđince: # 

— U kojem smislu? 

— Jedna je obitelj imala zaista lijep oltarić Srca Isu- 
sova. K njima je više puta dolazio po poslu i dužnosti čov- 
jek za kojega su svi znali da je prostak i psovač. Nekom 
zgodom upita ga domaćinova kćerka: 

— Kako to da o vama govore tako ružne stvari? Ta kad 
ste kod nas u kući, nikad ne čujemo da biste izrekli koju 
nepristojnu riječ. 

Čovjek malo postrance pogleda i, nasmijavši se, rekne: 

— Kako bih mogao psovati i ružno govoriti kad mi u- 
vijek dadete mjesto za stolom upravo nasuprot vašem ol- 
tariću? Neprestano ga gledam! A tako je lijep te .mi se čini 
kao da se nalazim u crkvi. 


Kristov kutić 


— Oltarić nije samo ukras kršćanskog doma nego je 1 
izvor blagoslova. Krist je obećao posebne milosti onim obi- 
teljima gdje se izloži i štuje slika Njegova Srca. A ujedno, 
usred obiteljskih svakidašnjih briga, u vrtlogu teškog života, 
obitelj nalazi svoj kutić, gdje se može sresti s Kristom... 

— Kako je najbolje načiniti obiteljski oltarić? 

— Neka bude lijep i jednostavan. Moderan i privhačiv. 
Najljepše je uređen ako se u njegovu središtu nalazi kip ili 
slika Srca Isusova. Križ može biti položen u vodoravnu 
položaju na samom oltariću. On je sidro veličanstvene obi- 
teljske lađe, a slika Srca Isusova zđlog i izvor milosti. Spo- 
men na sav sadržaj obitelji kao oaze Njegova kraljevstva. 


Temeljac kuće 


— Obiteljski oltarić Srca Kristova preobrazuje dom u 
ugodno obiteljsko svetište. Samo trenutačan pogled na nj 
koji put je dostatan da umiri i ublaži našu unutrašnjost. 
Kada obitelj sjedne k stolu, često puta umorna, puna briga, 
pogled se ovom ili onom i nehotice zaustavi na obiteljskom 
oltariću te mu domala rasprši svaku nevolju. 

— Nije li to i mjesto obiteljske molitve? 

— Neka obitelj obavlja pred oltarićem zajednički i svoje 
molitve: anđeosko pozdravljanje, svetu krunicu, jutarnju i 

večernju molitvu. U prisutnosti Božjega gosta iznad stola 
dobiva svaka riječ ljepše značenje. Isus, naš brat suputnik, 
ne smije nikada ostaviti taj kutić, kao što lastavica ne ostav- 
lja svoga gnijezda u kojemu se nalaze njezini mladi. Ta on 
je kamen temeljac kuće. 


Jutarnja molitva 


Mali je Franjo svakog jutra slušao kako njegov otac iz 
dana u dan preko telefona pozdravlja svoga prijatelja po- 
zdravom: Dobro jutro! S njim se malo porazgovorio, zatim 
je pozdravio njegovu gospođu i zatvorio telefon. Nekoga da- 
na otac nije bio u sobi. Franjo je iskoristio priliku da se i 
on malo porazgovori pomoću telefona. 

— Halo! Halo! Nebo! Dragi Bože! Ovdje mali Franjo! 
Dobro jutro, dragi Bože, pozdravlja te mali Franjo. Daj mi 
zdravlje i pomozi mi da budem dobar. Pozdravi mi Isusa i 
Mariju Tvoj Franjo. 

Sav veseo što se mogao porazgovoriti s dragim Bogom, 
zatvorio je telefon. 

— To naivno izgleda...! : ' 

— Možda se malo i nasmijemo djetinjoj bezazlenosti 
maloga Franje. No to i nije tako smiješno. Franjo je izrazio: - 
samo ono što je duboko usađeno u ljudskom srcu; čežnja 
za Bogom koji nas je stvorio i želja da izmolimo potrebne 
milosti i njegov blagoslov. Zar ne osjećamo često i mi potre- 
bu da telefoniramo dragom Bogu? Osobito ujutro i uveče? 


Pravi kršćani 

Jedan poznati francuski pisac tvrdi ovo: 

— Pravi kršćani se razlikuju po trima pobožnostima od 
onih koji više nisu kršćani: po uskrsnoj svetoj Pričesti, ne- 
djeljnoj Misi i večernjoj molitvi. Kada netko skrene s pra- 
Voga puta, najprije pretrgne vezu te zanemari uskrsnu duž- 
host, Zatim pretrgne drugu vezu. Još mu preostane samo je- 
dna veza: svagdašnja molitva. Ako pretrgne još i tu posljed- 
nju tada je pretrgao svaku vezu s Bogom. 

. Zato i kršćanska obitelj s velikim marom bdije da u 
Njoj nikada ne zamukne jutarnja i večernja molitva. Ona 

je svjesna da je upravo Š mebird skopčan za nju blago- 
slov. Božiji. 


ž : Ispitivanje savjesti 
— S večernjom molitvom je usko povezano ispitivanje 
ge i nba. To su zapravo glavni dijelovi te mo- 
litve: « 
.— Kako bismo to obavljali, osobito s djecom? 

* — Kada molite s djecom večernju molitvu, stanite na 
jednom određenom mjestu.i recite: »Sad ćemo ispitati sa- 
svjest!« Sasvim. mirno upitajte djecu za neke njihove pogre- 
ške koje po iskustvu otprije znadete... Jesam li se trsio da 


sabrano molim ...? U crkvi se uljudno vladao? Kakav sam . 


bio u školi? Marljiv...? Neotesan...? Drzak ili lijen? Je- 
sam li slušao roditelje, učitelje? Možda sam bio tvrdoglav i 
prkosan...? Jesam li lagao...? Govorio ružne riječi...? 
Jesam li bilo gdje nešto učinio zbog čega se moram stidjeti 
pred Anđelom Čuvarom i dragim Bogom? Jesam li bio lijen 
da učinim kakvo dobro djelo? Jesam li se kukavički držao 
kad su drugi grdili moju vjeru ili dragog Isusa...? 

— Hoćemo li ta pitanja samo pročiiati ili ih brzo spo- 
menuti? 

— Iza svakoga. pitanja malo počekajte da djeca mogu o 
tome razmisliti. Kod veće: djece ne treba ta pitanja svakog 
dana ponavljati. Dovoljno je da usred molitve zastanete za 
promišljanje. Od vremena do vremena stavite opet pitanja. 

— Moraju li roditelji ispipati od djece što su zla učinila 
tokom dana? 

— Ne! Oni nisu Bog! Djeca treba samo da Bogu polažu 
račun o svojoj savjesti. Ali je dobro da to počnu što prije. 
Već i u svojoj četvrtoj godini... 


Pokajanje 
— Večernju molitvu: treba uvijek završiti savršenim poka- 
janjem. To je prevažna stvar. I djecu treba naviknuti na to 
što prije. Ako tome. niste polagali nikakve važnosti učinite 
to odsada. Koji puta će vas: djeca upitati: 
.— Zašto se to čini? 

— Pripovijedajte im kako često se događaju nesreće. 
Automobil je pogazio susjedova Miroslava, autobus se pre- 


- valio. U životu se-mnogo puta dogodi da netko uveče mirno 


Jegne u krevet, a da ujutro živ ne ustane. Zato je uvijek do- 
bro biti pripravan na smrt. Kako? Tako da nam duša bude 
čista. Ako netko dobro obavi savršeno pokajanje, njemu se 
brišu svi teški grijesi s duše. On, ako i umre bez ispovijedi, 
spašava dušu... Uz uvjet da ima želju iskreno se ispovije' 
diti čim mu se pruži prva prikladna prilika: 


Prije i poslije jela 


Kralj Alfonz Aragonski saznao je da njegovi dvorani za- 
nemaruju molitvu prije i poslije jela, Želio ih je upozoriti 
na tu kršćansku dužnost. Zato ih je pozvao na sjajnu gozbu. 
Gospoda se odazvaše u velikom broju. Kad se kralj pojavio 
u blagovaonici, svi sjedoše iza običajnog pozdrava k stolu, 
ali bez molitve. Kralj također toga dana izuzetno nije molio. 


Za vrijeme jela iznenada se otvore vrata, a u dvoranu 
uđe prosjak, koji bez ikakva pozdrava sjede za sto te počne 
veselo jesti i piti. Odlična gospoda su mahala glavama, lju- 
tila su se i zgražala nad drskošću nepozvana čovjeka i oba- 
zirala su se na kralja. 

. Svi su oni očekivali da će kralj zapovjediti neka se taj 
bezobrazni čovjek baci napolje. No on je ozbiljno. gledao 
preda se i nije izdao nikakve naredbe. Kad se neznanac 
okrijepio, bez ikakva znaka pozdrava ili zahvale jednostav- 
no se digao i otišao: 

— Gospodo, što vi mislite o tome čovjeku? 

— Veličanstvo — počeše ovi vikati jedan za drugim — 
to je nitkov, bezobrazan čovjek i podlac, protuha. 

. Tada kralj usta i zagrmi prisutnima: 

— Ivi ste upravo tako bezobrazni i drski kao i ovaj 
prosjak. Svakog dana jedete kod stola Nebeskoga Kralja, 
jedete s velikim tekom. sjednete za stol kao i ovaj pro- 
Sjak... Stidite se. 


Dvorani u prisutnosti svoga: kralja ponikauša očima. 
Jedan za drugim se prekrste i počnu moliti. Od toga dana 

nisu više nikada izostavljali svoje molitve ni prije ni poslije 
jela. 


Anđeoski pozdrav 


Godine 1950. je radio-stanica glavnoga irskoga grada. 


Dublina uvela Anđeosko pozdravljenje ujutro, u podne i 
uveče. Mnoge radio-postaje prenose samo u podne zvonjavu 
Anđeoskog pozdravljenja. Dublin je jedna od prvih postaja 
koja prenosi zvonjavu ujutro, u podne i uveče s molitvom. 

Zvuci zvona ustrajno svakog dana tri puta pozivlju lju- 
de da podignu svoje misli k Bogu i Mariji. ne toliko iz brige 
za svoj zemaljski život koliko za spas svoje duše. 

I kršćanske obitelji se tada obraćaju molitvom punom 
čara i poezije. To obiteljsko moljenje Pozdrava Gospina 
jedna je od velikih baština naših pređa. 

Car Napoleon je za vrijeme dok je bio zatočen na otoku 
Svete Helene izjavio: »Od svih stvari najviše mi nedostaje 
zvonjava Anđeoskog pozdravljenja. Nikad nisam slušao tu 
zvonjavu a da ne bih bio ganut u srcu. Uvijek sam se sjećao 
djetinjih godina. Više puta sam u društvu umuknuo tom 
zgodom. Moji su pratioci mislili da razmišljam o slavnim 
bitkama, ali su se varali. Ušutio sam zbog Anđeoskog poz- 
drava i moj se duh odmorio u njemu.« 


"Molitva mladih supruga 


— Kako takve molitve u obitelji zapravo izgledaju? 

— Iznijet ćemo vam iskustva mladih bračnih parova. 
Evo što pripovijeda mlada žena! Odlučili smo da ćemo se 
svake večeri zajednički moliti. I to smo u početku činili. 
Ali nismo nastavili. Kako da to razumijemo? Pitali smo sve- 
ćenika i on nam je rastumačio: 

— Sigurno, obitelji treba da mole. Ne samo kao pojedin- 
ci, svatko u svom kutu, kao u vrijeme dok još niste bili ože- 
njeni, nego i zajednički. No, treba uočiti i poteškoće, koje se 
nužno javljaju pred zajedničkom molitvom mladih bračnih 
parova. 

a. Muškarac i žena nemaju zajednički oblik molitve. 

b. Muž i žena nisu u isto vrijeme ni raspoloženi za mo- 

litvu. 

c. Zatim, valja paziti da zajednička molitva ne postane 
izvor rasprave i neslaganja 
To troje smo imali na umu. I našli smo svoj način zajed- 
ničke, obiteljske molitve. Evo, što mi savjetujemo iz svoje 
prakse? 


Naći svoj stil! 


— Nije potrebno zajedničku molitvu pretvoriti trajno u 
svakodnevnu obavezu. No dobro je ustaliti dane u kojima 
će se zajednički nastojati da se obavi molitva. To treba da 
bude, na primjer, subotom, nedjeljom na večer, na blagda- 
ne, godišnjice obiteljskih važnijih događaja... 

— A u drugo vrijeme? 

— Valja rezervirati dva dijela molitve: najprije jedan 
dio zajednički, zatim jedan dio šutnje, gdje se svaki od su- 
pruga može moliti po svojoj volji dulje ili kraće. Za zaje- 
dnički dio molitve pročitati neki tekst iz sv. Pisma, izmoliti 
jedan psalam, izreći zajedno jednu ili drugu molitvu, koju 
svatko zna napamet: Oče naš, Zdravo Marijo, litanije ili ko- 
ju desetku krunice, djelo ljubavi, skrušenja. Ali uvijek će 
biti dobro da te molitve ne budu svakog dana iste. Jedan ili 
drugi od supruga može dodati kratku molitvu koja izriče 
njegovu vjeru, njegovu molbu ili zahvalu. 

— Prema čemu treba težiti s obzirom na obiteljsku mo- 
litvu? 

— Malo po malo vi ćete naći stil svoje zajedničke mo- 


. litve. Njezin ritam i njezinu učestalost. A možda ćete doći 


do toga da ćete opet sami početi da svake večeri molite za- 
jednički. Zajednička molitva s djecom stavlja još brojnije 
i još teže probleme. Vi ćete ih riješiti toliko bolje koliko bu- 
dete najprije znali sami svoju zajedničku molitvu. 


Važnost razmatranja 


Veliki poznavalac današnjega stanja u obiteljima sveće- 
Nik Čaffarel napisao je ove čvrste, ali istinite riječi: 

»Već dvadeset godina rade bojovnici na kraljevstvu 
Božjem u svojoj sredini... No da li ti rezultati odgovaraju 
očekivanjima? Da li su oni u razmjeru s naporima?... Meni 

Se čini da kršćanskoj zajednici — i obiteljima i njezinim čla- | 


novima — nedostaje vitalnosti: nema u njima silovitosti ni 
ikakve strasti. Što se mene tiče, ja mislim da je uzrok toj 
beskrvnosti, koja nas zabrinjuje u hladnoći današnjih 
kršćana prema molitvi, čovjeka prema Bogu; prema onoj 
molitvi koja se zove razmatranje... Budući da kršćani — a 
pogotovo kršćanske obitelji! — ne crpe u molitvi božansku 
snagu, njihova aktivnost jenjava; budući da se ne uzdižu do 
Gospodinovih misli, njihovo je gledanje na svjetske proble- 
me sićušno; kako se ne nakalamljuju na stvaralačku ener- 
giju, nisu djelotvorni. Jednom. riječju: kad kršćani ne raz 
matraju, ostaju kao prikovani uz jedno dječje stanje, ostaju 
djeca.« 


Čvrste, ali istinite riječi 


— To uistinu zvuči čvrsto! . 

— Alije istinito. Poslušajte što dalje govori isti pisac: 
»Ja znam i takve ljude i žene koji ne. oklijevaju da svaki 
dan posvete .dulje vrijeme razmatranju. Na primjer, onaj 
sitni seoski Zanatlija, Koji je postao savjetnikom. omladine 
svoga kraja, a poslije nekoliko godina i kršćanskim vođom 
cijele jedne pokrajine; ona mlada udovica, majka obitelji, 
koja se prima teške građanske odgovornosti; onaj šef podu- 
zeća, koji svojem jutarnjem razmatranju pripisuje promje- 
nu klime u odboru poduzeća. I drugi... 

Kod svih ljudi molitve čiji sam razvoj mogao slijediti 
konstatiram afirmaciju ličnosti, veću vedrinu, širi i u isto 
vrijeme realističniji pogled na probleme, veću djelatnost — 
ukratko porast ljudske i nadnaravne vitalnosti.« 

— Ali mi nemamo vremena za razmatranje! 

— Ako je obiteljsko razmatranje luksuz, onda prizna- 
jemo da u vašem životu prenatrpanosti i obiteljskih potreba 
za.njega ne može biti mjesta. No ako je razmatranje životna 
potreba, kao jelo i piće, onda je vaš prigovor apsurdan. Zar 
bi liječnik smatrao razboritim slabokrvnog čovjeka koji bi 
govorio kako nema vremena da jede? Vi imate vremena, ali 
nemate vjere! Kad biste uistinu vjerovali da je razmatranje 
važno, vi biste našli četvrt ili pola sata dnevno za to. Među 
večerima koje ste upotrijebili za čitanje, za kućne poslove 

ili rezervirali za film, ili za posjet, vi ne biste oklijevali da 
koju rezervirate i za traženje Boga... 

— Kako da razmatramo?. 

— To pitanje je na mjestu. Zato ćemo predložiti nekoli- 
ko metoda obiteljskih razmatranja koje se mogu s uspjehom 
i kod vas obaviti... 


Rečenice iz Evanđelja 


— Vi sigurno imate Evanđelje; ne samo odlomke iz nje 
ga u svome molitveniku nego četiri potpuna evanđeoska pri- 
povijedanja. 

— Imamo! Nabavili smo ga kad smo sreli Krista. 

— Izvadite iz Evanđelja za svoju obiteljsku upotrebu 
odabrane rečenice, a naročito rečenice kfapudinove, koje 

vas se najjače doimlju. 

— Kako ćemo pri tom postupati? ad 

— Pošto ste se poklonili Gospodinu, predstavite . sebi 
kako vam Isus upravlja neku rečenicu — a to stvarno i nije 
iluzija jer On je, izgovarajući tu rečenicu, znao da ćete je vi 
jednoga dana pribilježiti, pa je u nju sakrio poseban smisao 
za vas. Molite ga da vam taj smisao otkrije i tu rečenicu po- 
navljajte više puta, srčite je, kako biste iz nje izvukli svu 
skrivenu slast. Možda će te priproste riječi biti polazna toč- 
ka za srdačan razgovor s Njime! Tada nemojte više tražiti, 
nego pođite sasvim jednostavno na taj unutarnji razgovor, 

— A ako ne nađemo ničega na čemu bismo se zaustavili? 

— Uzmite drugu rečenicu! Pa treću! U svakom slučaju 
razmišljanjem o Evanđelju obitelj nikad ne gubi svoje vrije- 
me. čak i onda kad nam se na prvi pogled čini da u dotič- 
noj rečenici nema ništa, kasnije, pri poslu, u časovima bor- 
be i patnje, primijetimo da su Isusove misli prožele našu 
srž 


Liturgijska vremena 


Princip je te nove metode razmatranja ovaj: svako li- 
turgijsko vrijeme imade u sebi posebnu milost, koju mi pri- 
mamo onoliko koliko ulazimo u duh toga doba. 

— Zar su liturgijska vremena predana životom Isue 
sovim? 

— Jesu! Ona odgovaraju različitim periodima zemalj- 
skoga života Spasitelja, koji nije prestao zasluživati za nas 
različite oblike milosti što bi nam mogla biti potrebna. 

— Ali otajstva Kristova života su prošla, spadaju u po- 
vijest?! 

— Istina, otajstva zemaljskoga života Kristova sada su 
prošla, ali njihova snaga ostaje i milost koja čini da u njima 
učestvujemo djeluje uvijek... Ako je za Njega prošlo vrije- 
me zasluga, vrijeme da daje plod svojih zasluga traje i na- 
stavit će se dok se ne spasi zadnji odabranik. 

—.Da li je kompliciran postupak Bei polje u vezi s 
liturgijom? 

— Ako smo, na primjer, u božićnom vremenu, koje je po- 
svećeno djetinjstvu Isusovu, možemo pokušati da u sebe 
upijemo sve ono zračenje što se izvija iz kreposti djeteta 
Isusa, slijedećom formulom: »Poniznosti Djeteta Isusa, do- 
đi umene!« Tu formulu duša ponavlja više puta, ali zaustav- 
ljajući se izvjesno vrijeme između svake prošnje, kako bi- 
smo ostavili mogućnost da nas prožmu zrake te božanske 
kreposti. 


Naći Boga! 

— Postoje i različiti drugi oblici razmatranja, ali je pra- 
va svrha i pravi sadržaj svakoga obiteljskoga razmatranja i 
molitve — naći Boga! I prema tome, ona se ne sastoji prije 
svega u formulama, nego u toj dubokoj usmjerenosti cijele 
obitelji da sretne Boga i nađe ga. 

Ne ustručavamo se reći da je glavni razlog nade u uskr- 
snuće obitelji upravo u tome što ona postaje i koliko posta- 
je oaza molitve. Ona je kucaj srca obitelji. Ako obiteljska 
srca kucaju u molitvi, onda je obitelj zdrava, sretna, vesela. 
Ako pak ne kucaju, tada je obitelj bolesna. 


Vladanje kod molitve 


— Pripazite od početka da se djeca kod molitve lijepo 
vladaju. Ona moraju sklopiti ruke i biti mirna, Neka shvate 
da je molitva ozbiljna i sveta stvar, a ne neka igrarija. Tu 
ne smije biti šale i zabavljanja. Djeca će vrlo brzo primije- 

titi kako se roditelji kod nje vladate. Sveta ozbiljnost kojom 
se križate i izgovarate riječi molitve potaknut će djecu da se 
jednako drže. Zato se nemojte dati navesti da se umiješa 
bilo kakva igrarija. Majka i otac su prvi molitvenik iz koje- 
ga djeca uče moliti. Ni pod kojim uvjetom ne smijemo do- 
pustiti da djeca mole pred ata i za ogled. Nikada nemoj- 
te reći svome djetetu: 
— Pokaži, Ivice, kako ti znaš lijepo moliti! 


Molitva je razgovor s Bogom. Time je sve rečeno. Kako 
se to uopće može zaboraviti? 


Obiteljske večeri 


Tiha obiteljska sest, koja prožima čovječje srce, a 
koje poglavito izvire iz zajedničke molitve — to je izvor sna- 
ge za život. Napose baš uveče, kada se svim članovima obite- 
lji odvali s ramena težina dana. 

Kako veselo djeca očekuju oca kad se vraća s posla u 
takvim obiteljima! Hite mu u susret, penju se na njegova 
koljena, brišu mu znoj s lica, a s njime zajedno i sve brige i 
slabo raspoloženje. Kako je ugodan onaj sat kad se kona- 
čno povrate s rada otac i majka u POpuo, kršćanski obitelj- 
ski dom! 

I kad konačno otac uzme u ruke svoju krunicu i kad se 
dječji glasovi stanu spajati u srdačnu zajedničku molitvu, 
tada nad čitavom obitelji lebdi njezin anđeo čuvar. On nosi 
njihovu zahvalu i molitve pred prijestolje Onoga koji je 
kazao: 

— Gdje se dvojica ili trojica sakupiše u moje ime, ta- 
mo sam i ja među njima! 

A za uzvrat se vraća s radosnom vijesti isti anđeo doma: 
»Mir kući ovoj i svima koji u njoj prebivaju.« 


Duh Apostolata Molitve 


— Obitelj treba da živi duhom Apostolata Molitve! 

— Što to znači? 

— Ako tražimo razlog tome što svijet nije kršćanski, 
nećemo ga naći ni u tome što je prije svega premalo sveće- 
nika, propovjednika, materijalnih sredstava, crkava, nego 

prije svega i iznad svega u tome što je premalo zajedničke 
molitve. Zato je pokrenuta velika svjetska akcija molitve. 
Zove se Apostolat Molitve. On želi da se i pojedinci i obitelji 
sjedinjuju u velikom prikazivanju svih svojih molitava, 
žrtava i dobrih djela za spas svijeta. Takva zajednička mo- 
litva je nabolja dobra nakana. Ona je svijetlo u noći, ka- 
men mudrosti koji mijenja obiteljski i javni život. 


Dobra nakana 


Neki je mudar čovjek imao običaj da je na šetnji pisao 
štapom po pijesku nule i studirao ih. Mali sinčić upita ga: 


“_ Oče! Što znače te vaše nule što ih crtate u pijesku? 
— Zar ne poznaješ, sinko nule što ih pišete u školi na 
ploči, kada računate s đeseticama? Već ste izradili mnogo 
zadataka, ali, kako vidim, ne znate ni najosnovnije. matema- 
tičke zadatke. Evo, pokazat ću ti ovaj račun! Gledaj, sve te 
nule emaju nikakvu vrijednost, dok ispred njih ne staviš 
neku brojku. Ako staviš na prvo mjesto koju vrijednu broj- 
ku, tada ćeš imati toliko veći broj koliko više nula pripišeš! 

— Što je time htio reći? 

— Sav naš rad, sve naše naprezanje, svi naši napori ne- 
maju vrijednosti, dok im ne damo pravi sadržaj. On proizla- 
zi iz dobre nakane. Što više imaš dobrih djela, to će ih biti 
veći broj. Svaka nula te uči da je dobro djelo bez dobre na- 
kane bez zasluga pred Bogom. Dobra nakana glasi: »Sve na 
veću slavu Božju i za spas neumrlih duša.« Ona pak posve- 
ćuje sav naš rad i imamo uvijek lijep uspjeh, jer.su nam 
po njoj sva djela zaslužna za nebo. A 


Svjetlo u noći 


— U tamnim ulicama postavljeno je svjetlo na svakih 
stotinu metara. To je sasvim dosta da čitava ulica bude ras- 


vijetljena. Dobra nakana je kao svjetlo koje nam svijetli na_ 


putu života kod našega rada. 
— Dali je dosta izreći je samo jedanput na dan? 


— Nel Na svakom razmaku vremena treba je obnav- 
ljati! Često' smo u svojim kršćanskim obiteljima toliko za- 

uzeti radom da na molitvu ne možemo misliti. A po dobroj 


nakani sav rad postaje molitva. 


Dnevno prikazanje 
— Koja je najbolja nakana ujutro? ' ' 

— Ona što je sveta Crkva preporuča, a moli je više od 
40 milijuna članova Apostolata Molitve. Kršćanske obitelji 
treba da je izmole svakog jutra zajednički. To je njihova 
osnovna dužnost! : 

— Kako glasi? 

»Božansko Srce Isusovo! Prikazujem Ti po Bezgrješ- 
nom Srcu Marijinu sve molitve, djela, trpljenja ovoga dana 
u naknadu za naše uvrede. I na sve one nakane za koje se Ti 
neprestano prikazuješ na oltaru. Osobito Ti ih prikazujem 
za svetu Crkvu, Svetoga Oca Papu i za sve nakane koje .su 
preporučene članovima Apostolata Molitve. Amen.« 


Najbolja obiteljska molitva! 
— Pogodili ste! To je sveta krunica! Po mogućnosti za- 
jendička, oko oltarića obiteljskoga Srca Isusova! 
— A zašto? 
= — Bilo je to u Japanu. Poganski carevi progone vjeru 
i svećenike. Eno, uhvatili su i zadnjega svećenika i doveli na 
lomaču. Narod će ostati bez duhovnih pastira. Tko će im ču- 
vati najdragocjenije što imaju — ljubav prema Bogu i Ma- 
riji? Ali svećenik. se vrlo dobro snašao. Drži krunicu u ruci 
i viče: 
— Čvrsto se držite ovoga i sačuvat ćete vjeru! > 
Možda nije ni slutio kako će te riječi imati veliko zna- 
čenje. Prisutni su ga Japanci poslušali. Odlučili su da će u 
svojim obiteljima moliti krunicu. To iznad svega drugoga. 
I — kakav je bio uspjeh? Nevjerojatan! Nakon dva i po sto- 
ljeća u tim krajevima našli su čitave općine kršćana. Saču- 
vali su vjeru bez ijednoga svećenika. Kako? Po obiteljskoj 
krunici! 
j : ps Rekli su. 
Seljak je kazao: sE nja je uzda obitelji. Dokle 


god je čvrsto držimo u rukama, ne možemo skrenuti s pra- 


Voga puta. Bog i Majka Božja su uz nju kažiput.« 

Inženjer je kazao: »Put prema nebu je tako strm 
da kola koja voze gore moraju imati kuglične ležajeve pose- 
bne konstrukcije. Nanizani su na vrpci, a ime im je kru- 
nica.« 

Liječnik je kazao: »Za bolesno tijelo vrlo lako pro- 
pišem apotekarska zrnca, a za bolesnu dušu najbolji su li- 
jek zrnca svete krunice.« 


Lučki radnik je rekao: »Krunica je dio dizalica 
uz more. I mi radimo slično kao ona kad molimo krunicu, 
Svako zrnce zadire u dubinu ljudskog srca kao što i vedro 
zadire u dubinu zdenca, a naskoro izroni noseći prema nebu 
vedro ispunjeno biserima.« 

Papa je rekao: »Sveta krunica je malo Evanđelje. Kao 
što nam Evanđelje predočuje sliku iz Isusova života, tako se 
pred nama rađaju i slike iz Isusova i Marijina života.« 


Marija je rekla: »Molite svaki dan krunicu!« 


Pater Peyton 


Katolički svijet to danas polako shvaća. Moli u obite- 
ljima krunicu. Samo Pater Peyton je već preko 20 milijuna 
osoba nagovorio na to da se prihvate krunice u svojim obi- 
teljima. On je pokretač velikoga svjetskoga pokreta za obi- 
teljsku krunicu. 

Taj svećenik ima nešto više od 50 godina. Lice snažno 
i izrazito. Pogled jasan i susretljiv. Njegov nastup, kao i 
svih Božjih ljudi, veoma je jednostavan i nenametljiv. U nje- 
govim riječima se zapaža vjera djeteta, ali i neposredna lju- 
bav prema Mariji. 

Povijest njegova života je vrlo značajna! 


Krunica — jedino bogatstvo 


— Rodio sam se u Irskoj. Obitelj mi je bila veoma siro- 
mašna. Bilo nas je devetero djece. Bili smo nadničari. Živje- 
li smo u tri prostorije, zajedno s kuhinjom. Po troje smo 
spavali u jednom krevetu. Mama nije znala ni čitati ni pisati. 
Nismo imali nikakve ekonomske mogućnosti da napredu- 
jemo. 3 

Ako ljudi ne budu molili, doći će vrijeme 
kad će ustvrditi da nema krivnje, ni grijeha, 
ni prekršaja. Ako ne budu znali kleknuti 
pred Ocem moleći za kruh svagdašnji, pu- 
zati će do nogu mogućnika i preklinjati: Uz- 
mi našu slobodu, samo nam daj kruha i igara. 











Jedino bogatstvo u našoj obitelji bila je krunica. Uz tu 
krunicu smo se svake večeri skupljali. Mogli smo reći Bogu 
da vjerujemo u njega i da je jedina uistinu važna stvar na 
ovom svijetu: učiniti njegovu volju na zemlji kako se vrši 
na nebesima. Molili smo Boga da nam dade za odijelo, da 
nam pruži kruh svagdašnji. I On se uvijek pobrinuo. A Dje- 
vici smo govorili da imamo povjerenje u Nju. Ona neka moli 
za nas sada i na času naše smrti. 


Kalvarija 
Petoro od nas, tri sestre i dva brata, emigrirali smo u 


. Ameriku. Trbuhom za kruhom. Ja sam postao sakristan. Ali 


ubrzo sam osjetio poziv za svećenika. Pošao sam u večernju 
gimnaziju, a moj brat Toma za mnom. 3 

Imao sam 19 godina. No kasnije je iznenada počelo sla- 
biti moje zdravlje. Simptomi TBC. Bilo je to u veljači 1939. 
godine. Otpremiše me u bolnicu. U listopadu je bilo stanje 
takvo da sam se neposredno morao spremati za veliki put 
na drugi svijet. 

U tom najtežem času moga života približio mi se jedan 
svećenik. Rekao mi je ove jednostavne riječi: . 

— Marija može učiniti sve što Bog čini. Razlika je samo 
u motivu. Bog po svojoj volji, Marija po svojoj molitvi. 

Ta mi je misao bila kao milost s neba. Preplavila me 
takvom sigurnošću kakvu nisam dobio za čitavoga studija 
bogoslovlja. Zavapio sam žarko za njezinu pomoć. I od toga 
su dana liječnici konstatirali da mi je zdravlje krenulo na 
bolje. Mogao sam se vratiti u sjemenište. Ubrzo sam postao 
svećenik. 

Majka Božja me uslišala. Htio sam joj reći »hvala« čita- 
vom svojom dušom, čitavim svojim životom, svim svojim ri- 
ječima i djelima. Molio sam Boga da mi pokaže kako ću to 
najbolje učiniti. 


Plodovi obiteljske krunice 


Našao je put: križarska vojna krunice! Ona je bila naj- 
snažnije duhovno jedinstvo obitelji od 11 članova raspršenih 
na sve strane. Krunica je stvorila to jedinstvo. Ona svagdje 
sjedinjuje obitelji. 

— Moja sestra je radila u Americi kao kućna pomoćnica. 
Jednoga dana je uzela pero i papir da napravi s Bogom ugo- 
vor u korist svoja dva brata koji su se spremali za svećenike. 
Prvi uvjet toga ugovora je bio: da ih Bog obojicu učini sve- 
ćenicima. Drugi uvjet: da ta dva brata ne učine nijedan te- 
žak grijeh u svom životu. Treća točka: cijena koju je ona 
pružala za zamjenu — »moj život«. Prikazala je svoj život 
za nas! 

Taj je ugovor ušila u svoj molitvenik. 

Godinu dana prije nego postadoh svećenik iznenada je 
umrla. Jedne nedjelje ujutro. Zamolila je svećenika koji ju 
je providio da nam saopći poruku: sve će dane do našega 
ređenja biti zajedno s nama! ' 

I još nešto. Mama u Irskoj je doznala da sam obolio. 
Dva mjeseca kasnije, dok je radila u vrtu udarila ju je para- 
liza. Više se nije ni digla. Primio sam list od sestre. U njemu 
sam čitao: »Mama je postigla svoju želju. Ona je stalno mo- 
“lila i prosila da tvoja bolest padne na nju kako bi ti mogao 
postići zdravlje i vratiti se u sjemenište.« Dok su mi majku 
sahranjivali, liječnici su mi davali dozvolu da se mogu vra- 
titi u sjemenište. 


Ti ideš u Ameriku! 


— Poslušajte što je učinio moj otac! Nalazimo se u 
1928. godini. Večer je. To je zadnja nedjelja prije našega po- 
laska u Ameriku. Sjećam se dobro. Bili smo u onoj maloj 
kuhinjici, pred ognjištem: tata, mama, ja. Iznenada moj 
otac rekne: 

— Dođi, sine, za mnom u susjednu sobu! 

Pozvao me da kleknem pred obiteljsku sliku Presv. 
Srca. A on, klečeći preda mnom na zemlji, dađe mi svoj po- 
sljednji savjet: £ 

— Sinko, ti ideš u Ameriku! Nemoj nikada izdati svoga 
Boga smrtnim grijehom. Ja te predajem Srcu Isusovu. Sa 
svim svojim riječima i djelima! Budi i u Americi vjeran 
Srcu Isusovu! 

I to je proizvela sveta krunica! Bratska ljubav, heroj- 
sku majčinsku ljubav, visoko svrhunaravno gledanje moga 

oca. Iskusio sam na jedanaest osoba: jednu obitelj koja je 
ljubila krunicu, koja je vjerovala u nju, koja se uzdala u 
nju i koja ju je svaki dan molila, Bog je učinio ognjištem 
ljubavi, vjernosti, bratske povezanosti. To sam rekao u Rio 
de Janeiru, New Yorku i svagdje u svijetu. A obiteljima koje 
se ne slažu pokazao sam tu jednostavnu stvar — krunicu! 


Akcija 


Križarska akcija krunice počela je preko radija! Pomo- 
ću njega se krunica uvukla u obitelji. Baš 13. svibnja 1943. 
— na dan ukazanja Gospe u Fatimi — jedna je velika radio- 
stanica i radiofonska mreža u New Yorku dopustila da se 
započene pokretom po čitavoj Americi. Kardinal Spellman 
je podržao inicijativu o. Peytona. Bing Crosby, glasoviti pje- 
vač, stavio mu se na raspolaganje. Program je slijedila po- 
plava pisama iz svih kutova Sjedinjenih Država. 

P. Peyton je pošao u Holywood. Propovijedao je u jed- 
noj crkvi, koju pohađaju »zvijezde« filma. Iza svete Mise 
se sedam »starova« pokazalo u sakristiji i uglavilo ugovore 
za »Obiteljsko kazalište«. 

Prva je emisija bila 13. veljače 1947. Nastupili su sna- 
žni kalibri: James Stewart, Loretta Young, Don Ameche. 
Velik uspjeh! Pokret je tek onda zapravo počeo djelovati. 
Pater je dobio jedinstveni poklon: kuću u Hollywoodu, u 
me rarđu Sunset. Tamo će biti sjedište Obiteljskog kaza- 
išta. 

Zatim je došla u pomoć televizija. Slijedili su i filmovi. 


»Oko 400 velikih umjetnika Hollywooda, od Gregory 


Pecka do Ethel Barrymore, protestanti, Židovi, katolici, — 


svi su mi pomagali; dali su nam svoju popularnost, svoju 
sposobnost. Programi su dospijevali u Kinu, Japan, svagdje. 
Najglasovitiji su filmovi bili »Žalosna otajstva«, »Susreti«, 
»Otkupitelj.« : 


Osvajanje 

. Nalazimo se u 1948. godini u jednom gradu države On- 

tario, Prvi put se održava klasična križarska vojna krunice. 
Na zidovima se čitaju oglasi: : 

* »Svijet je udaljen dva koraka od atomskoga rata, od 
invazije kriminaliteta i uništenja živih snaga. Danas se rađa 
nova nada. I to od ovog časa, kad su građani i katolici ovoga 
grada uzeli u svoje ruke novo oružje da pokrenu križarsku 
vojnu. Oni su pozvali hiljade ljudi, žena, djece, da obećaju 
da će svakog dana recitirati krunicu u svojim ognjištima. 
Njihov je cilj: osloboditi svijet straha!« 

Kasnije su slijedili gradovi Hallifax, Washington, New 
Orleans, Malaga, Sidney i Melbourn u Australiji. Zatim u 
Indiji, Belgiji, Karakas, Santiago u Čileu, Rio de Janeiro. 
Sve veće mase slijedile su.i slušale poziv apostola obitelj- 
ske krunice. 

Milijun i po ljudi skupilo se na ulicama Rija kada je 
trebalo izvršiti svečano obećanje i obavezu obiteljske kru- 
nice. Pater Peyton je svojim putovanjima i govorima uspio 
da danas oko 16 milijuna obitelji redovito moli krunicu, a 
oko 600 radio i televizijskih stanica da u svoj tjedni raspo- 
red uvrštavaju molitvu krunice ili njegova kruničarska pre- 
davanja. ' 


Dvije osnovne misli 


Dvije su osnovne misli pokreta obiteljske krunice 
o. Peytona. Iskusio ih je u svojem vlastitom životu i u svo- 
jim putovanjima po svijetu. 

a) »Obitelj koja zajedno moli krunicu desetak minuta 
na dan ostaje uvijek jedinstvena. A narod koji se sa- 
stoji od takvih obitelji ljubi mir. 

b) »Kada lagano molimo, tada nam je krunica najkoris- 
nija. Kad naime, lagano molimo, možemo bolje  raz- 
matrati o pojedinim otajstvima. Brzina je neprijatelj raz- 
matranja. A sve ovisi o razmatranju! Ako smo pak premore- 
ni da izmolimo cijelu krunicu, izmolimo u obitelji danas tri 
otajstva krunice a sutra zadnja dva. Ili, dapače, izmolimo 
svakog dana po jedno otajstvo. Pravilna i dobra molitva je 
važnija nego mnogo rastreseno i mehaničko moljenje.« | 


Oaza molitve 


Crkva u malom je oaza molitve. I to baš zato jer je — 
crkva! Kao što »velika« Crkva moli preko svete mise, tako i 

obitelj mora i može nasljedovati Crkvu prije svega u mo- 
litvi. 

— Ljudi se danas tjeskobno pitaju ima li negdje na svi- 
jetu kutić gdje bi se izmorena srca odmorila, gdje bi se mo- 
gla rascvasti ljubav koja usrećuje. Kutić mira iznad kojeg 
se ne zaustavljaju oblaci zavisti i razdora? Ima li takovo 
mjesto na zemlji? Ako je i ne znam kako daleko, potražit 
ćemo ga... 

Ima? I da se pronađe, ne treba ići daleko. To je mjesto 
vrlo blizu nama. To je ona obitelj u kojoj se zajednički 
moli. Bogatstvo, zdravlje, ljepota i čast, zemaljska dobra, 
nisu pravedno razdijeljena, jer su ih dijelili ljudi. Obiteljski 
mir i zadovoljstvo pak dijeli Srce Isusovo pravedno, bez ob- 
zira na bogatstvo i čast, onima koji za to zajednički mole. 
Ljudi traže sreću, pa ine pomišljaju da su je ostavili kod 
svoje kuće. U svojoj obitelji, koja je po Srcu Isusovu po- 
stala i živi kao Crkva u malom, 


Veoma zadovoljan. 


Na večer kasno Pater je veoma zadovoljan klečao u 
crkvi pred likom Srca Isusova. Osjetio je da je pronašao 
pravi način i pravu metodu. Večerašnji razgovor je uistinu 


bio za njega doživljaj. 


Približio se jednoj obitelji toliko koliko do sada nije- 
danputa. I osjetio je da će taj utjecaj i porasti. Pače da će 
prijeći i na druge. Jer je bio uvjeren da će Mirko i izvršiti 
svoje obećanje, što mu ga je dao na rastanku: 

— Slijedeći puta će nas biti više. Budite u to sigurni. 


. Skoro svi, koji smo vas slušali za vrijeme našeg obiteljskog 


seminara. 

OBITELJSKA LITURGIJA 


Kad je Pater slijedeći put ušao u njihov stan, 
Anica je sjedila u maloj i ukusno uređenoj sobi. 
Na stolu su bile rasprostrte katoličke novine i ča- 
sopisi. A oko stola sjedjelo je nekoliko osoba, koje 
su bile prisustvovale obiteljskom seminaru, 


— Velečasni, nemojte nas prekidati! Upravo 
čitamo zanimljivu reportažu iz Glasa Koncila. 
Naslov je uistinu originalan: »Cijela obitelj pjeva«. 


— Što vas toliko zanima đa ne želite pre- 
kinuti? 

— Vrlo se realno i poučno ocrtava ozračje 
obiteljskog života, radosti koje mogu nastati u 
brojnoj obitelji. 

— Dobro! I mene to zanima! Počnite od po- 
četka! 


»Obitelj Gunn u Irskoj pjeva na radiu; pje- 
sme im snimaju na ploče. Irci ih veoma rado slu- 
šaju. Većinom su to stare narodne pjesme. U nji- 
ma se veliča slavna prošlost. Progoni, patnje i 
jadi irskoga naroda jecaju u tim pjesmama. Koliko 
ima tih pjevača? Otac, mati, tri sina i šest kćeri. 
Svi su izvanredno glazbeno nadareni,  stvoriše 
potpun orkestar i divan višeglasni zbor. 

Jedan njemački svećenik opisuje raspoloženje 
u takvoj obitelji... »Ne potraje dugo i gospođice 

se vraćaju iz crkve. Hugh, arhitekt po zanimanju, 


uze gitaru, sjedne za stolić i poče svirati. Majka, 
braća i sestre, koje su uokolo stajale, sliše se spon- 
tano u zbor. Odmah osjetiše da pjevaju iz ljubavi 
prema pjesmi. A kakvi divni glasovi... Pjevali 
smo do ponoći. Htjedosmo otići. 


— A ne, reče majka, sada dolazi čaj! 


Ne preostade nam ništa drugo nego da se po- 
korimo divnoj majci tolike djece, koja umije ener- 
gično zapovijedati. Dakle, čaj. Na irski način. Do- 
bio sam čačkalice. Začuđeno sam gledao. Cemu 
čačkalice? Kod nas one dolaze iza jela... Uđe, 
međutim, Cora s velikom tavom. Nosi kobasice, 
dobro pržene na masti. Svi su se previjali od smi- 
jeha, dok sam nemoćan sa svojom čačkalicom sta 
jao pred tavom. Smijao sam se i sam. I sinu mi: 
nabodem jedan komad — i nije bilo loše. Svi se 
poslužiše na isti način. Cora je s tavom obišla još 
tri-četiri puta. Već sam bio sit. Kruha ne dobijete. 
Ali zato ima čaja sa šećerom i mlijekom. 


Drugom zgodom pričao mi je tata, aktivni 
pukovnik u irskoj vojsci, kratku povijest svoje 
obitelji i zaključio: — Obiteljska je glazba nešto 
tako lijepo. Ona povezuje sve članove, unosi radost 
u obitelj. Nema mjesta srdžbi. Ako se pojavi, ne 
može dugo trajati... 


Uistinu je prekrasno živjeti u takvoj obitelji 
koja pjeva. Sada sam shvatio zašto se jedna Šve- 
đanka kod njih tako lijepo osjeća. Shvatio sam du- 
binu poslovice: »Budi ondje gdje se pjeva. Zli ljudi 
ne poznaju obiteljsku pjesmu.« 


Dok je Anica čitala ovaj članak, dolazili su još 
neki novi gosti. Toliko, koliko još nikada. Iza za- 
jedničke molitve i Dnevnog prikazanja Pater je 
počeo veoma važan razgovor o liturgijskom životu 
u obitelji... 





Stožer spasenja 


Žrtva Isusova na križu je osnovni događaj u ljudskoj 
povijesti. Stožer je oko koga se okreće čitav život Kristov 
na zemlji. Ali oko kojega se okreće i sav kršćanski život u 
Crkvi katoličkoj. 

Isus Krist je uzeo na sebe ljudsku narav zato da bi mo- 
gao svoje tijelo i krv prikazati Bogu kao žrtvu. A ne prije 
svega zato da nam se očituje kao divan pirmjer, veliki uči- 
telj, izvanredan karakter. On se utjelovio da bude svećenik, 

— Da li je Isus Krist samo na križu bio svećenik? 

— Tu svoju svećeničku dužnost, koja je osnovni razlog 
tome što je postao čovjekom, On nije obavio samo na križu. 
On ju je obavljao čitavoga svoga života na zemlji. Dapače, i 
više: na nebesima nastavlja svećeničku dužnost, jer se za 
nas klanja i hvali Boga Oca, a ujedno nas zagovara prikazu- 
jući mu ono savršeno štovanje koje je prikazao u žrtvi 
križa. 


Oltari, produljeni križevi 


— Nije jedino Isus Krist svećenik! Ima ih danas mnogo! 

— Istina je. Žrtvom na križu nije ugaslo Kristovo sveće- 
ništvo, a ni Njegova žrtva. Zato je ustanovio vidljivo sveće- 
ništvo. I to dvostruko. Puninu svećeništva imaju oni koji su 
zaređeni po sakramentu reda. Ali i obični vjernici imaju svo- 
je svećeništvo. 

— Mi, obični vjernici — svećenici? 

— Papa Pijo XII veli: »Ne smije se nijekati ili u sum- 
nju dovoditi da vjernici imaju neko svećeništvo, niti se to 
smije potcjenjivati ili ukidati. 

— Na koji su način vjernici ujedno i svećenici? 

— Po tome što su  »prinositelji« i »žrtva« kod svete 
Mise. Naime, osim nekrvnog žrtvovanja, svećenik na oltaru 
radi još nešto drugo. On božansku žrtvu stavlja na oltar i 
zato baš nju određuje Bogu Ocu za žrtvu na Njegovu slavu i 
korist čitave Crkve. I u toj drugoj akciji sudjeluju obični 
vjernici kao »prinositelji«. Njihove molitve, želje, zadovolj- 
štine pokazuju se u samom prikazivanju žrtve zajedno sa 
željama i nakanama svećenika. Dapače i samog Vrhovnog 
Svećenika — Isusa Krista. Oni su tako svećenici. 

Žrtva kod Mise 


— A kako su vjernici »žrtva« kod Mise? 

— Papa Pijo XII to tumači ovako: »Da se pak onaj pri- 
nos što ga vjernici u žrtvi prikazuju Nebeskom Ocu kao bo- 
žansku žrtvu uzmogne dovinuti do potpunoga učinka, treba 
pridodati još nešto drugo: potrebno je da sami sebe žitvuju 
kao hostiju.« 

— Na koji način? 

— Kada kršćani s pravim  raspoloženjem prisustvuju 
svetoj Misi prateći je, razumijevajući je, prikazujući sebe 
kao žrtvu i na križ pribijajući! Ali važno je uočiti da se ta 
raspoloženja nastavljaju i izvan liturgijske žrtve životom po 
volji Božjoj, te tako da se strpljivo podnose  protivštine i 
svakodnevne dužnosti. 


Dvostruka dužnost 


Dvostruka je osnovna dužnost Crkava u malom što slije- 
de iz postavljenih činjenica. Prije svega: uska povezanost sa 
svetom Misom i Pričesti. Na taj način otac i majka postaju 
ne samo svećenici nego i primatelji izvanrednih milosti. Obi- 
telj Srca Kristova apsolutno nužno prisutvuje svetoj Misi 
nedjeljom i drugim zapovijedanim blagdanima, ne zato što 
joj je to dužnost nego jer shvaća veličinu Mise. A to znači 
u smislu nove liturgijske obnove. Budući da je s Misom 
usko povezana i sveta Pričest, takva se obitelj često i pri- 
češćuje. 

— A druga dužnost? 
— Svoj vlastiti stan pretvoriti u plodnu, unutarnju šre- 
dinu obiteljskoga bogoslužja, tj. obiteljske liturgije. 


Značajke 


— Koje su značajke te nutarnje liturgijske sredine u 
obitelji? 
: — Sigurno u prvom ređu molitva i povezanost sa sve- 
tom Misom! Ali ne samo to! To ne bi bilo dovoljno. Ima ih 
mnoštvo. I svaka obitelj da bi trebala primijeniti u svom 
obiteljskom životu. Ne sve, nego one koji joj najviše od- 
govaraju. 

— Nabrojite neke od njih! 

— Večernja molitva — ispit savjesti — blagoslov kuća 
— advenat u obitelji — sv. Nikola i sv. Barbara — sprema- 
nje za Božić — obiteljska Badnja večer — proslava imenda- 
na u obitelji — proslava krštenja — pripovijedanje života 
svetaca — priprava za prvu svetu ispovijed i Pričest — za- 
jedničko moljenje krunice. A iznad svega i povrh svega je 
zajedničko doživljavanje i čitanje Evanđelja i Sv. Pisma 
osobito u vezi s crkvenom liturgijskom godinom, 


Blago djetinjstva 


.— Svi mi u svojim uspomenama čuvamo čitavo blago 
slika božićne noći iz djetinjstva? Ponoćka, zvijezde, snijeg, 
pjevanje i zvona prate te uspomene? 

Francuski pisac Chateaubriand s ganućem govori u 
svojim »Uspomenama« o svetkovinama u svom djetinjstvu: 
»Božić, Nova Godina, Tri kralja, Uskrs, Duhovi, Sv. Ivan bili 
su za mene dani sreće.« On tu dodaje godišnjice, imendane 
oca i majke, krštenja, krizme, prve pričesti, vjenčanja... 

Crkva u malom to mora ostvariti. Biti pionir liturgij- 
skoga obiteljskoga života. Podržavati tu vatru u samoj obi- 
telji. A ova nužno obnavlja i milosni i biološki život, Ona ne- 
će dopustiti da se obiteljski život rastavi od života Crkve. 
Neće dopustiti da se obnavlja takva apsurdna činjenica: 
otac je kršćanin, malo nemaran, doduše, ali je pravi kršća- 
nin. Majka je kršćanka. Djeca su također kršćani. A obitelj? 
Možda ništa. Ili malenkost... 

Badava je privatno kršćanstvo bez obiteljskoga! Uzalud 
katehizacija djece ako se ne ostvare obiteljske žive oaze. Baš 
će njihove vlastite obitelji prve ugušiti sve što su na vjero- 
nauku naučili. Vjeronaučna obuka ostaje mrtva ako je ne 
grije toplo ozračje obiteljskog liturgijskog života. 


Prvi svećenici 


Prvi svećenici i »liturgi« obiteljskog ognjišta jesu otac 
i majka. Nikad ih u životu ne može nadomjestiti nitko dru- 
gi. Ako oni propuste svoju svećeničku dužnost, iznevjera- 
vaju se u svojem najosnovnijem pozivu. 

Navest ćemo glavne oznake toga obiteljskoga liturgij- 
skog života, koji struji u obitelji, a bitno je povezan s litur. 
gijom velike Crkve. 

Pojedini narodi, pa i krajevi, imaju različite karakteri- 
stike toga života. Ali danas civilizacija, kultura, vjera, tako 
snažno daju zajednički pečat da mnogi elementi obiteljskog 
liturgijskog života mogu biti zajednička svojina. 


Advenat 


Počnimo s početkom crkvene godine. U adventsko doba 
djeca će mnogo zapitkivati, U vašim obiteljima neka bude 
običaj da u to vrijeme pripravite adventski vijenac. | 

— Što je to? 

“— To je tanmozeleni borov vijenac s ljubičastim vrpca- 
ma i svijetložutim svijećama. On donosi mnogo adventskog 
veselja u kuću i u dječja srca. Visi obično sa stropa nad 
kućnim. oltarićem. U sumraku upaljene svijeće razgovara se 
toplo i srdačno o svetim događajima ozbiljnog i svetog ađ- 
ventskog vremena. U predvečerje nedjelje zapalite onoliko 
svijeća koliko je prošlo adventskih nedjelja. Nađite malo 
mirnog vremena i tim tjednima prije Božića! Sjednite za ti- 
hih sutona uz svijetlo adventske svijeće i zapjevajte koju 
adventsku pjesmu! »Zdravo budi Marijo«, ili »Padaj s neba«, 
ili »Poslan bi anđel Gabrijel«. One se pjevaju u svim našim 
crkvama pa ćete sigurno koju i vi znati. Ne trebate biti za- 
brinuti ako se što otpjeva i krivo. Dragi Bog se tome veseli, 
a drugih ljudi se to ništa ne tiče. Iza toga pripovijedajte o 
Božjoj ljubavi, navještenju Marijinu itd. 


a Pred Božić 

Tih dana pripravljajte jaslice; pođite po mahovinu, po- 
stavite štalicu, očistite i pripravite pastire. Djeca neka svag- 
dje »pomažu«. Veoma zgodno će biti ako naredite ovako: 
tko od djece napravi dobro djelo, smije dati jednu slamku 
u jaslice, Četvrtog tjedna razložite naredbu cara Augusta, 
put u Betlehem, traženje prenočišta. Koliko puta Isus kuca 
na naša srca, pa ga ne primamo: radije smo zli, i nećemo 
da čujemo njegov glas. U različitim krajevima postoje raz- 

ličiti običaji u adventu: Marijino putovanje, običaj za Lu- 
ciju, sv. Nikolu, Barbaru. Prije svega zornice! Sve to drago- 
cjeno blago valja uključiti u svoj obiteljski liturgijski život. 


Badnja večer 


— Treba pripaziti na veliku opasnost kojoj je izvrga- 
vaju mnoge obitelji kada žele kršćanski proslaviti Badnju 
večer u svojoj kući. 

— O čemu se radi? ' 

— Do zadnjega časa svi su u poslu. Svi spremaju, trče 
i rade. u tom spremanju prođe čitava večer. To nije do- 
bro. Treba svakako obaviti i obiteljski ritual na Badnjak 
naveče u malim Crkvama. Treba znati svršiti. Treba znati 
spremiti. A kad bude sve spremno za večernji obiteljski 
program, onda mu valja priči mirno, bez nervoze. S puno 
ljubavi i neposrednosti. Čitava se obitelj skuplja oko jaslica 
ili bora. Ako su oči djece okrenute previše prema darovi- 
ma, dobro ih je pokriti bijelim platnom. Početak treba da 
prođe u drugom raspoloženju; liturgijskom, ritualnom. Da- 
rovi dolaze na kraju. Ovdje ćemo navesti nekoliko načina 
kako se taj ritual može obaviti. Imamo na umu više gradske 
i radničke kuće; one koje sve manje žive starim, patrijar- 
halnim običajima. Želimo njima navesti nešto bitno, što i 
oni mogu provesti. Pa i u najvišim neboderima. Razumije 
se, na selima, gdje se održavaju božićni običaji, neka se 
odvija prema prastarom ritualu. Treba ga svjesno podr- 
žavati. I oplemenjivati! 


Prvi primjer 

'— Ovdje mislimo na one obitelji koje običavaju zajed- 

nički zapjevati. Obiteljska pjesma je kod njih običaj. Svi 
zapjevaju koju adventsku pjesmu: Zlatnih krila... 

Netko pročita iz Svetoga Pisma izvadak iz proroka 
Izaije, glava 11, od 1-5 retka. Odmah se nastavlja izvadak iz 
40. glave od 9-11 retka. Svi pjevaju drugu adventsku pje- 
smu. 

Otac obitelji pročita božićno Evanđelje (Luka 2, 1-14): 
Svi pjevaju božićnu pjesmu. 

Otac unosi rukovet slame — više ili manje — i stavlja 
je pod stol. Isto tako slijedi sada po koji specijalni obred 
što ga svaka obitelj čuva u svojoj sredini. Pale se svjećice 
na stolu. Zajednička molitva. Opće čestitanje. Večera. Po- 
slije juhe darivanje. 


I ovako 


— Za obitelji koje ne žele pjevati, ali imaju na raspo- 
laganju dobar gramofon s gramofonskim pločama: 
Glazbeni komad. Bilo orgulje, bilo koja adventska pje- 


sma. Solo ili kor. Netko čita iz Svetoga Pisma — Luka 3, 1-6. _ 


Evanđelje iz Mise četvrte adventske nedjelje. Ili iz Mateja 
l, 18-21. 

Glazba. Koja ploča o Mesiji koji se ima roditi. Može 
biti i na stranom jeziku. Neka netko tko zna jezik već una- 
prijed prevede tekst i upozna čitavu obitelj s njime. 

Otac obitelji čita Božićno Evanđelje — Luka 2, 11-14. 
Svi pjevaju božićnu pjesmu. 

Netko čita kakav božićni tekst. Izvadak iz kojega gla- 
'snika, kalendara ili slična s božićnim motivom: Ne predugo! 

Otac i majka čestitaju Božić svima uz nekoliko toplih 
riječi. Održe kao mali razgovor s nekoliko posvećenih misli, 
koje su povezane s obitelji. 

= Slijedi zajednička molitva. Večera i darivanje. 


Ponoćka 


Kod nas se čuva običaj ponoćke. Dobro je da cijela obi- 
telj misli na nju. Nije potrebno da je svi čekaju budni. 
Osobito mlađi mogu poći spavati. Ali neka se čitava kuća, 
ili bar oni koji će ići na ponoćku, bude božićnim pjesmama. 

Majka i otac uz postelje svoje djece pjevaju božićnu 
pjesmu i bude djecu za ponoćku, To je doživljaj! To se ne 
zaboravlja. Vrhunac je ponoćke: zajednička obiteljska sveta 
pričest. Najbolje je to onda obaviti. Velika Crkva prima ma- 
loga Isusa na svoje oltare. Neka i male Crkve primaju Isusa 
u štalice svojih srdaca. Neka ga nose kući u svoje domove! 

Slobodno je pričestiti se i na sam Božić ako se pričesti 
i kod ponoćke. 

Božićni sati 


— Mnogi se ljudi, osobito djeca, veoma vesele Božiću. 
žele ga provesti koliko je moguće ljepše. Ali, kad on dođe, 
izgleda im samo napola onako lijep kako su ga zamišljali. 
Odakle to dolazi? 

— Treba u kućama misliti na obiteljske božićne večeri. 
Ne samo na sam Božić nego i kroz čitav tjedan sve do Nove 
godine. U krugu obitelji. Te obiteljske večeri moraju biti 
proslave Kristova rođenja. Nije dobro ako se počne s »Ra- 
dujte se narodi«, a svršava se najliberalnijim, koji puta i 
frivolnim pjesmama. Božićna večer je, ako se pravo uzme, 
Božja služba u obitelji. Na prvom mjestu dolazi ovdje naša 
nezamjenjiva božićna pjesma. Malo se naroda na svijetu 
može ponositi tako obilnim, raznolikim i: lijepim božićnim 
pjesmama. Veliko je to osiromašenje božićnoga raspoloženja 
ako znamo samo jednu ili drugu pjesmu. Treba ih znati 
puno. Obilje! Mijenjati ih! Učiti ih zajednički. Izvoditi po- 
jedinačno i zajednički. 

Ne valja zaboraviti ni lijepo obiteljsko božićno štivo. 
Imamo katoličkih časopisa. Različiti su. I lijepi. Treba ih 
kupovati. I svake večeri nešto iz njih pročitati. O božićnim 
temama svi ponešto pišu u svom božićnom b roju. 

Čaša vina i kolači se nipošto ne isključuju. Neka ih bu- 
de. Samo valja pripaziti da ne postanu glavni sadržaj. Treba 
da su pomoćno sredstvo. Ta obiteljska božićna liturgija se 
ne smije pretvoriti u neku profanu zabavu. Božićne obitelj- 
ske večeri male Crkve moraju se temeljito razlikovati od 


obiteljskih. večeri krštenih, doduše, ali poganskih i materi- 


jalistički raspoloženih obitelji. Poslušajte ovaj list! 


Oko Božićnih jaslica 


Dobra sestra Gertruda! Želite da vam opišem kako smo 
kod kuće slaviti Božić? Rado se odazivljem vašoj molbi. 
Božić je više nego ostali blagdani. To je blagdan obitelji. 
Naš Gospodin Isus Krist je htio da postane član naše ljud- 
ske obitelji. On je postao našim velikim Bratom, no uza 
sve to je ostao i našim Gospodinom. Ili, bolje rečeno, uza 
sve to On je naš Gospodin. 

U našoj kući Božić je oduvijek bio blagdan obitelji. 
Pod godinom nismo stalno bili zajedno, ali za Božić smo se 
svi sastali kod kuće: šestero braće, otac i majka. I uživali 
smo duhovne i materijalne darove. Cijela obitelj se sakupila 
pod božićnim drvcem, ispod kojega su bile jaslice. Sobu 
nije osvjetljavalo drugo svjetlo osim svjećica s bora. A kad 
su zvona s crkvenog tornja navijestila Pozdravljenje, cijela 
je obitelj klekla i izmolila deseticu krunice: 

»Kojega si, Djevice, u Betlehemu rodila«. 

Onda smo ustali, otac je pročitao Evanđelje i blagoslov- 
ljenom vodom poškropio sobe i darove. Majka je, međutim, 
izašla iz sobe i nakon kratkog vremena čuli smo na vratima 
kucanje. Hotimice smo to prečuli. Kad se to kasnije ponovi- 
lo, otac bi upitao: 

— Tko to kuca? 

— Anđeo Božji, to jest Božji poslanik, čuli smo glas 
izvana. ; 

— Kad si Božji poslanik, onda uđi. 

— Hvaljen Isus Krist. 

— Što nam nosiš, Božji poslaniče? 

Onda je odgovorio anđeo. Bila je to naša majka: Uisti- 
nu anđeo Božji! Nije trebala ni da se presvlači. 

— Javljam vam da se rodio Isus Krist i želim vam zdra- 
vlje, sreću, bogati Božji blagoslov i nakon smrti nebesko 
kraljevstvo. : 

— Amen. : 

Onda je »anđeo« položio darove na stol, simbolične da- 
rove: beskvasni kruh, maslac i med. Otac je prvi uzeo kruh 
i pružio ga majci. Ona je otkinula komadić u znak da mora- 
mo jedni drugima sve oprostiti iz ljubavi prema Novorođen- 
četu. Majka je pružila komadić ocu, otac nama, majka na- 
ma, i mi djeca međusobno. Zatim smo odmah taj beskvasni 
kruh pojeli kao predjelo. Nakon toga je došla na red bo- 
žićna juha, riba i druga jela. Alkohola smo pili samo malo, 
i to vina. Nakon večere smo se zabavljali do ponoćke. 

Poslije nje smo dobili božićne darove. Na sam Božić 
nije bilo nikakvih posjeta. Tek na blagdan svetoga Stjepana 
posjetili smo rođake i znance i čestitali im. Možda je to malo 

»I koji primi jedno takvo djetešce u moje 
ime, mene prima. A onaj, koji mene primi, 
ne prima mene, nego onoga, koji me posla. 
Uistinu, najmanji među svima vama — naj- 
veći je.« 


Isus Krist 





djetinjasto. No u vrijeme Božića postajemo svi pomalo 
djeca. 
Sretan onaj tko to još može... 


Silvestrovo 

Lijepi blagdani sv. Stjepana, Ivana, Nevine Dječice os- 
tavljaju neizbrisive tragove u životu ako se u obiteljima za- 
jednički slave i doživljavaju. Neka se spoje s obiteljskim 
božićnim večerima! 

— A Silvestrovo? 

— Kad pomislimo na Silvestrovo, odmah nam je na pa- 
meti — vino, vika, frivolni vicevi, vrtlog i dim tako zvanih 
»zabava«. Svaka Crkva u malom mora imati svoj vlastiti 
način na koji će slaviti staru i novu godinu. On se ne može 
određivati nekim određenim oblicima. Najbolje je to veče 
provesti u krugu obiteljskih prijatelja. Uz pjesmu, pričanje, 
sviranje. Zadnjih pola sata dati religiozni pečat. Bilo kakvim 
čitanjem, bilo kakvim molitvama. Zajednički izmoliti ili is- 
pjevati »Tebe Boga hvalimo«. 


Odmah na početku nove godine slijedi pjesma Duhu 
Svetom, dnevno prikazanje Apostolata Molitve. 


Misije 

U danima Nove godine i Sveta Tri kralja dobro je da se 

u kućama doživljuje misijska ideja. Majko, pripovijedaj 

djeci o malim Crncima, ili Kinezima, ili Indijancima koji ne 

poznaju dragoga Boga i koji još nisu kršteni. Mnogi sve- 

čenici i redovnici, redovnice i oženjeni ljudi odilaze u da- 

leke krajeve zemlje da bi i tim osobama pripovijedali o 
Nebeskom Ocu, o Isusu, Nebeskoj Majci. 


Ali tko želi da putuje treba mnogo novaca. I kod Crna- 
ca se moraju graditi crkve i škole, A ništa se od toga ne mo- 
že učiniti ako za to nema dovoljno novaca. Stoga se sabire 
u našim crkvama za misije, za siromašnu pogansku dječicu. 
Dobro dijete ne troši sve što dobije za bombone i slatkiše, 
nego iz ljubavi prema Malome Isusu stavlja nešto i u kutiji- 
cu kao žrtvicu za misije. g 

Još dragocjenije nego novac jesu molitve i žrtve za Mi- 
sije. Najdragocjenija pak su — misijska zvanja. Usudite se, 
oče i majko, svojem djetetu govoriti o veličini misijskoga 
poziva! Ne bi li Bog i vašu obitelj odlikovao tim najvećim 
odlikovanjem? Iz vaše sredine da iziđe koje misijsko zvanje? 
Zašto ne biste taj dar spremali velikodušnom Kristovu Srcu? 


Svijećnica 


Svijećnica je blagdan koji se obično slavi u crkvi. Pa 
ipak ta crkvena svečanost zahvaća i u obiteljsku zajednicu. 
Svijeće, naime, koje su toga dana u crkvi blagoslovljene, ne 
upotrebljavaju se samo za crkvenu funkciju nego i za kuć- 
ne svečanosti. Otac, majka ili koje dijete uzimaju neku od 
posvećenih svijeća, i donose je kući. A u veče samoga blag- 
dana Svijećnice pali se svijeća na kućnom oltariću Srca 
Isusova. To je najbolje obaviti na početku večernje obitelj- 
ske molitve. Tokom godine ta će svijeća ondje stajati i iz- 
garati u obiteljskom svetištu obiteljske liturgije. A kad iz- 
gori, na njezino se mjesto stavlja nova posvećena svijeća. 
Ako se predviđa da će tokom godine izgorjeti više svijeća 
na obiteljskom oltariću, dobro ih je sve blagosloviti toga 
dana kada se Svjetlo svijeta prikazalo u hramu. Te svijeće 
su ujedno i simbol svjetla naše vjere i naše duše. Pojedi- 
načne i obiteljske. Kao što i svijeća u tami gori svojim sja- 
jem, tako i Mala Crkva u tami grijeha, i unatoč toj tami gri- 
jeha, gori svojim svjetlom milosti, posebnoga toplog krš- 
ćanskoga obiteljskoga života. 


Korizma 


Tokom godine eto nas i na početku korizme. Korizmeno 
vrijeme mora imati značaj pokore i kajanja. I od prvoga 
dana neka bude u našoj kući ozbiljnije i tiše, ali ne snužde- 
no i mrko. Ima malih stvari koje, ako su učinjene u pravom 
duhu, imaju duboko prodorno značenje. Kao što nas na ad- 
venat neprestano tiho podsjeća adventski vijenac, ili ad- 
ventsko svjetlo, tako u korizmi postavite križ u središte 
obiteljskoga života. 

Odaberimo mu časno mjesto i postavimo mu do nogu 
crveno svjetlo ili svijeću te nekoliko vrbinih macica ili 
prvog poljskog cvijeća. Činimo primjerne žrtvice! To neka 
i naša djeca vide. Onda će i ona htjeti da to učine. Upućujte 
ih kako će katkad popiti kavu bez određene mjere šećera, 
kako će šećer spremiti i na Veliku subotu ga pokloniti siro- 
masima. Ta je vježbica u odricanju dosta teška za male_i 
velike, ali nikome nije štetna. U korizmi ne kupujte djeci 
slatkiše i poslastice. A jednom tjedno pripravite za objed 
samo jedno jelo. Užina može koji puta i ispasti. Štedite od 
toga za opremu kojeg siromašnog prvopričesnika. 


Korizmena pobožnost 


Dobro je da u korizmi što češće obavite u obitelji ko- 
rizmene večernje pobožnosti. i 

Pri tome pjevajte korizmene pjesme, molite jednu de- 
seticu žalosne krunice, izmolite jednu ili dvije postaje križ- 
noga puta ili bilo kakvu molitvu Spasitelju koji trpi. 

Nastojte da nađete za to vremena. Vjerujte da će vam 
to vrijeme vratiti Bog pri poslu preko dana. Iza toga pripo- 
vijeđdajte svojoj djeci koji dio iz muke našega Gospodina. 
Počnite od ulaska u Jeruzalem, pa nastavite do postavljanja 
u grob. Pročitajte evanđelje pa pripovijedajte u odlomcima. 
Imate vremena šest tjedana! Pripovijedati ili čitati o muci 
Isusovoj mogu i veća djeca. Ali u prisutnosti svojih rodite- 
lja. Ne zaboravite da pripovijedajući maloj djeci umetnete 
sporedne događaje. Djetetu je vrlo važno da čuje kako je 
Petar odsjekao sluzi uho ili kako su se vojnici prestrašili 
kad ih je Isus pogledao. Razjasnite svojoj djeci da se Spa- 
Ssitelj dao uhvatiti zato jer je htio trpjeti za nas i umrijeti. 
Da on to nije htio ne bi mu vojnici ništa mogli. Neka ne bu- 
de nijednoga dana u korizmi bez molitve i makar kratkoga 
pripovijedanja ili čitanja o muci Isusovoj. 


Obiteljska sv. Ura 


U korizmi je divna prigoda da se u samoj obitelji koji 
Put obavi ona pobožnost što ju je Isus Krist tako zahtijevao 
da se moli. To je sveta Ura. S njom je nadovezao izvanred- 

ne milosti i pomoći. Možda nema obiteljske pobožnosti koja 
bi mu bila draža od svete Ure. 

— Kako se obavlja? 

— Isto kao i u crkvi. Treba nabaviti jedan formular. 
Polako ga čitati. Razmišljati. Moliti krunicu. Zapjevati. Is- 
puniti jedan sat neprisiljeno i nenamješteno u misli na 
Isusovu maslinsku muku, 

Ako nije moguće provesti svetu Uru, a to je lakše ne- 
goli se čini, neka se četvrtkom navečer izmoli lijepa molitva 
»Na Maslinskoj gori«. 


Veliki tjedan 


Na Cvjetnicu dajmo djeci grančice palme, šimšira ili ma- 
cica te ih povedimo u crkvu na blagoslov. Djeca su već čula 
zgodu o svečanom ulasku Spasitelja u Jeruzalem. Recite im: 
»Za uspomenu na taj događaj danas se blagoslivlju grančice«. 

Kad se vrate kući, postavite grančice u sobi uz križ ili 
na povišeno mjesto da se ne oštete i unište. One nam do- 
nose u kuću Božji blagoslov. Djeci koja polaze u školu mo- 
žete protumačiti dublji smisao toga. Sjetite ih kako su na 
taj dan ljudi klicali i slavili Spasitelja. A što se dogodilo 
nekoliko dana kasnije? Gdje su bili na Veliki petak slijepi, 
hromi, bolesni i svi ostali kojima je Gospodin pomogao? 
Nijedan nije došao i rekao: 

— Taj je čovjek pravedan. On je meni učinio dobro. 

Gledajte, zato ćemo ponijeti kući ove posvećene gran- 
čice i staviti ih uz križ ili sliku. Neka nas sjećaju da nikada 
ne budemo: kukavice. 


Veliki četvriak 


Na Veliki četvrtak održite u svojoj obitelji kratku po- 
božnost.“ Taj dan zaslužuje da mu posvetimo više pažnje i 
u kući. Sakupimo u sobi oko kućnog oltarića sve svoje uku- 
ćane. Zapjevajmo koju lijepu, staru korizmenu pjesmu. Za- 
tim neka otac ili koje odraslije dijete pročita Evanđelje o 
Posljednjoj večeri i Isusovu putu na Maslinsku goru. 

Ti, oče ili majko, nadoveži još nekoliko ljubeznih rije- 
či: — Čuli ste već kako je dragi Spasitelj upravo na taj dan, 

prije 1930 godina išao na Maslinsku goru da umre za nas. 
Prije toga je ustanovio Presveti Oltarski sakramenat. Nije 
nas htio ostaviti same. Htio je uvijek ostati uz nas. Zato je 
učinio tako da bude uvijek prisutan u maloj Hostiji. U toj 
maloj sv. Hostiji stanuje dragi Isus kod nas u svetohraništu. 
Zato ga ne smijemo ostaviti samoga u crkvi. u presvetom 
Sakramentu. On želi doći u naše srce. Radi toga ćemo ići 
na svetu pričest i tako ga razveseliti. 


Sveti dani 


Ti su dani u Velikom tjednu osobito sveti. Od Velikoga 
četvrtka ne zvone zvona. U crkvi vlada tišina. Kraj mrtva 
Spasitelja gore tolike svijeće, a On leži među prvim proljet- 
nim cvijećem. Uzmite djecu i povedite ih da pozdrave dra- 
goga Spasitelja. Veća djeca neka na Veliki petak čitaju mu- 
ku Isusovu. Neka djeca na taj dan učine i posebnu žrtvicu, 
Odrasliji neka očiste posudicu za svetu vodu pa će za Uskrs 
donijeti svježe blagoslovljene vode. Prestanite s ružnim obi- 
čajem da se proljetno. čišćenje stana odredi za Veliki tje- 
dan. To možete učiniti i kasnije. Spretne domaćice će veli- 
ko spremanje stana obaviti poslije Uskrsa, U velikim blag- 
danima neka nam uvijek bude prva briga dobre duše. Uskrs 
je jednom u godini, a za čišćenje stana preostaje nam još 
dosta drugog vremena. U velikom, kao i u božićnom tjednu 
nastojte da imate što više slobodnog vremena za svoju djecu 
i obitelj. 


Sretan Uskrs! 
Uskrsno bdijenje privlači u crkvu mali svijet, napose 
dječake. Zato pođite u crkvu da oni vide kako se blagosli- 
vlje vatra, uskrsna svijeća i voda. Ako možete, podajte dje- 
čacima kakvu limenu kutijicu, neka donesu blagoslovlje- 
nog žara od ugljena, a djevojčicama bocu za posvećenu vo- 
du. Kada stignete kući, ulijte u škropionicu posvećenu vodu 
i protumačite: prije su se na Veliku subotu krstili kršćani, 
zato se voda za krštenje blagoslivlje na današnji dan. Dok 
nalijevate svetu vodu govorite: 

»Neka nas ta sveta voda sjeti da smo i mi jednom krš 
teni. Onda je kum mjesto nas govorio i obećao da ćemo uvi- 
jek biti vjerna djeca Božja«. 

Lijep je običaj da se Uskrs čestita iza uskrsnoga bdije- 
nja. Djeca roditeljima. Roditelji djeci. 

Pripravite drugima kakvo uskrsno veselje! Neko malo 
djelo kršćanske ljubavi koje pripada tome blagdanu. Šte- 
djeli smo za vrijeme korizme. Moći ćemo kakvim darom 
obradovati koju zaboravljenu bakicu, bolesnu ženu ili si- 
romašnu obitelj. Za Uskrs će i zečić tajno donijeti šarena 
jaja i razveseliti veliko i.malo. Uskrsni zečić nije vjerski čin, 
pa ne smije postati središte dječjeg zanimanja. On može 
donijeti i koju lijepu knjigu. Ne zaboravimo pripraviti ko- 
šaricu s jelom, koje će se blagosloviti na Uskrs ujutro. To 
neka bude ukusno i svečano opremljeno sa zelenim gran- 
čicama i proljetnim cvijećem. U košaricu stavite kruha, ko- 
lača, jaja, šunke, soli i od svega onoga što je naša glavna 
hrana. Tako uređena i ukrašena košarica ponijet će se na 
blagoslov. Marljive i vrijedne ruke mogu iz nje učiniti pra- 
vo umjetničko djelo. Za crkvu mora sve biti uređeno sve- 
čano i dostojno. 


Uskrsna sv. Pričest 


Cijela obitelj, roditelji i odraslija djeca treba da pri- 
stupe uskrsnoj sv. Pričesti. To se ne smije propustiti. Po- 
zovite i nagovorite lijepim riječima na taj čin i svoje kućne 
namještenike, ako ih imate, i ostale ukućane. Upravo na 
dan uskrsnuća primit ćemo u sv. Pričesti zalog vječnog 
života, da budemo jednom dostojni svoga zajedničkoga us- 
krsnuća na sudnji dan. Kada nakon toga sjednete sa svo- 
jima oko ukrašenog stola i kada razdjelite posvećeno jelo, 
neka u svim očima zasja sveto blagdansko raspoloženje, pa 
makar je sve oko nas skromno i jednostavno. I dok zajed- 
nički molimo »Oče naš«, ta molitva ima poseban čar. Važno 
je da nešto svetoga crkvenog raspoloženja donesemo u ku- 
ću. To se očituje u novo posvećenoj svetoj vodi, blagoslov- 
ljenu jelu, zatim kad jedni drugima želimo sretan Uskrs i 
kada s »Aleluja« započinjemo svoju dnevnu molitvu. Vjera 
se ne da stegnuti samo među crkvene zidove i odijeliti od 

života. Povežite je sa životom što više i što čvršće, ali ne 
strogim i oporim »to moraš« ili »to ne smiješ«. Neka to 
bude pravo i sveto uvjerenje što donosi u sva srca veselje, 
odvažnost i nadu. 


Svibaniski oltarić 


Evo i mjeseca svibnja! Zvona nas zovu na svibansku 
večernjicu. Pođimo sa svojom obitelji na tu dragu pobo- 
žnost. Za djecu je od velike važnosti da vide kako se majka 
požurila s poslom samo da dospije u crkvu, kako se tata 
otrgnuo od zaslužena odmora, da bi se našao u crkvi. Još 
svečanije uredite i ukrasite oltarić u svojoj kući. Slobodno 
uklonite sliku Srca Isusova s njezina počasnoga mjesta na 
oltariću. Stavite je na drugo zgodno mjesto. A nasred ol- 
tarića postavite Marijinu sliku. Takav oltarić donosi u kuću 
Marijino raspoloženje. Razgovarajte s djecom o Majci Bo- 
žjoj, pa makar to bilo samo u nedjelju ili kada idete u šet- 
nju. Ne možete li u crkvu na svibanjsku večernjicu, a vi je 
održite kratku kod kuće. Upalite svijeće, zapjevajte Mari- 
jinu pjesmicu »Marijo, svibnja kraljice«, izmolite koju mo- 
litvu na čast Majke Božje. Ako su djeca već odraslija, to 
može biti kudikamo svečanije. ' 

Pjesma se može pjevati uz pratnju nekog glazbala. Pro- 
čitajte koji odlomak .iz »Glasnika«. Tako će doći do svoga 
prava i mali i veliki. Manja djeca neka izmole svoju molit- 
vicu a zatim neka slušaju odrasle. Ne smiju druge smetati. 

Za veću je djecu velika radost kad unesu svibanjsko 
veselje u bolesničke sobe. Podsjetite ih na to! Možda je 
gdjegod bolesna žena, dijete ili starac koji već dugo ne iz- 
laze iz svoje sobe. 

Ne biste li tamo htjeli održati svibanjsku pobožnost? 
Svibanjski oltarić brzo je gotov, Marijinu pjesmicu mogu 
već pjevati dvojica. Kako će se bolesnik razveseliti! Djeca 
rado čine takova djela, ali se neće dosjetiti. 


Duhovi 


Crkva stavlja blagdan Duhova po svojem liturgijskom 
rasporedu iznad Božića. Ne moraju Duhovi nadvisiti božićne 
Obiteljske radosti. Ali ih treba u obiteljima proslaviti na 

doličan način. Priprava je vrlo jednostavna. Svaki dan cije- 
la obitelj pred kućnim oltarićem moli bar jednu desetku 
svete krunice. I to onu, u kojoj se iza riječi Isus dođaje 
»koji je Duha Svetoga poslao«. Zatim se iz molitvenika iz- 
moli himna Duhu Svetomu s odgovarajućom molitvom. 

U predvečerje blagdana valja u obitelji napraviti mali 
sat Duhova. Onome što smo rekli treba dodati neko čitanje 
o značenju Duhova. Zatim neka otac ili majka kažu neko- 
liko toplih riječi o dolasku Duha Svetoga nad apostole, o 
snazi mučenika kojima je Duh Sveti izvor. Čim se dijete 
krsti, dolazi Duh Sveti u njegovu dušu i ostaje u njoj tako 
dugo, dok je ono dobro. Kod krizme se na poseban način 
nastanjuje u nama i čini nas vojnicima Božjim. Kadgod 
molimo Slava Ocu, uvijek se sjetimo Duha Svetoga, moćnog 
Pokretača velike Crkve. On mora biti Posvetitelj i male 
Crkve. 

Tokom godine evo i imendana članova vaše obitelji! 
Nemojte da imendani prođu nezapaženo! »Dječje su ruke 
brzo pune«, veli stara poslovica. Malo cvijeća, malo svje- 
ćica, preostalih možda od Božića, zapaljenih kod zajutarka 
na onom mjestu stola gdje dijete sjedi, ili njegov omiljeni 
kolač, pa i takva malenkost, da mu npr. deblje namažete 
kruh, dostatne je da se tome danu dade poseban čar i zna- 
čenje. Za vjerski je odgoj važno da djetetu nešto pripovije- 
date o njegovu imenjaku — zaštitniku. Tu pripovijest morate 
sami pronaći u »Životu svetaca« ili u svetim legendama. 
Ako vaše dijete nema neko moderno ime, koje ništa ne zna- 
či, nego nosi ime nekoga sveca, lako ćete naći nešto o do- 
tičnom svecu. Ili, ako je u obitelji živio ili još živi netko s 
istim imenom i uzorna je kršćanska života, možete djeci 
pripovijedati i o njemu. K imendanu pristaju kao darovi: 
lijepa sličica, krunica, molitvenik ili koja lijepa i dobra 
knjiga. Preporučuje se da se s imendanom poveže i sjeća- 
nje na dan krštenja. 


Svi Sveti i Dušni dan 


Kad u jesen opadne lišće i dođu Svi Sveti, neka se obi- 
telj spomene duša pokojnih iz obitelji i svih duša u čistili- 
štu. Probudimo samilost prema tim dušama, pa recimo: 

— Sjetimo se da su svi sveti na nebu, duše u čistilištu 
i svi ljudi na zemlji jedna velika obitelj. Svi smo mi djeca 
Božja a nebeski Otac je otac sviju nas. Mi se ubrajamo u 
jednu veliku zajednicu — Općinstvo Svetih. Mnogi su već 
kod dragoga Boga u nebu i ne zaboravljaju nas. Oni se mole 
za nas da i mi dođemo u nebo. Duše u čistilištu moraju još 
čekati. One su pred nebeskim vratima. Njihova haljina nije 
još sasvim čista i bijela pa ne mogu poći k dragome Bogu. 
Mi im možemo pomoći ako se za njih molimo i Bogu prika- 
zujemo svoje žrtve. 

Otiđite zajedno na uređene grobove obiteljskih pokoj- 
nika. Zapalite svijeće i ostavite ih da izgore kao znak vaših 
molitava za njih. Ali ne zaboravimo da ćemo im najviše po- 
moći zajedničkom obiteljskom svetom pričesti. Na Dušni 
dan izmolimo cijelu krunicu u obitelji. Žalosnu, s dodat- 
kom: »koji neka se smiluje vjernim mrtvima«. 


Obiteljska Pričest 


Za malu Crkvu je nedjelja tek onda uistinu pravi sun- 
čani dan ako svi zajedno, i roditelji i djeca, pristupe k sto- 
lu Gospodnjem. Neka ne bude blagdana bez zajedničke obi- 
teljske svete Pričesti. Ako bi se otac u početku možda i neć- 
kao, majka neka s djecom odvažno prednjači. Sigurno, ima 
pri tome mnogo objektivnih zapreka. No baš zato je to još 
i zaslužnije jer nas stoji truda i žrtve. Gdje ima dobre vo- 
lje, nađe se i put. Možete i vi čitav tjedan razdijeliti kao i 
sv. Alojzije: ponedjeljak, utorak i srijeda — zahvala za 
veliki dar koji ste u nedjelju primili, a u četvrtak, petak i 
subotu opet se pripravljajte za slijedeću sv. Pričest. 

Dobra je zamisao kroz čitav tjedan ići na sv. Pričest 
kao božićni ili uskrsni dar dragome Bogu. Ili, recimo, osam 
dana prije Tijelova. Za vrijeme praznika dade se to najlakše 
provesti. Počnite odvažno! Vidjet ćete da će iz toga izrasti 
lijepi plodovi za čitavu vašu obiteljsku sreću. 


“. Polazak k sv. Misi 


Kako vaša obitelj polazi k sv. Misi? Sigurno ne pripa- 
date onim kršćanima koji nedjeljom prisustvuju sv. Misi 


137 





od Evanđelja do Pričesti. Tek toliko da teško ne sagriješe. 
No da li prisustvujete zajedno, čitava obitelj? Nema ništa 
ljepše nego kada otac vodi za ruku svoju kćerku, a majka 
nosi i vodi u crkvu sinove. Djeca sasvim drukčije prisu- 
stvuju Misi kada uz njih mole otac i majka negoli kada znaju 
da su ih poslali roditelji, koji u drugo vrijeme na brzu ru- 
ku »hvataju« Misu. 

“Kako je s tim u radne dane? Čovjeku je žao kad u te 
dane vidi prazne crkve. Tako je u gradu, a tako je i na 
selu. A Krist se svakog dana žrtvuje za nas na oltaru. Vje- 
rujemo li uistinu u to? Ako vjerujemo, zašto ga ostavljamo 
da bude sam? Zašto smo tako mlaki? Ne bi li ipak bilo 
moguće da koji put i u tjednu skočimo na večernju sv. Mi- 
su? Ako nastane kakva velika zapreka, zašto ne bismo mo- 
gli poslati na sv. Misu kao svoje zastupnike bar djecu? Ona 
će biti ponosna da mogu zastupati svoju obitelj kad je otac 
na poslu, a ni majka nema vremena. Taj plemeniti ponos 
možete i vi usaditi u srca svojoj djeci. Ne tužite se da će on- 
da djeca morati ranije ustati, da je hladno itd. Ta danas 
naša djeca preborave polovicu dana na kiši i studeni, pa 
ip4k velimo da je to dobro, da će to od njih načiniti zdrav 
i otporan naraštaj. A zašto smo u tolikom strahu kad se 
radi o tome da pola sata prisustvuju sv. Misi? Naše kršćan. 
stvo vrijedi toliko koliko poštivamo sv. Misu i kako rev- 
no sudjelujemo kod nje. 


Prvi petak 


Glavni obiteljski blagdan malih Crkava je blagdan Srca 
Isusova! Toga dana treba obnoviti posvetu obitelji Srcu 
Isusovu. Način? Onaj isti kako se i sama obavlja posveta. 
Ako je moguće, tom danu treba dati pun sjaj obiteljske ra- 
dosti. 

Prvi petak u mjesecu je mjesečni blagdan Srca Isusova, 
Stalna je praksa obitelji posvećenih Srcu Isusovu da toga 
dana svi članovi primaju naknadnu sv. Pričest. Tim se za- 
dovoljava najvrućoj želji Kristova Srca. Ujedno svi postaju 
dionici velikih dobročinstava Devetnice Spasa. Na prvi petak 
naveče također se obnavlja posveta obitelji pred likom 
Srca Isusova na posebno ukrašenom i osvjetljenom kućnom 

oltariću. Šv. Marija Margareta Alacoque čula je želje Srca 
Kristova. Evo što ona piše o smislu zadovoljštine! 


»Jedanput mi se ukaza naš Spasitelj s križem, sav _u 
ranama i modricama. Njegova je božanska krv tekla sa svih 
strana i govorio mi je veoma tužnim glasom: Zar nema ni- 
koga tko bi imao samilosti prema meni i tko bi htio uzeti 
udjela u mojoj boli u ovom stanju u koje me stavljaju grije- 
si? Pala sam k njegovim presvetim nogama u suzama i je- 
cajima. On mi stavi na leđa svoj težak križ pun bodljika. 
Osjećajući se zgnječena pod tolikim teretom, počela sam 
bolje shvaćati težinu i zloću grijeha... Govorila sam: pro- 
kleti grijeh! Kako si vrijedan prezira zbog nepravde što 
je činiš mome dobrom Gospodaru. I Isus mi reče: Nije do- 
voljno nositi taj križ, nego moraš visjeti sa mnom, da mi 
činiš vjerno društvo, sudjelujući u mojim bolima, u pre 
ziru, u sramoti i drugim nedostojnostima što ih trpim...« 


Kada i gdje može obitelj izvršavati dužnost zadovoljšti- 
ne ako ne u prvi petak, pred obiteljskim likom Krista Go- 
spodina, nakon primljene zajedničke naknadne sv. Pričesti? 


Najljepši sat tjedna 

Najljepšim satom tjedna smatramo zajednički obitelj- 

ski sat subotom naveče. Upravo zato što je obitelj danas 

tako malo na okupu trebala bi da bar taj sat kroz tjedan 
zadrži sebi. Kako se dade urediti takav obiteljski sat? 


Subotom naveče, kada završava tjedni posao, sjednu 
roditelji sa svojom djecom za obiteljski stol. Otac čita 
Evvanđelje sutrašnje nedjelje — pri tome ga može zami- 
jeniti i najstarije dijete — te nadoveže nekoliko misli kao 
tumačenje Evanđelja. Tada se on sam ili majka osvrne na 
prošli tjedan. Dobra je prilika da se izglade mali nespora- 
zumi ili nesloge. Ako su djeca starija, tada će im roditelji 
možda dopustiti da govore o svojim problemima i brigama. 
I mlađi mogu bit vrlo upućeni te se osjećaju počašćeni is- 
kazanim im povjerenjem. Čita se pismo koje sve zanima, 
možda od sina u vojsci. I djeca izvještavaju o ovom ili onom 
doživljaju koji je u tjednu učinio na njih poseban utisak. 

U muzikalnoj obitelji se između toga nešto odsvira; je- 
dan ili drugi pokazuje svoj napredak. Iz suvremenog živo- 
topisa svetaca pročita koje dijete život sveca čiji se blag- 
dan slavi u slijedećem tjednu. Tada se ugasi svjetlo i zapali 
svijeća pred oltarićem Srca Isusova a otac ili majka pred- 
mole slobodno složenu večernju molitvu. Tu je i mjesto za 
nekoliko minuta večernjeg ispita savjesti. Drugi put mole 
svi zajedno večernju crkvenu molitvu. Večernji obiteljski 
sat završavaju roditelji blagoslovom. 

Neki će možda pomisliti da je taj sat previše ispunjen. 
Nemojte reći: za to mi u našoj obitelji nemamo vremena. 
Pogotovo ne subotom naveče. Tada se moraju djeca ku- 
pati, mora se prirediti nedjeljno pečenje, spremiti nedjelj- 
no odijelo. Ne bi li se moglo s malo volje mnogo toga prije 
učiniti? Pa čak kad bi i ostao neki posao, nije to tako važno 
kao propust tog obiteljskog sata, čija se odgojna vrijednost 
jedva može procjeniti. 

Nekoliko mladića mi je već reklo: »Taj mi je sat naj- 
ljepši u cijelom tjednu«. 


Vaš stol 


Objed ima veliku važnost u životu obitelji. To je čas 
kad se svi skupljaju da budu dionici zemaljske hrane koju 
.daje Bog. U isto vrijeme je to i čas da jedan saopći dru- 
gome ono što ima na srcu i na duši. Objed je čin zajednice. 
On tek onda dobiva potpuno značenje kad se svi skupe oko 
stola — muž, žena i djeca—ne samo da budu dionici kru- 
ha i vina nego i radosti i briga drugih. U mnogim obitelji- 
ma muž danas i ne dolazi u podne na objed. To znači da 
taj zajednički obrok treba da bude na večer ili nedjeljom u 

* podne. Kako? 

Budite točni s tim sastankom. Pazite da vam se objed 
odvija u atmosferi zadovoljstva i srdačnosti.  Dolazite k 
stolu ne samo s dobrim apetitom nego i raspoložene duše. 
O previše ozbiljnim i službenim stvarima bolje je ne govo- 
riti. U svečanijim prigodama uredite stol posebno: malo 
cvijeća, novi stolnjak! 

Vrijeme ručka treba da bude vrijeme ljubavi. A te će 
biti ako svatko ne pazi samo na sebe nego i na svoga bli- 

žnjega kod stola. Dijeliti valja od vremena do vremena ru- 
čak s drugima. Ova je obitelj u poteškoćama, onaj je neže- 
nja sam u životu. Pozovite ih k sebi? Radio, televizija, no- 
vine su isto tako neprijatelji ručka kao i svi nepozvani i 
nepoželjni. Zato ih treba ukloniti za jela. Objed će biti čin 
zajednice ako svatko može sudjelovati i donijeti od svoga 
bogatstva zajednici. Treba paziti da razgovor ne vode samo 
otac ili majka. Svakome treba dati priliku da se i drugi iz- 
raze i izgovore. Tako objed postaje vrijeme vježbanja lju- 
bavi, strpljivosti i lijepih manira. Na početku objeda zamo- 
lite Boga da blagoslovi darove što su prispjeli na vaš stol 
zahvaljujući kiši, suncu, radu ljudi. 


Najljepši plod 


Najljepši je plod takovoga života u obitelji sin sveće- 
nik, kćerka redovnica. Ako obitelj to postigne, okrunila je 
svoj liturgijski život. Izvršila je prvo i najvažnije poslanje 
obitelji kao Crkva u malom. Taj problem nedostatka sveće- 
nika u »velikoj« Crkvi vrlo je težak. U nekim krajevima u- 
pravo je tragičan. To mora znati i osjećati i mala Crkva. 
Obiteljska oaza Srca Isusova mora biti dom molitve za sve- 
ćenike i misionare. Ali i uzgajalište svećeničkih zvanja. Pa- 
pa Pio XI je rekao velike riječi: 


— Prvi i najbolji naravni vrt u kome treba da prokliju 
i da se rasevatu ruže svetišta jesu duboko uvjerene kato- 
ličke obitelji. Većina svetih biskupa i svećenika počeli su 


svoje zvanje i svetost u primjeru i u nauci kreposnoga oca 


i čiste pobožne majke; u obitelji koja se u zajedničkom, u- 
zornom i lijepom životu odlikovala u ljubavi prema Bogu 
i bližnjemu... Sretni su oni roditelji koji svećenički poziv 
svojega sina drže za izvanrednu milost što ju je Gospodin 
iskazao obitelji.« 


Slično se izrazio također i sv. Ivan Bosko: »Najveći dar 
što ga Bog može dati roditeljima jest sin svećenik.« Iznijet 
ćemo ovdje jedan primjer kako obitelj rađa svećenika. Radi 
se o Isusovcu 0. Duvalu. Jedan je od najpopularnijih sveće- 


nika današnjice zbog svojih gramofonskih ploča po kojima 


141 


širi svoje pjesme o Bogu i Božjem životu. Neprestano pu- 
tuje i pjeva. Uvijek i svagdje je Isusov svećenik. Pripovijeda 
sinovima o Ocu koji je na nebesima. 


Brojna obitelj 


Bio sam, kaže on, peti u obitelji s devetero djece. Pri- 
je mene: Lucija, Marija, Jelena, Marcel, a iza mene Rćnć, 
Rajmund, Suzana i Andrija. U toj me obitelji nisu učili eks- 
panzivnoj i demonstrativnoj pobožnosti. Svakog se dana za- 
jednički molila samo večernja molitva; ali se toga sjećam i 
sjećat ću se do svoje smrti. Moja je sestra Jelena predmolila 
molitve, duge za djecu — četvrt sata. Brzala je, mrsila i 
gutala riječi dok joj otac ne bi rekao pučkim narječjem: 
»Iznova!« Tada sam naučio da s dragim Bogom treba raz- 
govarati polagano i ozbiljno, umiljato i strpljivo. 


Danas me spopada posebno ganuće pri pomisli na drža- 
nje moga oca. On koji je uvijek bio umoran od svojih polj- 
skih poslova ili prijevoza drva, koji se nije stidio pokazati 
umornim na povratku s rada, poslije večere bi padao na ko- 
ljena, ruke bi naslonio na sjedalo koje stolice, čela uronjena, 
molio bi ne gledajući djecu oko sebe, bez micanja, bez kaš- 
ljanja, bez nestrpljivosti. Pomišljao sam: moj otac, koji je 
tako jak, koji upravlja kućom, sa svoja dva velika vola, koji 
se ponosi pred nemilim udarcima sudbine i koji se tako ma- 
lo boji načelnika, i bogataša, i prevejanaca, eto, kako je sa- 
svim malen pred dragim Bogom! Razgovor s Bogom ga po- 
sve mijenja. Zaista, dobri Bog mora da je Netko vrlo velik, 
kad moj otac pred njim kleči. 


Moja majka 


Majku, naprotiv, nisam nikada vidio na koljenima. Vrlo 
umorna, sjela bi sred sobe, s najmanjim djetetom na ruka- 
ma. Crna joj je haljina sezala do zemlje. Lijepa kestenjasta 
kosa rasula joj se po vratu, a oko nje sva djeca, oslanjajući 
se na nju. Od početka do kraja ustima je pratila molitve. 
nije htjela da joj izmakne ni najmanja riječ. Ona ih je izgo- 
varala za sebe. Najzanimljivije je bilo što nas je neprestano 
gledala, svakoga redom. One najmanje dulje. Gledala nas je, 

ali nikad nije ništa govorila. Pa ni onda kada je grom uda- 
rio u kuću, ni onda kad je mačak prevrnuo šerpenju. A ja 
sam mislio: zaista je dobri Bog jako dobar kad se s njim 
može razgovarati s djetetom na rukama, u radnoj pregači. 
Zaista je dragi Bog netko vrlo važan kad više nije važan ni 
mačak ni grom. 

Ruke moga oca i usne moje majke naučile su me više o 
dobrom Bogu od moga katekizma. On je Netko! On je netko 
bliz. S njime se dobro razgovara nakon posla. 


Dobri Bog 


Kako biste mogli pomisliti da mi te misli nisu padale 
na pamet ona dva sata puta koliko me vodio u školu? Moja 
su braća i sestre imale do škole samo četvrt sata jer općin- 
ska je škola bila blizu naše kuće. Ali mene je otac, koji me 
je smatrao. inteligentnim i nadarenijim od ostale djece, 
smjestio u gradsku školu. I zato sam išao u školu sam pa 
sam mogao sanjariti, pjevati i razgovarati s dragim Bogom. 
Bio je na mom putu neki voćnjak — a uz voćnjak jarak pun 
visoke trave. Za lijepa vremena rado sam se tu izvalio i di- 
gao glavu prema oblacima. I tu sam, ne govoreći ništa, raz- 
govarao, razgovarao, razgovarao s Dobrim Bogom. Osjećao 
sam ga, želio sam ga, doticao sam ga, uzimao sam ga u svoje 
ruke, ljubio ga i grlio ga nježno, pouzdano, mirno i slatko. 
Što da vam kažem? Ne mislim, da ću više moći to doživjeti, 
a ako je u nebu lijepo, tada ću ondje opet naći prijateljstvo 
koje sam uživao pokraj voćnjaka... 


Ti me uze za ruku 


To je bitno u mome zvanju. Za ostalo se lako pobrinuo 
»le Seigneur mon Ami — Gospodin moj Prijatelj«. 


Neki svećenik, kojemu ne znam više imena, vojnički ka- 
pelan u Maroku, došao je u grad da liječi svoje teške rane. 
Znam samo da je bio Bretonac i da je pušio. Smatrao se 
dosta jakim da poduzme veliku šetnju tim seoskim i osam- 
ljenim putem što je povezivao grad s našom kućom. I je- 
dne večeri na tom svojem putu, 300 metara od kuće pod 
bukvama, nađoh toga svećenika onesviještena, u krvi, koja 

mu je navirala na usta. Nisam se bojao, približih se. I znate 
što mi je rekao? 


— Kako se to sve zbiva dobro! Umrijet ću, i ovaj sam 
se čas molio Bogu da me netko drugi nadomjesti. Hoćeš li 
to biti ti? Svećenik je umro, a ja ga _ nadomještam. Imao 
sam tada 12 godina, a sada mi je 40... 


Profesor se zahvaljuje 


Bilo je već kasno kad su izišli iz stana. Patra je pratio 
do njegova stana umni, mladi profesor, 


— Velečasni, ovo su bila otkrića što smo večeras čuli. 
To bi trebalo objaviti svim našim obiteljima. Divna je mi- 
sao da crkvena godina i liturgija budu blizu i nama i našim 
obiteljima. Ovako će crkvena godina uistinu biti naša, dio 
našega spasenja. 


— Tako bi i trebalo biti. Isusove riječi  »činite to na 
moju uspomenu« odnose se prije svega na pretvorbu kod 
svete Mise. Ali ta se uspomena vrši i u ponavljanju liturgij- 
skoga života tokom crkvene godine ne samo u crkvi nego i 
u kući. Ili još bolje — ne samo u velikoj Crkvi, nego i u 
Crkvi u malom. To je prisutnost spasenja baš ondje gdje je 
izvor života, 


— Ja ću ozbiljno nastojati da moja obitelj živi liturgij- 
skim obiteljskim duhom i određenim običajima koji su iz 
toga duha proizašli! 

Zvijezde su divno sjale. I one su se veselile, što je u 
nekim obiteljima obnovljen onaj duh, koga su one gledale 
kroz stoljeća u tolikim liturgijskim i paraliturgijskim na- 
rodnim običajima... 





OBITELJSKA ČISTOĆA 


Dobro je da Crkve u malom poprime neka na- 
čela o svojim razgovorima. Doduše tih se načela ne 
moraju ropski držati, ali će im biti putokaz. Evo 
nekih: 

a. Vanjski oblik. Članovi obiteljskih oaza 
sjede oko stola. Na jednom kraju toga stola podi- 
gnuta je malena slika, Srca Isusova ili slično. S 
obiju strana stoji po jedna posuda sa cvijećem. 


b. U određeno vrijeme. Treba već nekoliko 
minuta prije biti na mjestu. Točnost je duša ovak- 
vih zajedničkih susreta, »Idealizam može biti još 
tako zanosan i izgarajući, ali ipak ne smije nikada 
služiti za nejasne, nerealistične osjećajne Done, 
koje ne vode ničemu.« 


c. Razgovor započinje zajedničkom molitvom. 
Kome? Isusu Kristu, jer On je izvor milosti, živo- 
ta i ljubavi koji dolaze k nama po Marifi. Ali se 
može i promijeniti u vezi s liturgijskom godinom. 

d. Duhovno štivo. Neposredno slijedi, a čita ga 
onaj koji se najradije prihvati toga posla. Ne smi- 
je trajati više od pet do sedam minuta. Izbor du- 
hovnoga štiva prepušten je na volju, ipak se pre- 
poruča da se pazi. 

e. Nagovor. Kad su svi zauzeli mjesta, drži 
duhovni voditelj govor. Ako nema nikakvih po- 
sebnih slučajeva, onda tumači ovu knjigu. Crkva 

u malom. Time se dobiva čvrsta zajednička oko- 
snica u gledanju i doživljavanju. : 

f. Radni problemi. Pred sve prisutne se izno- 
se problemi koji se nogu riješiti i koje treba rije- 
šiti. Ti su problemi kao neki apostolski zadaci. Do- 
bro je ozbiljno im prići, imenovati male potkomi- 
sije, koje će se dublje s njima pozabaviti i dati 
im rješenja. To mogu biti moralni i materijalni 
problemi vlastitih obitelji ili onih s kojima se sre- 
ćemo u životu. 

g. Zaključak, Kad je iscrpljen dnevni red, 
svršava se obligatno Dnevnim prikazivanjem Apo- 
stolata Molitve i svećeničkim blagoslovom. 


Ova načela su zajednički prodiskutirali. I od- 
lučili: u načelu će se prema njima ravnati. 


Pater se prihvatio vrućega željeza. Počeo je 
govoriti o obiteljskoj čistoći. Otvoreno i jasno. 


Uzrok rastave 


Generalna sekretarica Ureda za socijalnu higijenu u 
Americi sklonila je prije nekog vremena hiljadu udatih žena 
da joj bez ustručavanja iskreno odgovore na  rajrazličitija 
pitanja intimne prirode o svome braku. Pošto je proučila 
sve primljene odgovore tih hiljadu žena, bilo je doktorici 
apsolutno jasno da je glavni razlog mnogim rastavama u 
njihovoj zemlji tjelesna, seksualna neskladnost. 


To su. mišljenje potvrdila istraživanja dra Hamiltona. 
Četiri godine je najtočnije ispitivao bračne prilike stotinu 
muškaraca i stotinu žena. Tim je muškarcima i ženama 
postavio oko 400 preciznih pitanja o njihovu bračnom živo- 
tu. Rezultat tih pokusa opisao je u knjizi: »Od čega boluje da- 
našnji brak?« Evo mu glavnog zaključka: »Samo lakomislen 
psihijatar pun predrasuda može osporavati da je razlog naj- 
većem dijelu bračnih nesuglasica seksualne prirode. Najveći 
bi dio tih smetnji nestao kad bi bračni drugovi harmonizirali 
u spolnom pogledu.« 

Dr Paul Popenoe, upravitelj Instituta za obiteljske od- 
nose u Los Angelosu, jedan je od prvih stručnjaka u svim 
pitanjima bračnoga života. Prema njemu četiri su glavna 
razloga, koji uvjetuju.neskladan brak. Ito ovim redom: 
1. spolna neskladnost; 2. nesuglasice u upotrebi slobodnog 
vremena; 3. novčane neprilike; 4. nenaravna rastrojenost u 
duševnom, tjelesnom ili osječajnom pogledu. ormisaj dai 
on navodi spolni život na prvom mjestu! 


Riječ stručnjaka 


Svi prvaci na području rasiave braka načistu su o be- 
zuvjetnoj potrebi uzajamnog spolnog razumijevanja. Tako 
je kazao dr Hoffmann, sudac kod suda za rastavu braka, čov- 
jek pred kojim su se odigrale hiljade bračnih tragedija: 
»Devet od deset rastava braka može se svesti na razloge 
spolne naravi!« 

»Spolni život, kaže psiholog Watson, igra neosporno ve- 
liku ulogu u našem životu. Zato i i strada najveći broj brakova 
zbog spolnih pitanja.« 

Sve što je tako ustanovljeno potvrdilo je mnoštvo prak- 
tičnih liječnika u tečajevima, pa se može reći: beskrajno je 
žalosno što danas, u dvadesetom vijeku, unatoč svim knji- 
gama i svem našem uzgoju, toliki brakovi i životi propadaju 
samo zato što zakazuju naši najprimitivniji instinkti. Ili nešto 
drugo: što se ljudi u spolnom životu ravnaju takvim meto- 
dama i principima, koji ga iskrivljuju, ne čine prirodnim, na- 
ravnim. To je u prvom redu čuvanje od djece i traženje spol- 
ne naslade isključujući naravni plod — dijete. Priroda se 
tu teško osvećuje već sama po sebi. 


Izlaz iz labirinta? 
— Kako to dovesti. u red? « 
— Svakako ne tako da se o tome šuti. Treba, štaviše, 


otvoreno 'i s razumijevanjem govoriti. To nas navodi da i 
ovdje obradimo to pitanje prema ozbiljnim katoličkim pis- 
cima. Bilo liječnicima, bilo psiholozima i ljudima iz života. 
Neka to nikoga ne sablazni! Ova je knjiga namijenjena od- 
raslim osobama. A ludo je zatvarati oči pred strašnim sta- 

njem i pustiti da svatko svoje drobi, a samo katolička isti- 
na da mora šutjeti. I to zato što tobože nije »zgodno« o tom 
govoriti. Neka katolički bračni drugovi čuju, znaju i prakti- 
ciraju ono što život i iskustvo pokazuje kao najbolje rješe- 
nje toga pitanja. Treba ipak odmah jasno uočiti, da mi ka- 
tolici ne stavljamo seksualno slaganje na prvo mjesto 
bračne sloge i sreće, ali to ne znači da se na tu sferu ne tre- 
bamo i smijemo obazirati... 


Ostani netaknut! 


— Vi ste sigurno često čuli među drugim glupostima 
i ovu: »Muškarac mora prije nego se oženi znati što je lju- 
bav. On mora iskusiti kako se postupa sa ženom, Inače je 
odviše glup. Stavlja se opasnost da razočara svoju ženu.« 
Takve budalaštine kruže naokolo i često se doda ona još 
veća: »Što se više muškarac zabavlja sa ženama prije ženid- 
be, to joj više ostaje vjeran u samoj ženidbi.« 

— Čuli smo za to. Da li je to istina? 

— Nije teško pokazati duboki nesmisao tih riječi. Ne- 
smisao koji je uzrok mnogih zala. Nesmisao koji je uništio 
mnoga ognjišta. Nije potrebno vucarati se za ženama, od- 
nosno muškarcima, da se upozna ljubav. Baš će to često 
zauvijek pokvariti ljubav. Da li čovjek postaje veći sladoku- 
sac, ako neprestano jede medene kolače? Sigurno ne! Na- 
protiv! Tako će ih se vrlo brzo zasititi. Ista je stvar i sa tje- 
lesnim užitkom. Uostalom postoji naravno veselje u jedno- 
stavnom bračnom životu. Zašto tražiti dalje i stavljati na 
kocku, da se sve izgubi.« »Žene« će možda zauvijek pokvariti 
bračnu ljubav. Jednostavno zbog toga jer takav muž, koji 
živi s drugim ženama, postupa kao s jednom od onih. Prva 
bračna sjedinjenja donose vrlo malo užitka ženi. A kad ona 
vidi da se s njom postupa brutalno ili na iskrivljeni način, 
odviše »znalački«, izgubit će povjerenje u svoga muža i odi- 
jelit će se od njega. Često je baš ta brutalnost »iskusnih« 
ženskaroša« razlog tolikim obiteljskim neslaganjima odmah 
na početku bračnog života. Naprotiv, ako muž ljubi svoju 
ženu iz sveg srca i duše, on će pretvoriti početak u vrelo 
sretne ljubavi. Da, tjelesni je dodir snažna veza ljubavi! 
Valja se čuvati da se oprezno postupa. Svaki muž mora 

znati da svaka žena više voli na početku i male nespretno- . 
sti nego otkrivanje brutalnosti jednog pokvarenjaka. Jedan 
liječnik zaključuje: »Vjerujte mi, žena će biti ponosna nad 
tobom i bit će ti vrlo zahvalna kada te upozna kao netaknu- 
toga i neiskvarenoga. Zato će te ljubiti još više. Vjernost 
će ti vratiti vjernošću!« 


Dva savjeta 

— Imao je potpuno pravo taj liječnik! 

— Dva su osnovna savjeta što ih treba imati na pameti. 
Prije svega ne zloupotrebljavati bračno sjedinjenje. Kad je 
čovjek gladan neka jede. Što je odviše postaje škodljivo. 
Ovdje treba da ljubav gospodari nad tjelesnim strastima. 
Zatim: ne zaboraviti da ljubiti znači bdjeti nad srećom dru- 
gih. Nemojte zato nadmetati svoje tjelesne želje onda kada 
je žena umorna, i kada nema želje za njima. Nekoliko go- 
dina poslije ženidbe muževi se čude kad vide svoje žene da 
flirtuju, da idu s drugim muškarcima. Sigurno, one krivo 
rade. Ali ne bi li i oni morali ispitati i svoju savjest? Nisu 
li oni zbog sebične lijenosti uskraćivali da zadovoljavaju op- 
ravdane želje svoje žene? Nisu li zaboravili hraniti ih njež- 
nošću i ljubavlju kojih žena treba više nego išta drugo. I 
to ponajviše zato, jer su pretjerali u početku. Život je du- 
gačak, i bračne radosti valja razdijeliti pravedno i kroz ka- 
snije godine. Treba svaki dan iznova bdjeti nad svojom 
ljubavlju. 


Majčinstvo 

— Kad se dijete pojavi pod srcem majke, kako mu je 
ondje? Kako izgleda? 

— U početku je veliko kao glava igle. No dijete brzo 
raste i dvadeset dana kasnije postaje vidljivo i prostim 
okom. Tada već ima nekoliko milimetara. Za šest tjedana 
dosiže dva centimetra. Za dva mjeseca ima pet centimetara 
i već se mogu razlikovati ruke, noge, nos, oči, uši. Za tri 
mjeseca dijete ima deset centimetara, 

Oko petoga mjeseca majka počinje osjećati pokrete be- 
be. Tada je dijete veliko oko 30 centimetara i teško oko 800 

Stama. Za sedam mjeseci dijete je sposobno da se rodi. 
Ali uistinu se rađa u devetom mjesecu. Tada ima oko 50 
centimetara i teško je otprilike 3 kilograma. 


— Dakle, treba brojiti devet mjeseci iza začeća, da se 
pronađe vrijeme porođaja? 


— Da. Točnije, treba računati od 270 do 280 dana po- 
slije prvog dana oplodnje. Ali sve to ovisi o majci, o nje- 
zinu zdravlju. Ne može se reći ništa apsolutno točno, 

To odvijanje trudnoće je normalno jer ga traži i želi 
priroda. Ali bit će ipak dobro da se poslije nekog vremena 
ide k liječniku. Ovaj će utvrditi općenito stanje majke, a 


može i položaj djeteta — koje redovito ima glavu prema 
dolje — i dati nekoliko savjeta da se sve može pravilno 
razvijati. 


Pomozite svojoj ženi! 


— Rekli ste da se karakter žene mijenja za vrijeme 


trudnoće? 

— Općenito je tako. Žena postaje nervoznija, razdra- 
žljiva, umornija nego obično. To morate razumjeti. Mališ, 
koji raste, zahtijeva od nje veći i fizički i moralni napor. 
Dobro nastojte shvatiti ovu istinu: vrijeme trudnoće je vri- 
jeme kad će se konačno vaša ljubav učvrstiti ako znate 
pravo ljubiti svoju ženu. 


— Što njoj treba u to vrijeme? 


.— Pažnja u njezinu nemiru! Snage u njezinoj slabosti! 
Ljubavi u njezinoj osamljenosti! Pomoći u njezinu umoru! 
To joj sve možete dati. Štedjeti je valja od. njezinih kućnih 
pretjeranih poslova. Spriječiti osobito da ne nosi velike 
terete. Ona mora vidjeti da vi izvršavate njezine poslove, da 
se ona ne uznemiruje videći nered. Nemojte je ostavljati 
samu naveče ako nemate velikoga razloga za to. Ostanite 
što češće uz nju da se ne smatra osamljenom! Okružite je 
plaštem tople i dobrostive ljubavi da joj pokažete kako se 
mučite s njome, da ona može računati na vašu ljubav u tim 
časovima. Tako možete olakšati njezinu zadaću što je ona 
izvršava noseći vaše dijete. 

Vlastita sreća 

— Za sve to treba imati mnogo strpljivosti i ljubavi! 

— Tako je! Ne kažem da će to biti lako. Ali za uzvrat 
ćete dobiti divnu ljubav i pažnju svoje žene. Kad žena vidi 
kako je ljubljena i njegovana, vraćat će to s kamatima. 

— Stara poslovica kaže: »Usrećujući druge, nalaziš i 
vlastitu sreću!« ' 

— Mi bismo rekli: pokazujući ljubav svojoj ženi, oso- 
bito za vrijeme trudnoće, kad je ona najosjetljivija, moći 
ćete najbolje sagraditi svoju vlastitu sreću.  Osjetit ćete 
brzo da je vaše ognjište više sjedinjeno i povezano. Napro- 
tiv, ako se muž nije posvetio tim brigama, ako je pustio da 
se u obitelji očituje nezadovoljstvo i ozlojeđenost, njihovo 
će jedinstvo popustiti i oslabiti. 


Nagrada bračnog života 


Naslada brzo prolazi u sjedinjenju tijela. Prava nagra- 
da, to je dijete, budući čovjek. U današnje se doba previše 
često zaboravlja na tu »nagradu« tjelesnog sjedinjenja. 
Kadšto se gleda kao... na nelagodnost. 

Ipak, dijete je u ljubavi izvor radosti i jedinstva. Ono 
je dovršenje ljubavi, s njime dolazi do punine ljubavi. 

Treba li da čovjek sam ima djece da bi spoznao sreću 
oca? Igrati se sa svojom bebom, gledati njezin prvi osmjeh, 
prvi korak, to može izgledati malo naivno onom tko to ne 
zna. Ipak, kad to čovjek doživi, sam je na to.ponosan, sam 
je zbog toga sretan. Zaboravlja velike nedaće, velike muke 
i nemire. : : 

I kad postane nježna, djevojčica ili čvrst dječak, čov- 
jek se osjeća sretan. Život tako dobiva smisao i nikad neće 
biti više prazan. Čovjek je sretan kada to vidi i doživi, sre- 
tan je nad srećom svoje žene, nad srećom svoje djece. To 
je mnogostruka sreća. 

— Jest, tako je. Ali djeca stvaraju brige. Tu je bolest. 
Treba novaca. : 

— Najprije ću vam odgovoriti da u svijetu ne postoji 
radost bez muka. Zatim, te brige često služe vlastitoj sreći. 
Kad se roditelji zajednički, u dvoje, uznemiruju u bolesti 

maloga djeteta, kad se zajednički nadvijaju nad njegovu 
postelju, tada su njih dvoje više sjedinjeni; oboje su sret- 
niji kada dijete ozdravi. 

Beba! Ali gledajte oko sebe! Čim ugledamo malu bebu, 
ona postaje centar pažnje. To je lijepo, to je plemenito, to 
je veselo. Žene je okružuju, muškarci gledaju iz daleka i 
smješkaju im se brci, ali se i naprežu, da bi se pokazali oz- 
biljni, kao da ih to ne interesira, Uvijek se ljudi ublažuju 
pred djecom jer se osjećaju sretni i mogu stvoriti sreću 
svima. 


Kršćanska radost 


Ovdje treba istaknuti puninu života, koju samo kršćani 
mogu doseći. Kod njih sve ima svoj dubok smisao, svoj 
beskrajan odjek. Na primjer: istina što je katolik zna o za- 
čeću djeteta i rađanju uistinu je divna. 

On zna da dijete ima tijelo i dušu. Bog stvara dušu. 
Otac stvara tijelo. 

Tako je on suradnik samoga Boga u stvaranju ljudsko- 
ga bića. On je prokreator. Ili još bolje: ovdje o stvoritelj- 
skoj volji supruga ovisi stvoriteljska volja Božja. Nije li 
to prekrasno? 

I shvatite dobro da je za kršćanske supruge dijete koje 
se rađa vječnost koja počinje. Duša naime ne umire. Nji- 
hovo djelo ljubavi će se produžiti zauvijek. Dapače, ako di- 
jete umre mlado, štaviše, ako umre i prije svoga rođenja, 
njihova muka nije bez nađe, jer oni znaju, da će se u vječ- 
nosti sjediniti. 

— Odgojiti djecu uz opasnost da ih vidiš kako će u- 
mrijeti nije interesantno. 

— Za djecu, pa ma kako im bio život kratak, to je po- 
četak vječnosti. I to često sretne vječnosti. Vjera doduše 
ne uklanja žalosti, trpljenje, tugu sa svijeta. Ali kakvu sna- 
gu, kakvu radost ona može dati za čitav život! Ona je ra- 
dosno sunce života i ovdje. Uostalom Krist Isus je jasno 
rekao velike riječi: »Tko prima jednoga od ovih najmanjih, 
mene prima.« O svakoj od tih riječi potrebno je razmišljati 

“u njezinu čitavu sadržaju. Samoga Krista primamo, ako 

kršćanski primamo dijete. Ima li većega blaga što može 


doći u kršćansku kuću? A tko prima Krista, prima mir, 
blagoslov, slogu. To su najveća bogatstva jedne obitelji. 


Ograničavanje poroda 


— Ipak, kad već nekoliko djece dođe na svijet i poveća 
zajednicu, kad majka počinje slabiti, kad se plaća ne pove- 
ćava u istim razmjerima i kada kuća postaje tijesna — su- 
pruzi se nalaze pred strašnim problemima. Što onda činiti? 
Radikalno prekinuti svaki bračni odnos? Mnogi su to uči- 
nili. Ne bez napora. Ali ne smije se zaboraviti da se ljubav 
ohlađuje, kada više nema mogućnosti da se hrani vanjskim 
dokazima, Ili da se traži pomoć kod različitih načina protu- 
začeća? To nije rješenje. I to Crkva zabranjuje. Što činiti? 


— Jedan japanski liječnik dao je odgovor i na to pita- 
nje. Radi se o liječniku Ogino. Do sličnih rezultata došao 
je i doktor Knauss. Po njima postoje dva načina da se ogra- 
niče i reguliraju porođaji: 1. Zapriječiti da spermatozoid su- 
sretne ovulum. 2. Nemati bračne odnose dok je ovulum živ. 
Prvi je način zao i ruši ljubav. Drugi način može povećati 
ljubav. 

— Zbog čega je prvi način zao? 

— Dovoljno je samo opisati i znati te načine kojim se 
— bilo mehaničkim bilo drugim sredstvima onemogućuje 
prirodni cilj bračnoga života — da zdravim ljudima oblju- 
tave. To je prevara nad prirodom i prirodnim zakonima. To 
je nasilje nad Božjim zakonima, koje je Bog postavio da 
dade pravu sankciju prirodnim zakonima. 


Pitanje zdravlja. 

— Istina je. Poslije ovih prevara ostaje kod bračnih 
parova. nezadovoljstvo sa samim sobom. To oduzima zajed- 
ničku sreću, a zatim malo po malo i ljubav. 

— Takvi podli načini znače atentat prije svega na zdrav- 
lje žene, na njezin razvitak i njezino zadovoljstvo. Na nje- 
zino zadovoljstvo: poslije tih postupaka, ona naime ostaje 
podražena, nezadovoljna i bez pravoga užitka. Na njezin ra- 
zvitak: jedan dio sperme absorbira krv i ulazi u organizam 

žene. Ako ne dođe do te apsorpcije, žena gubi fizičko zado- 
voljstvo u svojoj ženidbi i sve joj postaje samo izvor živ- 
čane. nadraženosti. Na njezino zdravlje: živci, podraženi i 
nezadovoljni, lome se. Ona postaje nestalna, nervozna, brzo 
se ljuti i plače ni za što. Ona se brzo umara i ovakav je ži- 
vot ne može smiriti. 

— Da li: ovakav život uopće onemogući da se pojave 
djeca? 

— Ne uvijek! Ali ima dosta mladih obitelji, koje pošto 
su se predale u prvim godinama ženidbe tim sredstvima pre- 
vare, žele oko tridesete godine imati djecu. Ali njihovi po- 
stupci su toliko iskvarili nježni organizam da su uspjeli 
razrušiti ga i djece više ne može biti. Takve žene obilaze spe- 
cijaliste ginekologe, željne su djece, ali — priroda se sama 
osvećuje onima koji protiv nje rade. 

— A s moralnog stanovišta? 

— Konačno, s moralnog stanovišta, te prevare potpuno 


postavljaju tjelesne užitke iznad sreće i ljubavi, iznad Bo- 


žjih zapovijedi. Vrlo brzo radost života u dvoje umire i ne 
misli se u zajedničkom životu nego samo na egoistični tje- 
lesni užitak. Zato je i zabranjen ne samo s ljudskoga nego 
i vjerskoga stanovišta. Ako ima danas toliko obitelji bez 
radosti, gdje se ljubav ugasila, to je zbog takvih prevara. 
“Evo istine, koja bi se morala neprestano dovikivati na sve 
četiri strane svijeta. 


Zdravo rješenje 


— Katkada je upravo poželjno i potrebno da obitelj 
znade kako će regulirati broj djece. Postoji li takav način? 

— Bog ne zabranjuje reguliranje porođaja. Nije ni po 
Božjem ni po ljudskom zakonu uvijek razborito ni dobro 
da svake godine dođe novo dijete, bez obzira na majčino 
zdravlje, niti bez obzira na materijalne mogućnosti i nemo- 
gućnosti. Ali uvijek treba znati: bračni onanizam, to brlja- 
nje po bračnoj svetinji, nije nikada, nikada dopušteno. Ono 
je grješno. Od Boga prokleto. 

.— A koji su načini reguliranja djece? 

— Najnaravniji i najobičniji način da reguliramo broj 
djece jest onaj kada se živi u bračnoj čistoći. To znači da 

ne bude bračnih odnosa za ono vrijeme dok supruzi ne 
žele dijete. Molitva i primanje sakramenata su kršćaninu 
snaga za to. Neka nitko ne kaže da to nije moguće. Uz po- 
moć Božju i vlastito nastojanje to je i te kako moguće. Oso- 
bito onima koji su već duže u braku... 

— Osim toga? 

— Žena se može čuvati grijeha i na taj način da upo- 
zori muža na grješnost i opačinu bračne onanije. Ako muž 
ipak ne pristane da živi kako Bog zapovijeda, nego i dalje 
želi griješiti, žena može živjeti s njime samo onda ako je u 
opasnosti bračna sloga, mir i bračna vjernost njezina muža. 
I pri tome se mora klonuti svakoga svojega osobnoga pre- 
puštanja užitku. Pogotovu pak ne smije ništa učiniti čime 
bi spriječila dijete. Ni prije, ni kasnije. 


Periodično uzdržavanje 


— Da li je moguće izračunati plodne dane? 

— To omogućava Ogino-Knaussova metoda. Ali da se 
odmah razumijemo: uteći se toj metodi zbog toga što se 
uopće ne žele djeca, ili jer se želi samo jedno ili dva dje- 
teta, bilo bi apsurdno za sreću obitelji: To isto vrijedi i 
svagdje gdje se izbjegavaju djeca zbog lagodnijega života. 

— Iskrivljava li Ogino,Knaussova metoda bračni život? 

— Po principima ove teorije bračni se odnosi vrše nor- 
malno. Ništa se ne mora iskrivljavati u periodama kad se 
živi po toj metodi. Sigurno da nije baš lako uvijek se su- 
stezati u toku osam do deset dana, ali ako se gleda na raz 
boritost i napor da se zagospodari nad samim sobom u 
ženidbi, to može još više poljepšavati ljubav. I ovdje žena 
mora odigrati veliku ulogu da odgaja svoga muža. Da sama 
pazi na svoje vladanje i da mu znade pomoći kako bi se 
držao.u vlasti. 


Plodni dani 


— Kako se, općenito uzevši, mogu izračunati 
dani? 

— Prije svega mjesečni ciklus — to je razdoblje koje 
prođe između dva »mjesečna vremena« — traje obično 28 


plodni 

dana. Ali nije kod svih žena uvijek jednak. Kod nekih traje 
samo 25 dana, pače i manje, dok kod drugih jedanputa 25, 
drugi puta 28, a treći puta 24 dana, Važno je znati pravilnost 
mjesečnog ciklusa ili možda njegovu nepravilnost. To je na- 
ime temelj da se mogu izračunati plodni dani. Liječnici Ogi- 
no i Knauss otkrili su tri stvari: 1. Žena može zanijeti samo 
za ovulacije. 2. Ovulacija se redovito odvija između 16. i 12. 
dana koji predstoje slijedećoj promjeni. 3. Spermatozoidi 
mogu živjeti samo tri dana u tijelu žene prije nego umru. 
To znači da ta tri dana treba dodati vremenu ovulacije, jer 
ako je spermatozoid stavljen u tijelo žene i dva dana prije 
ovulacije, on može oploditi ovulum kad se ovaj pojavi. 

— Što slijedi iz toga? 

— Iz ova tri pravila izlaze slijedeći zaključci: žena je 
dakle neplodna u toku 11 dana prije mjesečnog vremena, 
Plodna od 12. do 19. dana prije toga vremena. Neplodna još 
i kroz one dane do mjesečnog vremena. Kao što vidimo sve 
ovisi o danu slijedećeg vremena. Dakle prije svega treba 
čvrsto odrediti taj datum. On se temelji na iskustvu. Zatim 
gledajući na kalendar, neka se broji od tog vremena una- 
trag, i — 11 dana bit će neplodni, 8 dana bit će plodni, te 
napokon ostatak će biti neplodan. 

— Da li je to sigurno? h 

— Nije! Radi se o fiziološkim zakonima, gdje nema 
onakve sigurnosti kao u zakonima mehanike. Ali ipak po- 
stoji izvjesna vjerojatnost gdje se oprezno i ozbiljno postu- 


pa osobito u istraživanju mjesečnoga ciklusa. Što je sigur-. 


nije zdravlje, redovitiji i normalniji život i pravilnije ra- 
čunanje, to sama metoda dobiva veću vjerojatnost. 


Mladi bračni par 


— Kako se praktično primjenjuje takva metoda? 

— Evo što priča neka mlada žena sa sela. Bila sam kao 
djevojka kućna pomoćnica u liječničkoj gradskoj obitelji. 
Već sam tada doznala da se kod žena koje imaju redovitu 
mjesečnu promjenu mogu točno odrediti dani kad se po 
naravi može začeti i dani kada se ne može. Upamtila sam 
da su 11 dana prije slijedeće promjene potpuno neplodni. 


156 


Brojeći dalje od iste promjene, koja ima doći, dani od 12. do 
19. su plodni. Svi ostali iza 19. su relativno neplodni, tj. u 
njih se ne može potpuno pouzdati. Potaknuta tim računom 
počela sam još kao djevojka bilježiti svaki početak  pro- 
mjene i uvjerila sam se da su kod mene redovite, točne. 
Ne samo u dan nego i u sat. Prema tome sam već ako dje- 
vojka znala točno kad će biti slijedeća promjena. Stupa- 
jući u brak, upozorila sam na to svoga muža. Odonda smo 
već 12 godina u braku. Svake treće godine imala sam po 


- jedno dijete. Sada ih imamo četvero. Na svaki dolazak svo- 


ga djeteta mi smo se pripravili fizički i moralno. Nijedno 
nas nije iznenadilo. 

— A što joj je njezin muž rekao? 

— Više puta joj je priznao đa se ono par dana, tj. od 
12. do 19. dana prije slijedeće promjene što su se morali 
potpuno uzdržati od bračnih veza, smatrao ponosnim, da 
ioj time može zasvjedočiti vjernost i nesebičnost u ljubavi. 
A ponovo upotrebljavanje njihova bračnog prava on je do-. 
čekao s onim veseljem kao da su opet u prvom mjesecu. 


Termička metoda 


— Ali sve žene nemaju redovitih miesečnih promjena 
pa se stoga ne mogu pouzdati u to računanje? 

— Slušajte što pripovijeda liječnica, šef gradske ambu- 
lante! Sve žene koje nam dolaze na pregled, tako ona priča, 
ili na savjetovanje, moraju se obvezati na točno mjerenje 
temperature ako žele da im pomognemo. Po mjerenju, na- 


. ime, tielesne temperature kod žene mogu se uglavnom us- 


tanoviti sve znamenitije promjene njezina života. A što je 
najvažnije, tim se mierenjem može odrediti koji su dani 
plodni, a koji su neplodni. 

— Kako se to utvrđuje? 

pe Žena dobiva listić na koji mora svaki dan ubilježiti 
svoju tielesnu temperatiru. Mjeri se svaki dan samo uju- 
tro prije ustaianja. Toplomjer se stavlia u usta. Drži se pet 
minuta i odmah se zapiše na listić kolika ie tjelesna tempe- 
ratura. Prvih 12 do 14 dana miesečnog ciklusa toplina je za 
Par desetina stupnja niža. Otprilike nakon 14 dana onda za 
nekoliko desetina stupnja naraste. Čim se ustanovi da je već 

drugi dan ostala na višoj razini, žena može biti sigurna da 
se nalazi u neplodnoj periodi. A ta perioda traje sve do sli- 
jedeće promjene. Tako je, razmjerno, dosta lako izračunati 
vrijeme kada je moguće da dođe do djeteta i kada nije mo- 
guće. Ali i ta metoda pretpostavlja da je čovjek gospodar 
svojih instikata i da zna vladati sam sobom. Uostalom - u 
čitavom kršćanskom bračnom životu, poštenom i razumnom, 
mora kraljevati određena ravnoteža između odvažne plod- 
nosti i razborite suzdržljivosti. 

Valja paziti 

— Da li je čin ograničavanja porođaja na taj način da 
se ne obavljaju bračni čini za vrijeme plodnih dana nor- 
malan? Nema li u tom što neprirodno? 

_ Sam u sebi on je normalan i prirodan. Ipak to ogra- 
ničavanje porođaja može biti zlo primjenjeno, može biti ne- 
razborito, dapače i griješno i stoga zabranjeno. Takvo je 
onda ako se ograničava broj porođaja bez ozbiljnih mo- 
tiva, nego jedino iz egoizma. Ako jednostavno dođe raspolo- 
ženje da se ne žele djeca bez pravoga i opravdanoga razloga. 

— Koji se uvjeti traže za takav život u braku? 

_ Da bi se slobodno moglo živjeti po tim metodama 
traže se ovi razlozi: bolest, pomanjkanje stana, prebrzi po- 
rođaji, siromaštvo. ; 

— A u sumnji kada čovjek ne zna da li njegove okol- 
nosti života opravdavaju ili ne opravdavaju ovakvo regu- 
liranje porođaja? 

_— U takvim slučajevima potrebno je pitati za savjet di- 
skretnu i razboritu osobu. To je u prvom redu ispovjednik. 
Ni govora da to bude tkalja ili onaj drug s posla koji za to 
nema ni znanja ni dobre volje. Treba doći do takve osobe 
u koju imamo potpuno povjerenje, ali koja ima dovoljno 
znanja i životnoga iskustva. Opet naglašujem: svi poznamo 
takvu osobu: to je svećenik. Bez njega i njegova savjeta 
neka se nitko ne služi s tom metodom! 


Papinska komisija 


— U najnovije vrijeme bavi se reguliranjem porođaja ' 


posebna Papinska komisija. Ne znamo još ni za kakve re- 
zultate toga istraživanja. U kojem će smislu doći rješenje? 

m Sekretar za učenje vjere kardinal iani izjavi 
je poslije Uskrsa 1966. godine: »Ne može sa olektvatt 
publikacija jednog pontifikalnog dokumenta o reguliranju 
poroda, Tu postoji još jedna naučna zapreka. Učenjaci “= 
još ne slažu u medicinskoj vrijednosti  kontracepcijskih 
sredstava, koja su do danas otkrivena, pa se još nije šavićuio 
dokazalo da li ovi proizvodi ne mijenjaju normalni fiziolo- 
ški proces. To je jedan od najvažnijih problema. To je od- 
govor koji će nauka dati Crkvi i o čemu će ovisiti rješenje 


problema. Istom poslije odgovora učenjaka moći će izaći je- 


dan pontifikalni dokumenat u predmetu reguliranja poroda 
Sveti Otac će izabrati umjereno rješenje. On će istaknuti 
kršćansku nauku, ali će otvoriti put za upotrebu moralno 
dozvoljenih sredstava, to jest onih koja ne proizvode direkt- 
nu sterilizaciju, koju Crkva osuđuje, nego koja se ograni- 
čuju na bo da urede prirodne funkcije i da dozvole ženi, da 
može odrediti vrijeme kada se nalazi u stanju da može za- 
nijeti. Upotreba ovih sredstava, ako ih Crkva odobri, bit 
će predana na slobodno rasuđivanje savjesti. To praktično 
znači upravo što sigurnije upoznati ono na što nas upu- 
ćuje Ogino-Knaussova metoda. f 


Prava ljubav 


a Dok raspravljamo o bračnoj čistoći, t iti 
da pitanje bračne sreće ne ovisi jolie o likom bija 
sukladnosti. U tom se mi katolici odlučno razlikujemo od 
u koji u braku gledaju prije svega i iznad svega na ono 
to je tjelesno, materijalno. Nije dosta da vlada seksualno 
podudaranje u braku! A nije ni glavno! 


— Nego što se to traži? 


— Ljubav! Mnogi se danas hvale svojim »ljubavnim 
Ba orinama izvan braka. Tko nije čuo AR Mao ve 
1 »osvajanjima« i »ljubavnim avanturama«. Ali rijetko se 
pola riječ upotrebljava u tako iskrivljenom značenju, rijet- 
(a : koja riječ tako oblaćena kao upravo ta riječ — ljubav. 
a . i dei Ke zlih posljedica tobože modernog 
 direnk e što i danas često naziva ljubav, to je 

— U čemu je bit ljubavi? 

— Kad se netko uistinu zaljubi, ne raduje mu se samo 
tijelo, niti samo sjetilni osjećaji, nego čitavo biće. Diviti se 
pak lijepoj ženi, zabavljati se lakomislenim ženama ne do- 
vodi do toga, da im se čovjek daje za sav život. Ali jednoga 
dana čovjek sretne jednu posebnu ženu. Želi je ponovo vid- 
jeti. On više nije zadovoljan nego kad je ima uza se. Ona 
osjeća to isto. Oboje kao da su stvoreni, da, određeni jedno 
za drugo. To je ljubav. Takva ljubav obuhvati čitavo biće. I 
želi prije svega sreću ljubljenoga bića. A tek po njoj i svoju 
vlastitu. “ 

— Pa ipak je drukčija ljubav muža, drukčija žene. Tre- 
ba uočiti tu razliku jer je od bitne važnosti za sretan život. 
Koji su elementi ove ljubavi, a koji one druge? 


Čovjek mora. raditi 


— Kad žena ljubi, ona misli samo na ljubav. Ako radi, 
to čini za »njega«, ako se odmara, misli na »njega«. 


Muškarac ne! On ima potrebu da radi, da nešto stvara. 
On ima potrebu, da se sav preda svome poslu i onda kada 
ljubi. x 

Neka žena ne misli da je zbog toga manje voli. Napro- 
tiv, on često misli na nju u svome poslu, Još više, on se ve- 
seli misleći kako će joj donijeti plaću, rezultat svoga rada. 
Kada se muž ne preda svim srcem poslu, kada on radi s 
manje veselja, postaje osrednji radnik i doskora obitelj živi 
u bijedi. Ali kadšto čovjek pretjerava. Toliko ga obuhvati 
interes posla, da zaboravlja na ženu. Neka mu ona zato ne 
prigovara. Prigovori udaljuju čovjeka, mjesto da ga pri 
bližuju. : 

Neka postane još bolia, još ljepša, još zabavnija, kad 
se on na večer vrati kući. Neka žena zahtijeva od njega kao 
znak posebne ljubavi i pažnje prema njoj da se jedanput 
okani svoga posla zbog nje, da pođe s njome na šetnju ili 
nešto slično. Kada on bude sretan blizu nje, tada i samo 
tada neka ga ona zamoli, da malo više misli na nju, svoju 
ženu. 

Ako žena tako radi, on se neće protiviti. Cesto žena 
može vrlo lako muža uvjeriti u nešto, samo to mora činiti 
plemenito i obzirno. ; 


Muškarac je ponosan 


Ponos čovjeku služi za to da ostane hrabar u poteško- 
ćama, da postane bolji radnik u nadi da će se domoći višega 
položaja. Zahvaljujući svojemu ponosu, muž posjeduje čvrst 
sud. Kad on odluči koju stvar, to redovito počiva na dobrim 
razlozima. On ne mijenja tako lako svoga suda kao žena. 
Ponos muškarca nije mana. To je odlika. 

Neka mu žena prepusti slobodu! Čovjek je neovisan, a 
osobito ne voli da se govori kako mu žena ne da izlaziti iz 
kuće. ' : 

Ali čovjek ne smije pretjeravati. Ne smije postati tira- 
nin. Bez bučnih prigovora, bez udaraca u čelo — inače će 
smatrati poniženjem ako popusti — žena treba _ da ga s 
mnogo osjećajnosti navede na to da shvati kako je ona nje- 
gova supruga, njegova družica za čitav život, a ne sluškinja. 


Nije dosta osjećajan... 


I to na sreću! Inaće bi ga sve nedaće života oborile na 
zemlju. Ta on se mora boriti za svoju ženu i djecu. Muška- 
rac treba da je tvrd; zato ga žena često ne nalazi dosta njež- 
nim i plemenitim. 

Još više: čovjek ne voli da pokazuje svoje osjećaje. 
Njegov ponos će mu priječiti da plače kad je žalostan, da 
pokazuje uvijek svojim gestama i poljupcima kako je ljubi. 

Napokon, on ljubi svoje ugodnosti, on je nemaran. On 
će puštati da pepeo od cigarete padne na zemlju, a da i ne 
pomisli da to ženu smeta. Nemojte misliti da je to zbog to- 
ga što je prestao ljubiti. Vrlo često se muškarac osjeća 
prepunim ljubavi, ali se to ne usuđuje pokazivati od straha 
da ne bi izgledao smiješnim. 


Čovjek je senzualan 


Svaku dobru ženu slijede neki muškarci koji su joj 
odvratni. Svaka je slušala razgovore koji su njoj gnjusni. 

Više nego jedanput svaka je žena rekla: svi su muškarci 
takvi. 

Možda neke žene i misle da muškarac uopće ne može 
doći »čist« do braka. Ali se varaju u tome. Mnogi znaju 
ostati jaki pred zlom. Više nego se i misli. 

— Ali oni svi govore o ženama istim rječnikom! 

— Mnogi se mladići hvastaju stvarima što ih nisu nika- 
da učinili. Niti bi ih htjeli učiniti. Ali se boje da im se ru- 
gaju zbog toga što bi ih držali za »nevine«. Muškarac često 
upravo ludo pretpostavlja svoju oholost i zato se pokazuje 
u seksualnom pogledu nepristojniji nego uistinu i jest. 

Muškarca kudikamo više napastuje tjelesna požuda i 
težnja za tjelesnim sjedinjenjem nego ženu. Već od 15. go- 
dina on osjeća potrebu tijela da se uzbuđuje i mora se svaki 
dan boriti protiv svojih želja, svojih misli, koje ga odvode s 
pravoga puta. 

On se tako bori godinama, pet godina, deset godina, 
sve do svoje ženidbe. Ta je borba vrlo zaslužna. A često i 
herojska. Mlada žena neka se divi mladom čovjeku koji je 
nakon tolike borbe često ostao pobjednikom. Žena ga mo- 
ra razumjeti. On je malo brutalan, malo i odviše senzualan 
na početku. Poslije tolikih borbi on se može katkada i pre- 
više. zanijeti dopuštenim užitkom. 


Žena bdije nad njim... 


Sigurno, žena mora bdjeti nad njegovim poslovima, nad 
njegovom prehranom, nad njegovom udobnošću. To je nje- 
zina uloga u obitelji. I to je vrlo dobro, jer to veseli srce 
njezina muža. Ali ga ne smije tiranizirati. Muškarac voli da 
ima i svoje željice. Ne smije mu svaki put dosađivati ako 
nešto uprlja. Inače će doći do nervoze i namještenosti. Ali 
ona mora također i moralno bdjeti nad svojim mužem... 

— To je teško! On neće da sluša.. 

— Naravno, ne treba ga odmah lupiti po čelu. Žena ima 
i drugo veliko oružje. Ona može postići sve od njega svo- 
jom nježnošću. Kada čovjek ima u zagrljaju šarmantnu že- 
nu koju ljubi i koja mu se smije, ne može joj odbiti nijednu 
plemenitu stvar, ako plemenito i obzirno traži. Zašto se lju- 
di upropašćuju zbog žena, zašto i kradu i ubijaju samo da 

bi ih zadovoljili? Zato jer one posjeduju način da od njih 
g jevaju tako ljubezno da im čovjek ne može ništa od- 
biti. 


Čemu taj utjecaj? 
— Na što mora žena upotrijebiti svoj utjecaj na muža? 
— Da čuva ljubav. Ona se svaki dan ponovo gradi i po- 
diže. Senzualan će muškarac često biti napastovan da je is- 
krivi samo u tjelesnom sjedinjenju, da od toga napravi glav- 
ni sadržaj ljubavi. Žena ga mora obuzdati, podsjetiti na lje- 
potu njihove ljubavi, koja ih veže čitav život jedno pokraj 
drugoga, da se pomognu, podupiru, da se ljube. 
Žena mora načiniti iz svoga muža da postane blaži, ma- 
nje ohol, više ljubezan, jer se samo tako dolazi do sreće. 
Do prave i trajne sreće, i to ne silom, nego milom. 


. — Vi, gospodine... 

Vi gospodine, ako želite svoju ženu učiniti sretnom, ne- 
mojte zaboraviti da joj posvjedočite, pokažete svoju lju- 
bav. Ona toga treba! Sigurno, vi volite svoju ženu. Ali njoj 
treba to reći, to joj dokazati. Svakog dana! Znajte pobije- 
diti onu neku vrst ponosa koji vas tako često zadržava da 
očitujete svoje osjećaje. 

Vi smatrate banalnim i nepotrebnim da poljubite u. 
ženu kada idete na posao ili kad se vraćate s njega. Ali ona 
to očekuje, za nju je to vrlo važno. I na kraju, vi to dobro 
znadete, ona ima pravo. Sjetite se kad ste bili zaručnici: 
Da li ste onda zaboravili poljubiti svoju zaručnicu? A sada 
ste zaboravili taj običaj? Onda ga brzo opet obnovite! Ni- 
kad nije prekasno da ponovo pokažete svoju ljubav, 

I kad se vratite s posla, nemojte se baciti u kakav na- 
slonjač uz novine i radio, kao da vam je to jedina briga. 
Sjetite se da je vaša žena bila cijelo vrijeme sama, da njoj 
treba vaša prisutnost, a možda i dodir vaše ruke. Razgova- 
rajući s njom, vi ćete brzo uočiti u čemu biste joj mogli i 
pomoći. 

Prisilite se da dolazite točno na ručak; ako pak pred- 
Vidite svoje zakašnjenje, javite joj to unaprijed. Kad biste 

znali koliko je domaćici neugodno čekati nekoga dok se ne 
vrati, a pogotovo kuharici da podržava jelo toplo i uku- 
sno... A kad dođete kući, nemojte se dati pozivati deset 
puta da sjednete za stol. 


Vaša žena voli da se poljepšava zbog vas i vi ste po- 
nosni, kad s njom izađete. Zašto i vi ne pazite na svoju lje- 
potu zbog nje? Nekoliko poteza češljem brzo je gotovo. Ako 
vaša žena dobije dojam da vi pazite na svoju vanjštinu je- 
dino kad izlazite, kakve će ona zaključke izvući iz toga... ? 

Kad se vratite kući i primjetite da je nešto novo ure- 
đeno u stanu, čestitajte svojoj supruzi. Vi ćete joj time 
pokazati da se interesirate za njezin posao i time ćete je 
samo ohrabriti. Budite galantni prema njoj. Vi to jeste sa 
svima drugim ženama. I uljudan također. Ništa toliko ne 
stavlja ulje među točkove ljudskih odnosa, kao — uljud- 
nost i lijepo vladanje. 

Ako se vaša žena lijepo dotjera, stavite joj komplime- 
nat. Zar ste zaboravili kako ste to radili za vrijeme zaru- 
ka? Kada primate prijatelje, sigurno se interesirate za njih. 
Ali treba da to činite i za svoju ženu. 

Napokon, da ne zaboravite, zabilježite u notes njezin 
imendan, njezin rođendan, godišnjicu vaše ženidbe. Ozna- 
čite te velike dane s nešto cvijeća, kakvim darom. Mali da- 
rovi podržavaju prijateljstvo. Vi ćete vidjeti da ta poslovi- 
ca ima pravo. 


Žena je osjećajna 


— Govorili ste o muževima, hoćete li nešto reći i o 


ženama ...? ' 

— Muževima je koji puta teško razumjeti ženu jer iz- 
među njih postoji velika razlika. Muškarac se usmjeruje 
prvenstveno razumom, a ženu najčešće vodi osjećainost. 
Zato se muškarcima često čini da žene rade nerazumno, 
njima neshvatljivo. Treba, dakle, računati na njihovu osje- 
ćajnost. 

Za ženu je to bitan elemenat. Zahvaljujući svojoj osje- 
ćajnosti, žena bolje razumije žalost, ona bolje uspijeva utje- 
šiti. Ona jače proživljuje veselje i tako može kudikamo vi- 

še usrećiti svijet pokraj sebe. Zato muž treba da poštuje 
osjećajnost žene. 

Kadšto je ta osjećajnost pretjerana, osobito u razdo- 
blju, kad je njezin organizam krhkiji. Žena plače zbog naj- 
manjeg prigovora, trpi zbog najmanje stvari i straši se zbog 
najmanjeg incidenta. Muž je mora smirivati. # 

Preosjetljiva se žena ne smiruje galamom i ruganjem. 
To je samo ranjava još dublje i smanjuje njezino pouzda- 
nje u muža. Naprotiv, stavi je pokraj sebe, položi svoje ru- 
ke na njezino rame da se fizički osjeti zaštićena i govori 
joj mirno. Nastoj joj pokazati da su njezine bojazni i ža- 
losti pretjerane. Vrati joj odvažnost s mnogo optimizma i 
snage. Daj joj da osjeti da si ti tamo i da pokraj tebe ona 
nema ničega da se boji. Nema sumnje, ako muž to čini 
oprezno, nježno i — naročito — vrlo prijateljski, kao veliki 
brat, on će je smiriti i malo po malo rastjerati pretjeranu 
osjetljivost. 


Vjernost žene 


Prvenstvena oznaka ženina karaktera i njezina najveća 
kvaliteta je vjernost. Žena voli raditi za druge, brinuti se 
za njihove poslove, bdjeti nad njima. U obiteljskoj zajed- 
nici ona nalazi najbolje središte djelovanja za svoju po- 
trebu vjernosti. Tamo ona može veselo i dobro čitave dane 
i godine raditi svojim ukućanima. 

Muž treba da zna priznati to neumorno zaboravljanje 
sebe za sreću drugih. On treba da zna zahvaliti za njezinu 
aktivnost i, prije svega, mora to zamijetiti. Vrlo često mu- 
ževi gledaju kao sasvim naravnu stvar kako žene kuluče 
dvanaest ili petnaest sati na dan. A da se ne broji što se 
one mloraju često i noću dizati zbog bolesnoga djeteta ili 
male bebe. 


Koketarija žene 


Muškarci običavaju prigovarati ženama njihovu koke- 
tariju kao posebnu manu i pogrešku. Ipak su oni kudikamo 
zadovoljniji kada imaju pokraj sebe lijepu ženu, koja pazi 
na svoju vanjštinu i urednost. Oni se ponosno šeću s nji- 
ma ruku pod ruku. 

Da li se cvijeću prigovara što je lijepo? Nipošto? 

Ipak koketarija ne smije biti pretjerana, a osobito ne 
smije postati za domaćinstvo izvor stalnih troškova. Stvar- 
no, žena mora ostati u razmjernoj sredini. Ostati dosta za- 
vodljiva, da se nastavi sviđati svome mužu i razveseljavati 
ga. Ne pretjeravati, da ne izaziva troškove. Općenito, neka 
nađe skupa s mužem zlatnu sredinu. 


Ako bi pretjerala, neka je muž ne grdi, neka ne galami 
na ludo rasipništvo, nego neka nastoji kako bi shvatila 
razumne riječi; da je nemoguće izdavati toliko na toalete, 
da to vodi nesreći i bijedi. Neka apelira na njezin zdravi 
osjećaj i brzo će prispjeti do razumne sredine. 


Ponos žene 

I žena posjeduje svoj ponos, koji je drukčiji od mu- 
škog. Ona će se ponositi kućom, ulogom domaćice, svojom 
ljepotom i svojom djecom. To je zdrav ponos, koji je ohra- 
bruje, koji joj pomaže i koji joj dopušta da bude sretna 
i da usrećuje druge. 

Muž ne smije taj ponos skršiti. Ne smije igrati ulogu 
despota i auktoriteta, koji hoće da sve ravna u kući, da 
nadgledava najmanje izdatke, koji želi da u svemu odlu- 
čuje sam bez ženina savjeta. Ništa nije nepravednije i gore 
od toga! Žena, koja se muči i radi za kuću, ima pravo na 
svoj sud u upravljanju njome. 


Sve se može postići 


Ljubežljivošću muž može sve postići kod žene. Ima 
muževa koji galame, psuju kad nisu istoga mišljenja kao 
žena i završavaju govoreći da će biti upravo onako kako oni 
žele i nikako drugačije. 

Većinom će se žena pokoriti, ali jamačno nerado i si- 
gurno bez ikakva veselja. No koliko dugo? 

Takav način nije pravi put kojim se postiže obiteljska 
sreća. Uostalom, mnogo je lakše, kudikamo ugodnije druk- 
čije raditi. Za to je dovoljno da muž na čas napusti svoju 
oholost da rastumači svojoj ženi kao svojoj supruzi raz- 
loge zbog kojih treba raditi ovako ili onako, da posluša 

njezine prigovore i na njih odgovori. Tako će doći do zajed- 
ničkog rješenja, koje će svakoga zadovoljiti. 

A budući da osjećajnost ženu inspirira na izvrsna rje- 
šenja, muž će biti kadšto sretan da je slijedio njezine sa- 
vjete. Važno je pokazati ženi da se na nju računa, da je 
ona nezamjenljiva družica i pomoć. Neka muž tome doda 
blagost i čvrstoću u razjašnjavanju i naskoro će uvidjeti da 
će oni oboje uvijek htjeti iste stvari. 


A vi, gospođo... 


I vi želite sreću svome mužu? Evo nekoliko savjeta, 
koji će vam možda u tome pomoći. 

Ponajprije, lijepo dočekujte svoga muža kad se vraća 
s posla. Dapače, ako vam on to i ne pokazuje uvijek, on je 
sretan, da vas ponovo vidi. On mnogo računa na vaš doček 
i na vaš smiješak. Znajte mu se nasmiješiti. A osobito kad 
vam pristupi da vas poljubi, nemojte ga nikada odbiti pod 
izlikom da ga želite »kazniti«. 

Pazite na to da kuća bude uvijek uredna. Ništa nije 
neugodnije nego kuća u neredu, kada se čovjek želi u miru 
odmoriti među svojima. Vaša je dužnost da stvorite ugodno 
i lijepo prebivalište u ovom stanu. Nemojte toga nikada 
zaboraviti. 

Nastojte da budete lijepi zbog njega. Pazite na svoju 
vanjštinu, na svoje lice, na svoju kosu. Ne zaboravite nikada 
da se lijepo obučete i pazite na svoju ljepotu kad izlazite. 
Ali nemojte toga zaboraviti da činite ni zbog njega samoga. 
Neka vas on ne nađe prljavu, razbarušene kose, neumivenu 
i mrzovoljnu. Ta on susreće vani mnogo lijepih osoba. To 
bi moglo slabo ispasti za vas ako počne uspoređivati. 

Budite točni! Sigurno, ima mnogo nepredviđenih stva- 
ri, osobito s malom djecom, ali ipak s malo organizacije, 
vi morate urediti tako da vaši zajednički obroci ne budu 
obavljeni na brzu ruku, nego u miru i u prijateljskoj at- 
mosferi. 

Ne vičite na njega ni na koga drugoga. Ta za njega ste 
vi ideal blagosti i plemenitosti. Vaša će ga galama natjerati 
da pobjegne od kuće. Ako vam se pak pokaže uslužnim da 

vam pomogne, nemojte ga pretovariti kućnim poslovima. 
I svaki put mu već unaprijed recite što od njega očeku- 
jete. Na taj će način moći organizirati svoje večeri. A kad 
vam se sam ponudi da vam pomogne, nemojte reći: »Ti ne 
znaš ništa dobro uraditi!« 

Ne pretovarujte ga ni svojim brigama. On ima dosta 
i svojih. Pričekajte malo da nađete zgodan čas kad ćete mu 
govoriti o svojim mukama. Sigurno to nije baš onda kad 
se vraća s posla. 

Napokon, ne činite ga ljubomornim, pokazujući se od- 
više familijarnim i koketnim prema drugim ljudima. To 
znači nepotrebno komplicirati vaš zajednički život. I ču- 
vajte se da svojoj majci ili povjerljivoj prijateljici povjerite 
da ste najnesretnija žena na svijetu zbog nekog razloga 
koji ćete već za 14 dana zaboraviti. Budite naime uvjereni 
da će na ovaj ili na onaj način, to što ste rekli, doći do 
njega. Što će o vama misliti ili što će vam tada reći? Čuvaj- 
te njegovu ljubav prema sebi: bit će vam zahvalan. 

Želite li da budete nesretni u obitelji? Nabavite sebi 
bilježnicu i u nju unesite točno: sve slabosti i nedostatke 
svoga muža. I one koje radi nesvjesno i nehotice. A svoje 
slabosti propustite upisati i zapamtiti kao nevažne! 


Svježi duh napretka 


— To je katolička nauka o velikom problemu bračnog 
obiteljskog .života. Otvoreno i stvarno smo je iznijeli za 
vašu orijentaciju. Valja je primijeniti u život svake obitelji 
koja želi da bude Crkva u malom. Opasnost nam danas ve- 
lika prijeti... 

— S koje strane? 

— Mnoge obitelji priznaju Boga za svoga Gospodara, 
ali neće da Njegove principe primijene u svom bračnom 
životu. Povode se, tobože, za »moderhim« shvaćanjem. Me- 
đutim, to shvaćanje ne samo da je krivo nego nije ni mo- 
derno. 

— Zašto mislite da nije moderno? 

— Zato jer ima obitelji koje žive uistinu svježim du- 
hom napretka i ritma današnjice slijede tu nauku do nje- 

zinih najdosljednijih granica. Ne treba mnogo tražiti, Obi- 
telj Kennedy je po shvaćanju cijeloga svijeta bila moderna, 
suvremena, svježa, a bračni život te obitelji je vjerna slika 
ove katoličke nauke. 


Takva je bila Jacquelina 


Dallas, grad u Texasu, srdačno je dočekao predsjednika. 
Dok su. u otvorenim kolima prolazili kroz guste redove na- 
roda, Jacquelina je mislila na vrijeme izborne kampanje, 
kad je dva mjeseca bila neprestano uz svoga muža. Prešli su 
onda 4.000 km, održali koji puta četiri zborovanja na dan, 
stisli su tisuću ruku, poljubili stotinu djece i uvijek bili 
nasmijani. 

Oni najbliži su znali da Jacquelina nije sanjala o takvu 
životu, niti ga je voljela. Teško joj je bilo što se njezin 
muž svom dušom posvetio politici te je mislila da to neće 
moći izdržati. No kad je vidjela da se on ne može odreći 
toga, razumjela je svoju ulogu. 

Odrekla se svojih sanja o mirnom, tihom obiteljskom 
životu nepoznate sretne domaćice i postala je nerazdruživom 
suprugom, pratilicom demokratskoga kandidata. A sad je 
bio izabran za predsjednika, bila je ponosna što mu je mo- 
gla pomoći. 


On je pećina 


Odmah poslije ženidbe između Jacka, kako je ona zvala 
Johna, i Jackie počelo se šuškati kao.da se oni dobro ne 
razumiju. 

Jack je bio dosljedan i še politički čovjek. Jackie 
nježna i profinjena umjetnička duša. On se dosađivao u 
društvu s umjetnicima, a ona s političarima. On je volio 
mnoštvo, a ona mala društvanca, On je rado jeo komade 
mesa i »kartofle«, a ona se oduševljavala za francusku 
kuhinju. 

Jack i Jackie su brzo ušutkali te tračarije. 

Zajednički su se dogovorili i Jackie je proučavala ame- 
ričku povijest, a Jack je rado primao poznate intelektualce. 
Jednom je rekla o svom mužu: »On je pećina i ja se u sva- 

koj prilici naslanjam na njega. On je tako dobar: nikad 
nije živčan, niti zlo raspoložen. On bi sve učinio za mene.« 

Jackie je donijela ljepotu, smijeh i red u život Jacka. 
Ljepotu ne samo po sebi samoj, nego i u stvarima kojima 
ga je okružila, kao što su cvijeće, slike, elegantan namještaj, 
nježni porculan i čipkasto rublje. Njezinom je brigom  sa- 
čuvao zdravlje i pojačao svoje duševne sile. On je opet njoj 
dao cilj života. 


First Lady 


Kad je postala »first lady« Amerike, sačuvala je svoju 
samostalnost. I onda je plivala svojim vlastitim vodama. 
Ona je posve određeno razumjela koja će biti njezina duž- 
nost na tom mjestu: spriječiti da politika i državni poslovi 
potpuno ne zagospodare njezinim mužem, da ga ne uni- 
šte. Od privatnog dijela Bijele kuće učinila je toplo gni- 
jezdo, gdje će se njezin muž za slobodnih časova moći za- 
kloniti i biti čovjek kao svi ostali. Brinula se za njegovo 
zdravlje, nadzirala je njegovu hranu, bdjela nad njegovim 
snom. 

Sklad u njihovoj obitelji bio je poznat cijelom svijetu. 
To se očitovalo kad je umro njihov mali Patrick. Oboje su 
mnogo trpjeli zbog toga. Kad je trebalo da Jacquelina izađe 
iz klinike (liječnici su napravili carski rez da bi mogla do- 
nijeti dijete), ostavio je predsjednik sve državne poslove i 
odletio po nju. Izveo ju je iz bolnice, gurajući sam kolica 
na kojima je sjedila. 


U svetištu obitelji sm 


Nije htjela da se o njoj puno govori i da bude viđena. 
Nije željela da bude nikakav ideal i uzor mode. 

Htjela je da uredi Bijelu kuću, da bude ugodno gnijezdo 
njezinom mužu, koga su političke dužnosti i odgovornosti 
znale često preko mjere izmučiti. Htjela je da bude doma- 
ćica u Bijeloj kući i da od nje napravi stjecište najboljih 
umjetnika. Htjela je da svoju djecu sama u privatnom kru- 
gu odgaja i da svome mužu bude dobra supruga. 

Nije htjela da bude neko čudovište čitavoj Americi na 
vidiku, nego se znala sačuvati svojoj obitelji, svojoj kući. 


170 








A opet, baš zbog toga postala je idol Amerike. Promatrala 
ju je cijela Amerika, to većom željom što se više povlačila 
u svetište svoje vlastite obitelji. Njezino odijelo, njeziria 
kosa, njezina figura, način kako je odgajala svoju djecu, 
odnos prema Jacku — sve se imitiralo. U roku od 16 mje- 
seci samo su dvoje novine u Detroitu o njoj objavile 300 
članaka, 

Otkako je ona počela rezidirati u Bijeloj kući, nestale 
su u Americi fantastične nošnje u stilu Farah Diba. Jackieva 
sportska i elegantna frizura posvuda se imitirala. »Sex-girl« 
morala je uzmaknuti pred »Lady« kao amerikanski ideal. 


Odgojiteljica djece 


Jackie je žarko željela da Jacku dađe djecu. 1955. i 
1956. godine doživjela je dva nedovršena porođaja. Ne svo-- 
jom krivnjom. A 1957. rodila je malu Karolinu. Njezin sin 
John je došao na svijet malo prije izbora predsjednika u 
studenom 1960. godine. A 1963. odmah iza rođenja umro im 
je sin Patrick. 

Prije nego je stupila u Bijelu kuću, rekla je: »Veoma 
mi mnogo brige zadaju u Bijeloj kući moja Karolina i mali 
John. Svatko tko ima malu djecu mora biti zabrinut. Naša 
su djeca naša najveća odgovornost u životu.« 

Odlučila je da svoju djecu sama odgaja, da im u Bijeloj 
kući uredi privatno obitavalište i da ih prije svega čuva da 
ih reporteri ne proglase »zvijezdama« nacije. Osobito je bi- 
la popularna mala Karolina. Kao nekada Shirlly Temple. 
Jackie je povukla zaštitnu zavjesu pred svojim obiteljskim 
životom i rezala je iz novina i časopisa sve slike male Karo- 
line koje bi mogle dospjeti u njezine ruke. : 

Prijatelj obitelji je rekao: »Jackie je majka koja više 
vremena proboravi sa svojom djecom nego mnoge majke 
koje ja poznajem. Kada pođete na večeru Kenndyjevima ma- 
la Karolina uvijek čeka svoga tatu u spavaćici da se od nje- 
ga oprosti prije spavanja.« 

Jackie se uvijek naprezala da njezina djeca vide svoga 
tatu koliko je moguće češće. Kad se on penjao u kola, sta- 

jala su često i Jackie i djeca na prozoru da se mogu opro- 
stiti od tate. Karolina je morala naročito poslije podne dugo 
spavati da bi se privikla da naveče čeka tatu. 


Saveznici reportera 


Ne samo zbog djece nego i zbog muža ona je sakrivala 
svoj obiteljski život pred radoznalošću. U drugom katu Bi- 
jele kuće rasli su Karolina i John gotovo nesmetano od za- 
poslene žurbe oko kancelarije predsjednika u obiteljskoj 
atmosferi, koja je bila mjesto odmora i osvježenja za samo- 
ga predsiednika. Kad se s njima zabavljao, tada je nestalo 
s njega sve tvrdo, energično i napeto. U tim časovima, kojih 
je, nažalost, bilo premalo, on se odmarao, bio je samo otac 
i partner u igri. 

Ali radoznalost male Karoline bila je isto toliko velika 
kao i novinara. Ona im je bila saveznik. Jednom za vrijeme 
interwieva na televiziji, što ga je predsjednik držao u svojoj 
sobi, čitava je Amerika na svoje veselje ugledala kako mala 
Karolina nezvana ulazi u sobu s maminim cipelama. Miliju- 
ni su to gledali i smijali se toplini obiteljskog života. 

Taj topao obiteljski život i izraz tako je oduševio Ameri- 
kance da je jedan veliki učenjak i glasoviti psihijater rekao: 
»Amerika treba danas isto tako malu Kanolinu kao i pred- 
sjednika.« 


Poštivana od muža 


Kažu da tipična amerikanska žena gospodari u obitelji. 
Daje ton čitavome životu. Energična, nastoji da sebi ili svo- 
me mužu stvori karijeru. Ona je oprezna, praktična, prora- 
čunata i ima puno zahtjeva. 

Jackie nije bila takva. Ona je respektirala svoga muža 
neograničeno kao vrhovni auktoritet. Divila mu se i nije 
pokušavala da utječe na njega u političkim odlukama. Rekla 
je: 

»Žena je najsretnija kad njezin muž može učiniti sve 
ono što misli da mora učiniti.« 

Na jednoj od neusporedivih »Jackie-večeri« bili su per- 
zijski šah i carica Farah Diba gosti u Bijeloj kući. John 

Kennedy je napravio galantan i javni kompliment svojoj že- 
ni ovim riječima: 

»Šah i ja«, rekao je on u vrlo dobrom raspoloženju, 
»nosimo isti teret. Taj zajednički teret jesu naše privlačive 
žene, koje nama političarima umanjuju naklonost mase. 
Nas smo obojica, Vaše Veličanstvo i ja«, nastavio je šaliti 
se Kennedy, »prošle godine sa svojim suprugama bili u 
državnom posjetu u Francuskoj. Ali ja vjerujem, mi muževi 
mogli smo isto tako ostati i kod kuće«. 


Do kraja... 


Bostonski nadbiskup i kardinal Cushing, prijatelj obi- 
telji Kennedy, je na svečanoj sv. Misi zadušnici, na kojoj su 
zajedno s gospođom Kennedy, pokojnikova majka i braća, 
te belgijski kralj i predsjednik Francuske De Gaulle i mno- 
ge druge odlične osobe primile sv. Pričest, ovako govorio o 
Jacquelini: 

»Uz Predsjednika je stajala puna razumijevanja i lju- 
bavi njegova ljubezna i mila Jacquelina. Uvijek vjerna svo- 
jim majčinskim dužnostima, ona je dala nove stranice sa- 
držaju čarobne riječi »Prva dama Amerike«... 

Ponosila se svojim mužem, koji je taj ponos uistinu i 
zaslužio i koji se opet njome ponosio. Veze ljubavi što su ih 
združile u ženidbi postale su čvrste veze... Božanska joj je 
Providnost dala milost koja je dana malom broju žena: da 
je mogla u onom zadnjem času primiti u naručaj svoga umi- 
rućeg muža. 

Kada ljudi budu govorili o tom teškom času, uvijek će 
se spominjati i to kako je ona dostojno, puna plemenite lje- 
pote i srčanosti stajala uz svoga junačkoga muža. Mi smo 
uvijek pokazivali poštovanje njezinoj osobi iz mnogo raz- 
loga. Sad smo, eto, morali govoriti o plemenitosti njezina 
duha.« 


Njihova tajna 
— Koja je tajna te velike obitelji? 
— Bili su u potpunom i doslovnom smislu Crkva u ma- 


lom. Krist je bio apsolutan gospodar te obitelji! On je bio 


njezin život. To je bila obitelj molitve. Molila se u kući sve- 

ta krunica, obavljala se zajednička molitva prije i poslije 
jela. To je bila obitelj kućne liturgije i zajedničke svete Mi- 
se. U njoj su se poštivali zakoni bračnog života i kršćanskoga 
odgoja. To je bila obitelj kršćanskoga i ljudskoga aposto- 
lata. ' 


Sirakuza 


Mlada djevojka Antonija nagovorila je svoga zaručnika 
Anđela Januso da se vjenčaju u crkvi. On je to učinio. Ali 
do toga nije ništa držao. 

Čim je Antonija osjetila da je u drugom stanju, počele 
su strašne boli. Više nije mogla izdržati. Otišla je liječnici- 
ma. Oni joj savjetovali da ukloni dijete. Nije htjela. U šes- 
tom mjesecu blagoslovljenoga stanja upala je u takvu bo- 
lest da je već napola oslijepila, oglušila, a znala je ležati či- 
tave sate u nesvjestici. Kad se 29. kolovoza 1953. ujutro pre- 
nula iz svoje nesvjestice, učinilo joj se kao da na očima 
Gospina lika, koji se nalazio nad njezinom posteljom, opaža 
suze. Podigne se na krevet i.prstima se dotakne slike. Uisti- 
nu, iz očiju lika suza suzu goni; spuštaju se niz lice. 

Uniđe majka i jetrva u sobu, ali svi viđe isto. Kad je 
muž poslije podne došao kući, žena mu reče: 

— Čim sam se dotakla suza, posve sam ozdravila, 

S ostalim svijetom i on je priznao da je to zahvat Božji 
na izvanredan način. Tri su dana tekla suze. Svijet je uzimao 
te suze u vatu i nosio bolesnicima. Za šest mjeseci dogodilo 
se preko 600 ozdravljenja. 

Gospa je proplakala u kući jedne mlade žene koja se 
suočila s problemima o kojima smo govorili. 

Ona nije proplakala zbog Antonije, jer je ona bila juna- 
kinja. Štaviše, ona ju je pomogla. Shvatila je njezinu situ- 
aciju. 

Neka ne proplače ni nad našim obiteljima. Crkva u ma- 
lom razumije i shvaća Božji zakon, zakon bračne vjernosti 
i bračnog poštenja. Ona ga u svom životu provodi. Želi da 
bude oaza takvoga života u pustinji grijeha, koji hara da- 
našnjim obiteljima. Gospa će joj biti utočište i spas. 

Marija je majka Velike Crkve. Njezina su briga i Crkve 
u malom, 

OBITELJSKI ODGOJ 


Vladalo je načelo: najprije zajednički, nevezan 
razgovor. A tek onda Pater govori. Supruzi iz svo- 
je prakse iznose pojedine probleme i doživljaje. 

Ovaj put je prihvatila riječ simpatična mlada 
žena. 

— Krešo ima manje devet godina. I što mi 
se s njime dogodilo! Poslušajte! Čuo je kako ja sa 
svojim mužem razgovaram o obiteljskom proraču- 


"nu što ga imamo isplatiti trgovini odakle smo uzi- 


mali robu. Kreši sine na pamet misao da i on po- 
dastre meni svoj »račun«. Kod ručka u podne, kad 
sam sjela za stol, nađem u svom tanjuru papir. 
Na njemu je bilo napisano brižnom rukom: 


MAMA DUGUJE SVOM SINU KREŠI: 


Što je išao po ugljen. . . . . 500 a 
Što je donosio drva... . . 750 d 
Što je išao u dućan... 4... 450 d 
Što je očistio tatine cipele. . . 150 d 


Svega: 1850 d 


Pročitala sam papir. Stavila ga lijepo u svoj džep. 
Ini riječi nisam rekla. Samo sam se digla te ispla- 
tila određenu svotu. Krešo je triumfalno uzeo no- 
vac. Ali naveče je našao u svom tanjuru također 
jedan listić. Brzo ga zgrabi. Na njemu je pročitao: 

KREŠO DUGUJE SVOJOJ MAJCI: 


Što ga je devet godina hranila... ništa 
Što ga je njegovala u bolesti. ,. ništa 
Što ga je čuvala i odgajala. . . ništa 
Što ga je naučila moliti se Bogu. ništa 


Svega: ništa 


Dok je čitao te retke, Krešo se zacrvenio. Za 
čas je ostao zapanjen. Zatim mi se baci u krilo i sa 
suzama u očima reče: 

— Draga moja mamo! Uzmi natrag svoj novac! 
Ja ti ga vraćam! Vidim da mama ništa ne duguje 
svojoj djeci! Sada razumijem da ti neću nikad mo- 
“ći vratiti ono što si za mene učinila. Odsad ću ra- 
diti sve štogod zapovijediš. Neću tražiti nikakve 
plaće... 

Svi su se nasmijali tom zgodnom doživljaju. 
Padali su najrazličitiji komentari. Na kraju Pater 
zamoli za riječ i počne govoriti o velikom i teškom 
problemu obiteljskoga odgoja. Pozitivno i stvarno. 
Kako se taj problem rješava u kršćanskim obitelj- 
skim oazama... 


Smisao odgoja 


Odgoj u malim crkvama ima točno određenu prednost 
pred drugim načinom odgoja u obitelji. 

— Zbog čega? 

— Nekog dana šetao je kipar pored kamenoloma u Ka- 
rari i tražio nešto. Pitali su ga što traži. On im odgovori: 

— Tražim sveca! 

— Ovdje nema nikakva sveca! Tražite ga u crkvi, tamo 
mora biti. 

Kipar se samo nasmiješi i pođe dalje svojim putem. Na- 
jednom zastade i svojim štapom pokaže velik, grub i ne- 
obrađen komad mramora uz veseo poklik: 

— Tu unutra sakriven je svetac. 











Naručio je taj komad kamena za svoju radionicu. Na- 
kon duljeg vremena izišao je ispod njegova majstorskog 
dlijeta lijep kip sveca. 

Takvi su kipari svi kršćanski očevi i majke, koji iz dje- 
ce odgajaju svece za Božje kraljevstvo. 


2 Po kojem uzoru? . 


— Kipari imaju obično jedan uzorak prema kome izra- 
đuju svoje likove. Tko je uzorak kršćanskoga odgoja? 


— Sam Isus Krist. Nisu oni geniji čovječanstva, koje ' 
smo susreli na početku, nego On — najsavršeniji od svih 
ljudi. Njegovo Srce, uređeno, skladno, harmonično. 

— Zar se u živim obiteljima ne odgaja nasumce? Onako 
otprilike? 

— Ne! Isus Krist je temelj i središte svega odgoja u 
takvim obiteljima. On kao uzor i model, kao centar i kao 
cilj koji moramo postići. K Njemu ima voditi odgoj u obi- 
teljima. Odgoj ima svrhu i zadaću da postigne u čovjeku 
potpun razvoj njegove osobnosti. A to čovjek postiže ako 
potpuno. u sebi oživi Krista, Krist je u čovjeku najsavršenije 
ostvarenje ljudske i nadljudske veličine. 


Je li ostvarivo? 
— Da li je ostvariv takav sistem odgoja u obiteljima? 
— Iskustvo je pokazalo i pokazuje neprestano kako se 
u katoličkim obiteljima može doći do toga da djeca osjete 
jaku i djelotvornu ljubav k Isusu; da Ga smatraju svojim 
najboljim prijateljem, te da Ga učine trajnim dionikom svih 
svojih misli i osjećaja. Ali moraju najprije stvoriti u sebi 
živu sliku o Kristovoj Osobi. | 
— No ta se slika u životu brzo izgubi. 
— Svi mladići koji su u djetinjstvu primili makar samo 
skroman kršćanski odgoj osjećaju i priznaju da se još nala- 
ze u nekom odnosu s Isusom i da On još predstavlja nešto 


.za njih. Kad je nedavno bila održana jedna anketa s pita- 


njem: »Što predstavlja konkretno i efektno za tebe, u tvo- 
me životu i tvome mišljenju Isus Krist?«, nijedan od neko- 

liko stotina mladića nije odgovorio da je za njega Isus Krist 
protivnik ili neprijatelj ili da On za njega ne predstavlja 
ništa. 


Mladi o Kristu 


U toj su anketi došli minogi odgovori. Citirat ću glavne i 
značajne izreke mladih o Kristu. 

Jedan kaže: »Isus je za mene život moga života... .« 

Drugi opet piše: »Isus je meni: Tješitelj, Prijatelj, Sidro 
spasa u napastima. Sklonište, Pomoć, Utjeha, Branitelj, Sa- 
vjetnik, Otac, Dobročinitelj.« 

Neki kažu: »Za mene je Krist dobar prijatelj, kojega 
još vrijeđam, prijekor mi je ako činim zlo. On je kao oža- 
lošćeni otac, unutarnji glas, poziv da se vratim na dobar put. 

Jedan piše: »Za mene Isus Krist predstavlja nevinoga 
mučenika, koji mi pomaže u napastima. Kad mislim učiniti 
grijeh, dobivam utisak da Ga udaram direktno u Srce. 
Promatram Raspetoga i tada se moja duša i moje tijelo od. 
mah povuku od odvratne akcije.« 

Pred Njim nijedan mladić ne ostane i ne može ostati in- 
diferentan, pošto je primio bar ograničeni kršćanski i kri- 
stocentrički odgoj. Od čitave religije. najviše ih interesira 
Isus Krist, Njegov život, Njegove riječi i poticaji. 

— Govorite nam o Isusu! To je spontani uzvik dječje 
nevinosti, ali i duboka, pa maRar i neizražena težnja mnogih 
mladih. 


Nikad prerano 


— To znači da to Kristovo sjeme treba vrlo rano zasi- 
jati na njihove dječje duše! 

— Nikad nije prerano. U nekoj plemenitoj djeci sjeme 
će odmah proklijati, rast će i donositi kroz čitav život nad- 
naravne plodove. U drugima će ostati dugo sakriveno među 
grubim i tvrdim grudama zemlje, ali kad bude ovlaženo su- 
zama, proklijat će i biljka će slobodno moći rasti. Krist je 
Onaj koji može blagosloviti život i dati radost Kona, 
dobi. 

— Kakav dakle treba da bude program obiteljskog 
odgoja? , 

— Bitni je program svakog zdravog katoličkog odgoja 
da čitava mladenačka dob bude prožeta Kristom, da On 
uvijek bude prisutan u svakoj istini, u svakoj dobroti i lje- 
poti. Specijalna karakteristika takvoga odgoja je nastojanje 
da se prikaže kako je Isus duša svega i čvrst centar istine. 
Sav je kršćanski odgoj usmjeren prema tome cilju. 


Četiri razdoblja odgoja 

Po najnovijim pedagoškim istraživanjima u odgoju va- 
lja razlikovati četiri glavna razdoblja: 

A. Do 8. godina. Glavna je oznaka toga vremena da di- 
jete imitira, nasljeđuje okolicu. U prvom redu svoje rodite- 
lje i svoj dom. Ono će biti onakvo kakvi su njegovi ukućani. 

B. Od 8. do 13. godina. To je vrijeme osvajanja, mašte, 
stripova, pustolovnih pothvata, ali sve u djetinjim razmje- 
rima. Zato je izvanredno važno za velike misionarske ideje 
Crkve, Kristova Kraljevstva. 

C. Od 13. do 17. godina je vrijeme sazrijevanja, obliko- 
vanja osobnosti i ličnosti. Mladić ili djevojka postaju slo- 
bodna bića, mala zasebna kraljevstva. Nešto svoje! Izgra- 
đuje se značaj, bude se tjelesni nagoni. i 

D. Od 17. do 23. godine dolazi nazor na _ svijet. Već je 
osvojeno kraljevstvo vlastite osobnosti. Sada se ona svjesno 
opredjeljuje. Stavlja se na svoje mjesto u svjetskom život- 
nom zbivanju. Izabire se zvanje, zauzima se uloga u svijetu. 

Roditelji Kristovih oaza to moraju znati. Svjesno mo- 
raju pomoći-svakom vremenu da razvije ono što zahtijeva. 


1. RANO DJETINJSTVO 

Govoreći o prvom odgoju djece, ne smijemo nasjedati 
trostrukoj predrasudi koja je danas veoma uvriježena. 
1. »Dijete je premalo da razumije vjerske stvari.« 


— Istina je da ne razumije tumačenja i zaključivanja. 
Ali je obdareno izvanrednim darom da intuitivno prima 
Vjerske vrednote. Štaviše, to primanje je neizmjerno važno 
i nezamjenjivo . 

2. »Bolje je čekati s vjerskom poukom do vjeronauka.« 

— Nije istina! Kao što se dijete ne šalje u školu prije 
nego nauči govoriti, tako je nužno potrebno da ima osjećaj 
Boga, smisao za molitvu prije nego pođe na vjeronauk. 


3. »Budući da je dijete maleno, prikažimo mu vjeru 
djetinjski!« 

— Zato se često govori djetetu samo o »malom Isusu«, 
o »bradatom« sv. Nikoli, koji donosi darove, o Bogu koji 
»pravi« oblake. Tako se stvara vjera puna djetinjarija i pri- 
ča. Kad ponaraste, sve će mu vjersko biti irealno i neozbilj- 
no. Velika umjetnost odgoja neka bude: ne reći ništa što 
nije istinito. Dijete treba da poštuje vjeru. Ali i istinu! No 
ne prikazati je tako da se kasnije mora odbaciti. 


Što je dijete? 


Čovjeka ćete odmah prepoznati po tom što gleda u dje- 
tetu. Nekima je ono samo breme, drugima opet dobro osi- 
guran kapital. Sada ga podupiru, da bi kasnije ono podupi- 
ralo njih same. 

To su sebičnjaci, koji često dožive razočaranje u životu. 
To je i razumljivo jer sebičnost ne može roditi drugo nego 
sebičnost. i ' 

Drugima pak dijete predstavlja budućnost za ovaj svi- 
jet; budućnost naroda, države, napretka. To je već nešto 
bolje. Ipak dijete nije na svijetu samo zato. 


Za Kristove obitelji djeca su neizmjerno vrednija. Ona 
su stvorena za vječnost. Dijete je po krštenju drugi Krist. 
Ono ima neumrlu dušu. Po krštenju je u njemu započeo no- 
vi život. Kristov život milosti. Taj Božji život u njemu treba 
da raste i jača. Sav je odgoj samo. potpora, koja mora po- 
magati klici milosti do punoga rascvata. Zato je svako kršte- 
no dijete neizmjerno blago. »Gledajte da ne biste sablaznili 
jednoga od najmlađih... Jer njihovi anđeli gledaju nepre- 
stano lice mojega Oca!« 


I to neprocijenjeno blago izruča Bog poslije krštenja u 
ruke kršćanskim roditeljima. Kolika čast! Ali i velika od- 
govornost... 


180 





mr 


gi ava 








Odmah početi odgojem! 


»Ne želim« — piše jedna majka — »svoje dijete razma: 
ziti. Već za vrijeme trudnoće nastojala sam da ne udovo- 
ljavam svojim hirovima ili željicama u pogledu hrane. Iz 
ljubavi prema njemu trudila sam se da budem dobra, is- 
pravna, čestita, iskrena, da gojim lijepe misli, da svladavam 
strah, da pobožno molim. 


Htjela bih da svome djetetu predam u baštinu odlu- 
čan i ispravan stav prema životu. 


Od svoga rođenja naša je mala bila naučena na red. U 
određeno vrijeme dobivala hranu i onda odmah ide spa- 
vati. Kako li sam sretna što je sama mogu hraniti. Kad bi 
to samo moglo potrajati... Ona nije samo meso i krv mene 
i moga muža. Mi smo joj isto tako predali u nasljedstvo i 
svoj karakter. O, kad bi ono naslijedilo samo naše dobre 
strane! Kad promatram svoje dijete, prožima me osjećaj 
duboke zahvalnosti.« 


Na oltaru Djevice 


Evo što je učinila jedna domišljata mlada majka. Vri- 
jedno ju je nasljedovati. Bila je svjesna velikoga blaga i 
velike odgovornosti. Tražila je odmah pomoć gdje je bila 
sigurna da će je dobiti. 

»Poslije krštenja mi smo krenuli do oltara 'presvete 
Djevice da joj posvetimo malu Anicu. Svećenik ju je uzeo 
iz ruku kume. Jednostavno ju je postavio na stol oltara. i 
ostavio je ondje čitavo vrijeme dok je trajala posvetna mo- 
litva. U tom se činu krilo nešto nadljudsko. Tako malenu 
i krhku istrgnuti je iz ljudskih ruku i staviti je na tvrd i 
hladan stol! Ali je smisao toga bio jasan: to dijete ne pri- 
pada nama, nije naša stvar, naše vlasništvo. Ono pripada 
Gospodinu. Stvorenje je Božje! Zato je sada obilježava svo- 
jim pečatom. Taj me događaj pročistio. Ja sam u času shva- 
tila smisao »staroga čišćenja«, jer naša majčinska ljubav 
ima preveliku želju da bude »lakomta«. 

. Mir i šutnja 

U početku malo dijete očituje samo znakove vegetativ- 
noga života. Njegov osjećajni život je u duboku snu. 

Pa ipak, okolica vrlo dobro znade da je to malo čeljade 
osjetljivo na atmosferu u kojoj se kupa. Zbog njegove krh- 
kosti i zbog velikoga tajanstvenoga smisla prema njemu 
dugujemo najveće poštivanje. To se očituje u djelima ljuba- 
vi i ozračju mira u kojemu treba da živi. 

Što se majka sigurnije i mirnije vlada, to je i dijete 
smirenije. Majka već po samom instinktu znade pronaći ono 
što djetetu odgovara, Ona zna da se kolijevka mora staviti 
što dalje od buke, vreve i prejake svjetlosti. Ako malo di- 
jete trpi što nema tih uvjeta mira, ono plače i na taj način 
očituje svoje nezadovoljstvo. : 


Bit odgoja 


»Mi imamo petoro djece između 12 i 2 godine. Evo, što 
mi smatramo najvažnijim! 

Kudikamo prije negoli razumije Boga dijete Ga mora 
osjetiti kao nekoga tko je prisutan i koga svi u kući ljube 
kao nekoga tko sudjeluje u čitavom životu kuće.« 


U Božjoj prisutnosti 


Koga nije iznenadio pogled kojim je dijete od godine 
dana ili osamnaest mjeseci ozbiljno promatralo svoje rodi- 
telje dok pred njim mole? Ili kad ga križaju prije spavanje? 

— Odakle to dolazi? 

— Izrazi vjere odraslih očituju mališanu prisutnost jed- 
ne nevidljive Osobe, tajanstvene, ali ipak žive. Svi ti vanj- 
ski izražaji su znaci i slika prisutnoga Boga. To su prve 
lekcije katekizma malih. Po njima taj mališan počinje pred- 
osjećati samo po sebi veličinu Božju. 

— Tata i mama, kada mole, drže se sasvim drugačije 
negoli inače u danu; drugačije nego pred ikojom drugom 
osobom na svijetu. 

Dijete to instinktivno osjeća i tako ono živi u svrhu- 
naravnom svijetu, kao u nekoj vrsti — ozmoze: ono čime 
se hrane i od čega žive njegovi roditelji postaje i njegova 

hrana. Ono sudjeluje .. . Ne razumije mnogo, ali pamti, 
ulazi u osjećaje drugih. Ono prisustvuje kod vjerskog živo- 
ta obitelji, kao i kod obiteljskih svečanosti. Na svoj način, 
ali živo i stvarno. 

To SS djelovanje je od neizmjerne važnosti za vjerski 
život djeteta. U životu se ne može gotovo ničim nadomje- 
stiti... h 


Pokazujte djetetu slike! 


Dijete još ne zna govoriti. No zna gledati! I kako rado 
gleda! Nosite ga od slike do slike i pokažite mu Mariju s 
isusom, svecima, put križa. Brzo i mnogo će puta pljeskati 
ručicama i ponavljati: 

— Mama, još jedanput! 

Tada mu pokažite pojedinosti: ruke, glavu, oči! Tako 
će ubrzo razlikovati svete osobe i znat će ih pokazati još 
prije nego im znade izgovoriti ime. Kasnije treba prijeći 
na knjige sa slikama, na sličice. Djeci nije nikad previše 
slika. Zato ih valja imati u maloj crkvi. Neka se vidi odmah 
po zidovima da je vaša kuća Kristova kuća. 


Prve molitve 


U prvoj i drugoj godini kod zajedničke molitve neka 
dijete mirno sjedi. Prekrižite ga! Ali sada ne više svojom, 
nego njegovom rukom. Od druge godine dalje počnite ga 
učiti . molitvice. Najbolje u obliku pjesmice, jer to djeca 
najbrže nauče. 

Prije i poslije jela: 

»Blagoslovi Isuse, nas i tvoje darove! Zdravo Marijo... .« 

»Tvoja ruka hranu dala, moj Isuse, Tebi hvala! Slava 
Ocu...« 


Svježe pamćenje 


Nije potrebno da dijete razumije sve što govori. Ipak 
je dobro da moli. U početku neka roditelji s niime mole. 
Nato će samo početi da ponavlja, najprije zadnje slogove, 
onda sve više i na kraju će lijepo moliti s drugima. 

Dijete ima svježe pamćenje. 





| 
/ 

Od treće godine dalje neka se dijete samo križa; neka 
zna Oče naš, Zdravo Marijo, Slava Ocu. U petoj i šestoj 
godini neka nauči Apostolsko vjerovanje, u sedmoj Deset 
zapovijedi Božjih, Šest istina kršćanskih, Sedam sv. sakra- 
menata. 

— Zar to nije previše? 

— Nipošto! Naprotiv! To je još premalo za dijete ako 
se razdijeli na sedam godina. Ako se pak čeka do prve sve- 
te Pričesti i zadnji tjedan počne dijete učiti, razumije se 
da će se prigovarati kateheti kako previše zahtijeva. Nije 
on kriv, nego roditelji. Treba početi zarana. Onda se uzljubi 
i ne zaboravi. 

— Da li je dobro navikavati dijete da moli u krevetu? 
Ili je bolje moliti izvan kreveta? : 

— Pri jutarnjoj i večernjoj molitvi neka dijete kleči. 
Samo najmanja djeca i starci neka sjede. Anđeo Gospodnji, 
te prije i poslije jela neka se moli stojeći. Nije dobro da se 
dijete navikne moliti u krevetu. Molitva je najvažniji dnev- 
ni posao. Zato ga valja dolično-obaviti i pri tome se dolično 
vladati. 


Prva tumačenja 

U trećoj godini počnite dijete poučavati... 

— Tko da poučava? 

— U prvom redu majka. Ona ima najviše posla s dje- 
tetom, a dijete se u nju najviše i pouzdaje. Pomagat će joj 
otac, baka, starija braća i sestre. S kakvim veseljem svi uče 
dijete, da napravi prve korake! Ide iz ruke u ruku! Neka 
svi pomažu još više oko prvih koraka djeteta-k Bogu. 

— Kad ćemo poučavati? 

— Dobro je za to odrediti posebno vrijeme. Osobito 
nedjelju. Ali redovito će to biti za vrijeme posla. Dok se 
guli krumpir, dok se krpa košulja: mali sjedi i tada se 
razvije nezaboravna vjeronaučna pouka. . ž 

— što treba dijete poučavati? 

— Ne previše! Oko treće godine o Bogu, Mariji, Isusu, 
anđelima. Oko pete godine o grijehu i kazni, o Isusovu 
trpljenju, ađventu, Uskrsu. Sami ćete najbolje vidjeti kada 
možete s poukom ići korak naprijed. 

\— Koliko da mu pripovijedamo? 

kei Ne mnogo najedanput! Dijete će sve smiješati. Ali 
ono voli da mu se ponavlja. — Često će zatražiti: mama, 
još jedanput! Istina je kao sjeme: kad se posije, samo 
uzraste. 

— Kako da pripovijedamo? 

— Opširno i podrobno! Dijete sve zanima. Kako su se 
pastiri poklonili Isusu, kakve su darove prikazali, što su 
rekli... Ništa ne smeta što sve nije spomenuto u Evanđe- 
lju. Takve se pojedinosti smiju dodati. Pa ni slikari se, ako 
žele nešto naslikati, ne gube samo u općenitostima. Ali ni- 
pošto se ne smije iskriviti događaj ili istina. Zato se i ne 
preporuča da se djeci pripovijedaju pobožne legende. Nji- 
ma će se samo smiješati u toj maloj glavici istinito s izmi- 
šljenim: : 


Upotrijebite sv. Pismo! 

— Nepresušivi izvor onoga o čemu treba dijete poučiti 
nalazi se u Svetom Pismu. Ima u Bibliji napetih događaja: 
stvaranje svijeta, grijeh Adama i Eve, poziv Abrahama, po- 
vijest Mojsija, Ilije, poziv Samuela, Izaije itd. Evanđelje je 
još bogatije: čudesa, parabole. Ali treba se čuvati jedne 
opasnosti... ' 

— Kakva nam to opasnost prijeti iz Svetoga Pisma? _ 

— Da se u pripovijedanju zadržimo samo na čudesima. 
Biblija se ne smije pretvoriti u povijest o vilama, Da se to' 
izbjegne, evo nekoliko najosnovnijih savjeta. 

a) Poštivati događaj. Sigurno, treba ga prilagoditi iza- 
birajući riječi što ih dijete može shvatiti. Ali ne »poljepša- 
vajmo« tekstove, nego pripovijedajmo ih onako kako su 
objavljeni. 

b) Treba diskretno potcrtavati način kako se osobe 
drže pred Bogom: sakrivaju svoje lice, klanjaju se do 
zemlje, slušaju i pokoravaju se. Kad govore Bogu, govore 
»Gospodin« ili »moj Bog«. Izrazuju svoje veselje. »Slijepac 


“Skoči i potrči prema Isusu.« 


€) Knjiga odakle mama čita ove. događaje mora biti 
spremljena. Dapače, ako ima i slika, nije dobro da ostane 

u rukama djeci. Ta knjiga postaje u nekom smislu sveta 
kao i Biblija. / 

d) Treba pripovijedati samo jedan događaj ili, štaviše, 
samo jednu scenu iz događaja. Na primjer: neka se pripo- 
vijeda povijest Mojsija u više navrata: rođenje, gorući grm, 
prelazak preko Crvenog mora, Sinaj. Osobito ne gomilati! 
Dapače, ako i svršimo s jednim biblijskim događajem, a 
dijete traži »još«, nije dobro popustiti. 


e) Iza svakoga čitanja ili pripovijedanja treba  nepri- 


mjetno nešto učiniti što bi zvučilo kao molitva. Neposredno 
i nenametljivo valja svršiti u kratkim  uzdignućem srca 
Bogu. 

f) Neka se izmjenjaju stranice Staroga i Novoga Zavje- 
ta. Tako radi Crkva u svojoj liturgiji. Neka se često govori 
o Evanđelju. Radi se o tome da se što prije upozna. Isus 
Krist. 

Ta biblijska izgradnja maloga djeteta je vrlo važna. 
Ona usmjeruje zarana vjersko držanje, pripravlja za buduć- 
nost obilje biblijskih slika, koji se neprestano ponavljaju 
za vrijeme liturgijskih čina u crkvi i na ognjištu. 


Posjet crkvi 


Ako dijete od četiri godine uđe u crkvu, na njega će vi- 
še djelovati držanje onih koji mole negoli sama crkva. Ono 
promatra odrasle kako se ondje vladaju, nastoji se prila- 
goditi njima, ponavlja riječi što mu se šapću. A na kraju 
je isto tako sretno što može izići kao i na početku kadsje 
ulazilo unutra. 

Kad stupite u crkvu, prekrižite dijete blagoslovljenom 
vodom. Odnesite ga pred Svetohranište, pokleknite s njime 
i molite! Dijete će oćutjeti svetost mjesta po vašem držanju. 

Još i kod kuće će pitati o onome što je vidjelo u crkvi. 

Drugi put se zadržite dulje i pokažite pojedinosti crkve. 
Kuća Nebeskoga Oca neka postane također i dom vašega 
djeteta. Pođite s njime i na sv. Misu. Ništa zato ako se koji 
puta i malo oglasi. Možda će netko i mrmljati. Ali Isus mi- 
sli drukčije. »Pustite malene k meni, jer takvima pripada 
kraljevstvo nebesko.« Budući da kod nas nema posebnih 

staklenih prostorija za majku s djetetom u crkvi, dobro će 
biti s malim glasnim djetetom pričekati pred crkvom dok 
ne svrši propovijed. 

Bitno je da i ono sudjeluje kod Mise kao kod zajednič- 
kih čina, i to na svoj način: šuteći, naprežući se da se isprav- 
no vlada, nastojeći da prati vladanje svećenika i vjernika 
i da se pomalo ugrađuje u sve to. Važno je da ne dobije 
samo sliku o crkvi kao o kući Božjoj, kamo se dolaze mo- 
liti; to je mjesto gdje se skupljamo oko svećenika i skupa 
s njime častimo Isusa, koji je po njemu prisutan. 


Bog sve vidi 


Dijete je nešto, pogriješilo. Primilo je kaznu. Najteže 
ga je zadesilo da roditelji za njega ne mare. Domala se po- 
boljšalo. Tada mu recite: 

— Vidiš kako te nismo tada voljeli. Isto tako nisi bio 
ni Nebeskom Ocu drag. On s nebesa sve vidi i zna. Pa i 
onda ako se sakriješ. Čak i ako si sam... 

Drugi mu puta pripovijedajte ovu zgodicu. Mama je 


“otišla u trgovinu, Prije toga je rekla malom Ivici i Mišku: 


Igrajte se u sobi. Ne smijete izaći van! I budite dobri... 
Braća su zajedno gledala slike. Tada reče manji (Miško): 

— Nitko nas ne vidi. Uzmimo mami kruške! 

— Ne, odgovori stariji (Ivica). Mama ne vidi, ali Bog 
je iznad nas. On nas vidi. Bit će žalostan ako budemo krali. 

— Pa pustimo zastore! Bit će mrak. I Bog nas neće 
vidjeti. 

— Bog vidi i u mraku. 

Miško se ne da. Odnesimo košaru u podrum. Tamo 
uopće nema prozora i Bog nas neće vidjeti. 

— Ništa ne pomaže. Bog vidi i kroz zidove i kroz vrata. 
Bog sve vidi, Bog sve zna! Griješiti se ne smije! 


Odgoj savjesti 
Zarana počnite djetetu odgajati savjest. Ako ne poslu- 
ša, opomenite ga. Katkad dodajte: 
— Nebeski Otac te gleda s neba. Brzo poslušaj da se 

ne ražalosti zbog tebe. 

Drugi put mu recite: — Gledaj kako umivamo obra2, 


ruke. Pa i na odijelo pazimo. Ako uprljaš svoju haljinicu, ' 


mama se ljuti. Isto se tako ljuti i dragi Bog ako uprljamo 
dušu. Nju nam je On dao. Pri svetome krštenju ju je oprao 
i postala je bijela kao snijeg. Sjećaš li se one bijele halji- 
nice što je čuvamo iza tvoga krštenja. Takva. je, i još ljep- 
ša tvoja duša. A gledaj, dušu lako uprljaš. Dijete, koje ne 
sluša, ružno govori, prlja dušu. I Bog je žalostan. Zato budi 
uvijek valjan i Bog će te ljubiti. Dobru djecu On više ljudi 
negoli ih ljubi njihova mama i tata, 


Važno upozorenje 


Nemojte pretjeravati! Ne zahtijevajte previše! Tijelo 
djeteta nije razvijeno, ali ni njegova volja. Svladati lijenost, 
jezik, raspoloženje, to za dijete znači velik napor. Sigurno 
mu ne smijete popuštati, ali ni prestrogo ocjenjivati dječje 
slabosti. Inače dijete otupi i postane tvrdoglavo. Osobito 
ako se poboljša, pređite preko svega kao da se ništa nije 
ni desilo. 

Nemojte dijete strašiti Bogom! Govoriti da je Bog 
strog, da se osvećuje. Kao da je On neki »crni čovjek« ili 
»bau-bau«,  strašilo koje djecu tjera na posluh. Kako će 
takvo dijete kasnije naći svoj put ljubavi prema Bogu? O 
Božjoj pravdi govorite djetetu tada kada je smireno i zado- 
voljno, a ne kad je neposlušno. 


Ispitivanje savjesti 


Već u četvrtoj godini počnite s ispitivanjem savjesti. 
Neka taj važan običaj duboko uzraste u duši djeteta! Za 
vrijeme večernje molitve recite: 

— Bog mi je danas bio dobar. Da li sam ja bio prema 
. Njemu također takav? Čime sam ga ražalostio? 

Ustavite se za trenutak, a zatim opet pitajte: 
— Kako je danas prošao dan? Da li anđeo čuvar pripo- 


vijeda Bogu o meni samo lijepe stvari? Ili je pak žalostan? . 


Da li je naš Ivica bio možda tvrdoglav, da li se ljutio, la- 
gao, prepirao, bio neposlušan, pa ga je mama morala opo- 
minjati? 

Smiju se spomenuti i učinjene pogreške. No ne smije 
se zahtijevati da nam dijete ispovijeda svoje grijehe. 

— Sada ćemo zamoliti Boga oproštenje. Bože moj, žao- 
mi je što sam sagriješio... i proslijedimo djelo pokajanja. 

Kada dijete malo odraste, upozorite ga na koju izne- 
nadnu smrt. Uvijek moramo biti spremni. Zato neka se za- 
rana nauči da svaku večer probudi djelo savršenog  po- 
kajanja.. 


Posebne okolnosti 


U obitelji netko slavi imendan. Neka se uistinu slavi! 
Predvečer mu priredite »podoknicu«. Svi, i djeca, neka mu 
čestitaju. Razložimo im značenje imendana, zagovor sveta- 
ca. U kratkim crtama opišimo im život njihova zaštitnika. 
Osim ostalih darova ne zaboravimo ni najljepši dar — mo- 
litvu i sv. Misu za oca ili majku, brata ili sestru. 

Netko iznenada oboli. Razložite djetetu moć molitve! 
S kakvim pouzdanjem i kako srdačno djeca znaju moliti! 

Dogodi se neka nesreća, Nastojte dijete uvjeriti da se 


. sve dešava po Božjoj volji i da je Njegova volja najbolja 


od svega. 

Spremate se na proštenje, hodočašće. Pripovijedajte dje- 
tetu nešto o svetištu, kamo idete. Razjasnite mu da idete 
za njega moliti Mariju. Donesite mu kakvu uspomenu, I 
opišite mu kako je bilo. 

U blizini se služi Mlada ili Zlatna Misa. Otvorite dje- 
tetu oči za čast i težinu svećeničkoga zvanja. 

Ima mnogo takvih prilika, što ih valja iskoristiti za od- 
goj djeteta. Ali najviše će ih pružiti crkvena godina. Neka 


se ona liturgijski provodi i u vašoj kući, kako je već ranije 


opisano. To je najbolji način da se dijete odgaja za Boga. 


Ljubav prema bližnjemu 
Sve što smo dosad govorili ide za tim da se u djetetu - 
razvije ljubav prema Bogu. 
Diviti se Bogu u Njegovu stvaranju — znači ljubiti Boga! 
Moliti ujutro i naveče i preko dana misliti na Boga, 
znači ljubiti Boga! 

Zahvaljivati Bogu, reći Mu »hvala lijepa« za vodu, za 
kruh, za kuću, roditelje — znači ljubiti Boga. 

Ipak, ako ne pazimo, lako se može dogoditi da govo- 
reći o ljubavi prema Bogu, razvijemo u djetetu izvjesnu 
“sebičnost. Odrasli su često žrtve te pogreške. Govore: »Ja 
ljubim Boga.« A što čine da se svide Bogu? Što čine za svoga 
Bližnjega? Poslušajmo Isusa: 

»Ljubite se među sobom! Nema veće ljubavi nego dati 
život za svojega bližnjega.« 

Gledajmo kako je Isus radio. On je ljubio bližnjega. 
Liječio onoga tko je bolestan; opraštao onome tko ga je 
uvrijedio. Obećaje raj razbojniku na križu. Odozgo sa svoga 
križa predaje život Ocu i za nas: »Oče, oprosti im...« 


Djela ljubavi 


Malo dijete gleda djela svojih roditelja... Mnogo više 
nego riječi. Ono će po djelima naučiti kako se ljubi. Ako 
roditelji kritiziraju lako, kako će malo dijete rado gledati 
bližnjega? Naprotiv, ako roditelji prime pod svoj krov ne- 
koga stranca, bolesnika, malo dijete vidi kako se ljubi. 

Tražiti priliku da se drugi razvesele, to je njegov način 
ljubavi. Prištedjeti kakvu muku svojoj majci, to znači lju- 
biti mamu. Pozajmiti igračku, to znači ljubiti svoga malog 
prijatelja. Naučiti neke čine uljudnosti, to znači otkriti 
oblike ljubavi. 

Mi sami ne možemo postići pravu ljubav, Bog ljubi u 
nama. Zato često stavljamo na usne djeteta pravi čin 
ljubavi: : 

— Gospodine, Ti koji si dobar, nauči nas kako ćemo 
Tebe ljubiti i kako ćemo ljubiti svoje bližnje. 

Osobito neka se razvije u djetetu osjećaj za  oprašta- 
njem i pomirenjem. To moraju biti svete riječi djetetu. Za- 
moliti za oproštenje i pomiriti se s onim s kojim je došlo 
do zavađe. Bez obzira na to tko je prvi počeo, tko je više 
kriv. Isto tako neka traže oproštenje i od roditelja. I prije 
nego se zahtijeva. Najbolja prilika za to su vlastita braća 
i sestre. Tu je prva škola ljubavi, velikodušnosti i nesebič- 
nosti. Popustljivosti i radosti praštanja. 

Prema ispovijedi i Pričesti 


Ovaj odgoj usmjeruje djecu prema sakramentima is- 
povijedi i Pričesti. To su prvi vrhunci do kojih valja doći. 
Nije potrebno spominjati neprestano te sakramente. Treba 
malo po malo spremiti dijete na objavu tih sakramenata, 
kao što Stari Zavjet pripravljaše Židovi na objavu Kristo- 
vih sakramenata. 


Prva ispovijed i Pričest spadaju u integralni dio njihova 
djetinjstva. Zato roditelji treba da živo sudjeluju u doživ- 
ljavanju svih tih bitnih momenata što ih njihovo dijete 
osjeća u tim prilikama. To ne smije biti samo posao kate- 
bete nego u prvom redu roditelja. Nije dovoljno samo bdje- 
ti nad redovitim pohađanjem vjeronauka nego valja stupiti 
i u direktan odnos sa svećenikom. Upoznati se s njim. Pri- 
mati njegove stručne savjete i opomene. Tako da se tom 
prigodom sastanu velika i mala Crkva u odgoju onih koji 
će sačinjavati nove stanice Kristova kraljevstva. 


Prva ispovijed 


Možda će vam izgledati teško da svoje dijete spre- 
mite za ispovijed. Ali ne tarite sebi glave! To je vrlo jedno- 
stavno i lagano. | ; : 

Morate se naučiti da se oslobodite naviknutoga uzorka 
svete ispovijedi iz molitvenika i da se sjetite duše svoga ' 
djeteta. Da li ste počeli s djetetom svaki dan ispitivati sa- 
vjest? Ako niste, ne otežite. To je najbolja priprava za sve- 
tu ispovijed. Podsjetite li svoje dijete na pogreške minulo- 
ga dana, pomoći ćete mu k pravom ispitivanju savjesti. 


Pripovijedajte mu u detalje Isusovu smrt na križu. 
Onda je potekla Njegova krv kojom se peru grijesi i u 
Svetoj ispovijedi. 

Jedno poslije podne neka pođu majka ili otac s djete- 
tom u crkvu, da mu pokažu ispovjedaonicu, mjesto gdje se 
kleči, rešetku. Mjesto gdje sjedi svećenik, Opišite mu sve: 
kako se klekne, što se kaže na početku ispovijedi, kako se 
tiho govori, kako se moli pokajanje, čeka na odrješenje i 
gdje se moli pokora. 

Svakako, priprava za svetu ispovijed mora biti posao 
.roditelja. Ne može se obaviti za jedan dan. Ona mora teći 
polagano. I sve najpotrebnije iznositi jedno za drugim. 


Što treba ispovjediti 


Pri večernjem ispitivanju savjesti možete lako pomoći, 
da dijete ispravno pronađe što treba ispovjediti. 


— Pazi, drago dijete, da lijepo ispovjediš sve ono što 
žalosti Anđela Čuvara. Promisli, pa ćeš već znati što se ne 
sviđa Isusu. : 

Zatim mu pomozite! Vi ćete dobro znati što je osobito 
manjkavo i slabo. 


— Danas si opet bio tvrdoglav... Svađao si se s bra- 
tom... Govorio si ružne riječi... Tukao si drugu djecu. Kad 
budeš išao na svetu ispovijed, reći ćeš u ispovjedaonici, ka- 
ko je bilo. Trvdoglav sam, otresit. I zato se često svađam s 
drugom djecom. Tukao sam se, rugao sam se drugima... 
Drugima sam govorio ružne riječi... 

Isto tako spomenite i molitvu, jutarnju i večernju. Ako 
dijete nerado moli, neka to kaže na ispovijedi. Školska djeca 
moraju nedjeljom i blagdanom prisustvovati sv. Misi. Mi- 
slite na to! Ako niste dosad mnogo pazili da li se točno vrši 
ta zapovijed naučite dijete da to ispovijeda... 


— U nedjelju nisam bio iz lijenosti kod sv. Mise. Koli- 
ko puta? Ako je dijete naučilo psovati i kleti, opomenite ga 
da se sjeti koliko je puta kleo. 


Šesta zapovijed 


Osobito se teška čini majkama šesta zapovijed. Ako si- 
gurno znate s kime se vaše dijete druži i da su mu grijesi 
protiv šeste zapovijedi tuđi, ne morate se na tom posebno 
“ zadržavati. ' 

Ali danas je gotovo potrebno odmah pretpostaviti 
obratno. 

Svuda ima djece koja odviše vide, čuju i znaju. Ima na 


žalost, i odraslih koji sebi odviše dopuštaju pred djecom. 


I dijete koje dugo leži budno u krevetu može doći do sva- 

kovrsnih nepristojnosti. Ako niste sigurni kako je s vašim 
djetetom, recite mu: 

— Ti znaš da se moraš uvijek lijepo pokriti i da se ne 
smiješ dolje na svom tijelu igrati. Ne smiješ dopustiti da 
se drugi tako s tobom igraju, a ne smiješ ni ti druge doticati. 
Kad se pereš ili te tamo nešto boli, možeš pogledati. Inače 
tamo ne smiješ radoznalo gledati ni sebe ni druge. Sa svo- 
jim se tijelom ne igraj i drugima to ne smiješ dopustiti. To 
ne gledaju rado sveti Anđeli i Čuvari. Kad hoće tkogod dru- 
gi da se nepristojno igra, pa bio velik ili mali, odmah bježi 
od njega. S djecom koja žele takva što činiti ne smiješ se 
družiti. Ako si nešto ružno učinio, moraš to reći na sv. ispo- 
vijedi. »Ružno sam se vladao... S drugima sam se ružno 
igrao...« ili »Od drugih sam se dao nepristojno doticati« .:. 
»Hotimice sam ružno gledao... »kod drugih ili »sebe  sa- 
Imoga.« 

Mjesto riječi »ružno« možete uzeti riječi  »nečedno«. 
»Čisto« ili »nečisto« nije za djecu jasan pojam. 


Pokajanje i priznanje 


Pri ispitivanju savjesti za sv. ispovijed dobro je djetetu 
pomoći zasebno, a ne u krugu obitelji. Na svršetku valja pro- 
buditi s djetetom savršeno pokajanje. Pokažite mu križ pa 
mu recite: »Gledaj, dijete, koliko je dragi Spasitelj trpio 
za nas. Toliko boli zadali su Mu ljudi. Ali ne samo onda! 
I danas Ga ponovno mučimo ako smo zli i nećemo da bude- 
mo Njegova dobra djeca. Kad uprljamo svoju dušu grije- 
hom, to Ga tako boli kao da Ga ponovno razapinjemo. Zato 
nećemo više ponovo vrijeđati dragoga Isusa. Zamolit ćemo 
Ga da nam oprosti, Poslije ćemo paziti da više ne gri- 
ješimo.. .« 

»Kajem se od svega srca, što uvrijedih Boga, najveće 
i najmilije dobro. Mrzim sve svoje grijehe i tvrdo odluču- 
jem da ću se popraviti i da ,više neću griješiti.« 

Roditelji, nađite pod svaku cijenu vremena da pomogne- 
te svome djetetu kod prve svete ispovijedi. O njoj mnogo 
ovisi da dijete dalje stupa po pravoj stazi. Ako desetogođi- 
šnje dijete dođe k svetoj ispovijedi s ovakvim priznanjem: 

»Svađao sam se, tukao se, lagao i sve drugo« to znači da je 
premalo truda uloženo kod priprave za taj sakramenat: Na- 
učite dijete na iskrenost kod ispovijedi! Neka govori bez 
straha. Pripovijedajte. mu kakav događaj o ispovjednoj tajni. 


Prva sv Pričest 


. Ako se približava vrijeme kad vaše milo dijete treba 
da. pođe k prvoj sv. Pričesti, pomozite mu nježno kod 
priprave. | 


Prije svega posebno se molite za prvopričesnika. 


Njega pak upućujte da čini male žrtvice, da se odvik 
od svojih pogrešaka i da moli kratke molitvice. > (o 


No nemojte pretjeravati! Morate postupati razborito, 
da u djetetu ne ubijete veselja i da mu to ne postane mu- 
ka. Sjetite se da dan prve svete Pričesti nije svršetak, već 
prvi korak na novom putu. Zato nemojte reći djetetu: »To 
je tvoj najljepši dan«, nego mu recite ovako: 


— Danas smiješ prvi puta. primiti dragog Spasitelja. 


Time si započeo primati sv. Pričesti. Iza prve Pričesti slije- 
dit će još mnoge, a naše srce mora biti svaki put sve bolje 
pripravljeno. | Za 2, : 


'Na dan prve sv. Pričesti čuvajte svoje dijete, koliko je 
samo moguće od vanjske buke i rastresenosti. Taj dan mo- 
ra biti za njegovu dušu blagdan. Odijelo vjenčić i svijeću na- 
bavite već prije da se mališan time odviše ne uznemiruje. 
Što te stvari budu jednostavnije to bolje. Nemojte nakititi 
dijete tako da ne zna kako bi se držalo i okretalo. Neka 
prvopričesnik upravi svoje srce Isusu a ne vanjskim trića- 
ma. Takvo držanje je glavna stvar pa valja polagati glavnu 
pažnju tome. Ako te stvari i dobro jelo držiš jednako važ- 
nima onda će i dijete postati lakomisleno. Postavite li pak 
duhovnu pripravu na prvo mješto a sve drugo uredite samo 
usput kao manje važno — jer tako mora i biti — neće ni 
dijete okrenuti svoje srce od Isusa nego će še i ono_savjesno 
brinuti da se što bolje pripravi i zahvali. ' Kk: 

Poseban ispit savjesti 

U predvečerje sv. ispovijedi ili Pričesti, kažite svojemu 
djetetu koju dobru riječ: ; Tk ere 

— Moramo biti vjerni. Ne smijemo zapasti u stare po- 
greške. Osobito ćemo se čuvati... glavne pogreške. 

Uputite ga kako će se osloboditi te glavne pogreške. Ne. 
ka se vježba u kreposti koja je protivna toj pogreški. Tako 
dijete Koje je sklono srdžbi neka nastoji da bude mirno kad 
ga što razljuti. Neka mirno i lijepo s drugima razgovara i 
neka bude pripravno da im pomogne i bude s njima ljubez- 
no. Prkosno dijete neka odluči da će iz ljubavi k Isusu brzo 
slušati i prijazno odgovoriti kad ga zapitaju. Neka se revno 
trudi u malim žrtvicama i odricanju. ui 

Mi smo vojnici Kristovi pa se moramo junački boriti i 
biti vjerni. Neće biti teško pronaći ono pravo što se tiče va- 
šeg djeteta Ako ste nesigurni, pitajte za savjet svoga žup- 
nikal 


: * Zadovoljština 

Važno je da ne zaboravimo da smo dužni dati zadovolj- 

štinu, Često čujemo kako se govori: A 
— Ja ću se opet ispovjediti pa je opet sve u redu. 

Ali to nije istina. Nije u redu ako s takvim osvjedoče- 


njem griješimo. Dužni smo, u prvom redu, paziti da se ubu- 


duće klonimo grijeha i učinimo s naše strane sve što je za 
to potrebno. Također moramo drugome naknaditi svaku 
učinjenu štetu Inače nam Bog ne može oprostiti. Zato iza 
prve ispovijedi i Pričesti govorite s djetetom o tome: 

— Promisli dobro da nisi kome učinio kakvu štetu: 
razbio prozor... razderao knjigu..  rastrgao igračku... 
ukrao štogod... Ako jesi, a ti uzmi novac od svoje ušted- 
nje, pa nadoknadi štetu. Ako si s drugima učinio kakvu glu- 
pu šalu, kaži im da to nećeš više učiniti. A da to popravimo, 
učinit ćemo nešto dobra. Ako si u nedjelju propustio sv. Mi- 
su, ići češ dobrovoljno dva puta na sv. Misu u običan dan. 
Ako si se nekome rugao učini mu sad kakvo veselje. Budi 
junak i sjeti se kako je to bilo ružno. Djeca Božja moraju 
biti junačka i odvažna i zlo popraviti dobrim. A za propuste 

u molitvi, za uvređe dragome Bogu, pođi svakoga prvoga 
petka na, sv. Pričest i pruži zadovoljštinu Srcu Isusovu za 
svoje vlastite grijehe. Ima toliko ljudi koji ne daju zadovolj- 
štinu Srcu Isusovu, To neka bude odsada tvoja dužnost. 
Redovita! 


2. DOBA OSVAJANJA 


Bilo je jedne nedjelje prije Uskrsa. Vrijeme kao i veći 
nom u travnju: vjetar i kiša. Sunce ne sije. 


Zato Ante i nije na igralištu nego mirno sjedi kod kuće. 


I to tako mirno da bi stručnjak odmah prosudio: to sigurno 
nije školska knjiga pred njim. Bit će kakav roman Karla 
Maya. 

Tako je! Ante u mislima boravi u društvu Old Shater- 
handa i Winetoua na Divljem zapadu. Obojica se upravo šu- 
liaju prema logoru neprijateljskih crvenokožaca. Ali to nije 
bilo tako jednostavno. Najmanji šum prelomliene grančice 
mogao bi izdati obojicu. A onda slijedi mučenički stup. 


Ante je zaboravio na kišu i sve drugo. Razumije se da 
nije čuo kako zvona na obližnjem crkvenom tornju pozivaju 
na Misu. Nije primijetio kada je njegova majka stupila u 
sobu. 

— Ante, diži se! Inače ćeš zakasniti u crkvu. 

Ali on je čitao dalje .. Old Shaterhand je upravo mak- 
nuo jednu grančicu da dobije bolji pregled. Tada... 

Ante se prestavljen trgao. Nije lito njega u ovaj čas 
uhvatio jedan Indijanac za vrat? Hoće li mu oguliti skalp s 
glave? O ne! To je bila majka, koja ga je pograbila za rame- 
na i prodrmala. Po blagom udarcu vratio se s Divljeg zapada 
u staru Evropu. 

— Završi! Zvona već zajedno zvone. 

Odmah odloži knjigu na stranu, stavi kapu na glavu i 
zaleti se prema crkvi... 


To je on! 


— Niste li prepoznali u ovome Anti svoga jedanaestgo- 
dišnjaka? Kao da je vaš sin prenesen na papir. Upravo je i 
on takav. Karlo May! Đen Đeri astronaut! Takvi su oni! Ne 

možete s njima na kraj. Imaju velikodušno srce i dobri su 
još. Ali čime ispuniti njihove duše žedne velikih pothvata, 
pustolovina, osvajanja? : 

— Upravo zato nam i bježe od kuće. Ne mogu se smiriti 
u kući, nego samo kad imaju čitati što njima odgovara. To- 
me svemu treba dodati: moj sin luduje za nogometašima... 

— A moja kćerka za glumicama! Skuplja njihove slike, 
slaže u albume i gubi mnogo vremena za takve tričarije... 
Čime ih zaokupiti? Kao da sam vjeronauk nije dosta? 

— Poslušajte čime je kapelan X. zaokupio njihova 


srca... Kad je Ante došao u crkvu, upravo je započinjala 
propovijed... 


Jonny 


— Lokomotiva je bila spremna za odlazak. Dok je stro- 
jovođa pregledavao stroj začuje dječji glas: »Halo tata«. Bio 
je to njegov sin Jonny koji je upravo sjedao na očevo mjesto 
u lokomotivi. 

— Mi idemo na izlet, tata, Zamisli cijela škola će se vo- 
ziti tvojim vlakom! Smijem li ja ostati u lokomotivi? Učtelj 
je dopustio. A što ti kažeš? Ja bih rado vidio kako ti uprav- 
ljaš vlakom? 

Kako bi otac mogao odbiti molbu svoga sina? 
— Dobro možeš ostati tada se sigurno neće ništa dogo- 
diti. : 

Prometnik je dao znak za odlazak. Vlak je vozio u dale- 
ke bregove 300 djece koja su bila veoma raspoložena. Jonny 
je pažljivo promatrao svoga oca. Svaki je njegov pokret bio 
energičan i savjestan. Kadikad je Jonny pogledao kroz pro- 
zor. Sunce je obasjavalo plodne doline. »Plavi bregovi« se sve 
više približavaju. Vlak koji je kao strijela proletio kroz žit- 
na polja dahteći se uspinjao u visine. 


Strašna opasnost 


— Tata upita Jonny najednom kakav nam to vlak dolazi 
u susret? 

Strojovođa pogleda — i problijedi. Ta ovdje je samo je- 
dan kolosijek! A odozgo juri sve brže nekoliko teretnih va- 

gona, Ti se vagoni istrgli i bez lokomotive jurili niz brdo. 

: Kako je Jonny samo prestrašeno gledao! Vidio je i on 
da se svi nalaze u opasnosti, Strojovođa je počeo kočiti.. Vlak 
se opirao kao konj kad ga žele privezati. Još jedan posljednji 
pokušaj. Ta radi se o 300 dječjih života io ujegoni vlastitom 
sinu. Otac je odrešito naložio sinu: 

Jonny gledaj ovamo! Tu je kočnica. Bozurniješ li? Pu- 
“stit ću da vlak krene natraške. Ti poznaješ onu debelu bukvu 
kod Elnusdorfa? 

— Da oče! 

— Kada: vlak bude prolazio pokraj toga drveta povuci 
kočnicu. Vlak će stati. Razumiješ li? Nas dvojica moramo sve 
spasiti. 


U“ zadnj em času 


drei strojovođe je ozbiljno i odlučno. Vlak je pojurio 
natraške nizbrdo. Mali putnici su veoma uzbuđeni. , 
:. — Da li se što dogodilo? Što je. to? Mi se vožimo niz 
brdo, a tako bismo rado pošli gore — u plave bregove — go- 
vorila su djeca. Ona i ne slute u kakvoj se opasnosti nalaze. 

— Kod crvene bukve čvrsto pritisni kočnicu i nemoj je 
pustiti dok vlak ne stane — zaviknuo je otac svome sinu! 
Uzeo je: ožeg i iskočio iz jurećeg vlaka Mali je protrnuo. Pro- 
matrao je oca kako se junački uspinje prema teretnim vago- 
nima. Zar se peace otac. ne boji smrti? Sad mu je nestao 
s vida. 

Otac je stigao do skretnice. Od slomi pruge savhja se 
50 m mrtve pruge do napuštenih: rudnika. Glavno je da je 
skretnica ovdje. Samo ako nije zarđala. Udarao je ožegom, ali 
se poluga nije pomaknula. Tutanj teretnih vagona se pribli- 
žavao Činilo se kao da plešu po tračnicama, tako su naglo ju- 
rili prema dolini Otac je vukao svom snagom i pri tom mu se 
izmakao uzdah: 
: — Moj Bože! ... Djeca... Moj sin.,.! 

Skretnica je popustila. Radilo se samo o sekundama. 
Strojovođa je bio.silno uzbuđen. Najednom začuje kako su ti 
vagoni krenuli na mrtvu prugu i doskora se survali u dubinu. 

* — Hvala Bogu! Opasnost je prošla. Ali što je s mojim 
vlakom? Da li je Jonny zaustavio vlak na određenu mjestu? 
= Dok je on tako razmišljao, Jonny je zaustavio vlak, Djeca 
su istrčala iz vagona i odjurila prema lokomotivi.: 

— Što-o-o? J opa je sam? Gdje ti je otac? Pitali su pre 
strašeno. 

Jonny je Pekexa prstom naprijed. Upravo se čuo prasak, 
Teretni vagoni su se rušili u dubinu. Otac je Lala je ne- 
sreću. 


Bravo Jonny! 
Oduševljena djeca su donijela na svojim rukama iscrpena 


Sstrojovođu. Jonny je nestrpljivo čekao. Znao je da ne smije 


ostaviti lokomotivu samu. ' 
— Bravo Jonny! — rekao je otac i zagrlio sina — Mi 
smo ipak uspjeli! : 
“ — Da, tata, ali s nama se_ vozi još 300 Anđela Čuvara: 
Otac se nasmiješio i radosno upravio vlak u  »Plave 
bregove«. 


Veliki strojovođa 


I čitavo čovječanstvo je jedan vlak. Juri vrtoglavom 
brzinom. Prijeti mu opasnost od atomske katastrofe. željan 
je Kristova mira Kristovih »Plavih bregova«, kršćanske isti- 
ne. Papa je strojovođa toga čovječanstva. Treba pomoćnika. 
Mladih, svježih, poletnih. Jonnya, koji bi se ukrcali s njim 
da mu pomognu spasiti čovječanstvo. 

Ante je slušao napregnute pažnje. 

— Želite li i vi da se priključite tom velikom. djelu: spa- 
savanju svijeta po Kristu na čelu sa Svetim Ocem Papom? 
Tko želi, neka dođe danas poslije podne u pet sati. Samo do- 
brovoljci neka:se jave. Nitko ne mora. Čut ćete koje oružje 
valja upotrijebiti, kakve manevre treba poduzeti u tom ve- 
likom djelu.. . Osvajači mira to ćete postati! 


Sklopljene ruke 


U točno određeno vrijeme gledalo je pedesetak pari 
očiju dragoga katehetu. Ante je čekao samo ono. Nije čuo 

što je kapelan govorio o Papi, o njegovim planovima... Po- 
čeo je shvaćati, kada je pala ova riječ... 

— Treba li Sveti Otac pušaka, ručnih granata? ... Ili dru- 
goga oružja što sije smrt? Ne! Sveti Otac vam daje danas u 
ruke drugo oružje. Jače je nego atomska bomba, ali nikoga 
ne ubija. To je oružje vrlo staro ali je ipak veoma uspješno. 
Ono ne donosi rat nego mir, Ono ne ubija, nego oživljuje. 
Ono ne unesrećuje, nego usrećuje, 

— Koje je to? 

—Naše oružje koje donosi mir Kristov na cijeloj zemlji, 
to je molitva. Vi morate moliti našega Spasitelja da 
priskoči u pomoć Svetom Ocu u njegovu velikom poslu za 


koji se zauzima danas, da donese mir i jedinstvo po cijelom 


svijetu... 

— Hoće li Bog pomoći? 

Nije li Isus Krist rekao: »Zaista, zaista vam kažem, što 
god zamolite Oca u moje ime, dat će vam se.« A Bog drži do 
svoje riječi. 


Uvijek moliti... 


....Sveti Pavao nas je pozivao da molimo uvijek, bez 
prestanka, Jedino takva molitva spašava svijet i donosi mu 
mir i jedinstvo,.. 

— Ali ja moram u školu Ako molim, a ne pazim što se 
govori dobit ću po glavi od učitelja mislio je Ante. 

— Ako krpam čarape, moram brojiti šavove. Kako ću 
brojiti i moliti? — mislila je mala Elizabeta. 

PoEjtsu Pa ipak Sveti Otac želi da molimo bez prestanka. 
No sveti Pavao to razjašnjava: »Bilo da jedete ili pijete, ili 
što drugo radite, činite sve na slavu Božju!« Da, draga djeco, 
već ujutro kad ustajete treba da sklopite ruke i čitav taj 
sa svim onim što dođe, s mukama i nevoljama, da prikažete 
kao žrtvu dragome Bogu, izustivši bar ovih nekoliko riječi: 
»Sve ZA TEBE, PRESVETO SRCE ISUSOVO!« 

Iako je Ante zamišljao to Papino oružje nekako ratni- 
čkije i bojovnije, ipak ga je prihvatio. Obvezao se da će sva- 
ki dan prikazivati sva svoja djela za Papine nakane. Da je 
tražio i veće stvari, sigurno bi ga poslušao... Zašto ne bi 

izvršio i tu laganu dužnost, do koje je Papi toliko stalo .. .? 
Po kojoj dolazi Kristov mir na zemlju ...? 


Drugo oružje 


Osim molitve kapelan je poučio Antu o još strašnijem 
oružju kojim se osvaja Kristov mir na zemlji: svojevoljna 
žrtava. 


Evo što je učinio! Iznosimo iz Antina dnevnika. 


Srijeda 


»Danas smo u školi imali diktat. Išlo mi je lagano za 
rukom. Ali najednom je došla riječ »svjedodžba«. Nisam 
znao da li se piše sa »č« ili sa »dž«. Htio sam pogledati kod 
svoga susjeda Tada mi na sreću dođe misao da učinim je- 
dnu žrtvu za Papine nakane. Nisam pogledao. Bilo me je 
stajalo mnogo muke, ali mi je kasnije bilo drago. 


Kad su danas došli kolači na stol, rekao sam već iza 
drugoga komada: »Hvala lijepa«. A ipak sam, zapravo, htio 
još uzeti.« 


Četvrtak 
— Ante, htjela bih ti izručiti jedan pozdrav. 
— Od koga, majko? 


— Od učiteljice glasovira. Veoma je zadovoljna s to- 
bom. To mi je neobično drago. Evo ti 100 dinara, pa kupi . 
sebi čokolade. 


Zahvalio sam i bio sretan i zbog pohvale i zbog nagra- 
de. Poslije podne htio sam kupiti sebi sladoleda. Upravo 
sam se uputio premo slastičarni, kad mi dođe na pamet da 
je bakin imendan. Nju bi veoma razveselilo kad bih joj 
kupio cvijeća. Stajalo me muke, ali se odrekoh sladoleda 
i kupih cvijeće. Žrtva za Papine nakane mira na zemlji. 
Kad je baka ugledala cvijeće, otvorila je usta od zadovolj- 
stva. A njezine su oči sjale od sreće i ganuća. I drugi put 
ću učiniti tako.« 

Su EE. Petak 
»Oh! Huuuu! Opet grah! Ali danas je tata gledao! Jeo 
sam ga kao da mi je najmilije jelo. 

“Kod gimnastike, dok sam trčao, podmetnuo mi je 
Franjo nogu. Digao sam se i prilijepio sam mu dobru ću- 
šku. Profesor nije vidio. Ali meni je sinulo u pamet: bolje 
bi bilo da to nisi učinio i da si podnio žrtvu. No još nije 
kasno! Nije sve izgubljeno. Nakon kratkog vremena uputio 
sam se do Franje i zamolio ga za oproštenje. Stajalo me 
skupo .. .« 


i. S Apostolat! 
.. Drugom zgodom kapelan je razjasnio treću .dužnost 
mladih! Š ba teh 
— Prije nego je Isus otišao na nebo, dao je apostolima 
zapovijed da uče sve narode ono što su od njega čuli. Da 
raznose Kristov. mir po. čitavu svijetu. Apostoli su izvršili 
.taj zadatak. Jedanaest ih je dalo za to svoje živote. Ta zapo- 
vijed vrijedi i za današnja vremena. Papa i biskupi je mo- 
raju izvršavati. A vi, mladi prijatelji, morate im pomoći u 
tome. Ne samo, kako ste već čuli, po molitvi i žrtvi, nego 
također, da i vi sami postanete apostoli... 

— Kako? 

— Sveti je Franjo Saleski rekao: »Jedan gram dobroga 
primjera vrijedi više nego metrički cent riječi. ,.« , 

— A gdje mi možemo pokazati dobar primjer? 
. — U školi, u kući, u crkvi, kod vjeronauka, na cesti, 
Kod igre... : š 


Ante kao apostol 


“< Mrtav od umora bacio se Ante te večeri na krevet i za- 
spao za tren. Još prije je mama spustila zastore na prozore 
da ga zrake svjetla s ulice ne smetaju pri spavanju. Misli 
su mu letjele prema školskoj Misi... Kada je unišao u 
crkvu; zalupio je vrata uz strašan štropot. A djeca koja su 
za njim dolazila, viđeći njega, učinila su to isto. : 
“Kad je došao do škropionice, turio je u nju cijelu ruku, 
zamočio je i okolo prskao po prisutnima. 1, razumije se, 

drugi su učinili isto. Pod pokraj škropionice .bio je .sav» 
mokar., : nuŽEh Do ke 

Mjesto da mirno uđe 'u klupu, zaletio se prema njoj 
brzinom trkača na 100 metara, Razumije. se, dvojica _ ili 
trojica za njim. 

. Nije načinio propisan poklon Isusu. Mjesto da pokle- 
kne do zemlje desnim koljenom, on je samo malo, trknuo 
nogom. Drugi isto tako. : vagi s 

Nije kleknuo na svoje mjesto. Odmah je sjeo. I zapo- 
čeo razgovor sa svojim vršnjacima. Tako je doskora cijela 
klupa oživjela, kao da se nalaze u školi za vrijeme odmora. 

Za vrijeme propovijedi mijenjali su međusobno marke. 
Iza toga je odjeknulo zvono za podizanje... i daje 
Prestrašen, Ante se trgne. Gdje je bio? Zvono je zvoni- 
lo još uvijek... Kako?... Što?... Pospano je  trljao: oči. 
Oh, to je bila budilica što ju je dobio na dar kod * prve 
sv. Pričesti. A sve je to dosad zapravo sanjao... Olakšan, 
duboko je odahnuo. Ali kad je došlo vrijeme školske Mise, 
radio je sve drugačije negoli je sanjao. : 
Pobožno se prekriži blagoslovljenom vodom. Polako 
krenuo prema klupi. Duboko i pravilno poklekao pred naj- 
višim Kraljem u svetohraništu. Tiha molitva .do- početka 
Mise. Nijedna riječ sa susjedom Ukratko: sasvim drukčije. 
I... ostali su slijedili njegov primjer te su radili 
isto tako. NE Li j zdra ; 


žad Svaki dan Božić 

“— Pa to je nesmisao! Ali bilo bi lijepo. Uvijek čovjeka 
za srce uhvati: posebno raspoloženje onoga divnoga dana 
kada stojimo uz božićne jaslice i gledamo siromašne pasti- 
re kako se klanjaju Isusu. 

— Što nismo i mi živjeli u ono vrijeme! . 

— Stoj! Nema razloga da budemo žalosni. Naprotiv! 
Mi imamo nešto bolje nego pastiri. 

— Tako? s 

— Ne vjerujete? A ipak je tako. Vi ne samo da smijete 
klečati na podu pred Božanskim Djetetom, nego On .sam do- 
lazi u vaše srce. U njemu se nastanjuje. Ostaje sasvim, sas- 
Vim kod nas. A ta nepojmljiva pojava događa se kod sv. Pri- 

česti. Nemam li pravo? Svaka sv. Pričest je za kršćanina 
pravi Božić... Zašto ljudi slave taj Božić samo jednom na 
godinu? Čovjek bi pomislio da Božić i slavimo u prosincu 
da dobijemo darove samo zato. 


Vrhunac osvajanja 


— Sveta je Pričest ujedno i vrhunac osvajalačkog oru- 
žja kojim Papa ostvaruje preko osvajača mira svoj veliki 
program: Kristov mir unijeti u čovječanstvo i u obitelji. 

— Zašto? : 

— Prvo: Osvajač. mira rado će sklopiti ruke i moliti. 
Neće li to najbolje naučiti od Onoga koga prima u sv. Pri- 
česti? Neće li pak najsrdačnije moliti kad mu je njegov 
Kralj tako blizu? 

Drugo: Osvajač mira mora prikazivati žrtve. Neće li to 
najbolje naučiti od Božjega Sina, koji se tako ponizio da je 
postao čovjek, da se rodio u staji kao maleno dijete? Čitav 
njegov život bio je trajna žrtva. A dovršio ga je kao žrtva 
na križu. 

Treće: Osvajač mira mora biti apostol. Tko je bio veći 
apostol od onoga Djeteta u jaslicama? I mi moramo Nje 
mu poći u školu, kao što su išli Petar, Ivan, Jakov i ostali 
učenici. 

Očito je da četvrti zakon Osvajača mira u sebi sadrža- 
va sve ostale. Zato Osvajač mira mora živjeti tako da mu 
srce bude čisto i pripravno da svaki dan prima svoga Kra- 
lja u svetoj Pričesti. Zato on voli slušati svetu Misu i mini- 
strirati kod-nje jer zna da po njoj Isus dolazi do nas...« 


Mjesečna pošta 


Svaki mjesec svi Osvajači mira cijeloga svijeta dobiju 
poštu. Pismenu poruku. Ili pisanu — zapovijed. 


— Od koga? 


— Od samoga Pape! Iz Rima! Svaki mjesec on osobno: 


zapovijeda na koje se nakane svakog dana Osvajač mira 
mora moliti, žrtvovati, pričešćivati se. U Rimu živi Vrhovni 
Upravitelj te Papine pošte. Zove se Generalni Upravitelj 

Apostolata Molitve. Preko njega se ona razašilje po čitavo- 
me svijetu. 
— što stoji u tom Papinu pismu? 


— Svakoga mjeseca izrazuje Sv. Otac svoje dvije veli- 
ke brige. Jedna od njih obuhvaća poganske misije, tj. kra- 
jeve, gdje još nema redovite crkvene uprave. Obično ih iz- 
razi u dvije kratke rečenice. Razumije se da Osvajači mira 
tu nakanu pažljivo pročitaju i poslušaju njihovo tumačenje 
u crkvi ili pročitaju u »Glasniku Srca Isusova«. Oni moraju 
te Papine brige posvojiti. Sada oni znaju točno za što se 
moraju moliti, za što prikazivati žrtve, za koje nakane pri-: 
mati sv. Pričest toga mjeseca. Ali ne samo Sveti Otac nego 
i pojedini katehete imaju svoje brige. Zato oni propisuju 
svoje nakane znajući da Osvajač mira neće zaboraviti ni 
svoju neposrednu okolicu. 

To znači da oni svaki mjesec pomažu kočiti, zaustav- 
ljati vlak čovječanstva da ne srne u propast! Upravo kao 
Jonny... To je nešto za nas... 


Odgovor na list... 


— Ali na svaki list, na svaku dopisnicu treba odgovo- 
riti. Da li Osvajači mira konkretno odgovaraju Papi na nje- 
govu poštu? 

— Jest! To oni čine. A to nije ni tako teško. Svakog 
mjeseca osvajač mira prima kovertu, u kojoj se nalazi sve 
već lijepo umnoženo, natiskano, napisano. Ondje treba sa- 
mo da naznače nekoliko crtica i brojeva... ' 

— Zašto?! 


— Zato jer je na listićima već naznačeno što treba uči- 
niti. Ta ceduljica nosi naslov: »Zlatni listić za Papu«. U 
zgodnoj križaljci su naznačeni dani sa strane. A onda je po- 
sebno iscrtano što se može svakog dana u mjesecu učiniti 
za Papine brige: dobra nakana — Sveta Misa — Pričest — . 
pohod crkve — strjelovite molitvice — dio krunice. Kada 
osvajač mira nešto od toga izvrši naznači to u križaljci. Na 
kraju mjeseca se to pokupi i preda kateheti. Ovaj to šalje u 
Zagreb, a onda se to od vremena do vremena šalje u Rim, 
dok konačno ne dođe do samoga Pape, kao zbroj svih odgo- 

vora. svih Osvajača mira cijeloga svijeta. Nije li to nešto 
krasno? 

— Tako je! I mi želimo da budemo Osvajači . jeitdh Ali 
koji su uvjeti da to postanemo? 

.— Obaviti Veliku Devetnicu Spasa, tj. devet sati pe- 
taka prema knjižici koja je napisana upravo za .Osvajače 
mira pod imenom: »Prema svemiru...« A iza toga svečano 
primanje... <: ' : : sodia+ 


Mablava ovo... 


. Roditelji, u tom razdoblju od 8. i 13. godine nije 
ra dag da samo svoje dijete šaljete na vjeronauk ili na ne- 
djeljnu svetu Misu. Ono treba da ima takvu misao; a sa- 
držaj, takav mladenački ideal kakav je. ovdje ocrtan . 

— Što mi možemo tu učiniti? 

— Nagovorite katehetu, župnika, da počne raditi po toj 
metodi. Bilo preko ministrantske grupe ili drugačije. I dje- 
vočice mogu sudjelovati pri tome. Osim toga, vi podržavaj- 
te taj duh u svojim obiteljima, Vidite da je to zapravo duh 
Crkve u malom. Samo primijenjen djeci. I njima je Isus 
Krist sve. Njegov je život njihov život. Oni žele biti molite- 
lji, apostoli, povezani sa žrtvom svete Mise i Euharistije. 
Točno kao i pet elemenata oaza Srca Isusova. Samo je sve 
izraženo na dječji. način. ; f 

. — Uistinu je tako! . 

—- Ukoliko to budete činili u svojim obiteljima; nećete 
morati da djecu tjerate-u crkvu; na vjeronauk, na Pričest 
i ispovijed. To će ih samo po sebi privlačiti i«osvajati. Oni 
će biti pomoćnici Velikom Strojovođi u Rimu... 


OAK VRT Seksualni odgoj 


zA sada pređimo na Bode pedaučje na Koje: mla- 
di traže pomoć obitelji! 
. Često su porazne statistike o tom odakle. djeca Saznaju 
za“ tajne života.. 
- — Upravo je tako! U najvećoj većini djeca su: danas 
već: upućena prije trinaeste godine. Najviše od zlih prijate- 
lja i pokvarene knjige. A roditelji su pozvani prije svega da 

ovdje razjasne sve što treba znati Treba da prestane braj 


krivi: obzir i-lažni stid. 
.— Ne znamo kako bisika to učinili? - 


— Iznijet ćemo ovdje veoma konkretan i neposredan 
opis takve inicijative. Liječnica majka je provela nekoliko 
divnih tjedana u šumskoj tišini s nekoliko | djevojčica od 
trinaest godina. Evo kako ih je sve uputila. Stekla je bije“ 
hovo povjerenje. A nije ga izgubila u nestvarnim i naivnim 
odgovorima. ' đ 


Što je menstruacija? 


2 loma: što je  zeptani menstruacija? — upitala me 
jednog dana Margareta u prisutnosti Izabele i Ivanke. U 
razredu imam drugaricu, koja je oslobođena od gimnastike 
kad ima menstruaciju, Reci mi zašto se ona pojavlja svakog 
mjeseca, i.to samo kod djevojčica, 

Ostala sam mirna jer mi se pružila prilika da ih .upu- 
tim u tajne života. 

— Već sam vam rekla da mala djeca: nastaju i rastu 
najprije u krilu svoje. majke. Bez menstruacije to ne bi 
bilo moguće . 

— Doeati | se da djevojke dobiju dijete, 
udate? 

— Na žalost; tako je, Margareta! No Dobri-je Bog usta- 
novio brak da djeca rastu pod: zaštitom oca i majke. A van- 
bračna djeca se obično. moraju odgnjaji u javim gaianova: 
ma i dadne kai Pume, 


a dai i nisu 


 Rastite i množite se... 


— Mama, vijko doleži do začeća djeteta? Je li dovoljno 
zadržati jajašce da ne izađe iz tijela? : s 

Kako li sam dobro učinila kad sam ih molila da preda 
me iznesu sva pitanja koja ih zaokupljaju! Da Margareta 
nije neprestano pitala, Ivanka bi mi vjerojatno postavila 
ista pitanja. Objasnila sam :im očevu ulogu i pokazala ve- 
ličinu braka i potrebu da poštujemo svoje tijelo. Bog je 
htio da roditelje pridruži svome: stvaralačkom = djelova- 
nju... Zato je rekao Adamu i Evi: »Rastite i množite se« 

— pošto ih je sjedinio u braku. Taj se nalog odnosi samo 
na bračne drugove. 

— Ipak mnogi ljudi ne žele imati djece... 

Kako li su djeca u naše dane rano zrela! Nekad se nji- 
hove vršnjakinje ne bi zanimale za takva pitanja. Čemu im 
uskraćivati odgovor? Potražile bi ga negdje drugdje, pa je 
bolje da ih mama uputi u te stvari. 


— Tko svojevoljno uskraćuje život djetetu, počinja te- 
žak grijeh. U mnogim slučajevima se posljedice toga brzo 
odraze i na zdravlju tih ljudi. Dolazi na primjer do raznih 
seksualnih i živčanih oboljenja. Kasnije, u starosti, kada 
ti ljudi ostanu sami, žale što nemaju djece kojima su uskra- 
tili život. 


Pitanje pobačaja 


— Mama, što je to abortus? — upitala me Ivanka. 

— Gdje si čula za tu riječ, dijete moje? — upitala 
sam je začuđeno. 

— Za vrijeme duhovskih praznika čitala sam u nekim 
novinama da je jedna žena bila osuđena zbog abortusa i 
otada sam uvijek željela da te pitam što ta riječ znači. 

I opet mi je bila dužnost da odgovorim. , 


— Ima osoba koje su ne ustručavaju da bez ikakve gri- 
žnje savjesti ubiju zametak. Žena koja na to pristane ne za- 
služuje ime majke. Država kažnjava takve čine jer škode 
zemlji: da bi neki narod mogao živjeti, potrebno je da broj 
rođenih bude veći od broja umrlih. Abortus je umorstvo. 
Zametak živi ima besmrtnu dušu, iako njegovo tijelo nije 
potpuno razvijeno. To je isto takav zločin kao i kad se 
ubije odrasla osoba. 

— Je li moguće da ima takvih ljudi? Možeš li ti to 
shvatiti? 

— Kad se pruži prilika, odvest ću vas u kliniku — re- 
kla sam na to. — Moći ćete vidjeti u špiritu ljudske zamet- 
ke u raznim stadijima njihova razvoja... Po nesreći se 
događa i da se djeca rađaju prije roka i to me se_ uvijek 
duboko doima. 

Poštivanje tajne života 


Te razgovore smo vodili za vrijeme šetnje po šumi. 
Osim jednog lovca, nismo sreli nikoga drugoga. Na povrat- 
ku mi je Margareta rekla: 

— Mama, kakav li smo lijep dan imale danas. Još ću 
ga se dugo sjećati. 

— Sjećajte ga se da iskažete poštovanje Božjoj veličini 
i stvaralačkoj moći, ali o tom ne razgovarajte sa svojim 
drugaricama, u razredu! Njih treba da upute u tajne života 
njihove vlastite mame. Te su tajne previše duboke i svete 
a da bi se o njima moglo bezrazložno pričati. Sačuvajte taj 
razgovor u dnu svojega srca, pa ako jednoga dana imate 
kakvih drugih pitanja, ne ustručavajte se doći do mene: 
ja ću vam uvijek dati odgovor. 

— I ja bih htjela jednoga dana biti majka. Što znače 
bolovi i muke kad je tako velika sreća imati svoju vlastitu 
djecu... 


Kako ste mogli... .? 


Nakon večere djeca su pošla spavati, a ja sam ostala 
sama sa svojom susjedom Izabelom. 

— Gospođo, vi ste me uputili u mnoge stvari, o kojima 
ni ja nisam imala pojma. Ali čudim se da ste o tom tako 
otvoreno govorili djeci od trinaest godina... 

— Poznavanje stvarnosti prištedjet će im mnogo ne- 
potrebnih neprilika. Margareta i Ivanka su već velike dje- 
vojčice i tajne života valjalo bi im otkriti Prije ili kasnije, 
a ja ne bih htjela da to učini bilo tko. One su navikle da ja 
odgovaram na sva njihova pitanja pa nikako nisam mogla 
da uzmaknem pred tako važnim problemima. One bi poku- 
šale kod svojih drugarica ili u knjigama naći odgovor, koji 
bi im mogao dati krivi pojam o životu. Želim da poznaju 
život u cjelini, njegove radosti i boli, da budu ispunjene 
divljenjem i poštovanjem prema tajnama božanske svemo- 
gućnosti. Bez poštovanja ne može biti prave ljubavi, kao 
što nema ni kuće bez temelja. Previše volim svoju djecu a 
da bih prepustila bilo kome da rješava njihove tako velike 
probleme. Majčina je dužnost da sama pravodobno uputi 

svoju djecu u tajne života. U naše vrijeme ona ne smije du- 
go čekati na to jer djeca postaju zrela prije nego nekada. 
Vi ste primijetili kako su pitanja tih djevojčica logična. 
Jesam li onda smjela izbjeći odgovor ili im reći ono što ni- 
je istina? Ne, jer to ne bi bilo za njihovo dobro. 

— Kakva li je sreća za Margaretu i Ivanku da imaju 
takvu majku! Ja sa svojom majkom ne bih nikada mogla 
razgovarati o tom iako je ona prema meni bila dobra i uvi- 
jek me mazila. Ali sada vidim da je to bio nedostatak s nje- 
zine strane... 


Očeva je dužnost 


Kao što majka mora rastumačiti svojoj kćeri sve ono 
što je u vezi s tajnom života baš u vrijeme njezina »sazrije- 
vanja«, tako isto i otac treba da rekne sinu istinu. 

Krajnje je vrijeme da roditelji spoznaju važnost toga 
pitanja. Osobito očevi u odnosu prema sinu. Neka ne baca- 
ju odgovornost jedan na drugoga: roditelji na školu, škola 
na Crkvu, a ova opet na roditelje. 

Glavno pitanje koje uzbuđuje oca jest: 

— U kojoj dobi treba da govorimo sa svojim sinovima? 

— Ovdje se ne može odrediti dan i sat. Mora se najkasnije 
govoriti tada kad se dijete počinje baviti tim pitanjima. To 
je različito prema zrelosti i utjecaju okoline. Ali, općenito 
govoreći, seksualna težnja za znanjem kod većine djece iz- 
među pet i sedam godina postavlja pitanje o majčinstvu, 
između devet i dvanaest godina o očinstvu. Kao glavno pra- 
vilo vrijedi: radije pola sata prerano negoli pola sata pre- 
kasno. ' 

— Ali ja čuvam svoje dijete! 

— Nemojte tako govoriti! To je danas upravo nemogu- 
će. Suučenici, neoprezne izjave odraslih, izlozi, reklame, 
filmski oglasi- naslovne strane ilustriranih časopisa, sve to 
trajno pobuđuje maštu i podražuje radoznalost. Nemoguće 
je život djeteta trajno nadzirati. 

— Takva tumačenja kriju u sebi velike opasnosti... 

— Doista fini uvod u to pitanje nije škodio još nijed- 
nom djetetu, nego je samo ojačao povjerljivu vezu prema ro- 
diteljima. Jedna 16-godišnja djevojčica priznaje: »Sa 12 go- 

dina saznala sam veliku tajnu od svoje majke. Onako kako 
mi je to ona prikazala ja sam dalje nosila i to je odredilo 
moj daljni život.« 

Evo, oče, osnovne orijentacije za taj razgovor! 


Prvi muž i žena 

— S prvim ljudima Bog je ostvario svoju ideju o čo- 
vjeku. Svaki od njih ima specijalnu zadaću. Žena svoju, mu- 
škarac svoju. Ali upotpunjujući jedno drugo, daju potpun 
pojam čovjeka. 

Svojstva muža jesu: hrabrost i odvažnost. On ima jaku 
volju, smion karakter. Na njega se obično svaljuje životna 
borba. On vodi. 

Ženu bi životna borba lako skršila. Njezinu životu više 
odgovara mekano tlo obiteljskog doma, gdje ona s ljubavlju 
njeguje djecu i razveseljuje muža kad se umoran vraća iz 
životne borbe. Ona se uvijek mora nasloniti na nekoga. 


Stvoriteljeve namjere 


Bog je imao još i druge namjere kad je stvarao čovjeka 
kao muškarca i ženu. Dao im je dio svoje stvaralačke snage. 
Htio je da i oni preuzmu dio Njegova stvaralačkoga djelo- 
vanja. Da ispunjaju novim potomstvom prazninu što je pro- 
uzrokuje smrt među ljudima. 

Učio si u vjeronauku da je Bog samo prve ljude nepo- 
sredno stvorio. Kako dolazimo na svijet? Kako se rađaju 
mala djeca? To je pitanje važno i zato ću ti kratko odgovo- 
riti da saznaš od svoga oca ono što bi morao znati kao od- 
rastao mladić. 


Pupovi života 
Jesi li vidio zimi pupove koji su se mirno šćućurili na 
uspavanu drveću? Svaki je od njih izvor novoga pupanja, 
novoga ploda. Pupovi trebaju samo poljubac sunca pa će 
Propupati i rascvjetati. 
Cvjetovi čekaju pohod svibanjskih kukaca ili svježeg 
Povjetarca da donesu pelud muškog cvijeta i da ga prospu 
na pestić ženskoga. Kad je pelud dodirnuo pestić, mogli bi- 

smo kazati, da su se u tom trenu oba cvijeta slila u ljubavi. 
Oplođeni pestić počinje rasti, razvijati se... Postaje sve ve- 
ći, dok iza nekog vremena pred nas ne padne zrio plod. A u 
plodu novo sjeme. 

Tako se Stvoritelj brine da prirodda sama sebe nepre- 
stano obnavlja. 


Izvor života 


No Bog se upravo tako pobrinuo i za čovječanstvo. Dao 
je roditeljima roditeljsku, stvaralačku moć. Neku tajanstve- 
nu snagu, kojom mogu staviti na svijet novi život. To je ono 
što se danas obično naziva spolna ili seksualna snaga kod 
muža i žene. k 

Ta snaga niz godina drijema u djeci poput onih pupova 
na drveću za vrijeme hladne zime. Ali dolazi proljeće. Mla- 
dić se razvija. Djevojka također. On je uzima za ženu. Oni 
se moraju međusobno pomagati i međusobno djelovati da 
nastane nov čovjek. Otac, naime, mora povjeriti majci jedan 
dio svojih stvaralačkih snaga jer samo se tako probuđuje 
život u maloj klici u majčinu krilu i samo tako od te klice 
može postati dijete. 

Ne nosi samo mati nove životne klice u sebi, već nosi 
i otac. Zovu se spermatozoidi. Djetešce nastaje u majci tek 
onda kad se sjedine klice oca i majke u maloj kolijevci maj- 
čina tijela, tj. kada očeva klica prijeđe u majčino tijelo. 

Tada taj mali pupoljak počinje rasti, razvijati se i kada 
nakon devet mjeseci dovoljno ojača da padne kao plod iz 
ljuske, otrgne se od hranjiva majčina krila i tada kažemo: 
rodio se novi čovjek. 


Sveta ozbiljnost 


U cijelom planu Providnosti vlada načelo: što može 
Bog proizvesti po drugome, toga On ne čini sam. Služi se 
stvorenjima. 

Kako je to divno! On daje da budemo dionici i u najve- 
ćem Nijegovu djelu u — stvaranju, davanju života. 

Bez toga ne bi bilo ni oca ni majke. Ni braće ni sestara. 
Ne bi bilo obitelji. Ne bi odjekivala kuća od zvonkoga smi- 

jeha djece. Bilo bi pusto u našim domovima. Ta je uredba 
divna, sveta, uzvišena osnova  Stvoriteljeva. Nije to ništa 
crno i prljavo. Treba da imamo poštivanje prema Božjoj 
volji i prema tom divnom redu. 

Ali tu je i obaveza! Naša dužnost: da tjelesne organe 
koje nam je Božja mudrost dala za množenje ljudskoga ro- 
da i neprestanu obnovu čovječanstva upotrebljavamo samo 
za tu jedinu svrhu rađanja, i to samo u okviru što ga je On 
postavio — u nerazrješivoj ženidbi. 


Nered i grijeh 


Zato na svoje spolne organe smijemo misliti samo s naj- 
svetijom ozbiljnošću. Nikada nemoj slušati dvolične razgovo- 
re! Nemoj te organe bez razloga gledati ni dirati. Kao što ne 
bi smio dirnuti svoja pluća, mozak, srce kad bi do njih mo- 
gao doći, tako ne smiješ bez razloga, iz neozbiljne igre, na- 
slade, lakoumnosti ni taj svoj organ dirati i podraživati. 

Osnova je, naime, Stvoriteljeva da do ženidbe svatko 
bez razlike sačuva svoje tijelo i svoju dušu u neoskvrnjenoj 
čistoći. Bog je dopustio to sjedinjenje, koje dovodi do novo- 
ga djeteta, samo u zakonitoj ženidbi. A nasladu, koja se tu 
javlja dopustio je samo onda kad je dozvoljeno i sjedinje- 
nje. To znači opet u nerazrješivoj i doživotnoj ženidbi. Tko 
svoj spolni organ na koji drugi način upotrebljava, radi 
užitka, naslade, teško griješi protiv samoga sebe, protiv 
ljudskog društva, protiv čovječje maravi, protiv svete Stvori- 
teljeve volje. 


Zašto? 


— Kako to da je taj život sveta i dobra stvar u ženidbi, 
a izvan nje je zao i težak grijeh? Kako je to moguće? Ili je 
nešto uvijek grijeh ili nije nikada? 

— I sam možeš lako odgovoriti na to. Jest, Bog je stvo- 
rio cijelo ljudsko tijelo sa svim njegovim potrebama i čež- 
njama. Prema tome je i taj seksualni nagon dobar. Njegova 
upotreba nije zla. Ono, naime, što je Bog stvorio, ne može 
biti u sebi zlo. No čovjek može biti zao i to zlo upotreblja- 
vati, tj. upotrebljavati onda i u onakvim prilikama i onako 
kako to Bog ne dopušta. 

— Ali zašto je Bog zapovjedio da se to ne smije upotre- 
bljavati nego samo u zakonitoj ženidbi? 


— Prije svega: Bog je apsolutan gospodar. Nije dužan 
nikome polagati računa o svojim zakonima. Tko je načinio 
neki stroj, znade najbolje što mu je potrebno da dobro radi 
i da se ne pokvari. Čovjeka je zamislio Bog i On najbolje 
znade kako čovječanstvo treba živjeti da se ne pokvari. A 
zatim: gledaj povijest i život! Povijest pokazuje kad se taj 
nagon upotrebljavao mimo ženidbe, kada su se _ narodi na 
taj način rascrvali, nestalo ih je. To je slučaj sa starim Rim- 
ljanima, Grcima, Asircima, Babiloncima. U današnje vrijeme 
mogli bismo spomenuti čitave naše krajeve u kojima više i 
nema starosjedilaca. A zatim pogledaj svoje kolege koji su 
se seksualno izopačili. Zar su oni zdrav elemenat za ljud- 
sku zajednicu i za ljudsko društvo? 


Blebetanja 

Pazi, dragi sinko! 

Jedva ima koji Božji dar, koji su ljudi tako izvrnuli, 
izopačili, kao poštivanje čovjekove spolne snage. Kazališta, 
kina, slike, romani, knjige, na desetke tisuća lažnih proroka 
naviještaju da mladež ima pravo još u nerazvijenoj dobi 
uživati tu tjelesnu nasladu, njoj se predade bez granice i 
vremena. 

Približit će ti se »prijatelji« koji će ti bljutavim ustima 
govoriti o probuđivanju tjelesne naslade, o samozadovolje- 
nju, koja se zove onanija ili polucija, o začeću, o rođenju 
djece. Tu uzvišenu tajnu razglabat će i pravit se važni... 


Međutim, drži se onoga što sam te ja poučio! Ja te vo- 
lim više nego drugi. Ja ti- želim dobro, poslušaj mene! Ti 
znadeš, čuo si od mene, koja je svrha braka, kako djeca do- 
laze na svijet i to s ponosom priznaj: saznao sam iz čistih 
i poštenih usta svoga oca, a ne iz prljavih gubica pokvare- 
njaka. Ti znaš da se u svakom mladiću i djevojci skriva 
otac ili majka, ti znaš da sudbina čitavih naraštaja ovisi o 
tom da li će netaknuta srca stupiti u brak. Ti znaš da je to 
najveća svetinja koja počiva u ljudskom tijelu i da sudbina 
tvoga naroda, tvoje vjere, tvoje Crkve, ovisi o tom hoće li 

svi imati tako pošteno i valjano naziranje na te probleme 
kao ti. ; 
Ti to znaš i nisi pao na to da te pogana usta uče o to- 
me, da te knjige vrlo sumnjivih kvaliteta upućuju u to ili 
podražuju na to. 


Požuda nije okaljala 


Korijenje drveta skriva se u mirnu dubinu zemlje i 
odatle šalje djelotvornu i životnu snagu stablu i krošnji... 
Ako ga izvadimo iz zemlje na sunce, drvo se osuši, 


Tvoj mladenački razvoj isto tako treba da se dovrši u 
tajanstvenom miru, svetoj tišini, sakriven pred svakim rado- 
znalim pogledom i mišlju. Zato nećeš nikad govoriti iz rado- 
znalosti sa svojim prijateljima o tim stvarima, jer što je 
Božja mudrost pred nama sakrila, toga neka ljudska rado- 
znalost ne iznosi na ulice. Zato ćeš se pristojno vladati pre- 
ma spomenutom organu i nećeš učiniti radi osobnog užitka 
nikakvu zloupotrebu protiv Stvoriteljevih planova. Nećeš 
slušati one koji te vabe na grijeh makar ti došli ma u kakvoj 
zamamljivoj književnoj ili umjetničkoj formi. Ti naime do- 
bro znadeš da je to bijedan svršetak putnika, koji slijedi za- 
maman put varava svijetla, što plaminja iz trule močvare. 


Tisuće će nasrnuti na tebe, tulit će ti u uho: 


— Ma nemoj biti pobožnjak... Nemoj biti natraž- 
njak... Ne daj se zaglupljivati sredovječnim shvaćanjem... 
Nemoj biti dijete! 

Znaj svima kriknuti otvoreno: To je sve za vas maska 
kojom sakrivate svoju strast. Iza tih fraza sakrivate svoju 
unutarnju golotinju. Ne, ja nisam dijete! Ja sam u sve to 
upućen, znam da je to svetinja, da je s tim spojena moja 
sretna ili nesretna sudbina, da je to centralno pitanje života 
1 smrti moga naroda i zato želim da budem svijesno i pro- 
mišljeno takav kakav je bio Godfried Bouillonski. Kod su 
ga pitali kako to da se može onako snažno boriti u boju, 
odgovorio je: 


.. — To je jakost čistoće, jer se ova ruka nije nikada oka- 
ljala požudom ili nečistoćom. 

Oče, reci sinu i ovo! 


Moraš upozoriti svoga sina i na ovo: Ako se desilo da si 
podlegao, da su te napasti zavele, digni se i bori! Nije izgub- 
ljeno. Samo pripazi na nekoliko osnovnih načela! 

a) Prekid s ukorijenjenim običajem ne postiže se jed- 
nim udarcem. Pripazi, običaj ne znači samo da jedan čin 
moraš mnogo puta ponavljati, nego znači unutarnju okrenu- 
tost prema nekoj stvari zbog njezine svjesne ili nesvjesne 
vrijednosti... Da se on promijeni, potrebno je redovito du- 
go vrijeme uporne borbe. Čitavi mjeseci, a koji puta i go- 
dine. I za to vrijeme ne izostaju porazi. To znači: pazi na se- 
be, sinko, da do takvoga stanja ne dođeš. A opet imaj strp- 
ljivosti i upornosti... 

b) Do toga ćeš lako doći ako sam sebe uvjeriš da će 
doći pobjeda i konačni prekid borbe. Ta svijest pobjede i 
svršetka vrlo je važna za tvoj samoodgoj u vezi s tim pro- 
blemima. Mnogi ostaju s vremenom bez smjelosti, bez od- 
važnosti, bez nade. A to im oduzima pravo pouzdanje u se- 
be... Misli kao sv. Augustin: mogli su se i ovi dignuti, mo- 
gle su se i ove, zašto ne bi i ti mogao? Rijetki su ljudi koji 
se naviknu na nešto a da se ne bi mogli odviknuti. Ako ne 
možeš dobiti odmah srčanosti na istom terenu, treba da 
počneš s drugim lakšim treninzima: hladno umivanje, gim- 
nastičke vježbe u jutro, dobrovoljne šetnje. Discipliniraj se 
i učini koju žrtvicu. 

c) Nađi sebi stalnoga ispovjednika i budi mu iskren. S 
njim se poveži! Njegove savjete slušaj! Budi uporan i pobi- 
jedit ćeš samoga sebe. Bit ćeš junak. Ne jedan iz mnoštva, 
nego osoba, muž, čovjek koji znađe i može ići protiv struje 
močvare. 


3. DOBA SAZRIJEVANJA 
Dolazi na red treća etapa mladosti: između 18. i 17. go- 


dine. Ona odlučuje o osobnosti čovjeka, o njegovoj ličnosti. 


— što to znači: osobnost, ličnost? 

— To znači biti svoj! U svom vlastitom obliku, koji je 
svakome čovjeku zadan. U to se vrijeme mora razviti jedna 
svjesna, samostalna, kraljevska, mala individualna država. 

Kraljevstvo za sebe! Nezavisno i slobodno! Svjesno sebe i 
svoje vječne cijene, svoje vrijednosti i svoga prava na slo- 
bodu. 

— Tko gospodari u tom kraljevstvu? 


— U njemu, u toj samostalnoj, slobodnoj državi osobno- 
sti — gospodare razum i volja. Ne banče se u njemu strasti, 
porivi i momentalna raspoloženja. Ne služi to kraljevstvo 
nižemu od sebe. Samo prave ličnosti postižu svoje životne 
zadaće, jer su iznutra slobodne. Čovjek koji se ne razvije u 
ličnost, ne samo da nije ono što bi trebao da bude, nego ne- 
će ni izvršiti ono što će se od njega očekivati. Nitko ne daje 
čega nema. Narod, koji ne odgaja ličnosti, propada i podlije- 
že sigurno pod bremenom svoje povijesne zadaće. Sudbinu 
jednoga naroda ne određuju mnogi, nego malo njih. Ali 


. potpunih. 


Odgovornost za sebe 


— Za mladića između 13. i 17. godine prošlo je nesvje- 
sno postojanje ranoga djetinjstva. Isto tako i skupno zabav- 
ljanje dječaka. Vlastito ja se diže iz svoje vezanosti ne ne- 
posrednu okolicu. 


— U čemu se to očituje? . 


— On osjeća odgovornost za sebe. Osjeća da tu odgo- 
vornost nitko ne može preuzeti — ni roditelji, ni odgajatelji. 
Budi se u njemu samostalnost mišljenja, suđenja. Posljedica 
je toga neka samosvijest, koja se stalno brani. I boji se da 
bude nezapažen, da ne bude zapostavljen. Gladuje za tim da 
se uvažava i zapaža. Ako to ne slijedi, postaje tvrdokoran i 
nekostriješen. 


— Pa to roditelji i redovito ne znaju! 


— I zato dolazi do katastrofa. Želi li roditelj da, kao do 
sada, slomi otpor mladića upotrebom nasilnih sredstava, 
takav postupak izaziva unutarnji prkos, a često i pobunu. 
Za onoga koji sazrijeva sila je na onaj način kojim se po- 
stupa s djetetom promašena. Njega iritira kad mu se otvara- 
ju pisma, kada ne raspolaže samostalnim džeparcem, kada 
ga udare pred prijateljem... 

Veliki gubitak! 

— Kako da se postupa? 

— Recite mu: Sinko! Gubitak, veliki bi gubitak bio 
kad se u tebi ne bi razvila ta samostalnost, ta nezavisna 
država tvoje osobnosti s najvećim blagom svoje države — 
vlastitom slobodom. Gubitak bi bio kad bi ostao mladić iz 
stada, iz zajednice, kada ne bi znao samostalno misliti. Za- 
uzimati svoj stav pred ljudima i stvarnostima. Ali pripazi! 
Nisi ti jedina osoba na svijetu. Nisi jedino samostalno kra- 
ljevstvo u svojoj zajednici. Moraš shvatiti viliki zakon rela- 
tivnosti. 

— U kojem smislu? 

— Ugrađen si kao osoba u ljudsko društvo. U Crkvu, 
u obitelj. I to tvoje sveto, kraljevsko Ja, mora često biti 
podvrgnuto višim interesima. Ne na silu! Nego razumski, 
svjesno i hotimično. I vidiš, to je tvoj zadatak u doba sa- 
zrijevanja; razviti u sebi svoju osobnost, ali i steći izvjesnu 
lakoću da se podvrgavaš višim interesima: Boga, domovine, 
duše, Crkve, dužnosti. Pod vodstvom ljudi, koje ti Bog i 
domovina za sada dodijeliše i u koje imaš pouzdanje. 

— Hoće li on to shvatiti? 

— Sigurno! I ako roditelji budu sami osobe, tj. uistinu 
izgrađene ličnosti, on će se dati voditi od njih. Razumski 
i odano! i 

Snaga osobnosti 


U analima svete Crkve čitamo za mladog Niketu. Još 
je zapravo bio dječak. Baš u prelaznoj dobi. 

Otac, arijanac i otpadnik od. katoličke vjere, želi-i sina 
navesti da otpadne. Pokušava milom. Ali bez uspjeha. Onda 
se poče prijetiti. 

— Oče, ja se svoje svete katoličke vjere ne odričem. 

— Ali, ja sam ti otac. Ti moraš slušati mene. 

' — Više treba slušati Oca na nebu, nego onoga na ze- 
mlji! i 

Ni udarci, ni zatvaranje, ni gladovanje ne slomiše mla- 
dića. U sebi čvrst, usprkos okolici, koja drugačije misli, on 
čuva svoje uvjerenje. On živi svojim samostalnim, vlastitim 

životom. Nikakva mu sila neće slomiti njegovu snagu. On 
je osoba. oi 

' Paklenski plan 
— Znam ja kako ću te slomiti, zaprijeti mu se otac. 
Računao je vrlo dobro i skovao uistinu sotonski plan. 


Nekoliko dana pustio je sina na miru. Onda ga uvede 
u krasan, lijep vrt. Pun je cvijeća. Mirisavi vodoskoci se 
dižu u vis i osvježuju zrak mirisom ljubica. Najkrasnije voć- 
ke se zlate u njemu. Kruške, jabuke, breskve. Ptice pjevaju, 
sunce sjaji. Sve govori o životu, ljepoti, uživanju, predanju. 


Iznenada ga uvate dva roba. Obore ga na zemlju. Svežu 
ga. Ne čvrsto, da ga ne boli.., Ali ipak tako da se nikako 
ne može otrgnuti. Ostave ga ležati u predivnom cvijeću. Us- 
red opojna mirisa. 


Niketa ne shvaća što žele s njim. Prolaze čitavi sati, a 
nitko se ne odaziva na njegove pozive. Najednom se otva- 
raju vrata toga vrta. Pogleda prema njima i ugleda jedno 
pokvareno žensko čeljade. Izazovno obučeno. Približuje se 
prema njemu. Nadvija se nad njega i želi ga navesti na blud- 
ni grijeh... : j 


To je ličnost! 


Mladić izvan sebe od bijesa, upire sve sile da se trgne 
iz svojih spona. Ali užeta su prejaka. Što li će učiniti...? 


— Život je tako lijep, čuje sirenski glas kod 
ušiju. 


svojih 


— Ne! Hiljađu puta želim prije umrijeti negoli sebe 
obeščastiti. Bježi od mene, nesretna prokletnice! 


Ona ne uzmiče. Dapače, postaje još smionija. Približi 
svoje lice do njegova lica. A mladić? Još jednom se trgne. 
Kad to ne pomaže, stisne svoje zube i pregrize sebi jezik. 
Svu onu krv, koja mu je u čas navrela u usta, skupa s plju- 
vačkom, izbaci joj u lice. Jedan puta! Dva puta! Ona pre- 
strašeno uzmaknu. On to još jednom učini. A ona se poče 
trti i brisati. Po sebi razmaže krv i pljuvačku. Postiđena 
pobježe glavom bez obzira... 


To znači biti ličnost! Osoba! Karakter! 

Unutarnji svijet 


Mladi čovjek u tim godinama otkriva ono područje ko- . 


je mu je do tada bilo posve nepoznato: svoj unutarnji svijet. 
To je iskustvo tako značajno da se htjelo opisati djetinj- 
stvo kao otkrivenje vanjskog svijeta, a doba sazrijevanja 
kao otkrivenje unutarnjeg svijeta. 

— Kako se to očituje? 

— Tako da redovito čitave sate sanjari, Uživa u divnim 
kulama, u oblacima. Mladi ljudi su u svojim sanjarijama 
samo velikih poteza. Oni još ne poznaju grubu stvarnost i 
grozan način borbe. Gotovo svi koji sazrijevaju, postaju u 
toj dobi sposobni za stvaranje. Svatko drugi pjeva pjesme, 
slika, ima za svaki slučaj punu glavu planova. 

— Na što ih treba upozoriti u to vrijeme? 

— Baš toga poniranja u samostalni svijet; baš toga pro- 
dubljivanja unutarnjih stvarnosti, toga čovjeka u životu tre- 


ba. I dobar je znak ako netko ima toga u izobilju. Što da- . 


nas tako mnogi ljudi stalno trče u društva i zabave, gubeći 
vrijeme, zdravlje i dušu, što stalno traže vanjske poticaje i 
uzbuđenja, samo je znak da u mladosti nisu našli sebe. Ali 
roditelji treba da ih upozore, pouče o stvarnosti života. Ono 
poniranje u njihov nutarnji svijet, ne smije ostati samo ma- 
. štanje, sanjarenje, romantika, Otac ih mora često upozora- 
vati da su zakoni života drugačiji nego zakoni mašte. Du- 
žnost je roditelja da njihovu osobnom kraljevstvu daju pri- 
like upoznati prave ideale, prave smjerove, prava životna 
poslanja. Ako toga ne dobiju, tragedija je sigurna... 


Radikalizam mladih 


— Treće obilježje dobi sazrijevanja jest — radikalizam. 
Dosljednost. To nije samo nemir i pretjeranost. Sigurno i 
io. Radikalizam mladeži je prije svega njena čežnja da upo- 
zna stvari do temelja. Koja god pitanja mladog čovjeka u 
tim godinama sretnu, sva ga zgrabe čitavoga. Mladež u tim 
godinama voli opasnosti, želi iskusiti pustolovine i dubine 
života. Zato u tim godinama ima toliko zvanja za avijatičare, 
vojnike, misionare. To je vrijeme »čupavaca« i  beatlesa! 

— Na što roditelji treba da upozore mladog čovjeka? 

— Treba da ga upute da to oduševljenje mora biti! Nije 
mlad tko nije radikalan. Teško narodima bez radikalne mla- 
deži. Ali to može prijeći i u neku duhovnu dalekovidnost. 
Ne u smislu odlike, nego dalekovidnosti kao mane, koju tre- 
ba liječiti specijalnim plus naočalima. Ne vidi ono što je 
kraj njega i ono što je svakidašnje; ne shvaća kako se to 
može smatrati važnim: disciplina, učenje, dugo sjedenje uz 
knjige, samostalno izrađivanje matematičkih zadataka, re- 
dovito polaženje na sv. Misu. Vidi samo ono što je daleko i 
voli samo ono što će ga sutra čekati. Mrzi njemačku grama- 
tiku, a htio bi čitati Goethea u originalu. Mrzi matematiku, 
a htio bi podizati veličanstvene mostove kao inženjer. Ogra- 
ničavanje na ono što je nužno i prihvatljivo, što mu je sada 
dano, to je mladom čovjeku užasno. On to naziva modernim 
rječnikom »malograđanski duh«, »unutarnje sputavanje« itd. 
Valja ih osigurati da ih dalekovidnost ne prevari. Da zbog 
nje postanu nesposobni za danu stvarnost sadašnjeg časa :.. 


Surova parola sazrijevanja 


Svaki period ljudskoga života, svaki odsjek ljudskoga 
stvaranja, svaka prilika u kojoj živimo, ima svoje određene 
parole. Ima svoje dnevne zapovijedi. One su nužni uvjet da 
se ljudi u tim danim okolnostima probiju — ili sačuvaju ži- 
vot, ili sačuvaju zdravlje, ili polože ispit, ili svrše zadatak... 


Koja je surova parola mladenačkog doba sazrijevanja? 
čujmo je u svoj njezinoj jednostavnosti! Treba prije 
svega da budu svjesni roditelji. A onda i sama mladež! Su- 


rova parola njihove dobi glasi: »SVLADAJ SE! ZNAJ PO- 
BIJEDITI SAMOGA SEBE!« 


— Zar tako? 


— Tako i nikako drugačije! Ako se mladež želi probiti 
u životu — a to se mora — neka zna da će se probiti, uko- 
liko na zastavu svoga mladenačkoga radikalizma i osobno- 
sti stavi svetu parolu mladosti, ili surovu ako hoćete — 
svladaj se! j 

Zašto? 
— Zašto je tako? Zbog čega? 
— Odgovor daje veliki madžarski prijatelj mladeži dr 
Tihomir Toth. Napisao je mnogo knjiga o mladima, a još 
je više mladih odgojio. Evo što on kaže: 
»Za dugih godina što sam ih ispunio odgajanjem mla- 
denačkih duša često sam iskusio gorka razočaranja. Koliko 


sam idealnih đaka imao u nižim razredima srednjih škola... 


Njihovo vatreno oko, njihov veseo pogled i živahan duh obe- 
ćali su toliko lijepih nada... 

Između svih neprijatelja mladeži upoznao sam da je 
najjači i najopasniji ona neka mekoća i slabost zbog koje 
se današnji mladići ne znaju svladati. Zbog koje se bez ika- 
kva otpora puste nositi od svojih željica. Zbog kojih nisu 
onda sposobni ni da svoje strasti drže u vlasti. 

I najmanje odricanje kojim privikavaš..svoje tijelo da 
se pokorava tvome boljem uvjerenju, tvojoj duši da posta- 
ne ozbiljnija, znači skupljanje snage od neprocjenjive vri- 
jednosti za vrijeme napasti, koje zahtijevaju ozbiljnu odluč- 
nost. Ta su malena odricanja slična električnim iskricama, 
od kojih možemo u akumulatoru skupiti veliku električnu 
snagu.« 


Mlađe oaze! 


— Ove misli izražene su životno i istinski u mladenač- 
kim oazama! 

— 1. studenog 1950. u 8 sati izjutra prikazalo je kojih 
tridesetak studenata i studentica Isusu Kristu svoju mla- 
dost. Nekoliko sati kasnije je na Trgu svetoga Petra u Rimu 
Papa Pijo XII stavljao jedan novi sjajni dragulj na krunu 
Marijinu, proglašujući je na nebo uznesenom, 

— Zgodno vremesko podudaranje! 

— 18. svibnja 1952. godine je Mariju Jose Pire da Rocha, 
upravo dok je htjela da uđe u crkvu da primi Isusa u Pri- 
česti, pregazio neki automobil i ostala je na mjestu mrtva. 
Dnevnik »A Razao«, pripovijedajući taj događaj, govori o 
tisućama osoba koje su se tiskale u katedrali i pratile lijes 
na groblje. A pored groba je mladi Alojz Achutti između 

ostalog rekao: »Maria Jose! Ako te je Providnost između 
tolikih odabrala, uvjereni smo da je to što si ispred nas oti- 
šla u nebo poseban Božji plan.« 

— Kakav je to poseban Božji plan? 

— Plan mladića i djevojaka — Kristovih oaza, Nakon 
njezine smrti takve oaze mladih raširile su se po čitavom 
svijetu. 


Nije društvo... 


— Ritam je to, klima, koja se nudi mladim dušama: 
klima žara, potpunog predanja savršenog dara. Ritam ple- 
menitosti. Nije važno kakvog su tipa mladi ljudi, oni ostaju 
ono što jesu, ali u mjestima koja posjećuju, među osobama 
s kojima se susreću, moraju nositi lahor potpune plemeni- 
tosti. Ali taj ritam, taj lahor traži mnogo od mladih. Mla- 
dima se smjelo i otvoreno postavlja pitanje koje im ne da 
mira, koje ih bode kao trn: 

— Mladi moji prijatelji! Koliko mladi žive Božjim ži- 
votom»? Koliko imaju onu milost posvetnu, koju ne nadvi- 
suje nikakva količina stvorenih dobara? Ne; koliki kadikad 
imaju! Nego: koliki je uvijek imaju? Tražite ih među oni- 
ma što žive s vama u obitelji, među onima koje susrećete 
na ulici, u školi, na radilištu, na odmaralištu... 


— Moramo priznati da je možda malo takvih... 

— A ipak ih ima! Da se stvarno i organski radi, treba 
naučiti prepoznati prave kršćane. Oni se zapravo ne broje 
na svečanostima i u procesijama, dapače niti na samoj ne- 
djeljnoj Misi. Pravi kršćani, živi kršćani, vide se na podnož- 
ju oltara, kada svećenik dijeli živi kruh koji je s neba sišao! 
Ako se, dakle, živi broje na podnožju oltara, možemo li reći 
da mnogi od naših mladih — žive? 


— Što onda žele oaze mladih? 

— Da procvate pustinja! Žele donijeti život gdje je 
smrt. Zato mlade oaze moraju biti živi u vječnom posjedo- 
vanju milosti Božje. Prema tome, mora od njih definitivno 
biti uklonjeno sve što donosi smrt, tj. teški grijeh, smrtni 
grijeh. 

Vrijeme heroizma 


— Koja je poglavita dužnost tih mladih oaza? 

— Mladež često gubi milost jer slabo rješava problem 
čistoće! Radi toga se od nje traži da se obveže da će za vri- 
jeme čitave mladosti čuvati neokaljan njezin sjaj! 

— Na koji način? 

— Mladi se na to obvezuju zavjetom! Nasuprot zabra- 
njenom užitku na području spolnoga života takvi mladi za- 
uzimaju stav apsolutne nepopustljivosti. Nikakvo obećanje, 
nikakva prijetnja ih ne pokolebava da upropaste ljiljan 
čistoće, 

— Oni se zavjetom obvezuju na to! Što to znači? 

— Nije tako lako rastumačiti razliku između jednostav- 
ne i zavjetovane čistoće. Ipak svi znamo da jedan cvijet na 
oltaru nije isto kao i cvijet na stolu. Zavjet je čin direktnog 
štovanja Boga. Tko nešto zavjetuje i to izvršuje, on time 
Boga više časti nego da to djelo čini bez zavjeta. Ako je, da- 
kle, mladić čist, to je dobro. No ako zavjetom prikaže svoju 
čistoću, to je kudikamo bolje. 


Ozbiljna stvar 

— Ali u zavjetu postoji i druga strana medalje! 

— Koja? 

— Kao što onaj tko živi čisto i to zavjetuje, dvostruko 
štuje Boga, tako i onaj tko radi protiv zavjeta dvostruko 
griješi: protiv čistoće i protiv kreposti bogoštovlja. Zato se 
i propisuje da u oazi mladih nitko ne može učiniti zavjet 
čistoće prije negoli se  posavjetuje s ispovjednikom, koji 
sam treba da odredi trajanje zavjeta. 

— A koliko dugo vrijedi takav zavjet čistoće? 

— Zavjet se može učiniti samo na jedan dan, a njegov 
je najdulji rok šest mjeseci. Naravno da treba imati volju 
da se obnavlja do stupanja u brak, ali je iza svakoga roka 
čovjeku potpuno slobodno hoće li ga obnoviti. 

.— Tko može osloboditi od zavjeta? 

— Svaki svećenik može odriješiti od takvoga zavjeta u 
svaki čas. I to ostaje stalno. Mladi polažu zavjet kao oaza 
Kristova, uvjetuju ga tom mogućnošću razrješenja. 

— Da li se zavjetom navlači na sebe neka nova obaveza? 

— Nikakva! Sve su obaveze iste kao i da nema zavjeta. 
Dakle, već postojeća dužnost se subjektivno pojačava kre- 
pošću bogoštovlja. Dosljedno, ono što je bilo dopušteno pri- 
je zavjeta, ostaje dopušteno i poslije njega. Ono što se mo- 
glo misliti, govoriti, činiti prije — može se i poslije. Ali 
smrtni grijeh protiv čistoće, ako se počini mislima, riječi- 
ma i djelima, postaje dvostruki grijeh: mislima, riječima i 
djelima — protiv kreposti i bogoštovlja. No i zasluga je 
dvostruka! 

— Svakako je to velika i ozbiljna stvar. Ali u sebi dosta 
jednostavna. Tko ljubi Boga, Krista, Njegovo Presveto 


Srce, tome zavjet daje novi motiv da održava krepost mla- 
dosti. 


Četverostruko. »hoću«! 


Mladima koji žele da budu Kristove oaze postavljaju se 
četiri obaveze duhovnoga života! Jednostavne obaveze, 
shvatljive, solidne. Ne može se reći da su te obaveze potreb- 
ne za život da bi ga uopće bilo. Ali su sigurno vrlo korisne 
da bi mladi mogli živjeti punim životom. 


— Kaje su to obveze? 


= a. Hoću razmatrati! 


. — U svijetu opustjelom, jer se više nego ikada zanema- 
ruje razmišljanje, mladež se poziva i nuka da razmatra... 
Da se privikava ozbiljno razmišljati o vječnim istinama, o 
životu Isusa Krista, Marije, svetaca... Nekoliko minuta 
dobro provedene meditacije svaki dan — ako je samo mo- 
guće — svakog jutra, dat će ozbiljan ton i orijentaciju danu. 


— Zar je to tako važno? 


— Neki mladi ljudi rekoše, da njima svakidašnja medi- 
tacija više koristi negoli sama sveta Pričest. Sigurno pretje- 
ruju. No, naglašuju kako je važno to jutarnje uzdizanje, taj 
razgovor s Bogom, gdje se On može više upoznati, uzljubiti 
i bolje služiti. 

b. Pohoditi Te... 


— Isus Krist je prisutan u svakom tabernakulu. A tako 
često ostaje sam... Mnogi ljudi prolaze kraj naših crkava, 
ali — malo ih ulazi. A ipak — svi imaju svoje brige, proble- 
me, svoje stranputice i svoj očaj... Isus, koji bi mogao ri- 
ješiti te probleme, ostaje u opustjeloj samoći naših svetišta, 
s kojima često postupamo kao da su tek umjetničke galerije. 

 — Mladi se, dakle obvezuju da će Krista pohoditi sva- 
ki dan? s 

— Ne samo to! Nego sa svakoga mjesta, dok su zaokup- 
ljeni raznim poslovima, pohađaju Isusa u misli... Njemu 
telefoniraju: Dobar dan, Isuse! Laku noć, Isuse! Hvala, Isu- 
se! Vladaj, Isuse! Svjetuj, Isuse! 


c. Hraniti se Tobom... 


— Isus je hrana. Isus je snaga! On je onaj život koji 
mladi žele živjeti. Da uzmognu imati Isusa uvijek u sebi i 
postati Njegovo poslušno oruđe — .hrane se s Njime. Ka- 
ko je moguće primiti Isusa samo jedanputa na godinu? Ili, 
također, samo jedanput mjesečno? Tko jede samo jedanput 
godišnje ili mjesečno, nije li možda osuđen na smrt? 


d. Svakidašnja krunica 


— Mladi se obvezuju konačno na svakidašnju molitvu 
krunice. Kad je Papa Pio XII. čuo da se u jednoj župi rim- 
skoga predgrađa 1,500 obitelji, obvezalo da će moliti svetu 
krunicu svake večeri, odlučio je da ih primi u posebnu .au- 
dijenciju. Rekao je da je uvjeren kako će to, ako ustraju u 
toj pobožnosti, biti očevidan znak da je župa krenula putem 
radikalne i potpune obnove. Tom je zgodom Papa rekao: 
»Obitelj koja se moli to je obitelj koja živi; obitelj koja se 
moli zajednički — živi zajedničkil!« 

— Što se događa ako se koji dan ne izmoli krunica? 

— Ukoliko je ozbiljna odluka, to se veoma rijetko mo- 
že dogoditi. Svakako je uvijek moguće izmoliti koju deseti- 
cu. Ali ako se ni to ne izmoli, nema grijeha, kao što ga nema 
ni onda kad se koji dan ne razmatra, ne pohodi crkva, niti 
pričesti. To je izostanak! Nije ni laki grijeh. 

; U službi Crkve 
*“ — Postoji li još koja obaveza? > > z 

— Samo još jedna! Uz obvezu čistoće i intenzivnoga .du- 
hovnoga života još je i obveza služiti Crkvi, Ta obveza ima 
tri značenja koja mladi mora dobro upoznati: prije negoli 
primi obvezu. | t rit Rida La 

— Koja su to tri značenja? 

— Prvo, mora biti na raspolaganju crkvenoj *“ vlasti. 
Župnik mora znati da se od te mladeži može tražiti sve; da 
će ga u svakom trenutku sa sigurnošću poslušati. Da bude 
apostol molitvom i svojim djelima ljubavi prema bližnjemu. 
To je drugo. A treće? Kršćanski primjer. Dobro obavljati 
svoje dužnosti. Biti prvi! Ne polovičan! 


Formula posvete 


Postoji provizorna formula, nazvana »Obećanje«, u ko- 
joj se ne spominje zavjet, i obveze nisu za svaki dan. Upo- 
irebljavaju je oni koji se još. ne žele vezati »Posvetom«. 

Formule »Obećanja« i »Posvete« mogu se izgovoriti taj- 
no prije svete Pričesti. No pohvalno je da se izgovore glasno 
i u prisutnosti ostalih. 

»O Božanski Kralju, Isuse, Spasitelju svijeta! Ja N. N. 
zahvaljujem Ti što si me izabrao i pozvao da Ti predam, po 
rukama Marije Imakulate, svu svoju mladost. Preuzimam 
obvezu da ću u njoj sačuvati bez ljage svoju čistoću i to 
Ti danas zavjetujem. Hoću meditirati, posjećivati Te i hra- 
niti se Tobom svaki dan. Hoću slaviti Mariju — Tvoju i mo- 
ju Majku — svakidašnjom krunicom. Osim toga predajem 
službi Crkve svoje vrijeme i svoje energije. Primi kao mio- 
Miris ovu žrtvu i daj mi milost da znam pogledati i smrti 
u oči — samo da ostanem vjeran Tebi, o Božanski Kralju, 
Isuse, Spasitelju svijeta, Amen.« 3.44 


Samo Isus! 


Mnogi mladi smatraju korisnim da svakog dana prave 
duhovnu bilancu na temelju dužnosti što su je posvetom 
Primili. Na kraju mjeseca može se listić pokazati svećeniku 
koji ih ispovijeda. Taj listić počinje kraticom: S. I.! To zna- 

či: Samo Isus! Te su riječi kao neka vrsta gesla! Samo Isus 
u meni! Ne — i Isus; ne — u prvom redu Isus; nego — samo 
On, koji je postao gospodar moga razuma, volje i osjećaja 
moga života! Samo Isus u drugima — kao apostolska 
dužnost. Želim da samo Isus vlada u životu onih koji dolaze 


u dodir sa mnom! Kao dužnost ljubavi! U svemu nastojati 


vidjeti samo Isusa, postupajući sa svima kao što bi On po- 
stupao. 


Ogledalo mjeseca 


S. I. 
Dan | Pričest | Razmatranje | Krunica |Pohod| + — dobro 
obavio 
— — srednje 
obavio 
X — spriječen 
sud O — propustio 
2. IV 








Obiteljska oaza 


— Što treba da imaju na umu roditelji ako žele da nji- 
hova djeca dišu takvim duhom? 


— Ponajprije da ozbiljno shvate svoje dužnosti obitelj- 
ske oaze! Da žive sto posto katoličkim duhom u kući, da ona 
uistinu bude Crkva u malom. Zatim ne valja zadovoljiti se 
minimalnošću ni što se tiče djece, nego nastojati odgajati 
ih u ranoj mladosti, da im kada dođu do tih godina, ništa 
ne bude novo, ništa izvanredno. Kao da se sve samo po sebi 
razumije! Kada mladi već praktično žive u takvoj atmosferi, 
onda će biti vrlo lako skupiti ih i pomoći im da se povežu 
sa svećenikom. Bez svećenika naime nema takvih mladenač- 
kih oaza. Neka roditelji nikada to ne vode na svoju ruku. 
Mladi treba da imaju svoga duhovnoga vođu! 


— To i neće biti tako teško, jer je duh tih mladenačkih 
oaza isti kao i obiteljskih oaza. 

-božanskoga sjaja za one koji imaju velikodušno i 


Roditelji, usudite se! 


— Dragi roditelji! Usudite se da taj duh unesete u svo- 
ju obitelj! Ako ne zbog sebe, a onda zbog svoje djece! Odzi- 
vi na takve pozive umnožili su se kao cvijeće na polju: ne- 
očekivano, nesavladivo i nevjerojatno. Danas ih već ima 
mnogo hiljada u raznim narodima: mladića i djevojaka, ko- 
ji najkritičnije godine svoga života predadoše Kristu. Oni 
svjedoče u krugovima često zaprljanim od grijeha o lakoći 
goruće 
srce. Njihova tajna radost svjedoči da se Bog ne da nad- 
vladati u velikodušnosti od stvorenja koje Mu se potpu- 
noma predaje. Neka se i vaša djeca pridruže tim sretnicima! 
Vaše obitelji neka budu oaze tih oaza! 


4. DOBA OPREDJELJENJA 


— Da li je time postignuta svrha odgoja kad se razvije 
osobnost, ličnost u mladom čovjeku? To je zadaća, no da 
li je konačna? 

— Nije! Između 17. i 23. godine postavlja se pred mla- 
doga čovjeka, pa i pred njegove roditelje, druga, još ozbilj- 
nija zadaća. A budući da se danas razvoj mladeži brže odvi- 
ja, potrebno je već ranije o tom dobro voditi brigu. 

— U čemu se ona sastoji? 

— Najveća se razlika između mladoga čovjeka prije 
17.godine i mladića poslije te godine sastoji u slijedećem: 
onaj je stajao u obrani prema okolici u brizi za svoj vlastiti 
bitak, a ovaj, siguran u sebe, našavši sebe, traži svoje mjesto 
u svijetu. Onaj je revolucionaran, ovaj hoće da ima odgovo- 
re i rješenja. Onaj hoće da bude osamljen, ovaj gleda sa 
svog čvrstog »ja« prema »ti«. Onaj je svjesno ili nesvjesno 
ostao u nekoj udaljenosti od starijih, ovaj, zna da samo s 
njima može početi svoje životno djelo i poslanje. 

— Pa to znači da postoji velika razlika? 

— Sigurno! To vrijeme obrazovanja, izgradnje nazora 
na svijet je više nego oblikovanje ličnosti, osobnosti, samo- 
svojnosti. Ličnost sada treba da bude izraz prave duševne 
punine, reda, usavršavanja. Ona mora živjeti od sadržaja i 
za jedan sadržaj. Prema tome ,i roditelji moraju to znati i 

drukčije valja postupati s odraslom mladeži, nego s mlade- 
ži koia tek nastaje. To su dva svijeta, koja imaju svoje za- 
kone i u odgoju. I ako to roditelji ne uoče, mogu odbiti svo- 
ju djecu od onoga što im žele dati na njima neprilagođen 
način. 


Kritična godina 

— A što je najvažnije: upravo vrijeme oko 18. godine 
je kritično vrijeme za vjeru, za religiju. Tu se konačno za- 
uzima: stav prema njoj. Stav kakav će pojedinac imati pre- 
ma vjeri .u svojim najboljim godinama mladosti i muževno- 
sti. Već se prema zadnjim razredima gimnazije može ocije- 
niti kakav je konačan sud pojedinca o a. Ne samo u ne- 
gativnom smislu nego i u 1 Došao, 

. — Kako?..| 
. — Američki psiholozi vjere ustanovili su da mladež oko 
17. i.18. godine doživljuje ili neko obraćenje te postaje. reli- 
giozna za čitav život ili padne potpuno u materijalističku 
sferu. 
> — U čemu je specifična pogibelj tih godina? 

— Upravo u tom što mladić ili djevojka u tom trenul- 
ku, u kome bi bili sposobni da sebi stvore. nazor na svijet, 
gube zadnju uređenu mogućnost da sebi stvore sliku o svi- 
jetu. Naime baš u toj se starosti moraju odlučiti za nešto 
specijalno i tako se izlažu pogibelji da se ograniče na jedan 
isječak stvarnosti. Upravo u tom trenutku, u kome bi mogli 
sebi stvoriti cjelokupnu sliku o svijetu, počinje njihova spe- 
cijalizacija, 

Specifičan zadatak 

— Koji je poglaviti zadatak roditelja u to vrijeme? 

— Direktan, neposredan — minimalan. To znači, oni 
ne mogu sada više formirati svoje dijete direktno. Ideje 
mladić u to vrijeme sam izabire. Ali mogu izvanrećno, sud- 
bonosno pomoći. 

— Kako? 

— Moraju omogućiti svojoj odrasloj djeci da dođu do 
pravih spoznaja po čestitim i valjanim knjigama i časopisi- 

ma. Roditelji u to vrijeme moraju već imati malu katoličku 
biblioteku koja će nenamješteno privući sina ili kćerku da 
u tim knjigama traže odgovore na životna pitanja. Oni mo- 
raju to razdoblje dočekati već spremni. Kućna knjižnica 
treba. da ima ono što će biti najpotrebnije njihovoj djeci. I 
što se tiče knjiga i časopisa. 

— Zašto to? 

— Mladić ili djevojka u to vrijeme roltkeaji a svoju 
osobnost, svjesno i osobno, po svom vlastitom radu i pro- 
suđivanju, svojem vlastitom: naporu — u svijet. Dobivaju 
svoj nazor na svijet. Kako će dobiti ozbiljan katolički nazor 
na svijet ako nemaju prilike da ga upoznaju iz solidnih, 
dobrih knjiga? A kako će doći do tih knjiga kad ih ne pozna- 
ju, nego putem roditelja? 

— A kako će roditelji doći do tih knjiga? 

“— Putem svećenika! U dvobroju 6 i 7 knjige »Iz života« 
pod naslovom »Na temeljima života« god. 1964. nabrojena 
su najbolje stvari do kojih se može doći. Trebalo bi ih svje- 
sno nabavljati i stavljati u obiteljsku biblioteku .— zbog 
vaše odrasle djece. Razumije se da tu dolaze u obzir redo- 
viti katolički časopisi. Ne samo domaći nego i strani: Vaše 
dijete čita već na stranim jezicima. Propitajte se kako i 
gdje može nabaviti dobrih katoličkih stvari na jean koje 
poznaje. 


Zar je to tako važno? 

— Onaj tko želi proći kroz život i ostati praktičan ka- 
tolik bez znanja, koji se misli boriti za svoje uvjerenje koje 
ne poznaje, ostat će slabiji pred drugima. Bit će poražen. 
Inteligencija je zalog ljudske moći i snage. U to je vrijeme pre- 
važno osobno stečeno znanje, imati svoj vlastiti apetit za 
znanjem i moći ga nasititi. 

Veliki dominikanac Lacordaire dovikuje ovako: »Mla- 
dići, imajte ambicije za znanjem! Potičite neprestano u :svo- 
jim srcima želju da raširite i usavršite svoje znanje! Podr- 
žavajte u sebi onaj .duh plemenite radinosti, onu nakon 
razumsku radoznalost.« 

A ne manje poznati pišac govori mladima ovo:: »Znanje 
je uvijek bilo. socijalna sila prvoga reda. Ižarivanje uma bi- 

lo je uvijek kao što i kod sunca, ali blagoslovljeno ili pro- 
kleto — princip života ili smrti. A danas ne može nitko po- 
reći da znanje samo po sebi donosi širi i plodniji utjecaj 
nego prije... Ako vam toga znanja nedostaje, vi ćete biti 
za ljude kojima zapovijedate proizvod osrednje vrijednosti. 
Vi ste već lišeni svoga prestiža -u njihovim očima, pa i ako 
se još pred vama sagiblju, naklanjaju, možete biti sigurni 
da to više ne rade zbog vas.« 


— A gdje će steći pravo znanje nego iz katoličkih knji- 
ga? A gdje ih današnja mladež može naći nego kod svjesnih 
kršćanskih roditelja, koji na to svjesno računaju i spremaju 
kućnu katoličku biblioteku za svoj pravi trenutak... ? 


Kuda to vodi? 


— Koji je cilj prema kojemu treba usmjeravati mla- 
dića i djevojku u to vrijeme po katoličkoj literaturi i kato- 
ličkom nazoru na svijet? 


— Naš katolički intelektualac dr Ivan Merz označuje 
ga ovako: »Doživjeti valja — u to vrijeme osobito po duhov- 
nim vježbama — jednu svoju, novu, mladenačku, duboku 
konverziju prema nutarnjem životu, Shvatiti da je to jedini 
i pravi život, život u najpotpunijem smislu riječi. I ostvariti 
ga u sebi. Ulaziti dublje u tajne svete Mise, proživljavati 
svete Pričesti, nastojati misaonom molitvom prožeti svoj ži- 
vot. I to je ono specifično: uhvatiti kontakt s Bogom samo- 
stalno. po vlastitoj misaonoj molitvi. Bez molitvenika, bez 
vanjskih pomagala, neovisno o svima sačuvati i produblji- 
vati nutarnje vrednote.« 


— Pa to su vrhunci!? 


— Tako je! I to je svrha odgoja u malim Crkvama. Do- 
sta je minimalizma! I zadovoljavanja s najbitnijim. Dosta je 
tradicionalnoga kršćanstva! Zato i propadamo jer se naše 
stremljenje u obiteljima zadržava samo na površini. Istina, 
sve io pretpostavlja da su roditelji sami odlučno stali na 
Kristovu stranu. Zašto to ne bi učinila i djeca? 

Problem ženidbe... 


— U to rvijeme se javlja velik problem za vaše dijete: 
pitanje ljubavi a doskora i pitanje ženidbe. Sigurno, ono ga 
mora sam riješiti. Ali mu i vi možete prvi tome puno po- 
moći. 

— Tu roditelji mogu danas malo učiniti. 

— Direktno ne! Ali indirektno — njihov je utjecaj i 
ovdje presudan, To znači, nema sada više onoga: postaviti 
svoga sina ili kćerku pokraj sebe pa im »prijepovijedati«, a 
oni prihvaćaju. Nego treba sačuvati kontakt, povjerenje i 
usput, u zgodnim prilikama, malo po malo, dovoditi svoje 
dijete do pravoga uvjerenja. Ovdje ćemo navesti glavne pro- 
bleme toga vremena. Neka ih mladić i djevojka sami proči- 
taju. A neka ujedno budu i vama putokaz, kako morate 
usmjeravati svoje savjete, molitve i brige. Iznijet ćemo nače- 
la što su ih katolički liječnici iznijeli u svojoj knjizi »Supru-. 
zima i budućim supruzima« pod naslovom »Ljubav-ženidba- 
sreća« Pisana je stručno, a opet popularno. Liječnik 
priča... 3 


Sve mi je odvratno 

Nema tome dugo, sreo sam Jožu. Ima oko 22 godine. S 
njim sam bio u ratu. Zajedno smo živjeli pod bombama, 
spavali na slami, gazili po dugim cestama. Ostali smo tri 
mjeseca zajedno i bili smo dobri prijatelji. Sve smo jedan 
drugome otvoreno pripovijedali. 

Poslije rata Joža je nastavio raditi u tvornici, a ja sam 
se predao svojim knjigama. No kad se sretnemo, to je svet- 
kovina. Ipak ovaj put mi je moj prijatelj izgledao zabrinut. 

— No kako je, Joža? 

— Dobro... Ne... Dosađujem se. Posao me ne zanima. 
Sve mi .je odvratno. Gle, dapače i nogomet. 

— Zar i nogomet? 

Znao sam ga kao vatrenog nogometaša. Bio je centar- 
for u svojoj momčadi. Nezadrživ kao sam đavao na terenu. 
— Da, doda Joža, sada mi postaje glupo da igram. 

Stao sam se smijati. — Čuješ, ti si se zaljubio. 

— Pogodio si, priznao je. Ali ja ne volim određenu že- 
nu. Jednostavno dolazi mi želja da se izdovoljim bilo s 
kojom. 

To je već bilo ozbiljno. Zapalio sam svoju lulu i rekoh 
mu: — Moj stari Joža, ti nećeš praviti takvih gluposti. 

Ali moj prijatelj je klonuo i nije se osjećao sposobnim 
da se bori. — Zar ti smatraš, reče mi, je li moguće da mu- 
škarac ostane čist prije ženidbe? 

— Sigurno! Ima mnogo ljudi koji ostaju čisti za cijelog 
života. Dakle, nema sumnje da je moguće. 

Čini se da ga nisam uvjerio. — Nikad nisam sreo čovje- 
ka koji bi:se hvalio kako je ostao čist. Naprotiv, često sam 
čuo s više strana kako ostati čist čini čovjeka glupim, kako 
to zaustavlja seksualne funkcije i priječi ljudima da kasnije 
imaju djecu. 

— Kakvih li brbljarija! 


Ima mnogo čistih . 


Ima mnogo čestitih, samo se oni time ne diče. Rekli bi. 
smo da se stide, Jesi li se, na primjer, ti sam, ikad hvalio 
svojom čistoćom? 

— Ljutili bi se na mene zbog toga.. 

* — Evo, ja dapače znam: i kad pripovijedaju svoje ga- 
darije pred tobom, ti se smiješ s drugovima da ih tako uvje- 
riš kako ih ti razumiješ. 

— Jest. Još nešto i dodam tome... , 

— Vidiš! Ima mnogo mladića koji su tvoje sorte. Drugi 
o njima misle da su i oni krenuli njihovim putem, a uistinu 
su ostali čisti i sačuvani. Uostalom, upitaj drugoga liječni- 
ka. On poznaje ljude. Reći će tiistoštoija... 


Čistoća ne zaglupljuje 


— Slušaj dalje! Jedan francuski liječnik je zatražio da 
mu citiraju samo jedan slučaj ludosti prouzrokovan zbog 
toga što je netko sačuvao čistoću. 

—I. 

— da se nije javio. Naprotiv, venerične bolesti i po- 
sebno sifilis -— koje se stiču u »rupaima« — dovode vrlo če- 

sto do ludila. U Americi su izračunali da na stotinu zatvore 
nih u ludnice dolazi 63 čije je ludilo proizašlo iz sifilisa. 
Zbog čistoće nije bio nijedan slučaj ludila.: si sifilisa: 63 
od 100! 


Čistoća i sterilnost 


— Ali meni su govorili da seksualna tekućina nestaje 
ako ne teče. Stroj koji ne radi zarđa. 

— Eto nove ludosti! Prije svega, »sperma« teče gotovo 
svaki dan po malo. Zatim i polucije u snu olakšavaju orga- 
nizam. Dapače i kod čistih ljudi organizam redovito proizvo- 
di spermu. Naprotiv, sifilis i blenoragija često dovode do 
impotentnosti ili proizvode sifilističku i slabu djecu. Vidiš 
da čistoća ne uzrokuje nikakvu štetu, nego čuva od velikih 
opasnosti. 


Fizičke posljedice 


— Ako ih treba spomenuti — a treba ih spominjati jer 
ih ima mnogo više, nego što se misli — navest ćemo tri 
glavne bolesti koje čovjek može navući na sebe u »rupama« 
ili drugim »flertovima«. 

»Mekani rak« napada kožu dva ili pet dana nakon zara- 
ze. Bolesnik osjeća velik svrbež na spolnom organu. Javlja 
se gnojna ranica. Teško ju je zaliječiti jer gnoj koji izlazi 
širi bolest sve dalje. I za to već treba liječnička njega. Nije 
dovoljna vlastita njega. 

»Blenoragija« ili bolest seksualnih organa dovodi do 
teških poremećaja ako se na vrijeme ne liječi. Kod muška- 
raca mikrobi te bolesti nastoje da unište seksualnu sferu, 
prouzrokujući velike boli dovodeći često do nesposobnosti 
za posao i do sterilnosti. Dijete takvih roditelja može često 


oslijepiti. 


Sifilis je najgora od tih bolesti. Tri ili četiri tjedna po- 
slije zaraze pojavi se malena rana na spolnom organu. Još 
je tada vrijeme da se može izliječiti. Ako se ne liječi, ta rana 
nestane sama od sebe, ali mjesec dana ili dva kasnije tijelo 
pokriju crvene mrlje. Započinje glavobolja. Poslije toga se 
pojave .»gume«, katkad velike kao jaja. Kosti, kralježnica, 

trbuh i crijeva su pogođeni, slabo funkcioniraju i bole. Do- 
lazi do »tabesa« i generalne paralize. »Tabes« sprečava u- 
pravljanje koracima. Čovjek pada na zemlju kada zatvori 
oči, ruke stavlja pokraj predmeta što ih želi uzeti. Što se 
tiče generalne paralize, ona je jedan oblik ludila. 

— Ima li tih bolesti mnogo? 

— U Francuskoj svake godine 200.000 mladih ljudi od- 
lazi u grob zbog njih. Unatoč svim klinikama i ambulanta. 
ma. To je socijalno zlo, koje uništava narod. Jedini način da 
ih se očuvamo jest: ostani čist prije ženidbe! 


Moralne posljedice 


— Strašne su već te posljedice bludnosti. A još su veće 
i strašnije one na moralnom polju. Gubi se vjera, gubi se 
stid, gubi se osjećaj za javno dobro, gubi se dobar glas, du- 
ša. Za jedan čas užitka, koji je vrlo sumnjiv i koji ne zado- 
voljava ni samo tijelo, odbacuje se ono što su najveće sve- 
tinje za mladoga čovjeka ili djevojku. 

— Kadšto je teško oprijeti se.- 

— Sigurno! Ali pomisli na posljedice, i fizičke i. moral- 
ne! Teže su one, nego svladati sebe u jednom času. Uosta- 
lom, nemoj da takvih večeri budeš neaktivan, kada te obu- 
zme ono čuvstvo. Otiđi do kojeg čestitoga kolege, otiđi na 
nogometni trening. Treba sažaljevati one bijedne prostitut- 
ke, ali ih se valja i čuvati kao gube. Valja se kloniti i svakoga 
flerta... 


Neprijatelj ljubavi 

— Što ti nazivaš flertom? 

— Flert je ljubakanje. Mladoj se djevojci govori o lju- 
bavi, glumi se nježnost, ali bez ženidbene nakane. Ima mla- 
dića koji se tako zabavljaju. Drugi opet, tražeći sebi ženu, 
flertuju sa deset ili dvanaest mladih djevojaka i poslije se 
tuže što ne mogu naći prave žene. Flert nije lojalan. On je 
opasan. 

— Zašto? Pa to je samo zabava? ' j 

— Flert nije lojalan jer se temelji na laži, prevari. Če- 
sto djevojka zna da to nije prava ljubav, da je to. flert. Ali 
kadšto ona vjeruje i to lako vjeruje. Kad.ostane napuštena, 

doživljava groznu prevaru. Kadšto se dešava i obratno: dje- 
vojka misli da se radi o flertu i napušta mladića koji ju je 
stvarno ljubio... Mnogi mladići i djevojke su prevareni 
od flerta. Takva igra priječi ljude i žene da se razumiju, 
da budu iskreni. 

— Zašto je opasan? 

— Jer uzbuđuje, podražuje. Govori se o ljubavi, grli se 
i zatim... dolazi do čega ne bi nikada došlo u smirenom 
stanju. S druge strane uvijek je opasno oženiti djevojku ko- 
ja voli flert. Ona ljubi laž flerta i nije stalna. Flert je proti- 
van bračnoj vjernosti i uvijek će biti opasan neprijatelj 
braku.. 


Joža će se ženiti 


Danas je Joža došao k meni sav zažaren. Bio je obučen 
u novo odijelo, sa sjajnom kravatom na vratu, kosom brižno 
počešljanom. Takav nije baš uvijek bio. I 

— Gle, prije nego sam mislio na ženidbu, čekao sam da 
osiguram sebi povoljne prilike za obitelj... Sada se osjećam 
sposobnim da zarađujem za dvoje... dapače i za troje, ako 
odmah budemo imali dijete. Zato sam spreman... 

— Jesi li se možda već zaručio? 

— Još ne. Ali znaš, odlučio sam se ženiti. Imam otvo-. 
reno srce. Osjećam da ću zavoljeti prvu zgodnu djevojku ko» 
ju sretnem. 

Ostao sam pet minuta šuteći. Bez odgovora sam pušio 
svoju lulu. Morao sam razmisliti jer je pitanje bilo ozbiljno: 
valja izabrati ženu, a to znači obvezati se za čitav život. To 
znači riskirati sreću dvaju bića. Zato sam najprije rekao: 

— Čini se da ti misliš izabrati ženu kao što se izabire 
zdjela u trgovini... 

— Ne! Ja znam da se ne smije tako birati. Ali onaj dan 
kad budem smatrao za neku djevojku da posjeduje sve spo- 
sobnosti da mi bude dobra žena, onaj dan ću je zavoljeti. 


Sebi sličnu 
— Prije svega, uzmi djevojku koja je iz iste socijalne 


> sredine kao i ti. Istina, ima bankira, koji su uzeli radnice. I 


obratno. O tom se govori, ali se nikad ne prikazuje kakav 

su život imali poslije vjenčanja. Još više, budući da si ti kr- 
šćanin, uzmi dobru kršćanku. Vjera nam pomaže da ostva- 
rimo sreću ljubavi. Vjera. će stvoriti tijesnu vezu i između 
vaših duša. 

— Slažem se, potvrdi Joža. Ja ću biti sretniji.s kćerkom 
radnika, to znači s radnicom, nego s kćerkom kakvoga ba- 
runa. 

— Sigurno, ali pazi! Ima veoma dobrih djevojaka među 
radnicama, ali ima i vrlo zlih običaja i navika na koje su se 
naučile u tvornicama. 

Ponajprije, ima mnogo djevojaka koje nisu naučile ni- 
šta o tome kako se vodi kućanstvo! Ne znaju ništa kuhati, 
zagrijati ognjište. Budući da su radile osam sati u tvornici, 
one se ne brinu da započnu neki posao kod kuće. Tko će 
ih to naučiti? A sve je to važno za sreću svakog braka. 

Često su takve djevojke također previše sklone troše- 


nju i koketeriji. Pazi da ne uzmeš onu koja ne zna štedjeti 


ili koja je gizdava koketa, jer ćeš gledati kako sav tvoj no- 
vac odilazi na haljine i šešire. 

Ukratko, ona koja je živjela u takvoj sredini da je mo- 
gla naučiti kuhanje i druge kućanske poslove, ta ima više 
mogućnosti da donese sreću obitelji... Nemoj zaboraviti ni 
napije sa sela! Za njih ćeš vrlo brzo saznati tko su i što 
su... A u gradu je ženidba često lutrija u serojomsiiiko 
većem stupnju. 


Lijepa žena 

— Ja sam mislio, odvrati mi Joža češući se po glavi da 
je lako naći sebi ženu. Ali poslije ovoga što mi ti kažeš vi- 
dim da je to dosta teško. Osobito jer ja želim lijepu ženu. 

— Svakako! Ugodno je imati lijepu ženu. Čovjek je po- 
nosan na nju. Ali ipak ne zaboravi da ljepota prolazi. Ako 
temeljiš svoju ljubav samo na ljepoti svoje žene, izvrgavaš 
se opasnosti da za nekoliko godina nećeš imati ništa. S dru- 
ge strane, ako se ona podržava samo »trajnom« od-tri mje- 
seca, ispraznit ćeš za to svoju novčarku. Između lijepe i 
solidne djevojke, izaberi tu drugu. Njome ćeš biti sretniji. 
Najljepša ljepota i miraz djevojke jesu odvažnost, rad 
nost, pobožnost i iskustvo domaćice, 

iči i dni osti. Ri 


— Imaš pravo! što mi još savjetuješ? 

— Nemoj uzeti ni previše mladu djevojku. To ovisi o 
karakteru. Ali ispod dvadeset godina, to je premlado. Pazi 
da ti žena bude zdrava. Velika je muka na ognjištima gdje 
je žena bolesna, Ondje naime, pošto se vrati s rada u tvor- 
nici, muž se mora prihvatiti kućnih poslova. Sigurno, kasni- 
je ćeš njegovati svoju ženu ako oboli, ali je ipak dobro da 
rijetko bude bolesna. Misli i na svoju djecu. Ako je žena bo- 
lesna, djeca su slaba i sklona zarazama. . 


Promisli! 


— Dat ću ti još jedan savjet, koji mogu dati samo isku- 
sni ljudi: imat ćeš veću priliku da naiđeš na dobru djevoj- 
ku ako je tražiš u brojnim obiteljima. A to je i razumljivo. 
Općenito, brojne su obitelji one u kojima se njeguje osje- 
ćaj dužnosti, Ondje redovito ne vlada sebičnost, nego vjer- 
nost. Dijete se već za rana uči živjeti ne samo jedno pokraj 
drugoga nego i jedno za drugo. A to vrijedi više negoli čitav 
miraz. 

— Zar su sve jedinice razmažene? 

—Nipošto! Kao što nisu ni sve brojne obitelji uzorne. 
Hoću samo reći da treba poći tražiti dobru biljku na AK, 
zemlji. Može se, istina, naći lijep cvijet i drugdje, ali... Sva- 
kako rasudi i promisli kad izabireš! 

— Pitat ću te za savjest, dobaci Joža smijući se. 

: — A zašto ne bi? Nije pametno zanositi se jedino vla- 
stitim utiscima. Osobito ako mladu djevojku poznaju tek 
kratko vrijeme, ili ako ne poznaješ njezinu obitelj. Zanimlji- 
vo bi bilo usporediti brigu što je ljudi pokazuju kupujući 
motocikl, komad zemlje s brigom kad izabiru buduću že- 
nu... Pa ipak, ondje se izvrgava opasnosti komad željeza, 
nešto novca... A ovdje vlastita sreća. 

— Slažem se. Idem tražiti onu. rijeka ptičicu koja će 
mi donijeti srećicu . 


Joža se zaručio 


Plave Jožine oči vide samo ruže u životu. dise neko- 
liko tjedana »ribolova« dobio sam prve vijesti... Čuo sam 

da je uspio. Ovaj put je dobro izabrao. Jednake je dobi kao 

'ion Nije, dakle, ništa mlađa od njega. Ali to nije važno. 
Uostalom, svoje godine je dobro upotrijebila: krojačica je, 
već je samostalno zamjenjivala svoju bolesnu majku. Uz to 
je imala još dva mlađa brata. Nije trebalo mnogo ispitivati. 
Dovoljno je bilo gledati što je radila ta »dragocjena ruža« 
pa da se zaključi kako je dobro pogodio. 

— Jest, Joža, smatram da si stvarno počeo zidati svoju 
sreću. 

— Ja sam upravo lud od radosti. 

— Ipak nemoj izgubiti glavu. Zaručeni ste... Ljubite 
se... Milujete se! To je normalno. Ali sve će to u tebi po- 
buditi seksualnu požudu. Vatra i slama su zajedno... 
»Halt», moj stari Joža! Nije dobro da tvoja zaručnica posta- 
ne tvoja žena... prije ženidbe. Vjeruj mi, uistinu lijepe za- 
ruke, pune radosti i veselja jesu jedino one u kojima vlada 
poštivanje, strpljivost i čistoća. Ljubav, kojoj nije temelj 
krepost ruši se sama od sebe i prolazi u trenu. 

— Što mi se može dogoditi? 

— Znam te kao čestita čovjeka. Ipak zamisli, pošto si 
zaveo svoju zaručnicu, da otkriješ ozbiljne razloge i da je ne 
oženiš... Pomisli na dramu za koju bi bio odgovoran. Mo- 
žda bi mlada djevojka, prevarena i ostavljena, očajala nad 
budućnošću; možda bi učinila ili dala sebi učiniti ono potaj- 
no ubojstvo što se naziva abortus. Koliku bi odgovornost 
navukao na sebe! Grižnja savjesti bi te progonila čitav život. 
Zar bi mogao podnijeti spoznaju da si jane razrušio 
jedan život? 


Pazi na sebe! 


— To bi mi uistinu bilo strašno! 

— Stoga te zaklinjem: nemoj žrtvovati mir savjesti i 
život jedne ljubljene žene! Radije žrtvuj žestoku želju koja 
te grize. Toliki koji bijedno padoše priznaju da im je žao! 
A svi koji su ostali jaki sretni su i zadovoljni... Bez obzira 
na blizinu skorašnje ženidbe nemoj se odviše igrati vatrom. 
Uostalom, priznaj da li bi više cijenio zaručnicu Li bi 
imala hrabrosti i dostojanstva da se sačuva čistom ...? Pri- 
znaj isam... 

REP NOV 


— Deset puta više! Ali, stari moj, ne boj se za mene... 

— Ne budi previše siguran u sebe. Moli se Bogu za ja- 
kost. Nekad su roditelji baš zbog te slabosti čuvali zaručni- 
ke. To je pretjerano... Kad budeš na plesu, u kinu i na šet- 
nji, uredi sve tako da ne izgubiš glavu. Zaručnici koji se za- 
bavljaju miješaju »naslade tijela« s »ljubavnom  srećom«. 
A to su dvije različite stvari. 


Vrijeme učenja 


Zaruke su vrijeme učenja. Upoznavaju se karakteri, 


. navike, ideje onih koji će se oženiti. To ne treba da traje 


odviše dugo. Nekoliko mjeseci. To čekanje stavlja u opas- 
nost strpljivost i čistoću. Napokon ta »kušnja« koja mora 
biti Pre čista, vesela — svršava s predbacivanjem i ža- 
lošću . 

— SS želim da moje zaruke, budu kršćanske i zato 
sretne. 

— Pravo. Zato pazi na sebe! Početi svoju ljubav s gri- 
jehom, to znači učiniti nešto protivno sreći, to znači izvrg- 
nuti se opasnosti, da se upropasti cijelo jedinstvo. Kad se po- 
činje graditi neki toranj, za temelj se postavljaju najčvršći 
komadi kamena. Kada započinješ svoju ljubav, treba da 
ugradiš u temelje najčvršće osjećaje: sreću ljubavi i sreću 
međusobnoga poštivanja... Inače će se ljubav srozati prije 
nego bude i sagrađena... 


Sakramenat ženidbe 


— Po našem kršćanskom shvaćanju zaručnici su tek | 
onda muž i žena kada prime sakramenat ženidbe. Zato krš- 
ćani mogu samo pred svećenikom sklopiti ženidbu koja vri- 
jedi pred Bogom. On je službeni svjedok sakramentalnog 
čina što veže za čitav život dvoje supruga. 

— što moram činiti da bih se mogao vjenčati u crkvi? 

— Treba obaviti tako zvani ispit zaručnika. Mjesec da- 
na prije ženidbe morate se vas dvoje pojaviti pred župni- 
kom. On će vas ispitati o osnovnim istinama svete vjere, 
poučiti vas, uputiti u osnovne zakone bračnog života. Tre- 
ba znati: znak križa, Oče naš, Zdravo aMrijo, Vjerovanje, 

nabrojiti sakramente. Sve se to nalazi ukratko u katekizmu. 
 —Ali tamo se prave neki zapisnici i objave u crkvi? 
— Crkva želi da dobije što veću sigurnost u slobodu 
zaručnika. Osim toga želi da izbjegne opasnosti da se ne bi 
vjenčali bližnji rođaci, kao i to da se ne bi netko tko je već 
zakonito oženjen prevarom pokušao još jedanput vjenčati. 
Zato se to obavlja. Ali kod tebe je to sve samo formalnost. 
To sve je u redu. 


Obred vjenčanja 


— Kako se odvija vjenčanje u crkvi? Znaš, nisam to 
zapravo još nikada vidio. 

— Na ugovoreni dan i sat budući se supruzi nađu u 
crkvi. Prije toga valja izvršiti svetu ispovijed. Najbolje je da 
se novi važni odsjek vašega života započne svetom Misom i 
svetom Pričesti. Zato se brak i može sklopiti za vrijeme ta- 
ko zvane »Ženidbene Mise.« U tom slučaju primaju supruzi 
poseban blagoslov. 

— Koji je bitni dio kod podjeljivanja sakramenta že- 
nidbe? 

— Sakramenat ženidbe podjeljuje se svakome na teme- 
lju pristanka na ženidbu po propisanom obredniku. Sveće- 
nik, obučen u roketu i sa štolom, poziva supruge da kleknu 
na podnožje oltara. Zatim pita zaručnika: »Josipe, hoćeš 
li uzeti ovdje nazočnu Mariju za svoju zakonitu ženu po obi- 
čaju svete Majke Crkve? A ti odgovaraš: »Hoću!« Zatim se 
svećenik obraća Mariji i pita: »Marijo, hoćeš li uzeti ovdje 
nazočnoga Josipa za svoga zakonitoga muža po običaju sve- 
te Majke Crkve?« Ona odgovara: »Hoću!« Čim se dade taj 
zajednički pristanak, ženidba je sklopljena. Svećenik to 
službeno konstatira, spajajući vaše ruke štolom govoreći: 
»Ja vas združujem u ženidbu u ime Oca i Sina i Duha Sve- 
toga.« 


Kako urediti stan? 


— Ja mislim još dalje. Dobro, mi ćemo se vjenčati, ali 
ti znaš da baš nisam bogat. Kako ću urediti svoj stan? 

— Blago tebi da ga imadđeš. Mnogi ga nemaju. Vi ćete 
se ugnijezditi u dvije sobice, malu kuhinju. Ondje ćete pro- 

voditi svoj bračni život. što će biti vaš stan? Ono čime ga 
vi učinite. Uredite ga, stoga,  organizirajte i poljepšajte — 
zajedno. Gospođa će moći pokazati svoju nadarenost, a ti 
ćeš svoju spretnost očitovati u tisuću malih , trikova, 'da 
olakšate svoj život u dvoje. 

— Kakva da bude nutrina? 

— Mora biti praktična, ako želite da vaš zajednički ži- 
vot postane lijep. Ali praktičnost ne isključuje ukusnost. 
Ukras nije luksuz. 

— Istina, ima lijepih stvari što ne stoje mnogo. Goli 
zid je koji puta ljepši od onoga što se na njega objesi. 

— Ovdje zastor lijepe bolje, ondje ukusno odabrana 
fotografija, tamo nešto, cvijeća, nekoliko knjiga skladno ras- 
poređenih po polici, u kuhinji lijepa keramika obješena 
uza zid — sve će to izreći riječ veselja u vašem skloništu. 
To će sve skupa očitovati nešto od vaše duše. Vi morate na- 
ći ideje, morate dati stil svom ognjištu. Treba da iz njega 
učinite dom sreće i gostoljubivi stan u kojem se rado boravi. 


Pitanje novčarke 


— Jedno praktično pitanje! Tko će držati novčarku u 
kući? 

— Da biste sretno živjeli u braku, treba da živite u mi- 
ru. Ali život obitelji se često uznemiruje zbog novčanih pi- 
tanja. Nije potrebno da čovjek bude bogat pa da tome iz- 
bjegne. Što treba činiti da novac ne bude izvor nemira izme- 
đu supruga? Prije svega, morate se složiti o ulozi novca u 
vašem životu. Koje mjesto, koje zaočnje ima. 

— To je vrlo važno! 

— Jest! Novaca trebamo da živimo. A da se okući mla- 
da obitelj, treba neki minimum materijalnih izvora. No za 
kršćane novac uvijek ostaje sluga. Ne smije postati gospo- 
dar, kao što se kadšto vidi u obiteljima. »Tamo, gdje je va- 
še blago, tamo je i vaše srce« veli Krist. Razmatrajte od vre- 
mena do vremena tu malu rečenicu. Ona će vam pomoći da 
stavite stvari na svoje pravo mjesto. 

— Kome pripada novac? 

— Među supruzima koji žive u duhu Crkve u malom 
novac je zajednički. Novac i sve ostalo. Zato se izvori va- 

šega ognjišta moraju raspoređivati prema zajedničkom do- 
govoru. žena mora znati koliko zarađuje njezin muž. A vi, 
jedno i drugo morate znati kamo odilazi novac. Zato je po- 
trebno da utvrdite svoj budžet. To znači upoznati sasvim to- 
čno obiteljske izvore i predvidjeti izdatke. Nije za to potre- 
bno da budete izvanredni stručnjaci. 

“— Koja se svojstva za to traži? 


— Prije svega — red! Ako ne pazite da brižno slažete 
listiće i potvrde, nećete moći stvoriti točnu sliku vaših izda- 
taka. Zatim — iskrenost! Ako svatko uzima iz obiteljske 
blagajne a da ne pokriva ono što uzima, u budžetu će se 
brzo očitovati rupe, a to će sstvoriti atmosferu nepovjerenja. 
Napokon treba da postoji dobra volja da svatko zapisuje 
izdatke! U tom moramo biti realiste. 

— Kako to misliš? 

— Život obitelji se ne sastoji samo od plemenitih i za- 
nosnih osjećaja. On je protkan i dnevnim običnim proble- 
mima. Valja ih prihvatiti i gledati im u lice da im se zago- 
spodari. Ne može se u jednom času sve postići. Nemojte sto- 
ga biti malodušni! Računajte s vremenom! Napokon, ako i 
imate male dohotke, nastojte da budete velikodušni. Znajte 
imati srca za siromaha i pomozite mu rado. Nemojte zabo- 
raviti na vaše dugove prema Crkvi — sjemenište, župa i 
ostalo. Vaša ljubav i vaš dom time će samo dobiti... 


Posveta obitelji 


Najbolje će biti da se roditelji pobrinu te njihova dje- 
ca već za vrijeme zaruka — ili prije — prisustvuju kakvom 
zaručničkom seminaru. Ondje bi upoznali sve elemente ži- 
vota Crkve u malom. A na sam dan ženidbe, ili neposredno 
iza nje, da obave posvetu svoje nove obitelji Srcu Isusovu. 
Tako bi odmah nova stanica koja je niknula u krilu Crkve 
u malom svojih roditelja, postala i-sama Crkva u malom. 
Time bi se Božji blagoslov prenio na-novo sretno gnijezdo. 
Prema tome cilju neka roditelji vode, sami ili preko drugo- 
ga, svoju najstariju djecu. Tako da njihova djeca požele da 
i sama budu ono što su i njihovi roditelji. 

A to je vrhunac obiteljskog odgoja! 

Gdje ćemo započeti? 


— Mnogo smo toga nabrojili! Ali smatramo da je još 
premalo jer se radi o prevažnom problemu. Bitnom i sre. 
dišnjem za život obiteljsku zadaću. Nemojte se prestrašiti 
od množine zadataka. Sve dolazi u lijepom redu, jedno za 
drugim. Najprije sada promislite i pitajte se: 

— Gdje smo mi sa svojom djecom u odgoju? U kojem 
razdoblju? 

A onda počnite junački tamo gdje vam se čini najzgod- 
nije i najprirodnije. Imate pred sobom godine da ispunite 
tu zadaću. Već nakon prvih koraka opazit ćete kako gotovo 
sami od sebe idemo dalje putem, i kako sve nekako naravno 
izlazi jedno iz drugoga... Uzdajte se u milost Božjega Srca. 
Ono je najsavršeniji uzor po kojemu odgajajte svoju djecu. 
Ali i najjača pomoć... Otvarajte često sveto Evanđelje da 
ga što bolje upoznate i uzljubite! Onda ćete i svoju djecu mo- 
ći oblikovati po Njemu i za Njega. 

OBITELJSKI APOSTOLAT 


Oca Ramićra, ideologa Apostolata Molitve, za- 
pitali su jednom: 

— Možemo li proniknuti u najdublji razlog 
povijesnih zbivanja? Ili, drugim riječima, postoji 
li neka kršćanska teologija povijesti? Evo njegova 
odgovora! .5 

— Ni Hegelova filozofska formula — teza, 
antiteza, sinteza; ni Vicova religiozna formula: 
razdoblje bogova, heroja, ljudi; ni Schellingova: 
sudbina, nužda, providnost; ni Comteova: teologi- 
ja, metafizika, pozitivizam; ni politička formula 
Machiavellija: monarhija, aristokracija, demokra- 
cija; ni simbolična formula Sehlegelova: riječ, sila, 
svjetlo; ni biološka Vacherota: sijanje, razvijanje, 
organizacija; ni moralna  Reynaudova formula: 
propast rehabilitacija, beskrajni progres — ne mogu 
protumačiti stvarnosti. Tumače mnoge detalje, ali 
su daleko od biti. 

Čitav svijet mora slaviti Boga: zlo i dobro. 
A po Isusu Kristu Bog želi da bude proslavljen u 
svijetu. Tome služe i grijesi kao i krepost! Samo 
na drugi način. Kraljevstvo pak Isusa Krista se 
mora na zemlji uspostaviti po Crkvi. 

Evo trio kršćanske teologije povijesti, ono što 
tumači sve # što je na dnu svega zbivanja: BOG — 
KRIST — CRKVA. U današnjem periodu sve troje 
se svode na jedno — Crkva. Božanski poredak 

otkriva nam se kao jedna beskrajna piramida, ko- 
joj je na vrhu Bog, u sredini Isus Krist, a temelj 
je Crkva. Taj temelj se širi koliko se umnožavaju 
ljudske generacije. I kada postigne puninu svoga 
razvitka, što ga mora postići, prema planovima 
Nebeskoga Arhitekta, sadašnji će svijet svršiti, a 
započet će vječnost. 

To širenje, to prostiranje velike Crkve u pro- 
storu i vremenu postiže se najviše utjecajem male 
Crkve, kršćanske obitelji. Zato i ona mora biti u 
svojoj srži ne samo crkvena nego i apostolska. Apo- 
stolat spada u bit Crkve w malom... Zato čujmo 
ozbiljnu riječ, kako Crkva u malom treba shvatiti 
i izvršiti dužnost apostolata. 


Karavana smrti 


17. lipnja 1878. godine bilo je na jednom sajmu pokraj 
jezera Tanjganjike izloženo 600 robova na prodaju. Trideset 
sela je planulo ognjem kad su oni bili zarobljeni. Pet godina 
kasnije je Stanlley, glasoviti engleski istraživač Afrike, neda- 
leko od Ekvatora susreo na jednom polju 2.300 robova. To 
je bio plijen iz 118 uništenih i razorenih sela, Da bi se do- 
mogli jednoga roba, pljačkaši i trgovci robljem ubijali su 
prosječno drugih pet do deset osoba. 

Livinstone pripovijeda ovako: »Prizor što ga imamo 
pred očima tako je strašan da bih ga htio izbrisati iz svoje 
mašte, ali ne mogu. Šest stotina robova na prodaju... Arap- 
ski trgovci idu od jednog do drugoga, dodiruju se njihovih 
mišića, otvaraju im usta, gledaju im zube, gone ih da trče... 
Nekoliko dana kasnije jedna karavana ljudskih skeleta ve- 
zanih lancima i natovarenih teretima, povezanih drvenim jar- 
mom oko vrata, vuče se prema Bagamoyu na Indijskom oce- 
anu — 1500 km puta neizrecivih patnji i užasnih udaraca.« 


Karavana života 


Tog istoga dana, 17. lipnja 1878., druga se karavana kre- 
tala u obrnutom smjeru po toj istoj paklenoj pisti. Ona je 

krenula iz Baganoya i išla prema Velikim Jezerima pod vod- 
stvom 10 misionara na čelu s O. Pascalom, 

»S najvećim poštovanjem pišem njihova imena, kao što 
su se u prva vremena Crkve pisala imena  ispovijedalaca i 
mučenika« — govori kardinal Lavigerie, koji im je ljubio 
noge prije polaska u taj živi pakao, Hiljade teškoća na putu. 
Mirijade otrovnih moskita, užarena peć džungli, tropske ki- 
še, zagušljive šume pune bara i malarije, groznica, opasnosti 
od divljih plemena, iscrpljujući hod, opasnosti i po danu i 
po noći od ljudi i životinja. 

Dodajte još — dezertiranje nosača. Jednoga tjedna 120, 
a malo kasnije samo jednoga dana 62. Nijedan od desetorice 
misionara nije više imao snage da bi služio svetu Misu. 


Grobovi heroja 


Pred karavanom se pojavljuju rulje divljaka oboružanih 
kopljima i otrovnim strelicama. Napola mrtvi misionari se 
moraju pogađati i plaćati — hongo — prolazninu kroz nji- 
hov teritorij. Moraju žrtvovati 300 m tkanine, dvadeset livra 
baruta, mnoštvo nakita. Dva dana kasnije novi hongo — 
400 m tkanine, 10 livra baruta..: Od 4. do 18. kolovoza pla- 
tili su 8 takvih hongoa! 

19. kolovoza umire od napora O. Pascal, koji je bio pred- 
viđen za superiora buduće misije Tanganjika. Predveče, 
premda je čitave noći bio u deliriju, on nije dopustio da ga 
nose, da ne bi lišio nosiljke O. LOURDELA, koji je bio jedna- 
ko bolestan. 3 

Pao je pod šatorom kao drugi Franjo Ksaverski, prostri 
na hasuri, sav u vatri od ljubavi prema narodu do kojega ni- 


'je mogao doći. To je bila prva žrtva misija Centralne Afrike. 


Njegov grob su iskopali noću izvan tabora, usred šume. Je- 
dan križ na grobu svjedočio je da tu počiva heroj... Nakon 
14 mjeseci užasnih napora došli su ostali misionari do svo- 
jih odredišta. 


Nove kolone 


Odmah se formira nova kolona u Bagamoyu sa 12 mi- 
sionara, od kojih su šestorica bili papini zuavi. Osmorica 
njih padoše za manje od godinu dana, sretni da sa mogli 


249 








prikazati svoje živote za spas Afrike. Samo u lipnju 1859. 
je misija Leone izgubila petoricu od šest misionara, od ko- 
jih je generalni vikar imao tek 36 godina. Godine 1875. šalje 
kardinal Lavigerie trojicu Bijelih Otaca u Tombuktu, a za- 
tim ee 4 o Sva šestorica su masakrirani. 
odine 1879. šalje 18 misionara u Ek ijaln i 
— sedmorica umiru na putu. BAN 
290 misionara umiru u Kongu od 1890. d i 
A : . do 1910, i t 
bea 30 godina, a 114 mlađi od četrdeset godina. žka 
»Mi smo se iskrcali na području Konga 19. veljač 
; i ng: A e 1892, 
piše Msgr. Roelens, pošto smo bili na putu 7 Sjasni od to- 
ga pet mjeseci u karavani. Trebali smo točno 101 dan da 
prevalimo put od nekih 2000 kilometara.« 


Kristova ljubav 
— # je te ljude gonilo naprijed? Čemu toliki napori? 
— Nije njima pred očima lebdjelo bogatstvo — ta i 
' — ta nosi- 
: ka sa sobom samo da mogu davati, niti glasovito ime i 
a —ta umirali su mladi i premladi iza naporna studija 
naše spremanja. Da li je to'bio fanatizam? Pa to su inte- 
: tualci bijele rase, a svi su oni bili izobraženi na najve- 
ge šije a sveučilištima — taj bi već odavna odhladio! 
. vaja a. aa želje? Pa to su bili ljudi zdru- 
ni iz različitih naro č jedni i ij 
erdedna da, često jedni drugima neprija- 
— Što je onda bila njihova pokretačka snaga? 
— Ljubav prema Kristu! Lj 
: v prema ! Ljubav prema dušama, Ono 
najdublje Božje i kršćansko u našoj vjeri, bez čega se ona 
ne može shvatiti ni izmjeriti. i 


i Plodovi... 
— Kakvi su danas plodovi tih muka i žrtava? 
— Na čitavom svijetu, u svim svj i isij 
a či , jetskim misijama od 
100 obraćenja otpadalo je 1960. godine na samu dii 


Afriku 81 obraćenje. Najviše i najbrž Ž 
ka . Najviše i najbrže raste žetva baš j 
poslije onako strašne sjetve. ni 


Jedna župa u Urundi brojila j i “ani 
U jila je 1929. godine 31 kršćani- 
na. 25 godina kasnije bilo je kršteno u toj župi 80.000 ljudi. 

Ta se župa povećava godišnje za 3000 vjernika. Ona ima sada 
3000 učenika u nižim školama. Župa Bukey ima 40.000 kršća- 
na, a u jednoj godini 3.200 krštenja, 1.800 krizmenika, 160.000 
ispovijedi i 670.000 pričesti. Svakog Uskrsa u Središnjoj 
Africi obavi 500.000 katolika Duhovne vježbe od 2 do 3 dana. 
Na osam župa godišnje dolazi jedan milijun ispovijedi; na 
jednoga misionara prosječno — uza sav ostali misionarski 
posao — do 30.000! Godine 1903. bilo je u Africi 1,300.000 
krštenih i katekumena. Godine 1927. bilo ih je 5,500.000. 


Godine 1956. bilo ih je 22,000.000, 1966. ih ima blizu 30 
milijuna. U Ruanda Urundi bilo je 1920. godine tek 26.000 
katolika ,danas ih ima 1,500.000, da ne uračunamo i dobru 
polovicu njih koji su se iselili. No još više zadivljuje kad se 
sjetimo da ima oko 500.000 katekumena, koji će biti kršteni 


za slijedećih pet godina. Već sada ima ondje svake godine 


100.00 krštenja odraslih ljudi i žena, kojima treba dodati 
70.000 novorođene djece. 


Novi prizori 


Danas se događaju novi prizori u Africi. Evo što priča 
jedan misionar iz tih krajeva, gdje se nekada sijalo u krvi, 
groznici i umiranju. 

»Danas je moj red da idem na filijalu. Sretan sam, prem- 
da me trese malarija. Kad god ugledam te hiljade koje su 
došle izdaleka, njihovu vjeru i hrabrost, prođe me svaka ma- 
lođušnost. Rad iscrpljuje, ali je uzvišen. Ta zato sam i po- 
stao misionar. Jedan sat na motoru, dva sata pješke preko 
brdskih staza, a svagdje me pozdravljaju naši Barundijci 
puni ljubavi i poštovanja. U subotu ujutro pričešćivao sam 
preko sat i četvrt. Poslije Mise sastanak s katehistima i uči- 
teljima — imamo 1800 katekumena i 900 učenika. U 11 sati 
ispovijedanje. U dugim redovima naši kršćani strpljivo če- 
kaju. Moj Bože, daj mi nešto od njihove strpljivosti! U 1 sat 
prigrizao sam nešto, a onda počeo nanovo... Pet sati... 
Još sam uvijek u ispovjedaonici. Glava mi postaje teška, 
naprežem se do krajnjih granica. Red koji okružuje kape- 
licu se ne smanjuje. Moram izdržati jer oni čekaju od jutra. 
Gospodine, daj mi snage, budi mi milostiv da mogu izdržati. 

— Antune, da li će biti skoro svršetak? 

— Oče, najudaljeniji brđani su tek sada došli jer su 
krenuli na put iza posla... 

Za njih sam je misionar. »Ja te odrješujem... Idi u 
miru...« Ali Bože, moja je glava tako teška... Već je 9 sati 
na večer, Otac još uvijek ispovijeda... 


— Antune, Antune! Otac je pao... 


Naslonjen na zid od trske, ostao sam bez svijesti... 
Kršćani se zaprepastiše. Napraviše nosiljku: pokrivač obje- 
šen na četiri kolca. Dvije ekipe od četiri čovjeka odnesoše 
me u krevet... Sat i po kasnije opet sam u ispovjedaonici. 

Negdje kasno u noć otidoše i zadnji brđani veseli što 
su se mogli ispovjediti i pomiriti s Bogom... To je central- 
na Afrika danas.. .« 


Bubnjevi udaraju 


Baš na Blagovijest prije nekoliko godina dogodio se u 
katedrali Kabgay velik događaj. Tokom veličanstvenih cere- 
monija je Njegova Ekselencija Msgr, Alojzije Bigirumwami, 
urođenički crnački biskup, potomak bivših kraljeva Gisaka, 
posvetio za biskupa jednoga misionara rodom iz Švicarske, 
Msgra Andriju Perraudina. Već od rana jutra su. veliki bub- 
njevi, pokriveni kravljom kožom, gromko pozivali narod 
Ruanda i njihov se glas miješao s veselim zvukovima zvona 
s katedrale. Uskoro se na obroncima pojaviše ogromne ma- 
se, koje su se žurile prema velikoj crkvi da je ispune. Me- 
đu njima i kralj Urundija Mwuami Karlo Mutara, mlađi, 
preko dva metra visok omiljeni vladar toga naroda, i sam 
katolik, 

U 9 i po prolazi svečana procesija s novim biskupom i 
još petoricom drugih bijelih biskupa. Zadnji stupa biskup 
Bigirumwami, svjestan svoje zadaće, da puninu svećeničke 
vlasti stavi na leđa jednoga bijelca, 


Prvi put... 


Kod svečanoga ručka, kojemu su prisustvovali izmiješa: 
ni bijeli i crni uzvanici, progovorio je novi biskup: 

— Možda prvi puta u analima svijeta danas je jedan 
crni biskup podijelio puninu svećeničke vlasti bijelom sve- 
ćeniku. 

Kada je zemlja čula tu odluku, svi su bili oduševljeni. 


Nekima se ipak činila ta odluka izvanrednom. U neku 
ruku i jest, kada promatramo povijesni razvitak Crkve u 
Africi. Ali moram vam reći da ije to za mene posve normal- 
na stvar, Kad živimo u ovim krajevima ovdje, sve su razlike 
tako neznatne da se o njima ne isplati trošiti nijedne riječi. 

Jedan mi je prijatelj iz moje domovine pisao da taj 
moj gest pokazuje kako je Crkva iznad svih. rasa. Ja ću mu 
odgovoriti da to baš nije posve točno rečeno. Crkva je u 
svim rasama, sjedinjujući ih međusobno iznutra. Ona je 
bez sumnje i jedina sila koja je to kadra učiniti. Ja vam 
zahvaljujem, Monsinjore, što ste mi podijelili puninu sve- 
ćeništva u ovom ljudskom i kršćanskom ozračju... 

Veselje je potpuno bilo poslije podne, kad su i bijelci i 
crnci promatrali pučku radost folklora Afrike. Oko 20.000 
osoba prisustvovalo je svečanom plesu uz zvuk bubnjeva. 
Kraljevske trupe, plesači iz misija i plesači drugih plemena 
su se natjecali da što veličanstvenije izraze svoje simpatije 
svom novom duhovnom pastiru. 

Sve je to skupa dokaz snažnog nastupa vječno mlade 
Crkve na tom kontinentu. Ali ne bismo pravo ocijenili situ- 
aciju kada ne bismo progovorili o nekoliko najvažnijih pro- 
blema Afrike... I 

Msgr. Bigirumwami, piše ovako: 

»Centralna Afrika broji sada nešto iznad 7 milijuna 
kršćana i katekumena, a ima 3.061 svećenika, i to 2.600 stra- 
naca i 461 Afrikanaca. Međutim, polovica tih svećenika je 
zauzeta poučavanjem; milijuni duša traže obraćenje, a uvje- 
ti novoga apostolata traže mnoštvo specijalnih pothvata. 
Djelovanje je veoma oteščano ogromnim daljinama i činje- 
nicom da su svi katolici ujedno i praktični katolici... Dajte 
mi 100 misionara danas i sutra će i Ruanda i Urundi biti 
pokrštene. Istina, mi imamo 521 urođeničkog bogoslova, 
ali sutra, kao i jučer, kršćanstvo će rasti za 400.000 ljuđi 
na godinu.« E 

Drugi misionar piše: »Od 21.000 kršćana naše velike 
župe sedam do osam hiljada slušaju nedjeljom svetu Misu 
u središnjoj postaji misije, u kojoj nemamo prave crkve, 
nego samo provizornu kapelicu. Oni prisustvuju službi 
Božjoj izvana, na žarkom suncu u sušnoj sezoni ili na stra- 
šnim tropskim pljuskovima u sezoni kiša. Jedino im je za- 
klonište drvo uz crkvu. Naših 6 do 7 hiljada katekumena 
skupljaju se u četiri provizorne kolibe dugačke 8 x6 metara. 
I većina njih mora ostati napolju. Od naše 2.700 djece može 
tek 500 njih ići u školu, u bijedne kućice, gdje ih biju i vje- 
tar i kiša. Da poučavamo sav taj narod, trebalo bi 50 razre- 
da — a nas smo misionara svega dvojica... 


Škole? 


— Katolički misionari su u zadnjih 30 godina izveli u 
Centralnoj Africi novi pothvat koji nije zabilježila nijedna 
organizacija ili pokret. 

— U čemu se on sastoji? 


— Iako nisu zanemarili uzdizanje i odgajanje elite, oni 
su ipak glavninu svojih snaga posvetili šinokom organizira- 
nju pučkih škola i opismenjivanju. Samo se u katoličkim 
školama Središnje Afrike, nalazi milijun i pet stotina hiljada 
učenika. To je u zadnjih deset godina porast za gotovo 
800.000. Promislite kakav je to financijski pothvat, koji pa- 
da na leđa čitavom svijetu i katoličkoj svjesti čitave Crkve! 


— Uistinu to nije lako! 
— Treba sakupiti mnoštvo djece. Smjestiti ih pristojno, 
“poučiti ih, osigurati im budućnost ,a osobito izobraziti hilja- 
de kvalificiranih učitetja, koji bi oslobodili gotovo 2000 mi. 
sionara, koji su danas zaokupljeni školom. 19.500 prvih ško. 
la sa 30.000 učitelja i 3.300 učiteljica — to treba financijski 
izdržavati. 


To je odlučan čas 


Kršćana, hiljade! Katekumena, hiljade! Djece, hiljade! 
Pogana hiljade! Škola, hiljade! Misionar govori: Gospodine, 
hvala Ti za sve te duše koje si mi povjerio. 

Ali misionar mora užurbano pred sebe stavljati i nove 
probleme koji se nameću zbog impozantnih  razvitaka 
Afrike. Ona se danas razvija u snažan  dinamizam; ljudi 
ostavljaju svoja sela i približavaju se gradovima; duhovne 
vrednote se bore s modernom tehnikom, koja donosi sa so- 
bom gubitak ćudoredne snage... Afrika danas kroči ogrom- 
nim koracima prema evropeiziranju shvaćanja i života... 
Budućnost Konga se temelji naročito na njegovu bogatstvu 
i rudama — bakar, zlato, dijamant, uranij, kobalt. Rudnici 
bakra u Katangi ubrajaju se među najbogatije na svijetu. 
U zadnjih 20 godina industrijska se proizvodnja podvosru- 
čila. U prenapučenim gradovima javljaju se svi problemi 
koje mi dobro poznajemo. Sve nas to upućuje na istinitost 
riječi jednoga biskupa: »To je odlučan čas. Proživljavamo 
veliku šansu da spasimo Afriku za Boga. Sutra će biti mož- 
da kasno... .« 


Velika Crkva je svjesna 


Velika Crkva je bila uvijek svjesna svoga  misionar- 
skoga poziva i svoje zadaće. To svjedoči povijest. To svjedo- 
či i današnje veliko svjetsko misionarsko gibanje koje je 
zahvatilo cijeli katolički svijet. 

Prema riječima kardinala Agagianiana, pokrovitelja naj- 
više misijske ustanove u Rimu, i Drugi Vatikanski koncil je 
odigrao u tom veliku ulogu. »On je čitavu Crkvu prožeo 
misijskom idejom. Misijska ideja je utjecala na tok Koncila 
i na držanje koncilskih otaca, i to isto toliko koliko i pita- 
nje ekumenizma. 

Biskupi su postali svjesni svoje odgovornosti što je 
imaju prema čitavoj Crkvi i prema njezina dva velika pro- 
blema, naime ujedinjenju i misijama, To znači vrlo mnogo. 
Ako su, naime, svi pastiri Crkve najprije uvjereni u svoju 
biskupsku solidarnost, koja ih sve povezuje, onda možemo 
reći da je problem pomoći misijama pred svojim rađikal- 
nim rješenjem. ž 

Potpuno shvaćanje toga što Crkva zapravo jest doni- 
jelo je samo sa sobom zamah misijskog aktiviziranja, i to 
tako silnoga da toga nitko nije mogao predvidjeti. Zato bih 

želio da se u čitavom katoličkom svijetu probudi svijest o 
tome što je zapravo Crkva kojoj mi pripadamo po krštenju: 
to je Crkva kojoj mi pripadamo po Kristovoj zapovijedi: 
»Idite i navješćujte Evanđelje svim stvorovima .. .« 


I mala Crkva 


Toga misijskoga poslanja mora biti svjesna i svaka 
Crkva u malom, svaka oaza Srca Isusova, svaka naša obitelj. 
Prva njiva koju treba da oplodi misijska ljubav mora biti 
upravo ona obitelj koja je povezana sa Srcem Isusovim. 
Razlog je jednostavan: misijska ljubav je zapravo proistekla 
iz istoga Kristova Srca. 

Svi životni problemi Velike Crkve moraju bitno zaokup- 
ljati i Crkvu u malom. Jednostavno zato jer je i ona »Crkva«, 
Bitna je oznaka male Crkve da mora biti — »misijska.« 
Ona mora disati s Afrikom, s misionarima, pratiti i doživlja- 
vati u svojoj sredini. 


Danas jasno 


Već ođ početka ovoga stoljeća govori se to i naglašava 
neobičnim tonom i naglaskom. Tako je na Katoličkom da- 
nu u Aachenu bilo rečeno: »Teško je zamisliti pravu katoli- 
čku obitelj u kojoj živi topao vjerski život, bez živog i djelo- 
tvornog interesa za misije.« 

— A što ta misijska svijest daje obiteljima? 

— Na spomenutom zborovanju je to dobro naglašeno: 
»Činjenica je i iskustvo govori da su one katoličke obitelji 
koje imaju toplo srce i otvorene ruke za misije sačuvale 
živu vjeru otaca i prenijele je netaknutu kroz  generacije.« 
Ali to nije samo kod katolika... 

— Gdje se to još očituje? 

— Dapače i kod protestanata! Protestantske obitelji ne- 
rijetko izdaju nevjerojatne svote za misijske pothvate. Tako 
je neka obitelj John Kenedy iz New Yorka ostavila 7 miliju- 
na dolara u oporuci za misije. A nešto kasnije druga neka 
obitelj 1,5 milijun dolara. Obitelj Johna Wannmakera je po- 


digla za Kršćansko društvo mladih ljudi u Seulu najmoder-. 


niju zgradu u čitavoj Koreji. A prezbiterijanci su dobili u 

jednoj godini ostavštinu od 5 milijuna dolara samo za mi- 
sije. Nije tome tako dugo što je 30 američkih protestantskih 
crkava, sa 25 milijuna vjernika, zaključilo da sakupe u mi- 
sijske svrhe u roku od pet godina okruglo milijardu i 320 
milijuna dolara. Osim toga, kad pomislimo da su svi prote- 
stanti prije nekoliko godina uzdržavali 380 misijskih družbi 
moramo zaključiti da to nije izlazilo iz hladnih ognjišta 
Njihove su obitelji i te kako pune misijskog duha i žara x, 

iji Kako, konkretno, obitelj pokazuje svoju“ misijsku 
svijest? . 


Misijske molitve 


m — Primum omnium — prije svega — Crkva u malom 
Izrazuje svoju misijsku djelatnost molitvom. Naime, velika 
je 1 neosporna istina koju treba uvijek imati na umu: 

»Što svijet još nije kršćanski, što su toliki narodi mogli 
tek nešto osjetiti plodove Utjelovljenja, nije zato što bi oni 
bili po planovima Božje mudrosti isključeni od te gozbe 
koja je spremljena za sve ljude, nego zato jer nije bilo dosta 
molitelja. 

. Ne znaju svi vještinu govora, nemaju svi snage da rade, 
ali svi mogu bar gojiti želje, svi, dakle, mogu moliti. Po žaru 
svojih želja, po revnosti, ustrajnosti svojih molitava oni 


mogu postići milosti koje spašavaju duše.« 


To su shvatili i oni mladi isusovački bogoslovi koji su 
pokrenuli najveće molitveno gibanje na kugli zemaljskoj, 
za koje veli Sveti Papa Pijo X: »Želeći izliječiti moderno 
društvo od velikih i teških zala zbog kojih ono strašno pati 
katolici su poduzeli velik broj korisnih pothvata. Pa ipak 
nije nijedan korisniji od onoga kojemu si ti upravitelj« — 
tj. od Apostolata Molitve. 


Poziv i odziv 
d Godine 1842. došao je novi duhovnik u skolastikat Dru- 
žbe Isusove u Vals (Francuska). Zvao se Franjo Gautrelet. 
Taj je čovjek bio pravi misionar, ali je svoj žar prema duša- 
ma mogao zadovoljavati samo u molitvi jer je silom prilika 
kao duhovnik, bio ograničen na unutarnje izgrađivanje mla- 

dih Isusovaca. 3. prosinca 1844. upravi na njih snažan apel, 
koji je postao početak djela raširenog po čitavom svijetu. 

Mladi su bogoslovi, naime, plamtjeli od želje da se pre- 
bace u daleke misije i da se ondje posve predaju radu na 
spasu bijednih pogana. A njima, eto, već sada  duhovnik 
predlaže uputu kako će odmah, u taj čas, unatoč učenju, 
postati pravi, stopostotni misionari. Svi skupa neka prika. 
zuju svakidašnje molitve, djela i trpljenja za ostvarenje 
kraljevstva Srca Isusova na zemlji. Oni su to prihvatili i po- 
stali misionari molitvom i žrtvom. 


Na plodnoj njivi 


Zrno je palo na dobru zemlju. I u pravi čas. Dvjesta 
mladića shvatilo je svoga duhovnika, Domala je ta misao 
prodrla, izvan zidova njihova samostana te se stala širiti 
među francuskim katolicima. Već za dvije godine ona se to- 
liko iskristalizirala da su mogli sastaviti prvi priručnik Apo- 
stolata Molitve. Tako su novome valu molitve dignute brane 
i on će polako preplaviti čitav svijet. ' 

Malo je organizacija i pokreta koji su doživjeli takav 
razvoj i trijumf kakav se dogodio s Apostolatom Molitve 
poslije 1861. godine, otkako je izdan prvi broj »Glasnika 
Srca Isusova«. Selo za selom, grad za gradom, župa za žu- 
pom, narod za narodom, kontinent za kontinentom kao da 
su kapitulirali pred prodornom snagom toga pokreta, Mno- 
gi su mu proricali brzu propast, osporavali vitalnost, drugi 
su naprezali sve sile da ga zataškaju, da ga prikriju, unište, 
ali on nosi oznake sudbine gorušičina zrna i zbog svoje ne- 
uglednosti i plodnosti. 

Devetnaesto stoljeće je čekalo takav pokret, A dradde- 
tom je on jedini spas. 


Brojke 


Danas broji Apostolat Molitve 1500 biskupijskih sredi- 
šta i upravitelja, 129.279 mjesnih središta s impozantnim 
brojem od 40 milijuna članova. Oko 1000 crkvenih redova 
i kongregacija komuniciraju svoje zasluge s Bošjeiieja 
Molitve. 

.Glavno glasilo toga gibanja, »Glasnik Srca Isusova«, 
izlazi u 45 jezika sa 63 različita izdanja. Na štampu Aposto- 
lata Molitve pretplaćena su .24 milijuna pretplatnika. 


Liga Srca Isusova u Kanadi broji do 450.000 članova, u 
Belgiji 350.000, a u USA više od 2 milijuna. Iz USA šalju u 
svijet 15 radio-stanica svoje emisije či Išušova, Ba re- 
dovito Pu 15 milijuna ljudi. 


MESO a5 : x . Bogatstvo milosti 


Međutim, treba imati na umu da je Apostolat Molitve 
prije svega duhovan .pokret, «djelo. milosnoga reda. i zato 
materijalno svjetlo ne izražava njegov učinak. Sam Bog.zna 
koliko je.kraljevstvo Srca Isusova pokročilo naprijed, ko- 
liko se iznutra produhovilo, ojačalo i učvrstilo otkako mili- 
juni nižu svoje. molitve, djela, trpljenja za to kraljevstvo... ! 
No smatramo da je to gigantski doprinos, golem, ravan u 
najmanju ruku onom drugih ideja i pokreta u Crkvi — ta- 
kav da bi danas bio koban gubitak za Crkvu kad bi ta Ni- 
jagara milosti prestala teći .na Crkvu i njezine potrebe. 
Crkva u malom i nije ništa drugo nego Apostolat Molitve 
primijenjen obitelji. Zato već samim tim da ona živi svojim 
duhom —-duhom Kristova Srca, svojom praksom — prak- 
som pet elemenata, ona živi duhom i praksom Apostolata 
Molitve. U obiteljskim“ oazama Srca Isusova Apostolat Mo- 
litve dobiva svoje naravno i najpovoljnije ozračje, a on opet 
je. Crkvama u poran doca velik i i divan biak i poslanje. 


x “ Pape i Apostolat Molitve 
Kolika je njegova važnost za Život Crkve i misija na- 
pose, vidi se iz izjava Papa o Apostolatu Molitve. Oni sami 
određuju osobno nakane pojedinih godina za koje valja 
moliti. To su prije svega općenite nakane. A zasebno su na- 
značene i misijske. Kod nas ih možemo naći u našim novi- 
nama i časopisima. Osobito ih izražava i obrađuje »Glasnik 
Srca Isusova«. 


Ova misao ittmolsta nolitke izražena je osobitom po 
drugom elementu obiteljske. molitve. 

Misijski kontakt 


Misijski ozbiljni kontakt, to je drugi doprinos Crkve u 
malom za misije. Što to znači pokazat će nam živi primjer 
jedne takve obitelji. 

— Dr Gregory O'Connor, njegova žena Jean i njihovo 
šestoro djece provodili su sretan život. Obitelj je posjedo- 
vala ukusnu, lijepo uređenu prostranu kuću, da bi im svi 
mogli zavidjeti. Osobito je bilo lijepo ondje živjeti u prolje- 
će i u ljeto, kad je veliki vrt mirisao od cvijeća. Dr O'Con- 
nor, patolog u bolnici Svetoga Franje, i njegova žena Jean 
bili su opće poznati i omiljeni. Obitelj O'Connor imala je u 
vrtu krasan bazen za plivanje. Velika terasa kraj toga bila 
je privlačiva točka za djecu cijeloga susjedstva. Subotom 
bi običavao doktor prirediti za djecu finu limonađu. 


Putuje u Afriku 


Ali zadnje godine napustili su O'Connorovi svoju lijepu 
kuću i uputili se u afričku prašumu. Liječnik se dobrovoljno 
javio u službu kao misijski liječnik u Nyakibale u Ugandi, 
150 milja zapadno od jezera Viktorija. 

Članovi obitelji O'Connor su praktično jedini bijelci 
koji su se naselili u tom kraju. Ali pomalo su se upoznali 
sa četvrt milijuna urođenika plemena Kigezi. Njihova su se 
djeca vrlo brzo priučila na život usred rezervacije za živo- 
tinje, koja se proteže od sredine Ugande pa duboko u pod- 
ručje Konga. Na žalost, postoji malo izgleda da će u svome 
novom domu moći nastaviti veselim plivačkim popodnevi- 
ma. Iako su vode očišćene od krokodila i vođenih konja, 
one ipak imaju u sebi nekih puževa, koji prenose opasnu 
bolest bilharciju, a ova često puta vodi do sljepoće. 


Odgojitelj i liječnik 


U Nyakibali ne radi dr O'Connor samo kao'liječnik nego 
i kao odgojitelj. Jedan se dio njegova rada sastoji u tome 
da navede urođenike na to da održavaju ono što je najvažni- 
je u pitanju čuvanja zdravlja i higijene. 

Zbog toga poučava stanovit broj urođenika, koji će me- 
đu ostalim skloniti svoje žene u zemunicama da daju djeci 


“ 

prikladnu hranu. Dr O'Connor je jedan od najobrazovanijih 


liječnika koji su otišli u Afriku. U misijama znaju dostojno 


cijeniti njegovo znanje. Bolesni Afrikanac je kudikamo ne- 
sretniji u svojoj bolesti nego isto tako bolesni bijelac, ito 
Mije svega zbog toga jer oni ne sluti što kod njega nije u 
kao što su ospice i prelom kosti, a isto tako i s tipičnim 
afričkim bolestima: tropskom groznicom, malarijom i bole- 
sti spavanja. 


Razlog 


— Što je moglo tog spretnog i mladog liječnika skloniti 
na to da napusti karijeru koja mu je mnogo obećavala te 
da se svojom obitelji uputi u “džunglu? I kako je došla ta 
žena na to da odobri i da svojevoljno prati njega u Afriku? 

Godine 1957. je čitao Encikliku Pape Pija XII »Fidei 
donum« o katoličkim misijama, osobito u Africi. 

Papa je u njoj napose naglasio hitnu potrebu djelotvor- 
nog misijskog djela na tom velikom kontinentu, »koji teži 
prema višoj civilizaciji našega vremena i čezne za državnom 
zrelošću i nezavisnošću«. 

O'Connor bio je duboko potresen time. Potražio je 
0. Gordona Fourniera, jednog od Bijelih Otaca, direktora 
ustanove koja želi svratiti pažnju na zadaću kršćanskog pro- 
diranja u probuđeni kontinent. Liječnik je pitao o. Fourni- 
era za mogućnost kliničke djelatnosti u afričkim misijama. 

Prvo je svećenikovo pitanje bilo da li je doktor oženjen. 
Na liječnikov potvrdni odgovor rekao je da bi žena mogla 
doduše, imati stabilan utjecaj, ali bi ujedno mogla biti i 
ozbiljan problem. 

— Vi ondje nećete moći provoditi nikakav društveni 
život. 

* — Nisam ga imao ni dosad, odgovorio je liječnik. Mi 
imamo šestoro djece! 


Spremanje 


Svoju ženu je poveo sa sobom na film o katoličkim mi- 
sijama u Africi. On je čvrsto odlučio poći da ondje pet go- 

dina besplatno radi. O. Fournier. je.u međuvremenu nasto- 
jao da izvidi kako bi se digla smjestiti cijela obitelj, a ne 
samo jedan dobrovoljac. : 

Obitelj O'Connor nije donijela tu keliku adhuku lako- 
misleno. Oni su bili svjesni da će se susresti s mnogo pro- 
blema, .kao npr. s pitanjem da li će kliničke - prilike biti 
povoljne. Još su im veće brige zadavale. pomisli kad su stali 
planirati svoje kućne prilike u Africi. Liječniku se činilo 
najvažnijim da se brižno pripravi na svoj novi posao. Zato 
je još neko vrijeme radio na porođajnom odjelu bolnice. 
On je znao da i afričke žene, iako svoju djecu redovito ra- 
čaju lakše nego njihove evropske i američke. sestre, znaju 
cijeniti umijeće bijelog liječnika u kritičnim časovima. 

Nakon te izobrazbe uputio se u odjel za unesrećene, 
gdje je izvodio sve operacije koje se moraju izvesti nakon 
raznih nezgoda. I na kraju se još pozabavio: i najnovijim 
istraživanjima tropskih bolesti. ' ' 


Baklja istine 


Kad se konačno približilo vrijeme. odlaska, osjećali su 
liječnik i njegova žena sve više kakvu su obavezu porote 
te su svakog dana išli na svetu Pričest. : 


“Sve su više shvaćali riječi Enciklike; koja je: liječnika do- 


veka na tu ideju: »što. može jedan čovjek koji je od Boga' 


pozvan: učiniti. više nego svuda među .svojom braćom aje 
ma nositi baklju istine koju je donio sam Krist?« št ose 


Prošlo je d doba 


— Prošlo je doš kada je misijska misao za obitelji po- 
stala tek jedna zanimljivost. Zgodno štivo za djecu! Izvor 
ponosa što pripadamo istoj vjeri kao: i junački misionari i 
misionarke. Ona po: Crkvi u malom postaje komponenta ži- 
vota, prema životu, koja po obitelji Vesniea soba svoj 
razumljivi i naravni izraz. 

— Na koji se način manifestira misijski kontakt u oaza- 
ma Srca Isusova? 

— Crkve se u malom nastoje misijski moliti,. kao što 
rekosmo. Zatim i misijski se izobraziti. Upoznati probleme 

misija. Osobito misijskih obitelji. Misijska se literatura ii 
takvim obiteljima veoma rado prima i čita. Crkva u malom 
po takvoj literaturi upravo su stručna i poučena o sadržaju 
Papinskih misijskih enciklipa, o radu misijskih ustanova, o 
djelovanju samih misionara, o potrebama pojedinih misij- 
skih područja itd. Djeca u takvim obiteljima izrađuju prave 
misijske zemljopisne karte, statistike, simbole i ostalo. 
Crkve u malom osjećaju se osobno odgovorne za stanje oso- 
bito. onih misija koje su povjerene našim misionarima. 


Misionareva ispovijed 


Jedan je misionar napisao ovu potresnu ispovijed svo- 
jih grijeha. Vrlo je poučna i potresna! 

»Poslan kao apostol, često sam radio kao najamnik! 
Član sveopće Crkve — često sam propovijedao .svoju malu: 
kapelu! Vjesnik slobode u Kristu — mnogo sam puta robo- 
vao jakima! Bog me uronio u tjeskobu stvarnosti, a ja sam 
više volio laka rješenja. Pozvan da uzdižem svoju braću, ja 
sam se bojao da me ne _ preteknu. Kvasac za tijesto — ja 
sam podizao malodušnost. Sol zemlje — a ja sam obljutavio 
samoljubljem. Došao sam da gradim na stijeni — a ja sam 
bio tek bijedna trska, okrećući se prema vjetru. Žarki pla- 
men, a ja sam postao hladan pepeo. Poslan sam da. spaša- 
vam druge, a ja sam i sam padao. To je moj grijeh, moj pre- 
veliki grijeh. I zato vas zaklinjem, braćo moja, da se molite 
za me milosrdnom Bogu...« 

To je molitva i ispovijest jednoga misionara. A kakve 
bi trebale da budu obitelji, koje nikada ni pomislile nisu da 
bi nešto učinile za duše onih koji lutaju u sjeni i smrtnoj 
tami? 


A kod nas? 


— Ali danas se postavlja ne samo pitanje kako ćemo 
propovijedati Krista u misijskim zemljama nego se pitamo 
kako ćemo ponovo predobiti za Krista kod nas u svojim 
krajevima. 

Sve veća dektristianizacija stavila je pitanje apostolata 
na prvo mjesto Crkvi i u našim krajevima. U povijesti Crkve 
je nastalo novo razdoblje: opća mobilizacija svih kršćana. 

— Žar to vrijedi i za obitelji? 

— Ako to vrijedi za veliku Crkvu, u istom smislu i s 
istom odgovornošću vrijedi i za Crkvu u malom. Pripadati 
danas oazi Kristova Srca u isto je vrijeme i milost i odgo- 
vornost. I ona mora surađivati u izgradnji Crkve u njezi- 
nom vanjskom i nutarnjem apostolatu. Jednostavno zato 
jer je Crkva u malom. 


Svi misionari 

Pariski kardinal Feltin je rekao riječi koje vrijede u 
punom smislu i za nas i za naše djelovanje kod nas: »Svi 
članovi Crkve treba da budu misionari.« 

Jedna anketa o apostolskoj revnosti je, međutim, otkri- 
la ovo: 72% od ispitivanih katolika izjavilo je da nije nikada 
pokušalo predobiti nekoga za Crkvu; samo 28% izjavilo je 
da su pokušali i, zanimljivo, sa 17% uspjeha. To nam otvara 
nove vidike, s jedne strane na dosadašnju mlitavost, a s 
druge strane da je moguće uspjeti i kod prvih ozbiljnih po- 
kušaja. Taj nas grijeh nemara kod velike većine katolika 
primorava da ozbiljno ispitamo svoju savjest, to ozbiljnije 
što drugdje ne manjka taj apostolski dinamizam. Spomeni- 
mo da je anketa o apostolatu, koju smo natuknuli, otkrila 
velik nedostatak kod katolika dok je utvrdila da je kod pro- 
testanata 59% pokušalo predobiti sljedbenike i u tom 
uspjelo 43%. 

Naša okolina gladuje za Bogom i umire što nije upozna- 
la svoga Spasitelja. Sve to pozivlje pripadnike CRKVE u 
malom na apostolat. 


Najbolji način 
. — Crkva u malom ima jedan svoj zasebni zadatak koji 
nitko ne može tako ostvariti upravo kao ona. 

— Koji je to? 

— Kontakt s obiteljima. Upoznavanje i povezanost s 
drugim kršćanskim obiteljima. Djelovanje na njih. Poma- 
ganje! Pohađanje drugih obiteljskih ognjišta. To bi trebao 
biti najdraži posao članova Crkve u malom. Zjenica njezi- 
nih očiju. Najbolji način apostolata. 

— Pa dosta je jednostavno držati i imati kontakt s. dru- 
gim obiteljima da ih privedemo Kristu! 

— I nije! Često je upravo obratno. Prije svega postoji 
princip: Moja kućica je moja slobodica!  Nepovrediva i 
nepristupačna. Zatim, ljudi baš ne vole govoriti sa stranim 
osobama o svojoj obitelji i svojim pogledima. Boje se da ih 
posjetioci ne će kritizirati u misli, a možda i riječima. Če- 
tvrto, posjeta može smetati različitim poslovima što ih tre- 
ba obaviti. Onda, čovjek želi biti kod kuće slobodan: čovjek 
koji na večer ostaje kod kuće, voli obično prepustiti se od- 
maranju. On nema često ni želje voditi neke razgovore. Te- 
levizija! Uljudno će vam ponuditi stolicu i dozvolit će vam 
da sjedite s obitelji, ali pod uvjetom da šutite. I konačno, 
ljudi ne žele govoriti o vjeri, niti žele da im se o njoj go- 
vori. Ova poteškoća je ne samo najveća, ona i najviše sme- 
ta, jer pokazuje da se u mnogim obiteljima religija vrlo 
malo uvriježila. : 

— Onda je najbolje toga se odreći? 

— Ovo mišljenje je vrlo začuđujuće. Vraća se na to da 
bi se trebalo odreći svakoga apostolata i pomiriti s time da 
se vjera izgubi. Gdje su konačno osobe, koje bi željele na 
početku razgovora, da se govori o vjeri? Na nama je da ih 
polako disponiramo i pobijedimo njihovu odbojnost. 


Neka načela 


1. Treba se pokazati simpatičan. Kažu da je sv. Franjo 
Asiški svagdje izvanredno osvajao, Njegova je tajna bila u 
tom, što se zanimao za svakoga osobno. Svi su mislili, da 
njega posebno ljubi. Shvatili su da za njega nisu obični broj. 
A to se najbolje postizava da se u svakom članu obitelji gle- 
da Krista. Onako, kako je Marija gledala. Zato treba učiniti 
napor sabranja prije nego uđemo u koju kuću. 

2. Obitelj se mora posjećivati razumnom učestalošću. 
Izolirana posjeta, bez perspektive da se ponovi u dosta 
bliskom vremenu, ne pobuđuje previše interesa, jer ne uspo- 
stavlja pravih ljudskih odnosa. 


3. Da pokažemo interes što smo dužni osobama, bitno 
je znati njihovo ime. To je jedna od apsurdnih stvari današ- 

njega vremena da možemo imati veze s nekim osobama sko- 
ro svaki dan — a da im uopće ni imena ne znamo. Čovjek 
bi skoro generalizirao i rekao: ako ne poznaš imenom, ne 
ćeš ništa i utjecati. 


4, Danas se često dešava da mnogih nema kod kuće. 
Važno je da se za nijih interesiramo, o njima govorimo, po- 
kažemo simpatije prema njima. Neka znaju da smo posjetili 
njihovo ognjište, za njih saznali, o njima govorili. Drugi put 
će nastojati da ostanu kod kuće. Ne zadovoljavajmo se kon- 
taktom iz čiste formalnosti, zanimajući se jedino za one ko- 
ji se nalaze kod kuće. 


< 5. Prvi utisak je veoma važan. Naše vladanje mora od- 
žarivati čednošću. Važno je pravilo: ne postavljajmo pita- 
nja. Treba čekati. Ali ipak to nije apsolutno nedirljivo pra- 
vilo. Nakon nekog vremena, kada je kontakt uspostavljen, 
ništa ne priječi da se postavi nekoliko pitanja. Ali ima pita- 
«nja i pitanja. Ima ih indiskretnih a i ljubeznih, onih koji 
ponizuju i koji podižu i ohrabruju. 


. 6. Ne kritizirati! Vrlo škrt biti na osuđivanje. Općenito, 
na jednu riječ koju izgovorite slušajte radije 50 njihovih. 
Kad čovjek pokaže da znade slušati na pravi način, ljudi 
upotrebe prigodu. Oni imaju potrebu da govore pred nekim 
koji zna slušati. Ako vidite protivno, znajte da nešto nije u 
redu. U Americi kažu da onaj koji govori, ništa ne: nauči. 
Ako budemo primjenjivali zlatno pravilo kroz neko vrijeme, 
desit će se ovo: Slušajući strpljivo i S poštivanjem, dobit 
ćemo pravo da se i nas sluša. Kad se ljudi izgovore, postaju 
skloniji da slušaju. Smatraju se dužnicima prema nama. Iz 
zahvalnosti će biti skloni da paze na vaše sugestije. I tada 
ste tek stupili na pravo tlo. Osvojili ste teren na kojemu 
možete sijati. | : 


: 7. Nema polemike. Nemojmo nametati svoje mišljenje. 
Ne provocirajmo drugoga! Bitno je da se drugi dobro raspo- 
lože i da se tako i osjećaju. Ljudi moraju imati utisak da ni- 
smo došli k njima nametnuti se, nego da smo došli iz lju- 
bavi, da smo službenici Božji i da oni mogu računati na 
našu ljubav, 

8. Ulazeći-u kontakt s kojom obitelji trebamo se poka“ 
zati spremni učiniti uslugu. Postoji li koja stvar što bismo 
je mogli učiniti za njih? “ći smo s pm mi smo betoni- 
rali cestu. s x 


Ea Iza nekoliko posjeta, izložimo "mirno. koju da: 
istinu. Ne idimo u prevelike detalje. Držimo se .glavnih 
stvari. Ako se radi o svetoj Misi, ne zaustavljajmo se najvi- 
še na odijelu i ceremonijama, To nije sveta Misa. Upotrije- 
bimo priliku da im govorimo o onom u pu što < će ih. .izne- 
naditi, što će učiniti šok. 


10. Kad se zauzimamo za koju obitelj imajmo za cilj — 
dovesti njezine članove do toga da i one zažele biti Crkve u 
malom, osobito s njezinim apostolskim oznakama, Ovaj pro- 
gram. može izgledati, kao neka utopija. A ipak je potreban, 
jer bez toga naš posjet ne će roditi željenim plodovima. 
Ako mi. samo govorimo o našem radu, i našem poslu,. oni će: 
biti uvjereni da ih podejčnjujeno, + da na njih. iskreno. ne 
računamo. Bi 


11. Taj kontakt može biti uspostavljen na najrazličitije 
načine. Mogu se pohađati i starci u njihovim domovima ili 
stanovima; po kontaktima se mogu obitelji spremati za pu- 
čke misije, liturgijske svečanosti i obiteljske seminare; 'mo- 
gu se odrasli pripravljati-na sveto krštenje ili potvrdu; isto 
tako može doći u kuću u slučaju smrti ili noćnog, bdijenja 
uz pokojnika; takav kontakt je divna prilika za širenje vjer- 
ske štampe, promicanje zajedničke molitve .u obitelji, “kru- 
nice, liturgijskog. ta oganj crkvene. iban i i gua bo- 
gatstva Crkve u. malom:: «7 ista : JoMEdena 


Rijeka koja doje 


— Zar se ipo ovakvom iojataktu Crkve u. malom ne: ba- 
caju u vrtlog obaikiih sonate kale često teku PUMA 
vitom snagom? b 

>" — Upravo to! Tko će. ak6 ne obiteljske: “oaze ' )pbutioći 
obiteljima? Često.su ljudi u našem susjedstvu ne: samo po- 
trebni naše pomoći, nego i željni. A kako ćemo im pomoći, 
ako im se hrabro ne približimo? Papa Pijo XII. je naglasio 

Ovo: »Crkva mora prema svima izvršiti trostruku zadaću. 
Podići gorljive vjernike do stupnja što ga zahtijeva vrijeme. 
Uvesti one koji neodlučni ostaju na pragu u toplo i spaso- 
nosno okrilje Crkve. Privesti natrag one koji su se udaljili 
od vjere i koje Crkva ne može prepustiti njihovoj ,jadnoj 
sudbini.« To isto — podići, uvesti, vratiti — moraju ostva- 
rivati i Crkve u malom! Po obiteljskom kontaktu! 


Na istoj gori... 


Novi Zavjet svršava svečanim prizorom: Isus Krist se 
posljednji puta sastao s apostolima prije svoga uzašašća. 
Zapovjedio im je da idu pred Njim u Galileju. Kako ih je 
nekoć okupio na gori da čuju Njegovu prvu besjeđu, tako 
im je i sada na gori — možda istoj — htio povjeriti njihovo 
konačno poslanje. Isus ih je čekao, a kad ga vidješe, poklo- 
niše Mu se. Bio je to svečan čas. Uskrsnuli je stajao pred 


njima kao Gospodar svijeta. Njegovo je lice bilo obasjano | 


veličanstvom. On se približi svojima i reče im glasom koji 
ih sjeti Posljednje večere: 


»Dana mi je sva vlast na nebu i na zemlji. 


Idite po svemu svijetu. Propovijedajte Evanđelje sva- 
kome stvorenju. Krstite sve narode u ime Oca i Sina i Duha 
Svetoga, učeći ih da drže sve što sam vam zapovjedio. 


I evo, Ja sam s vama u sve dane do svršetka svijeta.« 


Nikad se još nije čula na zemlji zapovijed koja bi tako 
sdubokom preobrazila ljude. Isus je slutio kako će to 
poslanje, na ljudsku govoreći, upravo smrviti  jedanae- 
storicu. 15 

Ali da će ih i podići visoko kao velike baklje koje su 
zapalile zemlju. 

Danas i ta zapovijed dolazi do vas koji ste Crkva u ma- 
lom. Ima istu snagu, istu prodornost, suvremenost kao i 
onda kad je bila izrečena velikoj Crkvi. Poslušajte je! Po to- 
me kako je izvršite, bit ćete sudionici blagoslova oaze Srca 
Isusova. Po tome ćete biti suđeni. Ima, naime, jedna riječ 
sv. Terezije: »Ne varajte se, bit ćete suđeni po ljubavil« 

U Zagrebu — 
Medveščak... 

U Zelini... 

Na Hvaru... 

U Vrbovcu... 

U Garešnici... 


Au: 


Kotaru Kumanovo... 


Kotaru Ohrid... 
Kotaru Tetovo... 
Kosmetu... 
Općini Dragaš... 


prvom mjestu« 


Na 1.000 stanovnika rodilo se 1964. godine: 


8,4 djeteta 
11,9 djece 
10,3 djeteta 
12,2 djeteta 
12,0 djece 


30,6 djece 
31,7 djece 
39,0 djece 
42,1 dijete 
52,6 djece 


»Od svih problema o kojima ovisi naša 


buđućnost — problem nataliteta je na 

PREMA BUDUĆNOSTI . . . .. 


Mirko je upravo. dovršio s uređivanjem kuć- 
nog oltarića. Anica je palila svijeće na njemu, a 
župnik je oblačio na sebe bijelu roketu. Sve je bilo 
spremno da se obavi obiteljska posveta Srcu 
Isusovu, kadli iznenada netko pozvoni na vanjskim 
vratima. 

— Tko bi to bio? — začudi se Mirko i ode da 
otvori.., Domala se začu veseo glas... — O, to 
si Ti, a Dobro došao! Baš u mn čas, Uđi 
samo . 

Juka stari Mirkov prijatelj, bio je uveliko 
iznenađen. Ugledao je ono što se ne bi nikada na- 
dao vidjeti kod Mirka. Ukusno uređeni olterić, na 
kojem su gorjele dvije svijeće i malo  »vječšno« 


svjetlo. Usred cvijeća nalazi se lijepa slika Srca 


Isusova. Na samom oltariću križ, knjiga »Evanđe- 
lje«. , : 

— Što to znači? 

— Sve će ti biti jasno! Samo budi miran! Slu- 
šaj, što treba slušati, gledaj ono što Ti se sviđa. 


A kad budemo molili moli i ti s nama. 


Domala je župnik uzeo veliki obrednik: i po 
određenom formularu blagoslovio sliku Srca Isu- 
sova. Mirko ju je tada ozbiljno i svečano "pogledao 

i postavio na njihov oltarić. Kao da ju je ustoličio 
na obiteljsko prijestolje. Slijedio je kratak župni- 
kov govor. Ivica se nije pravo mogao sabrati. 


2. 


Shvatio je samo to da ta obitelj postaje po Srcu 
Kristovu Crkva u malom... 

Nato svi kleknuše, a župnik poče moliti litani- 
je Srca Isusova. Čim one svršiše, Mirko i Anica 
Prihvatiše skupa s njim moliti riječi posvete obi- 
telji. One iste koje su molili prije nekoliko dana 
kad se zajednički predadoše Kristovu Srcu: »Pre- 


sveto Srce Isusovo, Ti si očitovalo... Na kraju 
svi zapjevaše pjesmu »Do nebesa nek se ori naših 
grudi... « 


Ivica se nije znao snaći u svemu tome. To je 
za njega bilo nešto novo. Neočekivano. Ni u snu 
ne bi na to pomislio... Tek onda, kada svi sjedo- 
še za sto na malu zakusku, postavi pitanje isto 
kao i n početku... 

.— Što sve to znači? 


— Ivice, danas smo izvršili ono što smo odlu- 
čili na našem obiteljskom seminaru. Želimo da bu- 
demo oaza Kristova života u svojoj obitelji. Zato 
smo Isusa Krista danas izabrali i postavili za Kralja 
i Gospodara naše obitelji. Naš dom će biti odsada 
dom molitve, obiteljske liturgije, bračne vjernosti, 


kršćanskoga odgajanja i osjećanja s Crkvom... 


Težak problem 


Ivica je bio oženjen već osam godina. Imao je troje dje- 
ce. Živio je skladno sa svojom ženom. Po naravi inteligen- 
tan, bistar i razuman. Odgojen je sto posto katolički. Ali u 
zadnje se vrijeme nekako otuđio od Crkve, Kad bi ga žup- 
nik pitao za razloge, samo bi se nasmijao i nešto neodređeno 
odgovorio. Međutim, sada se očitovao razlog njegove mla- 
kosti... : 

— Dopusti, Mirko, da te ovdje pred župnikom nešto za- 
pitam! Jesi li ti svjestan onoga što si sada učinio? Misliš 
li ozbiljno to i u život provesti što si sada obećao? 

— Čemu to pitanje? Razumije se da hoću...! 

Da se jedna usta nahrane, rade dvije .ru- 
ke. A ako rade dvije ruke — nahrane četvora 


usta. 


Japanska poslovica 








Ivica je šutio, Kao da razmišlja s koje bi strane zagri- 
zao u tu kiselu jabuku. Ali se ipak odlučio. 


— Nemoj mi zamjeriti, ali ja smatram da se danas ne 
može u modernoj obitelji živjeti kršćanski. 


— Zašto? 


— Zbog rađanja djece. Katolička Crkva od nas traži da 
imamo brojnu djecu. To je danas ipak nemoguće. I zato ' 
se i mi koji smo katolici otuđujemo od Crkve... Drago mi 
je što mi se jednom pružila prilika da se o tom porazgovo- 
rim sa župnikom. Što vi kažete na to, gospodine župniče? 


Najteže od svih pitanja! 


— Ivice, načeo si jedno od najtežih pitanja koja se u 
ovaj čas stavljaju ne samo pred Crkvu u malom nego i pred 
čitavu Crkvu. Pitanje je to — straha od djeteta. Dobro da 
si to učinio jer s tim stvarima treba da bude načistu svaka 
ona obitelj koja želi živjeti kao oaza Kristova života. 


— Drago mi je da mi ne zamjeravate, upadne u riječ 
Ivica. : 

— Nipošto! Ali me lijepo poslušaj! Mi imamo čisto ka-' 
toličkih krajeva u kojima godišnje umire u jednoj župi 
28 osoba, a rode se samo dva djeteta; gdje na 45 mrtvih 
ima samo 15 rođenja; gdje na 18 rođenja ima 52 mrtva. To 
je katastrofa! Premda bi bilo dobro da to jasnije pokažem 
i dokažem, ipak to ne mislim ovdje učiniti. Stvarnost nas 
udara po glavi tako snažno da toga još samo slijepci ne vide. 
Mi umiremo... Nestaje nas. Suši nam se krv. 


— Koji su tome razlozi? — zapita Anica. 


— Veoma različiti. Mnogi od njih su samo prividni. Ni- 
su pravi. Tobože, ekonomski razlozi. Međutim, to ne stoji 
jer se to zlo uvuklo baš najprije i najviše u naše najbogatije 
krajeve. Tako zvani medicinski razlozi su također labavi jer 
postoje principi katoličkog bračnog života primijenjeni u 
praksi, koji omogućuju radikalna rješenja gdje je to po- 
trebno... 

Civilizacija bez kulture 
— Što je onda na dnu svega? 


— Prvi je i glavni uzrok tako zvano bijele kuge ocrtan 
u riječima njemačkog pedagoga Foerstera: »Cijela bit naše- 
ga socijalnoga pitanja — i pitanja straha od djeteta — u 
svom temelju se sastoji u tom da naše gospodstvo nad da- 
rovima i snagama prirode nije išlo rame uz rame podvrga- 
vanjem elementarnog i životinjskog u našoj naravi. Zato i 
stojimo pred činjenicom da moderno društvo duhovno i ću- 
doredno nije doraslo golemim materijalnim sredstvima, što 
ih je znanošću pribavilo, nego im podliježe i rastače se. Ci- 
vilizacija umnožava lagodnosti života. Kada razvitak civili- 
zacije ne prati odgovarajući -moralni rast — kultura duha, 
kultura s srca i života — tako da se čovječanstvo dade vo- 
diti nasladama svojih momentalnih željica,dolazi do dege- 
neracije, do raspadanja. Želja za materijalnim uživanjima 
guši savjest; stvaraju se uvijek nove brojne potrebe, često 
izmišljene lagodnosti, uživanja, toalete, zabave i djeca po- 
staju nepodnosivo breme... « 


Razvoj reflektivnosti 


— Kako se to konkretno očituje u životu? 


— Koliko napreduju takva civilizacija bez unutarnje 
kulture, toliko se i ljudi privikavaju da svoj život planiraju; 
da se brinu za budućnost i osiguravaju protiv rizika. U ci- 
viliziranim obiteljima neprestano rastu obiteljski tereti. Ko- 
liko se više smanjuju stabilitet i neprobojnost klasa, to ja: 
če raste želja pojedinaca da se popnu više na socijalnoj 
ljestvici. Čovjek daleko od grada želi da se približi gradu; 


seljak bi htio da mu sin bude građanin. Građani opet da im - 


se djeca akademski naobraze... 


— U isto vrijeme — upade Ivica u riječ — rastu tro- 
škovi odgoja. Hrana, odijelo, uzdržavanje djece stoji sve 
skuplje. Vrijeme odgoja se produljuje. Kada dijete počne 
raditi, ne radi zajedno sa svojim roditeljima u njihovu za- 
nimanju, nego odmah radi na vlastiti račun. I brzo se di- 
jeli od njih... 

— Tako je! Sve to uvodi računicu u ljudski život. I to 
samo materijalnu računicu bez ikakva drugoga obzira. A 
zbroj, ili zajednički nazivnik, općenito je isti: što manje 
djece. Televizija je korisna. Ali gdje je postavljeno pitanje 
televizora ili dječje sobe, tada će obitelj civilizacije bez 
kulture sigurno izabrati ono komotnije... 


Ne niječemo... 


— Zar su svi ti razlozi neopravdani? 

— Dopuštamo da ima i opravdanih razloga za izvjesno 
kombiniranje, stvaranje mogućega kompromisa; ali načel 
no stati samo na principe komotnosti, lagodnosti, materija- 
lizacije života — to je sto posto krivo! 

— Kako Crkva gleda na taj problem? 

— Crkva u malom gleda kao i velika Crkva. Ona stoji. 
na posve protivnim položajima. Priznaje prvenstvo duha, 
kulture, vječne odgovornosti. I, prema tome, ti motivi ima- 
ju prvu i odlučnu riječ u takvim obiteljima. Kada dođe do 
sukoba između prvoga i drugoga, ona ne izabire najkomot- 
nija rješenja nego najistinitija i najbolja. Objektivno i sub- 
jektivno najbolja. 

— Iz čega to proizlazi? 

— Ne mislimo se zaustavljati na unutarnjem sadržaju 
Crkve u malom. Imali ste, dosta prilike da o tome slušate. 
Nego htio bih upozoriti da je sve što je za crkvu u malom 
navedeno upravo bitno usmjereno prema životu, Sigurno, 
tu je prije svega milosni, božanski, Kristov život. Ali 
ovaj se često poistovjetuje i s naravnim, biološkim životom. 
Gdje je prvi živ, tamo je i drugi. 


Nema rješenja? 


<a Hvala Bogu, još uvijek imamo zdravih obitelji u na- 
šim krajevima! 

— Istina je! Ali su one ostatak stare tradicije. Potrebne 
su nam nove, svježe, izobražene, mlade svjesne obitelji. One 
koje znaju za svu problematiku i za sva rješenja. 

s Gospodine župniče, da li takva rješenja uistinu 1 
postoje? Može li se danas stvarno i ozbiljno spojiti život s 
kršćanskim shvaćanjem o rađanju djece? 

— Zašto sumnjaš u to, Ivice? 

— Život me pobuđuje na to. Ja ću vam iznijeti nekoliko 
primjera iz života. Vi ih riješite, ako možete, u duhu kršćan- 
skih principa. Ali tako da ti principi budu ostvarivi u 
praksi. 

— Drage volje. Samo ih ti navedi! Odmah ti kažem da 
je jedino katolička nauka ujedno praksa i života i sreće. Je- 
dino ona! Jer ona donosi prava i trajna rješenja. 


Teško je odgojiti 


— Susrest ćete u životu, započe Ivica, čovjeka kakav je 


Mika. Čestit i pošten. Ne psuje, ljudski postupa sa svakim. 
Voli crkvu i savjesno obavlja vjerske dužnosti. Ima prili- 
čno dobro namještenje. Ima i stan prosječnoga radnika. Ži- 
vi sretno i mirno sa svojom ženom i jedincem Ivanom. Ra- 
zumije se — čuvaju se djece na zabranjen način. 

— Zašto? 

— On stoji na stanovištu da je bolje za njega i za 
Crkvu ako ima samo jedno pa odgojeno dijete negoli čo- 
por raspuštene čeljadi. Što ćete odgovoriti na to vrlo često 
shvaćanje, gospodine župniče? 


Njegov rob! 


— Ponajprije, računati danas da je bolje zbog sebe ima- 
ti jedno dijete, posve je krivo. U svakom mjestu može se 
pokazati na same starce i starice u kući nesretne, tužne i 
beznadne, koji se kinje i muče jer im bolest, nesreća, tuč- 
njava i rat oteše jedince. Roditelji jedinaca ili jedinica ne 
mogu se ni po najobičnijoj ljudskoj računici nadati mirnoj 
starosti. A ta vrijedi i za one koji grješno lete za tim da ima- 
ju samo — bracu i seku. 

Zatim: odgojiti jedinca ili jedinicu — a samo braco i 
seka su također jedinac i jedinica! — to je teže negoli broj- 
nu djecu. Obično ličnosti i karakteri ne izlaze iz družina s 
jednim djetetom. Ta i ono mora automatski naslijediti ro- 
diteljski egoizam, koji je glavni razlog tome što je on jedi- 
nac. Karakteri redovito izlaze iz svježih brojnih obitelji, 
“ gdje se svi međusobno bruse, ljube, prilagođuju, svladavaju 
i uče požrtvovnosti. 

— Činjenica je dnevnog iskustva da malen broj djece 
čini roditelje slabićima i da slabići roditelji svoju djecu ne 
odgajaju i ne ojačaju moralno. Dobro kaže Dumont: »Imaj 
samo jedno dijete, bit ćeš njegov rob; imaj ih deset, bit ćeš 
njihov majstor«. Do istoga zaključka je došao i jedan ameri- 
čki liječnik koji je ispilivao 1700 studenata univerziteta 
Yale koji su za četiri godine svršili akademski gradus. On 
je gledao rad studenata iz brojnih obitelji i uspoređivao s 
onim iz obitelji jedinaca. Najslabiji prosjek je bio kod 
obitelji s jednim djetetom, a najbolji kod djece obitelji sa 
šestero ili više djece. To ne vrijedi samo za školski napre- 
dak nego i za umjetnička, socijalna, sportska i druga slična 
nastojanja. 


: Nećemo jedinaca! 
— Kako u životu prolaze ti jedinci i jedinice? 


— Profesor Lockerman je istraživao podrijetlo 200 gla- 
sovitih ljudi i proračunao da su samo osam (8) bili jedinci 
svojih roditelja; dok su 42 bila djeca iz obitelji sa dva, tri 
ili četiri djeteta, a 150 ih je bilo iz obitelji s pet ili više 
djece. 

Tako je Bernard de Clairvaux bio četvrti od sedmero 
braće, Leonardo da Vinci prvi od 11 braće i sestara. Diirrer 
je drugi od 19, Georges Washington je imao 10 sestara, 
Gallileo Gallilei 6 sestara, Luter sedam. Haydnova i Mo- 
zartova djela daju osjetiti da su živjeli i prve koncerte vje- 
žbali u društvu 12, odnosno 6 braće i sestara, dok Beethowe- 
nova glazba stalno žali za nesretnom samotnom mladošću. 
Duboko poznavanje dječje duše kod Dostojevskoga upuću- 
je na njegovu tešku životnu školu sa četiri sestre. Dubok 
osjećaj za bijedu svoga naroda dobio je O'Connel, to utje- 
lovljenje irskoga naroda, kao najstariji od desetero braće 
i sestara u tijesnoj potleušici. Topla ljubav Kettelerova za 
potlačene rodila se u krugu osmoro djece na selu. A sna- 
žna Bebelova srdžba protiv ugnjetavača izrasla je u obitelji 
jednoga kažnjenika koji se morao brinuti za osmoro djece. 


— Da li to shvaća naš narod? 

— Shvaća vrlo dobro! Zato momci često i dovikuju 
pučkim .misionarima poslije staleške pouke: nećemo jedi- 
nica s njihovim mirazom! Miraz ode, muka ostane. 


Propade nam bogatstvo! 

Ivica, neumoriv u postavljanju problema, iznio je još 
jedan svoj događaj, koji mu se dogodio kad je bio kod ro- 
đaka na selu. 

— Ušao sam u lijepo, prostrano, potaracano dvorište. 
Pred njim zidana i visoka staja. Kuća je također nova, prem- 
da nije izvana ožbukana, Ali iznutra je sasvim uređena. U 
kući sama žena. Zapitao sam je kako to da je sama. 

— Muž mi je na poslu! 

— A djeca? 

— Nemamo! 

— Zar vi ne biste htjeli imati djecu? 

— Bih! štaviše, i moj bi muž htio imati djecu... 

— Pa tko onda neće? 


— Svekrva ne da. Rekla je: ako budemo imali djecu, 
da se možemo odmah seliti s njezinoga, jer se nije ona ba- 
dava mučila da hrani djecu, nego da uživa. Propast će joj 
njezino bogatstvo ako dođu djeca. 

Župnik je na to prihvatio odmah čvrsto i energično. 
Vidjelo se da nije mogao ostati miran. 

— Ludo uvjerenje, osobito našega starijega svijeta u 
nekim krajevima, da su djeca uzrok siromaštva, još uvijek 
leži na dnu svih onih koji se čuvaju djece. Zato ga treba što 


češće razbijati i uvjeravati upravo u protivnom. U našim - 


krajevima je to najobičnija laž, prevara, glupost i zločin... 


Malthusove ideje 

— Tko je prvi znanstveno počeo širiti te pogubne ideje? 

— Engleski pastor od Ailesburyja imenom Malthus. 

Na temelju seksualnoga nagona tvrdio je: rađanjem se ljud- 
ski rod razvija i raste brže negoli rastu prirodna dobra po- 
trebna za uzdržavanje čovječanstva. Prema tome je postavio 

ovaj zaključak: da se osigura što, više i bolje ekonomsko 
stanje, treba ograničiti rađanje djece. Smanjiti natalitet 
čovječanstva. 

— Prošlo je već 150 godina otkako je Malthus iznio svo- 
ja opažanja. Na žalost, sve do u najnovije doba njegov je 
utjecaj velik i porazan. 

— Ali prije nekoliko godina je učenjak Bennet izjavio 
da su se od Malthusa do danas mnogi učenjaci prevarili u 
računu. Taj ispravak je došao prekasno no ipak je dobro 
došao. Evo što je na stvari! Iznijet ćemo činjenice! 


Neiscrpiva plodnost zemlje 


— Dokazano je na temelju činjenica i prakse da se 
ljudski rod godišnje množi za 1,6%, a produkcija živežnih 
namirnica da se dotle povećava za 4%. 

Evropa i SAD produciraju previše. Francuska je, na 
primjer, godine 1962. morala izdati 70 milijuna franaka da 
se uništi višak šećera i šećerne repe, a 390 milijuna da se 
uništi višak žitarica i njihovih produkata. Što to znači, ja- 
sno je. Francuska je premalo naseljena pa joj se ti višci 
ne isplate. Zato ih mora uništiti. 

— Koliko se obradive zemlje obrađuje na  čitavome 
svijetu? 

— Samo 10% plodne zemlje. U bazenu rijeke Amazon. 
ke u Braziliji nalazi se 20% od ukupnog suhog tla na zemlji 
koji od postanka svijeta ni još nitko taknuo, a kamoli isko- 
ristio. U Etiopiji ima 72 milijuna hektara najplodnije zemlje 
koja se još nije počela eksploatirati. 


Pomanjkanje radne snage 


— Industrijskim zemljama ne prijeti pogibao od preve- 
likog, nego od premalog broja pučanstva. Ljudi u nekim 
krajevima gladuju ne zato što ih ima previše nego što ih 
je premalo. 

— Imate li dokaza za te tvrdnje? 

— U Evropi je radna snaga svuda potrebna. Francuska 
je u posljednjih pet godina prebacila sa sela još tri miliju- 

na radnika na industrijski sektor. Ne prestaje tražiti novu 
radnu snagu iz svih stranih zemalja. Ali, čini se, bez uspjeha. 

Zapadna Njemačka, premda je primila 11 milijuna iz- 
bjeglica, zaposlila je još stotine hiljada stranih radnika da 
bi zadovoljila svojim industrijskim potrebama. Švicarska 
više ne iseljuje, nego naseljuje, premda je za polovicu 
gušće naseljena od Francuske, tj. ima 126 žitelja na četvorni 
kilometar. Zadnja petoljetka u Rusiji se morala u mnogom 
promijeniti jer je uzmanjkalo radne snage. 

Afrika traži radnu snagu. Postoje izvori metala fanta- 
stičnih razmjera, ali nedostaje radna snaga. Nigerija sa 36 
milijuna stanovnika veoma se podigla upravo zbog svoga 
broja. A tek je počela s eksploatacijom šuma. 

Holandija je najgušće naseljena u Evropi, tj. 340 žitelja 
na četvorni kilometar, a Japan u Aziji ih ima 250 na kvadra- 
tni kilometar. Iako je Holandija siromašna s obzirom na 
prirodne sirovine, iako se bori s morem za svaki četvorni 
metar, ona s obzirom na povećanje prihoda stoji bolje nego 
Belgija; danas joj je glavna briga: odakle da dobije novu ra- 
dnu snagu, jer o tom ovisi daljnji napredak. Japan će dosko- 
ro izvoziti rižu. 


Siva materija 

— Danas se mnogo govori o tako zvanoj »sivoj mate- 
riji«. Što je to? 

— To znači: treba utažiti glad za znanjem da bi se uz- 
mogla utažiti glad za kruhom. Najveći neprijatelj napretka 
je neprosvijećenost! 

— Ne shvaćam to posve! | 

— Prosvećenje radne snage, a napose ujedinjenje irte- 
lektualnih snaga, ujedinjenje mozgova, to dvoje neće nikada 
upropastiti narod, pa ne znam koliko ga bilo. Ovo dvoje jedi- 
no može pomoći i Indiji — koja je danas »paradni konj« svih 
neomaltuzionista — više nego li sve klinike tzv. »birth con- 
trola«. Ali još nešto više je istina: ne može rasti nijedan na- 
rod koji ne vjeruje u svoj porast, u svoju vitalnu snagu. A 
samo onaj narod pokazuje da vjeruje u nj koji se svim silama 
bori da se zdrava i brojna djeca rađaju i odgajaju u njihovim 
obiteljima. 

— »Ne bojmo se gladi«, uzvikuje Eduard Falkner, pro- 
fesor agronomije i inženjer, koga nazivaju revolucionarnim 
agrikulturnim radnikom. On tvrdi da se već sada mogu pro- 

odi agrikulture za deset puta povećati ako se upotrijebe 
du današnja poznata sredstva. 


Bogatstvo u morima 


— Kažu da mora sakrivaju ogromna prehrambena 
sredstva! 

— Mora prekrivaju- tri četvrtine površine našega 
globusa. Vadimo jedva jedan posto živežnih namirnica koje 
se nalaze u njima. Planktoni i morske alge di staja su 
vrela vitamina i proteina. 

Od alge imenom »klorela«, koja se umjetno Prema u 
moru, na 8 kilometara dugoj obali, može se dobiti toliko 
proteina da je dovoljno da prehrani 80 milijuna ljudi. Klo- 
rela sadržava šest puta više proteina nego riža, 30 puta više 
vitamina »A« negoli goveđa jetra, a 4 puta više vitamina 
»C« negoli špinat. 

Mi još nismo ni izdaleka upotrijebili sva tehnička sred- 
stva da podignemo, a kamoli da usavršimo agrikulturu ili 
da se brinemo kako ćemo sustavno napraviti godišnje žet- 
ve morskih riba i morskih bilja. Sigurno bi se moglo pre- 
hraniti 90 milijardi ljudi kad bi se samo usavršila žetva 
raznog bilja i žitarica. 

— O čemu to najviše ovisi? 

— Najviše stimulans za podizanje i napredak standarda 
je brojčano povećanje  žiteljstva u pojedinim krajevima 
svijeta. 


Zemlja nije tijesna 
— Ipak se čini kao da je zemlja već sada pretijesna! 
A kamoli ubuduće! 


— Što se tiče prostora na zemlji, ima ga previše. Kad 
nas bude na globusu punih 100 milijardi, onda će na svaki 
četvorni kilometar doći po 700 ljudi. A danas je na teritoriju 
departementa Seine u Francuskoj na četvornom kilometru 

10.000 žitelja. Pa tko je od nas čuo da Pariz i okolica nema 
ju zraka ili kruha? Imaju ga i previše! 

Da je Francuska naseljena kao Holandija, ona bi imala 
350 milijuna žitelja. A stvarno ih ima 50 milijuna. Pa ipak je 
Francuska prirodno bar deset puta plodnija negoli. Holan- 
dija. Nizozemska ima na osam puta manjem, i na mnogo 
puta siromašnijem teritoriju nego Jugoslavija 11,5 milijuna 
stanovnika. Da je Jugoslavija onako naseljena kao Nizozem- 
ska, morala bi imati 152 milijuna stanovnika. A ima ih je 
dva 20! 

— To znači da danas ima previše praznoga prostora na 
zemlji! 

— Tako je! Zato se već danas u tom smislu radi da se 
računa s onim prilikama kad će na zemlji biti 100 milijardi 
ljudi jer se s ove današnje tri milijarde osjeća da je zemlja 
nenapučena. Danas je previše praznoga prostora, a sutra, 
kada se zemlja više napuči, bit će previše kruha. 


Nacionalni prihod 

— Klasičan je slučaj Belgije! ć 

— Zbog čega? 

— Poslušajte me dobro! Ona je imala prije stotinu i 
dvadeset godina, to jest 1846. godine — 4,337.000 stanovnika. 
Narodni je imetak bio tada oko 1 milijarde 159 milijuna 
predratnih franaka. To je iznosilo po pojedincu oko 270 
franaka. 

U godini 1913. pučanstvo se popelo na 7,630.757 stanov- 
nika. Povećalo se za tri četvrtine, to jest za 76%. Nacionalni 
imetak popeo se za to vrijeme na 6 milijardi 900 milijuna 
franaka. To je iznosilo po svakom pojedincu oko 850 fra- 
naka. Povećao se, dakle, narodni imetak tri puta više, tj. 
za 300 posto. 

1930. godine se pučanstvo popelo na 12 milijuna. Goto- 
vo dvostruko ili povećanje za 86%. Narodni se imetak po- 
peo na 9 milijardi 600 milijuna ili 1200 franaka po čovjeku 
ili četiri puta više nego prije, tj. za 440 posto. 

= Tu ne treba komentara! Izvor bogatstva je radna snaga, 
čovjek, a ne mrtva materija. Nije siromaštvo uzrok bijeloj 

smrti, nego upravo obilje. Materijalizacija života bez duhov= 
ne kulture, bez širokoga, opće ljudskoga, narodnoga, vjer- 
skoga gledanja na stvarnost. 


Još nikad nije propala nijedna obitelj zbog prevelikoga 
obilja djece; nijedan narod od prenapučenosti; nikad čovje- 
čanstvo nije stradalo zbog pretjeranog životnoga poriva. 
Priroda se drži naroda koji život stječu putem napora i bri- 


. ge, a ne lagodno izobraženih klasa koje niječu prirodu i 


moral. 


Malthus ima krivo! 


— Prema tome imaju krivo svi oni današnji defetisti i 
dezerteri života koji još sviraju u iste Malthusove diple 
stare blizu dvjesta godina! 


= — Istina je! Danas bismo morali raznositi kao najraši- 
reniju parolu ovo: »Planirajmo zemlju!«, a ne »Planirajmo 
rađanje djece!« Jedini naime zdravi put i izlaz u ovom tre- 
nutku nije da se ograniči rađanje djece nego da se ograniči 
naoružanje, dapače likvidiranje svega što vodi k ratu. Zar 
se sve to ne slaže s Božjim zakonom, koji kaže: »Množite se, 
plodite se i pena ovaj svijet pa ćete istom onda zavla- 
dati njime. 


Račun bez krčmara 


— A što biste rekli Slavku? — nastavio je Ivica s no- 
vim primjerom. On se priženio, jer je dijete ratne udovice, 
djevojci jedinici, također udovice. Zemlje je bilo dosta, ali 
samo ženske ruke, davanja velika, pa sve siromašno i tro- 
šno. Slavko je čvrsto zahvatio. Nabavio je konje, pribavio 
sebi prikladniju staju, nabacio kuću žbukom, pribavio dvi- 
je krave. Ali kuća pusta bez djece. 


— Gdje su ti, Slavko, djeca? a upitam ga jednoga dana. 


— Neću ja još djece! Nego dok uredim svoje stanje i 
svoje prilike. Sada bi mi bila samo na teret. No kad bude 
sve gotovo, onda ćemo i kolijevku snijeti s tavana, prema 
onoj »najprije kuća, pa tek onda djeca!« 

— Na dvije stvari ne msli Slavko! I to na dvije bitne 
stvari. A inače se gubi u brigama i nastojanjima. 


— Koje su to dvije bitne stvari? 


Mas 


Poštuj Božji zakon! 


— Prvo: Slavku nedostaje najobičnije = poznavanje 
kršćanskoga i obiteljskoga morala. Naime, ako živite brač- 
nim životom, ne smijete u samom bračnom činu nikako 
onemogućivati začeće djeteta. Nijedan razlog ne može uči- 
niti, pa bio on i najteži, da ono što je u sebi, po svojoj nu- 
trini i naravi zlo, bude i pošteno. A kako je bračni život i 
bračni čin po svojoj naravi određen za rađanje djece, onaj 
tko ga tako izigrava u bračnom odnosu da bilo na koji na- 
čin onemogućuje začeće — radi protiv naravi. Čini nešto 
što je zlo. Nešto što je u svojoj biti nevaljalo. 

Drugo: Slavko ne računa na to da takvim životom svo- 
ju kuću pretvara u kuću grijeha. A ona je određena da bu- 
de crkva i svetohranište! Time se iznevjerava prvoj dužno- 
sti svoje vjere: živjeti u milosti. I na taj način Boga čini 
svojim neprijateljem. Sebi i svojoj kući. A badava mu sva 
skrb ako mu je sam vječni Sudac neprijatelj. 


— Da li se takvi »Slavke« kasnije pokaju zbog toga 
života? 

— Koliki su se i koliki prevarili što su se na početku 
bračnoga života čuvali djece zato da se »naužiju« mladosti 
ili da se »malo okuće«. Grijeh na početku kasnije se, naime, 
osvećuje. Kad ushtjednu imati djecu, više je ne mogu do- 
biti. Žena je nesposobna da začne jer je sebe »iskvarila«. 
Priroda se sama osvećuje za zločin protiv nje. Misionari su- 
sreću po čitava sela gdje je došlo do takvoga stanja. Pra- 
znina u kući, praznina u srcu! 


— Ipak je simpatična ta Slavkova skrb i briga? 


— Jest! Neka Slavko bude skrban. I kao što gleda da 
nijednoga susjeda ne ošteti, neka ne oštećuje ni Božji zakon 
ni njegovih svetih naredbi; ni dobro svoje duše, duše svoje 
žene, a niti svoje materijalno blagostanje. Jer — Bog 
kuću gradi. 

Svijesni tereta 


— Navest ću vam još jedan ozbiljan problem na koji 
bismo trebali da odgovorimo. Pripovijedao mi je on sam 
kako je sjedio u župničkoj kancelariji na zaručničkoj po- 
uci. Govoreći. o bračnom životu, župnik je naglasio načelo: 
nemojte se bojati djece! Ona su vaše najveće blago. Moj 
prijatelj je upao u riječ: 

— Velečasni, imao bih nešto reći. Vidite onu obitelj po- 
kraj mene. Otac ih je stvorio osmero. Ima ih mnogo, a sada 
se za njih ne brine ni da se čestito najedu nego dolaze k 
nama kad mi objedujemo. Ne oblači ih, nego hodaju u 
dronjcima. A najgore je što psuju, kradu, lažu, besposliče. 
Ja.više volim regulirati broj djece prema svojim snagama... 

— Župnik se malo zamislio, a onda je počeo mirno, 
promišljeno: 

— Nije kršćanstvu ideal čerga s gomilom golišave i 
prljave djece, nego obitelj razumnih supruga, koji gledaju 
naprijed i vide svoje mogućnosti; koji su posve svjesni te- 
reta i žrtava što ih na sebe uzimaju ako poklone život ve- 
ćem broju djece. Oni primaju teret i brigu na sebe, jer pri- 
znaju da u naravnom redu nema većega plemstva nego od- 
gojiti brojnu djecu Crkvi i domovini. 


Koliko, dakle, djece? 


— Prema tome, koliko bi trebalo da kršćanske obitelji 
imaju djece? 

— Naša vjera ne traži da svaka obitelj mora imati naj- 
manje desetero djece. Štaviše, ne traži ni točno određen 
broj djece. Pravi i poželjan broj djece je povezan sa zdrav- 
ljem, prilikama, imovnim stanjem, prikladnim stanom i 
stotinu drugih okolnosti. A ovi opet pretpostavljaju da dje- 
ca ne slijede jedno za drugim kao brzi vlakovi. Zanimljiv je 
račun Amerikanca Pearla, koji je studirao plodnost 199 obi- 
telji koje nikada nisu upotrebljavale sredstva protiv začeća 
niti su se ikada čuvale djece. Došao je do zaključka da mla- 
di bračni par koji ne bi bio bolestan i ne bi upotrebljavao 
nikakva preventivna sredstva može poslije 20 godina obi- 
teljskog života imati prosječno sedmero djece... 

— Ali to pretpostavlja ipak reguliranje?! 

— Razumije se da i u takvim prilikama nastaje pro- 
blem bračnoga života reguliranja djece, ali na dopušteni 
način. Kršćanski supruzi moraju zato biti poučeni danas o 
tom otvoreno i lojalno, jer će si inače pomagati nekršćan- 
skim i poganskim načinom. Zato smo već prije iznijeli na- 
šu nauku... 


Žena mi je bolesna... 

— Ante je bolji radnik — nastavio je Ivica — pa i nje- 
gova žena Slavica je zaposlena. U kuću ipak dolazi svakog 
mjeseca oko 100 hiljada dinara. Kod blagoslova kuće ulazi 
svećenik u njihov dom. Vidi da nemaju djece. Začudi se i 
upita za razlog. s 

— Znate, imali smo jedno, ali je umrlo u porodu. Ja 
imam težak porod pa su mi liječnici rekli da ne smijem vi- 
še imati djece. Pogotovo jer sam inače slaba i boležljiva. 
Što da radim u takvoj situaciji? 

— Nije lako odgovoriti na takav životni križ. Ali treba 
biti svjestan riječi što ih je nedavno izjavio dr Neubauer, 
primarijus naše najveće tuberkulozne klinike na Golniku: 
»Trudnoća ne škodi nikakvoj bolesti, dapače ne škodi ni 


onda ako trudnica ima otvorenu kavernu. Naprotiv, nasil- > 


no prekidanje trudnoće ne samo da neće ništa koristiti nego 
će i pogoršati stanje bolesnice«. A to se potpuno slaže s 
onim što je napisao američki ginekolog dr ,Frederik Lenis. 
Na temelju svoje dugogodišnje prakse izdao je djelo pod 
naslovom »Iz ordinacije«. Prijevod je izišao u nakladi Hrvat- 
skih novina u Zagrebu. Čitavo to djelo može se sažeti u ovo 
nekoliko riječi: Žene trudnice! Ne vjerujte nikome, tko vam 
zbog nekih bolesti navodi na pobačaj. Ne samo da se tim 
ne pomaže vašem liječenju i zdravlju nego naprotiv, stanje 
trudnoće će vam pomoći da organizam postane. otporniji i 
prema toj bolesti, i prema drugim slabostima vašega tijela! 


Iz života... 


— Da li to potvrđuje svakodnevno iskustvo? 
— Život upravo opipljivo dokazuje istinitost tih riječi. 
Naši su misionari sreli ženu koja je iznijela svoju povijest. 

Kaže da je nosila četvrto dijete kad je dobila otvoreni pro- 
ces na plućima. Tri »stručnjaka«, pa muž, pa svekrva, svi 
su je nagovarali da izvrši pobačaj. Nije pristala. Danas je 
njezinu dječaku godinu dana. Muž se njime ponosi, svekrva 
ga mazi, a isti se stručnjaci čude kako je posve ozdravila. 
Njoj je najdraže to što osjeća da je u duši posve sretna i > 
mirna. 

— Evo što sam ja vidjela svojim očima — prihvati 
Anica — kad sam bila u bolnici. Poslije drugoga djeteta re- 
kao je »stručnjak« jednoj ženi, a s njim se složilo i nekoliko 
drugih: »Vi ste toliko oslabjeli da vam je nemoguće roditi 
dijete. Ako zanesete treće dijete, morat ćete umrijeti prije 
nego ga rodite«. Kad se vratila iz bolnice, ispripovijedila je 
to svome mužu pa je zaključila: neka bude onako kako Bog 


hoće. Ako umrem, umrijet ću kao mučenica svojih bračnih 


dužnosti. I one mučenice na nebesima radije su umrle ne- 
goli da učine težak grijeh... A evo, danas je još živa i 
zdrava. Živi sa svojim mužem u sretnom braku, a imaju 
desetero sretne djece... 


— Kad bilo tko kaže da se treba čuvati ponovnoga za- 
ćeča, on time ne kaže da se mora bludno griješiti. Kao što 
»stručnjaci« ne mogu dopustiti da netko krade ili ubija, ta- 
ko nitko ne može dati ni dozvolu bračnom paru da oskrv- 
njuje i griješi protiv ženidbenoga staleža. Može izraziti svo- 
ju bojazan, ali rješenje treba tražiti ne samo u konzultira- 
nju liječnika tijela nego i kod liječnika duša... 


Jesmo li osamljeni? 


— Ivica je još jednom prešao u ofanzivu. Nije se tako 
lako definitivno predao. Iznio je misli iz razgovora s jednim 
intelektualcem. 

— Vlado, prijatelj naše obitelji, već je u penziji. To je 
postariji čovjek, koji je obišao mnoge naše krajeve tijekom 
svoga rada i studija. Koja je njegova osnovna misao.što je 
spominje kad se govori o stanju naših obitelji? Ona mu se 
provlači u svijesti i podsvijesti. Čitavo vrijeme je oko sebe 
raznosi i uvjerava svakoga u njezinu ispravnost. To je je- 
dnostavno umovanje: 

— Sve je propalo! Mi smo prestali da u današnjem ži- 
votu bilo što učinimo za spas obitelji. Zato uživajmo život! 
Poslije nas potop! 

To su dosta čvrste riječi! Koliko je istine u njima? 


Pouzdanje u Boga 


— Nije istina da smo sami i da smo preslabi uhvatiti 
se u koštac i danas s velikim problemom koji se nameće 
pred naše obitelji! 

— Na koga računate? 

— Ponajprije na velikoga Boga! Naš pisac Antun Mata- 
sović je zašao u stvarnost tih problema kao rijetko tko dru- 
gi. On nije pesimista, nego nailazi na divne primjere Božje- 
ga djelovanja koji bude nadu. Evo, što on piše: 

»Milost, prošapće, a topla mu zahvalnost razblaži cijelo 
biće; sam pred sobom učini se sitnim, neznatnim i zastidi 
se iz dna duše pred Bogom... Tu nijesu bile njegove po- 
uke, tu je bilo nešto snažnije i jače od prirode, od naravi 
ljudske... Milost prodire kao voda u iskopan odvod. Može 
čovjek pogriješiti, može i pasti, ali grijeh i zlo izgura, kao 
što voda u pravilnom svom toku raskvasi grude zemlje i 
isplavi kamenje, koje u nju padne, da joj ustave tok«. 

— Pitanje je samo kako našim obiteljima pribaviti tu 
milost. 

— Tako da se posvećuju i predaju Srcu Isusovu, tom 
Izvoru sveukupne milosti, i postaju oaze Srca Isusova i 
Crkve u malom... Ali to nije jedini izvor pouzdanja. Danas 
je u pogledu shvaćanja obiteljskog života došlo do veli- 
koga preokreta. 


Veliki preokret 


— Tamo od 18. stoljeća se pokret protiv zdravog shva- 
ćanja obitelji neprestano razvijao i produbljivao sve do 
1930. godine. Tom, po prilici, godinom oživio je pokret po- 
vratka obiteljskim vrednotama na najrazličitijim područji- 
ma života. To je gibanje više instiktivno kao jedna vrsta na- 
gona za socijalnim samoodržanjem, ali se od 1950. godine 
počinje širiti novom duhovnom čvrstoćom i sigurnosti. 

To je mladi osvajač! Ne bojte se za nje- 
ga! Dobro se zaletio. Mi stariji bismo se za- 
prskali. Njemu će uspjeti preletjeti preko 
vode bez veće neprilike. Pouzdajte se u nje- 
ga! On će se probiti u životu! 








— Po čemu se to vidi? 

— Poznata je evolucija u Rusiji. Zakonom od 1918. go- 
dine bili su pušteni abortusi i rastave, a 1930. godine su opet 
ograničeni i zabranjeni djelomično. Ponovno se nastoji da 
se bračni život uzvisi iznad »slobodne« ljubavi. Tako je je- 
dan pisac kad su izdani posljednji zakoni o braku u toj 
zemlji napisao: »Ni sam Papa ne bi izdao čvršće zakone o 
obiteljima.« 

U kolegijima i na sveučilištima Amerike ustanovljeni su 
kursevi spremanja na ženidbu, u kojima studenti i studen- 
tice sudjeluju sa živim interesom, a pod parolom »Indivi- 
dualizam — tj. sebičnost — u seksualnim odnosima znači 
socijalni kaos«, Javno se mnijenje toliko okreće prema že- 
nidbi i obitelji da je jedan američki pisac napisao: »Sliko- 
vito rečeno, može se kazati da je nastala eksplozija prema 
ženidbi.« - 


Novi putovi 


.— Zadnja francuska vlada prije rata je 28. srpnja 1939. 
izdala tzv. »Code familial«, koji je prožet velikodušnom i 
sistematskom obiteljskom politikom. On priznaje obitelji 
ne tek pravo na milostinju od strane zajednice nego i puno 
pravo na pomoć kao prvoj stanici života. Danas je sveti 
pojam ondje tako zvana obiteljska plaća. A to znači: plaća 
s obzirom na broj i prilike obitelji pojedinih radnika i na- 
mještenika. 

Član 23. Povelje o pravima čovjeka, koju su prihvatili 
Ujedinjeni. narodi 1948. godine, glasi: »Svatko tko radi ima 
pravo na primjerenu i dostatnu plaću, koja će njemu i nje- 
govoj obitelji omogućiti egzistenciju kakva odgovara ljud- ' 
skom dostojanstvu.« 


Obiteljski dodaci 


— Najvažnije sredstvo te obiteljske obnove sastoji se 
u odgovarajućim obiteljskim dodacima i povlasticama. Rad- 
nik s tri djeteta prima dodatak koji je jednak njegovoj 
osnovnoj plaći; radnik s petero djece prima dodatak dvo- 


struko veći od svoje osnovne plaće; sa 10 djece je dodatak 


289 





četiri puta veći od plaće onog radnika koji nema djece. 
Osim obiteljskih dodataka u Francuskoj dolaze i posebni 
dodaci na porođaj. Za prvo dijete dvomjesečna plaća, 
— Da li postoje i druge povlastice za brojne obitelji? 
— Postoje! Zajmovi prigodom sklapanja braka, sma- 
njenje poreza — obitelj sa sedmoro djece uopće ne plaća 
porez — smanjenje tarifa kod javnih službi: tramvaj, plin, 
elektrika,.voda, stambena pomoć, subvencije za gradnju obi- 
teljskih kuća. Sve je to urodilo takvim plodom da se Fran- 
cuzi javno hvale da su danas »najmlađi« narod u Evropi. 
Sva je ta pomoć samo znak vremena da se olakša obi- 
teljski teret, a i da se promijenilo javno mnijenje i stvorila 
atmosfera sklona brojnim obiteljima. 
— Uistinu, pesimizam nije na mjestu! 


Peer Gynt 


Sadašnje stanje u vezi s obiteljskim shvaćanjima veoma 
je dobro ocrtao skandinavski pisac Ibsen u svome lutaocu, 
kojemu je dao ime Peer Gynt. 

Ovaj je živio u svome selu, na skandinavskom sjeveru, 
smireno i zadovoljno. Ljubio je ženu, svoju zemlju, svoju 
kolibicu. Ali najednom osjeti da ga nešto vuče da pogleda 
što ima iza onog brda daleko na obzorju. Ostavlja ženu »ne- 
ka pričeka samo.na jedan časak«. Ide na ono brdo. Kad je 
već stigao onamo, ugledao je iza njega drugo još veće brdo. 
Nitko ga nije mogao zaustaviti. Počeo je srljati i na to brdo. 
Glavinjao je uvijek naprijed. Prelazio je rijeke, mora, obi- 
lazio zemlje i kontinente. Očekuje da će naći sreću ondje 
gdje još nije bio. U svom dugom lutanju obišao je sav svijet. 

— Pa je li našao sreću? 

— U Americi je postao milijuner, u Africi je bio vlasnik 
harema, u Indiji je postao veliki maharadža, ali je bio uvi- 
jek — nesretan. Na kraju je kao starac počeo misliti. Njego- 
va ga je duša vukla natrag u nordijsko selo. Počeo je slutiti 
da je njegova nesreća odatle što je ostavio svoju Solvajgu, 
vjernu ženu, svoju kolibicu, svoju obitelj. 

Vraća se kući. Dolazi pred svoj dom. Sve je staro, sve 
trošno, sve ruševno... Ulazi u kolibicu, a kad tamo njegova 
Solvajga sjedi još uvijek na istoj stolici na kojoj ju je osta- 

vio. Pjeva onu istu pjesmicu kao i nekad. Prede istu nit kao 
i onda. Uz nju, u svom domu se smirio. 


— Nije li to samo lijepa pripovijest? Usporedba bez 
dubljega značenja i primjene? 


— Muškarac je po naravi lutalac, planet, koji kruži na. 
okolo. Osvaja svijet i donosi kruh u kuću, U njoj je žena 
osovina, sunce koje privlači toga planetarnog: muškarca da 
ne ostavi svoj dom i kuću. Današnji je čovjek učinio svoj 
dom pustinjom. Ne želi imati djecu. Žena na početku braka 
drži muža uza sebe. Ali s vremenom ta veza mora popustiti 
ako ne dođu brojna djeca. Materijalizirani čovjek bježi iz 
praznoga doma, ali moderni čovjek se sve više vraća pravoj 


obiteljskoj sreći iza tolikih stoljeća lutanja. 


Gdje je sreća? 
— U čemu se sastoji ta obiteljska sreća? 


— Badnjak je naveče. Obitelj se skupila oko stola. »Sla- 
ma« je unesena, bor je okićen, svjećice gore, jaslice se ljes- 
kaju, a svi skupa pjevaju pjesmu veselja i radosti. Sjedaju 
za stol. Ovaj ne mora biti ne znam kako bogat i raznovrstan. 
Na Badnjak i nije, jer je post. Ali je čovjeku srdačan, topao 
i mio u krugu svoje obitelji, svoje djece, svoje čeljadi, svo- 
je domovine, svoje vjere, svoje Crkve u malom. Sunce 
Isus žari i grije iz jaslica i daje im radost i veselje kakvo se 
nigdje ne može postići. 


Collin Clark 


— Tu i takvu sreću je iskusio i Collin Clark. Navršio 
je 60 godina. Na slikama ga gledamo kao muža prosijede 
kose, puna dobrohotnosti, čovjeka fina humora. Nasmijan 
je kao vedar dan, skroman i jednostavan. Neobično je za- 
ljubljen u svoj posao i u svoju — obitelj. 

— Gdje se rodio? Što je radio? 


— Rodio se Engleskoj. Studirao na najvećim sveučilišti- 
ma i već sa 25 godina postaje profesor na gasovitom sve- 
učilištu u Cambridgeu. Kasnije će tu katedru zamijeniti 

drugim, važnijima. Čas brodom, čas avionom hita iz Engle-| 


ske u Australiju da bi ondje predavao. A nije htio zakasniti 
ni u New York. Trebaju ga istodobno na sve strane. 


Ne krije što je 

Kad je tom sveučilišnom profesoru bilo 30 godina, ože- 
nio se. Žena je revna katolkinja kao što je i on katolik. Čo- 
vjek ne zna da li se njegova vjera ljepše rascvala u zatišju 
doma ili u vanjskoj borbi za katolicizam. 

Ženu mu hvali skromnost, ljubav, odanost, finoću i vjer- 
nost. Devetoro njihove djece — osam dječaka i jedna djevoj- 
čica — ne mogu se načekati tate kad izbiva na dalekim slu- 
žbenim putovanjima. Čini se da on još više čezne za njima. 
Presretan je kad ih na povratku sve izgrli i izljubi... 

A mladoj engleskoj katoličkoj studentskoj eliti postaje 
pravi vođa. Preuzeo je uredništvo glasovitoga katoličkoga 
tjednika »The Tablet«. Daje mu ispravnu katoličku notu 
i širinu. 

Collina najviše hvale zbog očinskog postupka sa studen- 
tima. To je njegov svijet. Odakle samo smogne toliko sa- 
vjeta za njih i sredstava za život, milodara i pomoći? Tek 
što ste ga zamolili za to, a on već pronalazi stan, dobro na- 
mještenje, osigurava miran studij... Zbog neopisive velike 
ljubavi i brige svi ga jednostavno zovu »tata Collin«. On 
živi otvoreno i prirodno, ne stideći se da svuda čini dobro, 
da svuda pokazuje svoje vjersko osvjedočenje. 


Stotine milijardi... 


— Što on zapravo radi? Zbog čega je glasovit? 

— On proučava zemlju, ljude, njihove nevolje, ekonom- 
ske probleme i socijalne krize. Ne bojte se — veli učeni 
Collin — da će na nas udariti kakav planetoid ili nas bom- 
bardirati kiša bolida... Ali se isto tako ne strašite ni razvi: 
kanoga demografskog »buma« prenapučenosti i gladi zbog 
prirasta stanovništva. 

— Što? Zar zemlja ni za njega nije prenapučena? 

— Nije istina — govori on smiono i stručno kao speci- 
jalista prvoga reda — da od trojice ljudi dvojica moraju 

uskoro umrijeti od gladi. Nije istina da nema dosta živeža, 
odijela, prostora... Svega toga ima 'i previše. Ali premalo 
je — ruku. Premalo je proizvođača. 

— Tako? Pa to izgleda nevjerojatno! 

— Ipak je istinito! Svojim jasnim i senzacionalnim do- 


. kazima Clark svima pokazuje dvije činjenice: zemlja nije 


sva napučena i ne će biti još kojih stotinjak godina, Još je 
važnija činjenica: mi još nismo sebi Zemlju podvrgli. Ni- 
smo joj ni izdaleka istisli iz majčinskih grudiju sav sok, 
svu hranu, sve blago. Naš planet može prehraniti stotine 
milijardi ljudi. Samo da je više ruku! Da je više mozgova 
koji misle! Kopna, oceani, laboratoriji, industrije, prona- 
lasci — govore svima da se ne treba. .spremati na druge 
planete. 


Velika izreka 


Collin spominje veliku izreku Svetoga Pisma, koju mno- 
gi čitaju samo do pola: 

»Rastite i množite sel!« 

To ne bi bilo dovoljno. Nastavak je važan. Još dosad 
neostvaren. Ali ostvarljiv: »I napučite zemlju i podvrgnite 
je sebi«. 

Time se izrađuje civilizacija i kultra. Standard i bla- 
gostanje. A ne strahom od djeteta. Strahom od ruku! 


Obiteljski meč . 


Clark je brojkama, grafikonima, stvarnim dokazima — 
uzbunio sve. Odjednom postade slavan! Radio i televizija 
otimlju se za njegove izjave. On mirno i sustavno ulazi u 
borbu člancima i studijama, pokazuje krive nauke naomal- 
tuzijanizma, otkriva jasan put buduće ekonomske demogra- 
fije i zdravlja čovječanstva. Najslavniju životnu bitku vo- 
dio je u Americi. Bio je to pravi »obiteljski meč«. Bitka za 
obitelj. U njegovu domu obitava devetero djece. Imao se 
Collin za što i boriti. A uz to on kao katolik misli na sve 
Obitelji svijeta. Uhvatio se u koštac s profesorom Harriso- 
nom Brownom. Family Planning Association — Udruženje 
za ograničenje porođaja — izabrao je Browna da brani nje- 
ne kontracepcijske interese. 

Plodnost i radost 
— Kako se odvijala ta značajna bitka? 


— Collin Clark je — kao obično — mirno, odvažno, 
realistički, s mnogo duha i takta — rušio sve prigovore. 
Branio je svetost braka, njegovu nerazrješivu puninu. Plod- 
nost i radost. 


— Da li je to čime dokazivao? 


— Sve je potvrdio statistikama, — stvarnim prijedlozi- 
ma, savršenim perspektivama. Milijuni gledalaca su prizna- 
vali pred ekranom svojih televizora da govori najveće isti- 
nu... O njihovoj sreći i nesreći. 


Rezultat? 
— Tko je pobijedio? Brown ili Collin? 


— Collinova je pobjeda bila apsolutna. U njegov dom 
poče teći rijeka pisama i brzojava. Čestitali su mu sa svih 
strana. Na kraju programa morao je kratkim govorom na- 
stupiti i protestantski biskup Pyke. Dugo vremena se Pyke 
česao o katoličku misao. Napadao je javno predsjediika 
Kennedyja jer nije htio odobriti službenu financijsku po- 
moć za kontracepciju u Trećem svijetu i u nerazvijenim 
zemljama. Kad je čuo Collinovo predavanje, Pyke je pot- 
puno promijenio svoje mišljenje. Postao je i sam zagovor 
nik brojnih i zdravih obitelji. I sam Harrison Brown je pri- 
znao da su Collinovi dokazi jači i prirodniji... 


Odvjetnik obitelji 


Collin postade odvjetnik-branič obitelji. Odvjetnik svi- 
jeta, recimo slobodno. Koliko će mu familije zahvaliti svoju 
sreću i sklad! Kolika će mu djeca zahvaliti svoje rođenje i 
opstanak! Njegova slava raste. Ali i poniznost. Neki misle 
da je izbio na vrh sovjetskih ekonomista. On se smatra slu- 
gom svoje obitelji i čovječanstva. Svakako je najodvažniji 
zagovornik prava svakog čovjeka na život, svakog djeteta 
na rođenje, svake sudbine na sreću. 

“ suba 


Dilema je jasna: ili mora pobijediti Collinova misao o 
zdravlju čovječanstva, ili će se naš rod utopiti i moralno 
bankrotirati u vlastitom barakiriju, pokolju vlastita po- 
roda. 


Izvor snage 


— Ivice, iznijeli smo osnovne značajke katoličke na- 


uke o životu. Što kažeš nakon svega toga? 


— Nisam mislio da je to tako uzvišeno! Ali i praktično! 
Blizu života. Nisam znao za ta rješenja. Iskreno ću vam re- 
ći: da sam to znao, ne bih se udaljavao od Crkve. Sada to 
uviđam i evo moje molbe: omogućite mi da i moja obitelj 
postane prava Crkva u malom. po takvoj posveti Srcu Isu- 
sovu kakvu učiniše moji prijatelji. Želim uistinu živjeti kao 
oaza kršćanskoga života u pustinji današnjice. A vama, Mir- 
ko i Anice, čestitam, što ste se odlučili na taj život. Ustrajte 
u njemu! To je vaša sreća. 

— Hvala ti, Ivice, na srdačnim riječima. 
bismo morali tebi čestitati. Tebi zahvaliti... 

— Meni? A zašto? 


— Pa... to je sve počelo one večeri kad si nam donio 
knjigu o tragediji ljudskih veličina. Ona nas je dovela do 
Krista. A On nas je oduševio za svoje shvaćanje obiteljskoga 
života. Mi želimo u svojoj obitelji živjeti kršćanski, najviše 
iz ljubavi i vjernosti prema Isusu Kristu. 

— Zapravo, 
čajno... 


Ali znaš, mi 


prema Njegovu Srcu, doda Anica _zna- 


Sutra 


Kad je sutradan tvornička sirena zasvirala šest sati, 
Mirko je ušao u veliku halu strojne stolarije. Već dobro po- 
znati »banceki« i »abrihteri« ovaj puta nisu privlačili nje- 
govu pažnju. Kroz tokariju se dolazi do srca svake moderne 
tvornice pokućstva. To je strojna stolarija. »Frezeri« i 


“»oberfrezeri« prijete, iako su na miru. To su vukovi, koji 


žderu ruke, prste neopreznih radnika. 
Konačno njegova »cilinderica»! 

Najveći je to stroj cijelog »šlajferaja«. Gone ga četiri 
motora. Svaki valjak, omotan grubim papirom za struganje, 
tjera poseban motor, a poseban je određen za kretanje 
vrpce, po kojoj materijal prolazi ispod tih valjaka. Sve što 
je ravno i glatko u stolarskoj industriji prolazi kroz »cilin- 
dericu«. Ona je nenadomjestiva. 


Veliki »Šštosovi« okvira za kauče već čekaju. Mirko hva- 
ta jedan po jedan i stavlja ih na stol »cilinderice«. Polako 
pušta vrpcu; ova povlači komad naprijed. Jednim okom 


gleda na gumenu vrpcu, drugim na satove što mjere pritisak, 


atmosferama, pažnja mu je usredotočena i na mali kotač 
kojim se spušta i diže stol »cilinderice«, a svaki čas skače 
do drugih kotača te polugom diže i spušta valjke da ne ski- 
daju ni previše ni premalo. ' 


Ozbiljan je to i napet posao. Treba dosta vremena dok 
se ta tri sata za atmosfere, visina valjka, napetost trake i 
sve drugo udesi da ide kako treba... Brigadir onda dolazi 
i konstatira: 


— Dobro je »štelovano«! Tako naprijed! 


Sada se tek, kad je posao došao do mehaničke, auto- 
matske kolotečine, Mirko mogao prepustiti svojim mislima. 
A one dolaze kao rojevi pčela. Čovjek se u njima izgubi, 
premda »frezeri« strahovito cvile, premda »cilinderica« po- 
drhtava, i ostali strojevi dižu nesnosnu buku. A te misli se, 
vraćaju na ono što je jučer odlučio nakon razgovora sa žup- 
nikom i Ivicom: 


— Da moja obitelj uzmogne ostati Crkva u malom, po- 
vezali ću se s dobrim ispovjednikom. Obnovit ću svoje pre- 
danje s7ake godine skupa s njim u svojoj kući. 


I dok su strojevi pjevali svoju pjesmu, usred prašine - 


koja se dizala iz »cilinderice« kao iz dimnjaka, Mirko je ti- 
bo pjevušio riječi pjesme što se je sjećao iz svoje mladosti: 


»Kralju slave silni, blagi, blagoslovi zavjet taj! 


Blagoslovi rod nam dragi! U svom Srcu stan mu dajl« 

Bolestan duh — Divlja zvijer — Uljepšavanje života 
— A veliki Goethe — Napuknut i sebičan — Dvije du- 
še — Ništa nisam žrtvovao — Sedamdeset dvojica 
— Cinik — Tragedija — Da li je istina — Možda ga 
i nema — Propovijed u 11 sati — Proces protiv Isu- 
sa — Početak drame — Nije li Krist? — Redaju se 
svjedoci — Uporni NE! — Plavojka — Žrtve opačine 
— Ne dirajte Isusa — Čistačica — Zašto šutite? — 
Postoji li čovjek — Ili, ili — Pred likom Srca. 


2. Najveći čovjek . .. 


Heroizam — Uočimo tu scenu — Isus je tražio 
ljubav — Nada sve — Sestra milosrdnica — 4.000 sve- 


ćenika — Vrhunac ljubavi — Zapriječen prolaz — 
Tražimo odgovor — Napoleonov zaključak — Tu je 
odgovor! — Parker — Rćnan — Isus je Bog — Zdrav- 


lje genija — Isusova vanjština — Naporan život — 
Savršena ravnoteža — Najljepši od svih — Bez muka 
i grčeva — Vibrira od osjećajnosti — Blago srce — 
Gospodar samoga sebe — Idealni vođa — Let orla 
. — Širina i dubina — Svaki koji je od istine — Naj- 
bolja metoda — Njegova tajna — Uređeni kontrasti 
— Hora de veridad — Pozovite mi župnika — Pariz 
2. ožujka — Progonjen furijama — Svjedočanstvo 
a ra Vig Dobro to uočimo — Na izvore — To sui 
učinili, 

3. Njegova misao o obitelji 


Hosana Kristu — Mirko je nestrpljiv — Tajan- 
stveni ključ — Nije prazna formula — Krist među 


nama — Produžena paralela — Crkva u malom — 
Velika istina — U Kristu Isusu — Kako je to moguće 
— Tijelo Kristovo — Slijedi samo jedno — Puni 


Krist — Možemo i moramo — Jedini i čitavi — Otki- 
nuti od Krista — Važnost i veličina — Gdje je kuća 
.&. Wintera? — To vam je naše carstvo — Moji pilići 
— Zajednička soba — Susret s domaćinom — Zajed- 
no do pričesne klupe — Malom Kristu — Kako po- 
stupati s djecom — Kontakt s prirodom — Kućna li- 
turgija — Moliti i ljubiti — Stanice Crkve. 


4. Oaza Božjega Srca 


Neprikrivena smrt — Divlji kaktusi — Kristovim 
očima — Neočekivano — Borba s pijeskom — To je 
slika — Moderna vremena — Ne može se zadržati 
— Obnova — Misija Kristova Srca — To mu ne bi 


dosta — Darovi s neba — U životu i smrti — Stanje . 


duše — Velika obećanja — Sudbonosna važnost — 
Posveta iz zabune — Današnja metoda — Zlatna 
knjiga — Pape su progovorili — Kod nas — Bit po- 
svete — Elementi posvete — Odluka je pala — Pre- 
danje — U vlaku. 5 


II. DIO: NOVO LICE OBITELJI . 


1. Obiteljska molitva .. 


Najljepša fotografija — Povijest duše — Primjer 
privlači — Razvaline obitelji — Obiteljsko svetište 
— Kristov kutić — Temeljac kuće — Jutarnja molit- 
va — Pravi kršćani — Ispitivanje savjesti — Pokaja- 
nje — Prije i poslije jela — Anđeoski pozdrav — Mo- 
litva mladih supruga — Naći svoj stil — Važnost raz- 
matranja — Čvrste ali istinite riječi — Rečenice iz 
Evanđelja — Liturgijska vremena — Naći Boga — 
Vladanje kod molitve — Obiteljske večeri — Duh 
Apostolata Molitve — Dobra nakana — Svjetlo u noći 
— Dnevno prikazanje — Najbolja obiteljska molitva 
— Rekli su — Pater Peyton — Krunica jedino bo- 
gatstvo — Kalvarija — Plodovi obiteljske krunice — 
Ti ideš u Ameriku — Akcija — Osvajanje — Dvije 
osnovne misli — Oaza molitve — Veoma zadovoljan. 

93 


95 


2, Obiteljska liturgija 


Stožer spasenja — Oltari produljeni križevi — 
Žrtva kod Mise — Dvostruka dužnost — Značajke 
— Blago djetinjstva — Prvi svećenici — Advenat — 
Pred Božić — Badnja večer — Prvi primjer — I ova- 
ko — Ponoćka — Božićni sati — Oko Božićnih jasli- 
ca — Silvestrovo — Misije — Svijećnica — Korizma 
— Korizmena pobožnost — Obiteljska sv. Ura — Ve- 
liki tjedan — Veliki četvrtak — Sveti dani — Sretan 
Uskrs — Uskrsna sv. Pričest — Svibanjski oltarić — 
Duhovi — Svi Sveti i Dušni dan — Obiteljska Pričest 
— Dolazak k sv. Misi — Prvi petak — Najljepši sat 
tjedno — Vaš stol — Najljepši plod — Brojna obi- 
telj — Moja majka — Dobri Bog — Ti me uze za 


ruku — Profesor se zahvaljuje. 


3. Obiteljska čistoća ..... 


Uzrok rastave — Riječ stručnjaka — Izlaz iz la- 
birinta — Ostani netaknut — Dva savjeta — Majčin- 
stvo — Pomozite svojoj ženi — Vlastita sreća — Na- 
grada bračnog života — Kršćanska radost — Ograni- 
čavanje poroda — Pitanje zdravlja — Zdravo rješe- 
nje — Periodičko uzdržavanje — Plodni dani — Mla- 
di bračni par — Termička metoda — Valja paziti 
— Papinska komisija — Prava ljubav — Čovjek mo- 
ra raditi — Muškarac je ponosan — Nije dosta osje- 
ćajan — Čovjek je senzualan — Žena bdije nad njim 
— Čemu taj utjecaj — Vi, gospodine — Žena je osje- 
ćajna — Vjernost žene — Koketarija žene — Ponos 
žene — Sve se može postići — A vi, gospođo — Svjež 
duh napretka — Takva je bila Jacquelina — On je 
pećina — First Lady — U svetištu obitelji — Odgoji- 
teljica djece — Saveznici reportera — Poštivana od 
muža — Do kraja — Njihova tajna — Sirakuza. 


4. Obiteljski odgoj ...... 


Smisao odgoja — Po kojem uzoru? — Je li os- 
tvarivo — Mladi o Kristu — Nikad prerano — Četiri 
razdoblja odgoja. 


Rano djetinjsvo. . ... 4 6 ak 4 

Što je dijete? — Odmah početi odgojem — 
Na oltaru Djevice — Mir i šutnja — Bit odgoja — U 
Božjoj prisutnosti — Pokazujte djetetu slike — Pr- 
ve molitve — Svježe pamćenje — Prva tumačenja — 

175 


179 


Upotrijebite sv. Pismo — Posjet crkvi — Bog sve vidi 
Odgoj savjesti — Važno upozorenje — Ispitivanje sa- 
vjesti — Posebne okolnosti — Ljubav prema bližnje- 
mu — Djela ljubavi — Prema ispovijedi i Pričesti 
— Prva ispovijed — Što treba ispovijediti — Šesta 
zapovijed — Pokajanje i priznanje — Prva Pričest 
— Poseban ispit savjesti — Zadovoljština. 


Doba osvajanja . +... 4.440. 


To je on — Jonny — Strašna opasnost — U zad- 
njem času — Bravo Jonny — Veliki strojovođa — 
Sklopljene ruke — Uvijek moliti — Drugo oružje — 
Srijeda — Četvrtak — Petak — Apostolat — Ante kao 
apostol — Svaki dan Božić — Vrhunac osvajanja — 
Mjesečna pošta — Odgovor na list — Pomozite ovo 
— Seksualni odgoj — Što je menstruacija — Rasti- 
te i množite se — Pitanje pobačaja — Poštivanje taj- 
ne života — Kako ste mogli — Očeva je dužnost — 
Prvi muž i žena — Stvoriteljeve namjere — Pupovi 


života — Izvor života — Sveta ozbiljnost — Nered i. 


grijeh — Zašto — Blebetanja — Požuda nije okalja- 
la — Oče, reci sinu i ovo. 


Doba sazrijevanja... .. 


Odgovornost za sebe — Veliki gubitak — Snaga 
osobnosti — Paklenski plan — To je ličnost — Unu- 
tarnji svijet — Radikalizam mladih — Surova parola 
sazrijevanja — Zašto — Mlade oaze — Nije društvo 
— Vrijeme heroizma — Ozbiljna stvar — Četveros- 
truki hoću — Hoću razmatrati — Pohoditi Te — 
Hraniti se Tobom — Svakidašnja krunica — U služ- 
bi Crkve — Formula posvete — Samo Isus — Ogle- 
dalo mjeseca — Obiteljska oaza — Roditelji, usudi- 
te se. 


Doba opredjeljenja a ca Prdt. 


Kritična godina — Specifičan zadatak — Zar je 
to tako važno — Kuda to vodi? — Problem ženidbe 
— Sve mi je odvratno — Ima mnogo čistih — Čis- 
toća ne zaglupljuje — Čistoća i sterilnost — Fizičke 
posljedice — Moralne posljedice — Neprijatelj ljuba- 
Vi — Joža će se ženiti — Sebi sličnu — Lijepa žena 
— Promisli — Joža se zaručio — Pazi na sebe — 
Vrijeme učenja — Sakramenat ženidbe — Obred 
vjenčanja — Kako urediti stan — Pitanje novčarke 
— Posveta obitelji — Gdje ćemo započeti. 

229 











5 Obiteljski apostolat ,..... 
Karavana smrti — Karavana života — Grobovi 


heroja — Nove kolone — Kristova ljubav — Plodo- 
Vi —— Novi prizori — Bubnjevi udaraju — Prvi put 


— Škole — To je odlučan čas — Velika Crkva je 
svjesna — I mala Crkva — Danas jasno — Misijska 
molitva — Poziv i odziv — Na plodnoj njivi — Broj- 
ke — Bogatstvo milosti — Pape i Apostolat molit- 
ve — Misijski kontakt — Putuje u Afriku — Odgo- 
jitelj i liječnik — Razlog — Spremanje — Baklja is- 
tine — Prošlo je doba — Misionareva ispovijed — 
A kod nas — Svi misionari — Najbolji način — Ne 
ka načela — Rijeka koja dere — Na istoj gori. 


PREMA BUDUĆNOSTI 


Težak problem — Najteže od svih pitanja — 
Civilizacija bez kulture — Razvoj refleksivnosti — 
Ne niječemo — Nema rješenja? — Teško je odgo- 
jiti — Njegov rob — Nećemo jedinaca — Propade 
nam bogatstvo — Malthusove ideje — Neiscrpiva 
plodnost zemlje — Pomanjkanje radne snage — Si- 
va materija — Bogatstvo u morima — Zemlja nije 
tijesna — Nacionalni prihod — Malthus ima krivo 
— Račun bez krčmara — Poštuj Božji zakon — Svi- 
jesni tereta — Koliko, dakle, djece? — Žena mi je 
bolesna — Iz života — Jesmo li osamljeni — Po- 
uzdanje u Boga — Veliki preokret — Novi putovi 
— Obiteljski dodaci — Peer Gynt — Gdje je sreća 
— Collin Clark — Ne krije što je — Stotine mili- 
jardi — Velika izreka — Obiteljski meč — Plodnost 
i radost — Rezultat? — Odvjetnik obitelji — Izvor 
snage — Sutra. 

